
MANUSCRISE ROMANESTI ALE LUI EMIL CIORAN 


MARIN DIACONU 


Emil Cioran credea în Steaua lui; credea in Centenarul naşterii lui. El, 
care vorbea de „nenorocul” românilor şi al României, şi-a intuit şi şi-a pregătit 
„norocul” de a nu cădea în ceea ce el numea „neantul valah”. 

Este drept a spune că a şi fost ajutat — altă manifestare a „norocului” — de 
Familie şi de Împrejurări să i se păstreze, alături de cărţi, articole, interviuri, şi însemne 
scrise, fotografice şi filmice, ale trecerii lui prin şi peste cele trecătoare, prea trecătoare. 

Foarte grijuliu cu el însuşi şi cu noi, postumitatea, însemnările din adolescenţă 
le-a datat, le-a păstrat, i-au fost ocrotite (cu mari riscuri în anii '50); multe dintre 
ele au călătorit, să-l reîntâlnească (dacă el n-a putut reveni la ele...); azi ele sunt 
păstrate cu ,,sfintenie” — că tot a dat el cu tifla filosofică sfinţilor — în câteva 
biblioteci importante din ţară, iar altele se odihnesc în oraşul în care a poposit 
pentru câteva decenii şi cât o eternitate (postumă). 

Anume interese filosofice m-au orientat, mai serios în ultimii 25 de ani, 
către scrierile lui, cele tipărite şi cele manuscrise. Dintr-o deformare profesională, 
m-am orientat către şi cantonat la cele româneşti, de aici, din ţară. 

O mare parte din manuscrise — îndeosebi în forma corespondenței — se 
află în fondul Bibliotecii Astra din Sibiu, depuse de Aurel Cioran, fratele devotat. 

O altă parte, şi mai bogată, se află în fondul Bibliotecii Academiei 
Române, unde au poposit în pragul verii Centenarului naşterii. 

Alte scrisori se află în fondul de manuscrise al Bibliotecii Naţionale a 
României, iar altele la Muzeul Naţional al Literaturii Române. 

În arhive personale se află multe scrisori; despre altele bănuim, întrezărim, 
iar altele: cine ştie unde se află? Să ne spună şi nouă, tuturora... 

Prin ani, au publicat (prin culegere tipografică sau fotocopiere) multe manuscrise 
ale lui Cioran, îndeosebi: Gabriel Liiceanu, Constantin Barbu şi Ion Dur. 

Acum, aici, mă delimitez şi limitez la însemnări despre fondul de 
manuscrise existent la Biblioteca Academiei Române. Până în ’89, o mulţime de 
scrisori au venit de la Arşavir Acterian. Ele au fost traduse de Tania Radu şi 
publicate în culegerea Scrisori către cei de-acasă (ediţie de Dan C. Mihăilescu; 
Ed. Humanitas, 1995). În limba franceză şi cu o amplă prezentare au fost publicate 
de Mădălina Lascu în culegerea Întâlniri cu Cioran, vol. II (Ed. Fundaţia Naţională 
pentru Stiinta şi Artă, 2011). 

Importante scrieri de tinereţe, o bogată corespondenţă şi documente au 
intrat, în anul Centenarului naşterii, în fondul Bibliotecii Academiei Române. 
Păstrate cu o aleasă dăruire de sine de Doamna Eleonora Cioran, cumnata 
Filosofului, aceste manuscrise — după o nereuşită încercare de a intra în fondul 
Bibliotecii Naţionale a României — au fost vândute la o licitaţie publică 
organizată la Paris, in 7 aprilie 2011 — preziua naşterii, din anul Centenarului 
naşterii Gânditorului de la Răşinari — şi generos donate de George Brăiloiu 
Bibliotecii Academiei Române. 

Acest fond cuprinde: manuscrisele a trei cărți scrise in limba română; 
manuscrisele tezei de licenţă în filosofie şi manuscrise ale câtorva eseuri din 
tinereţe; corespondenţă trimisă şi primită; însemnări de lectură din vremea 
studenţiei şi din ani următori; acte, documente, fotografii ş.a. 

Pentru cititorul interesat, iată o sumară descriere a fondului: 


Dosar 96 — Tragicul cotidian; manuscris, 4 p. (11 decembrie 1928); 
publicat de Ion Dur, în Hârtia de turnesol. Generaţia '30, 
vol. I Emil Cioran — inedit. Teme pentru acasă, Sibiu, 
Editura Saeculum, 2000, pp. 273-275. 

97 — Adolescenţa, manuscris, 3 p. (23 ianuarie 1929); în Ion Dur, 
pp. 276-278. 

98 — Creştinism şi metafizică; manuscris, 6 p. (20 februarie 1929), 
în Ion Dur, pp. 279-282. 

99 — Despre protestantism; manuscris, 18 p. (26 februarie 1929), 
în Ion Dur, pp. 283-295. 

100- Scrisoare provincială; manuscris, 4 p. (27 martie 1929), în 
Ion Dur, pp. 296-299. 

101 -— [Imperialismul dinamic al vieţii...]; manuscris, 2 p. 
(20 noiembrie 1929). 

102 -— Pamflet şi pamfletar; manuscris, 2 p.; în Ion Dur, pp. 300-302. 

103- Max Stirner; manuscris, 20 p. (student, an II, 1929-1930); 
in Ion Dur, pp. 310-318. 

104-— Consideratiuni asupra problemei cunoștinței la Kant, manuscris, 
14 p. (13 ianuarie 1931); în Ion Dur, pp. 319-330. 

105- Erich Maria Remarque, ,, Întoarcerea de pe front”; manuscris, 
2 p. (1931). 

106-— Teismul ca soluție a problemei cosmologice; manuscris, 7 p. 
(student, an I, 1928-1929, lucrare de seminar); în Ion Dur, 
pp. 303-309. 

107 — Intuitionismul contemporan; manuscris, 26 p. (teză de licenţă; 
1932); în Ion Dur, pp. 331-349. 

108-— Banalitate şi transfigurare; manuscris, 2 p.; inclus in Pe culmile 
disperării (1934). 

109-— Cartea amăgirilor; manuscris, 150 p. (1935-1936). 

110-— Schimbarea la fata a României; fragment; manuscris, 4 p. 

111- Lacrimi şi sfinţi; manuscris, 187 p. (1936-1937). 

112- Îndreptar pătimaş; manuscris, 143 p.; varianta I: Breviar 
patimas (1940-1944). 

113-— Concepția tragică a existenţei; manuscris, 1 p. 

114- Experienţa religioasă; manuscris, 2 p. 

115- [Pe regretul de a nu fi Dumnezeu...]; manuscris, 9 p. 

116- [Omul nu este...]; manuscris, 5 p. 

117- [Unei noi lumi...]; manuscris, 1 p. 

118-— Carnet pour sténographie; manuscris, 14 p. (anii '40; 
însemnări în română şi în franceză; scrise pe un bloc-notes 
pentru stenografie; n-au nici o legătură cu stenografia decât 
prin denumirea bloc-notesului în care au fost scrise); editate 
de Eugene Van Itterbeek, cu titlul Carnet pour sténographie. 
Carnet pentru stenografie (2000). 

119- Introducere la problemele unei antropologii filosofice; 
manuscris, 1 p. 

120-— Scrisoare către Viorica (Vivi) Vulcănescu; manuscris copiat 
de Aurel Cioran, 2 p.; 

— Despre George Apostu; transcris de Aurel Cioran, 1 p.; 
— Despre Mircea Eliade; transcris de Aurel Cioran, 2 p. 

121 - Scrisoare către Părinţi (Berlin, decembrie 1933). 

122 Scrisoare către Părinţi (Berlin, 14 decembrie 1933). 

123- Scrisoare către Părinţi (Berlin, 20 decembrie 1933). 

124- Scrisoare către Părinţi (Berlin, 27 decembrie 1933). 

125- Scrisoare către Părinţi (Berlin, 3 martie 1933). 

126- Scrisoare către Părinţi (München, 30 martie 1933). 

127 Scrisoare către Părinţi (München, 6 aprilie 1934). 

128-— Scrisoare către Părinţi şi Frate (München, 17 aprilie 1934). 

129- Scrisoare către Părinţi (München, aprilie 1934). 

130-— Scrisoare către Părinţi (München, 10 mai 1934). 

131 -— Scrisoare către Părinţi (München, 25 iunie 1934). 

132 — Scrisoare către Părinţi şi Frate (Berlin, decembrie 1934). 

133 -— Scrisoare către Părinţi (Berlin, 1 ianuarie 1935). 

134- Scrisoare către Părinţi (Berlin, 14 ianuarie 1935). 

135- Scrisoare către Aurel Cioran (Paris, martie 1935). 

136- Scrisoare către Părinţi (Paris, 26 martie 1935). 

137 — Scrisoare către Părinţi (Berlin, 30 martie 1935). 

138 -— Scrisoare către Părinţi (Berlin, aprilie 1935). 

139-— Scrisoare către Părinţi şi Frate (Braşov, ianuarie 1937). 

140-— Scrisoare către Aurel Cioran (Florenţa, 19 noiembrie 1937). 

141- Scrisoare către Părinţi (Paris, 2 decembrie 1937). 

142 — Scrisoare către Părinţi (Paris, 8 februarie 1938). 

143 -— Scrisoare către Părinţi (Paris, 12 aprilie 1938). 

144- Scrisoare către Părinţi (Bretagne, 18 iulie 1938). 

145- Scrisoare către Părinţi (Paris, 31 iulie 1938). 

146-— Scrisoare către Părinţi şi Frate (Paris, 31 august 1938). 

147 — Scrisoare către Părinţi (Paris, 9 septembrie 1938). 

148-— Scrisoare către Părinţi (Paris, 24 octombrie 1938). 

149-— Scrisoare către Părinţi (Paris, 22 decembrie 1938; Nisa, 
5 ianuarie 1939; Menton, 6 iunie 1939). 

150-— Scrisoare către Părinţi (Paris, 6 iunie 1939). 

151 -— Scrisoare către Părinţi (Paris, 9 februarie 1940). 

152- Scrisoare către Părinţi (Paris, 2 aprilie 1940). 

153- Scrisoare către Părinţi (Paris, 7 mai 1940). 

154- Scrisoare către Părinţi (Paris, 4 septembrie 1940; Paris, 
22 iulie 1941 — xerox; originalul: la Mânăstirea Sâmbăta). 

155- Scrisoare către Părinţi (Paris, toamna 1940 ?). 

156-— Scrisoare către Părinţi (Paris, 24 octombrie 1940). 

157 — Scrisori 
— către Părinţi (Paris, 27 august 1942). 

— către Aurel Cioran (Paris, 9 septembrie 1942; Paris, 
20 mai 1959. 

158- Scrisori către Aurel Cioran (Paris, 28 iulie 1982; Paris, 
7 ianuarie 1983). 

159- Scrisori către Aurel Cioran (Toledo, 18 octombrie 1983; 
Paris, 23 august 1991 — xerox). 

160-— Scrisori către Bucur Tincu (Paris, 17 iunie 1972; Dieppe, 
12 august 1970 — cu o notă a lui Bucur Tincu; Paris, 
17 iunie 1972; Paris, 1972 — notă...; Dieppe, 13 august 1970. 

161 -— Scrisoare către Bucur Tincu (Paris, 26 martie 1973). 

162 — Scrisoare către Bucur Tincu (Paris, 21 iunie 1973). 

163- Scrisori către Bucur Tincu (Paris, 26 decembrie 1977; 
Paris, 20 martie 1978; Paris, 23 decembrie 1980 — copie de 
Bucur Tincu). 

164- Scrisori către: Bucur Tincu (două), Petre Ilcus; ... 
(10 mai 1957 — xerox şi transcrisă de Aurel Cioran; 
Ion Caraion — xerox). 

165- Scrisori către Emil Cioran; de la: Aurel Cioran (26 iunie 1934); 
Constantin Noica (5 martie 1938). 

166- Emil Cioran — fotografie (verso: autograf). 

167- Diploma de bacalaureat (original; 1928). 

168-— Carnete de călătorie C. F. R. 

169— Diploma de licenţă (original; 1932); Carnet de student (doctorat, 
1932-1933); Certificat Seminar Pedagogic (1933). 

170— Carnet de student (Berlin, Alexander von Humboldt, 1933). 

171 — Carnete de student (München, Berlin). 

172— Paşaport; certificat de naţionalitate. 

173-— Carnet de student (Paris); Raport de activitate universitară 
(în limba franceză; 1938-1939). 

174-— Carnet de student. 

175- Carnet de membru... 

176- Legitimatie de bibliotecă (apris). 

177-— Scrisoare de la Ministerul Educatiunii Nationale (1941); 
Diplomă, certificat... 

178-— Fişe de lectură — Fichte. 

179-— Fişe de lectură — Hegel; Centenarul morții lui Hegel — manuscris, 
1 p. (1931). 

180-— Fişe de lectură — Husserl. 

181-— Fişe de lectură — Hartmann, Jaspers, Jacobi ş.a. 

182 -— Fişe de lectură — Kant, Simmel, Boutroux. 

183-— Fişe de lectură — Comte, Klages. 

184- Fise de lectură — Leibniz. 

185-— Fişe de lectură — Marcuse ş.a. 

186-— Fişe de lectură — Nietzsche ş.a. 

187-— Fişe de lectură — Schelling ş.a. 

188-— Fişe de lectură — Schopenhauer. 

189-— Fişe de lectură — Spengler. 

190-— Fişe de lectură — Simmel, Stirner. 

191- Fişe de lectură — Kierkegaard, Weininger. 

192 — Fişe de lectură — Cassirer, Chamberlain, Unamuno, Pârvan ş.a. 

193- Protestantismul; fişe de lectură — Luther, Maritain ş.a. 

194- Fişe de lectură — filosofie greacă. 

195-— Fişe de lectură — Berdiaev, Şestov ş.a. 

196-— Fişe de lectură — Barrès, Bergson. 

197 -— Fişe de lectură — psihologie (Wallon ş.a.). 

198-— Fişe de lectură — A. Rey ş.a. 

199-— Fişe de lectură — Hegel ş.a. 

200 -— Note de lectură — literatura rusă. 

201 — Fişe de lectură — Soloviev ş.a. 

202 — Note de lectură. 

203-— Note de lectură. 

204- Fişe de lectură — Xenopol ş.a. 

205- Fişe de lectură — Zeletin ş.a. 

206 -— Fişe de lectură — Worringer ş.a. 


207 -N 
208- N 
209- N 

ote de lectură — budism. 
ote de lectură. 
ote de lectură — Max Scheler ş.a. 


210-— Fişe de lectură — Hegel, Windelband. 
211 - Fişe de lectură — Hegel ş.a. 


212- N 
213- N 
214- N 


ote de lectură. 
ote de lectură — estetică, psihologie. 
ote de lectură — A. Liebert, K. Fischer ş.a. 


215- Fişe de lectură — F. Bacon. 


216- D 
217- N 
218- C 

-D 


espre existenţă, manuscris, 1 p. 

ote de lectură. 

atalog de licitație 

ecupaje din presă (articole despre Cioran); (anii '90). 


Într-un dosar sau altul se află si însemnări cu reflecții proprii — despre Otto 
Weininger, Paul Verlaine, Bielinski, Rembrandt, despre tristețe, despre vise ş.a. 


Dintre manuscrisele (inedite) cu o anume cursivitate ideatică, preiau 


aici următoarele: 


— Ce pot învăța in timp de o zi; text scris în pragul împlinirii vârstei de 
16 ani; este identificat ca cea dintâi scriere a lui Emil Cioran. Originalul 
se află in Biblioteca „Astra” din Sibiu. Textul a fost publicat pentru 
întâia oară în „Euphorion”, an VII, nr. 1 (61, 62, 63), 1996, p. 13. 

— Imperialismul dinamic al vieții; titlu dat de editor; 


— Introducere la 


problemele unei antropologii filosofice; însemnări pregătitoare 


pentru conferința Antropologia filosofică (textul conferinței, editat de 
Constantin Barbu, 1991); 

— Concepţia tragică a existenței; 

— Pe drumul destinului; titlu dat de editor; 

— Note despre tristețe; 


— Nici un vis ...; 


titlu dat de editor. 


EMIL CIORAN — TEXTE INEDITE! 


CE POT ÎNVĂȚA ÎN TIMP DE O ZI 


EMIL CIORAN 


Prea adesea mă cuprinde gândul, cu o mare obsesiune şi melancolie, că 
oare viaţa mea nu e banală, nu e supusă aceloraşi legi sociale şi morale ca ale 
celorlalți, nu este redusă la un cadru îngust de preocupări materiale şi spirituale, 
că viata mea nu-mi e încătuşată şi legată de efemer, de vremelnicie. 

Oare faptele mele vor avea forţa unei sfruntări a timpului? 

Si atunci mă apucă o putere de muncă, una care depăşeşte obisnuinta, o mare 
putere de concentrare a gândurilor şi o totalizare a preocupărilor într-un elan vecin 
cu entuziasmul creator. Atunci aş vrea să mă ridic cu mintea peste hotarul omenesc 
de gândire, aş dori atunci să sparg orice graniţe cari se interpun între mine şi 
perfecţiune, care însemnează, în acelaşi timp, incompatibilitate cu fiinţa omenească. 

Dar — vezi — acest elan se sfarmă de îngustele cerinţe ale vieţii. Viaţa iti 
fragmentează, iti risipeşte gândurile şi le îndreaptă şi le depune în acţiuni zilnice, 
precum valurile de nisip astupă diferitele neregularități ale formatiunei stratului 
de pământ. În fiecare acţiune din viaţă e pusă o fărâmă din gândurile noastre. 

Această mică deviere, de la subiectul ce-l marchează însuşi titlul, nu 
însemnează că este fără o strânsă corelaţie cu titlul. Cerc să schitez aici, în linii 
foarte, foarte înguste, în ce mod se scurge o zi şi să vedem dacă ea se scurge aşa 
cum trece o frunză pe apă sau cum trece ca un buştean ce se loveşte de 
incapatanarea obstacolelor. 

Somnul greu, impestritat cu rare visuri, moare cu îngânarea noptei tainice 
cu lumina clară a zilei. Raze de soare străbat răzlețe prin ferestrele casei, vin şi-mi 
surâd din momentul ce aurora sclipeşte în bătaia luminii solare. 

Prin căldura lor comunicativă, natura vrea să ne comunice înseşi gândurile 
sale, vrea să ne sugereze şi ea acelaşi altruism neprecupetit şi aceeaşi bunătate 
plăcută ce-i animă şi ei viata. Atât de frumoasă este natura, încât înţelepciunea 
oamenilor cu drept a numit-o „mamă” — deoarece ea nutreşte gânduri mari, ne 
intensifică sensibilitatea. Natura ne demonstrează, cu preciziunea ei elocventă, 
ce loc ocupăm noi în fata infinitei existente ce palpită în nemărginire. Ea ne dă 


Textele din acest grupaj au fost oferite de Profesorul Marin Diaconu. Primele două sunt 
datate. Despre celelalte ştim doar că sunt din anii '30, aşadar aparţin primei perioade de creaţie a 
lui Emil Cioran. Intervenţiile în text operate de Profesorul Marin Diaconu, puţine la număr, 
datorate dificultății de a „citi” unele cuvinte sau parti de cuvânt, sunt marcate cu [ ]. 


10 EMIL CIORAN 


conştiinţa inferioritatii şi a superiorității noastre. Ne arată ce raport există între 
efemer şi etern, între mărginit şi nemărginit, între dragoste şi ură. 

Natura este Dumnezeul oamenilor. Ce-au fost zeii antici altceva decât 
nişte concretizari în fiinţe umane ale diferitelor ramuri ce alcătuiesc natura? Zeii 
au fost un rezultat al viei imaginatii antice! 

Vine şcoala, care reprezintă un refren plictisitor, fără melodie încântătoare, 
o proză neplăcută. Cu toate acestea, nu voi nega spiritul de disciplină şi de 
răbdare ce ţi-l sugerează şcoala. 

Dar nu voi înşira multe lucruri ce ti le inspiră cărțile, jurnalele ce ti se 
perindeaza pe dinaintea ochilor şi cari îţi prezintă o lume străină de tine; voi 
aminti însă de multele figuri ce-ţi trec pe dinaintea ochilor, ca nişte măşti fara 
viata, fără suflu de energie şi entuziasm, nişte blazati sau nişte incorigibili 
nepăsători. Căci, în tot cazul, nu vei putea clasa pe aceşti oameni ca formând 
parte din aşa-zişii optimişti, căci a fi optimist înseamnă a dispune de-o mare 
energie creatoare, de-o profundă înțelegere a vietei, de-o amplă realizare a 
sufletului robust în acţiuni cu caracter moral şi altruist. 

Cu ochii roşi de întunecime, cu faţa exprimătoare a unei energii apuse, cu 
înfăţişarea omului în fazele atrofierii facultăţilor sufleteşti, cu aer alcoolic. Astfel 
se prezenta un oarecare om care mă întrebă că în ce stare este şi că în ce stradă e. 
I-am spus: Tribunei. Aci locuia, sărmanul, dar beţia îi anihilase memoria. 

Un om cu o geantă plină cu acte îl vezi trecând mândru, parc-ar duce 
actele prin cari se hotărăşte dreptul de viata al lumei, un functionaras modest, un 
băiat chipeş, un metec, ce-i şopteşte iubitei sale care-i aruncă zâmbete cu 
semnificaţii, o servitoare care intră într-o prăvălie, un băiat vesel — neştiutor, o 
femeie în doliu isi varsă lacrimile zbuciumată, alăturea trece o mută cu un aer 
de beţie dezgustătoare. Iată atmosfera unei străzi, iată ce poţi vedea într-o zi! Si 
câte nu vezi pe cari nu le spui. Şi câte n-am avea de spus. 

Si totuşi, aşa este viata! De ce ne-am revolta în contra ei, de ce-am 
blestema zilele noastre când vedem ce mici suntem şi fără de însemnătate în faţa 
vietei; când, cu toate acestea, viata aşa e: contrast şi armonie, iubire şi ură, 
sgârcenie şi altruism, egoism şi supremă jertfire de sine. 

Pomelnicul n-ar avea sfârşit, dacă am încerca să-i dăm proporţii prin 
înşirarea numai a sentimentelor, [...?] cari animă pe om. 

Si unde vom găsi cauza acestor mari şi izbitoare contraste, unde sa 
căutăm izvorul atâtor mari nepotriviri şi neînţelegeri, cari dărâmă baza şi felul 
component al armoniei. 

Unde? 

Răspunsul pare că se desfiripează din buzele noastre şi-şi capătă 
expresiunea în vorbe: 

I temperamentul omenesc; 

II organizatiunea socială. 

IMPERIALISMUL DINAMIC AL VIEȚII 


EMIL CIORAN 


Filosofia modernă şi-a pierdut caracterul de obiectivitate pe care o avea 
cea greacă. 

Prin difuziunea ştiinţei, omul încă avea să adapteze totul nazuintelor 
imperialiste ale fiinţei lui. Principiile nu mai sunt izvorâte dintr-o spontaneitate 
intuitivă declanşată de anchilozele pragmatice ale vieţii concrete, mărginindu-se 
în sfera ideală a adevărului, ci sunt placate pe necesitățile vieţii noastre, pentru 
a-i servi. 

Pentru grec, adevărul era legat de o intuiţie dezinteresată a lumii; aceasta, 
fiindcă viaţa, în imperialismul ei dinamic, era depăşită, în concepţia lui, printr-o 
contemplatie lipsită de dorinţele şi apetentele ei. 

Dualitatea om — viaţă nu avea caracterul celei a noastre; ea era rezultată 
dintr-o viziune estetică, deci dezinteresată. Grecul nu încerca cucerirea vietii, 
exaltarea ei, fiindcă el o trăia fără tragicul conştiinţei moderne, ce o vrea 
exaltată şi adorată, ca la găsirea unui obiect pierdut. 

Noi încercăm, prin principiile filosofiei artei şi ştiinţei, o exaltare 
frenetică a existenţei, a vieţii concepută concret. 

Filosofia afirmă, prin viaţa cosmică, expansiunea şi dinamismul vieţii, 
viaţa minerală ce înfrânge barierele materiei. Din acest motiv, filosofia modernă 
a pierdut caracterul de contemplatie obiectivă, pe care o avea cea greacă. Si 
aceasta, din cauza subordonării principiilor abstracte necesităților vieţii 
concrete. Exemple: postulatul metafizic al moralei la Kant, apetenta vietei la 
Nietzsche, finalitatile concrete ale principiilor la James şi Bergson etc. 

INTRODUCERE LA PROBLEMELE 
UNEI ANTROPOLOGII FILOSOFICE! 


EMIL CIORAN 


Antropologia filosofică trebuie să alcătuiască un punct de ajungere a 
ştiinţelor istorice şi morale. Problema sensului istoriei este, în cele din urmă, o 
problemă de antropologie. (Dacă omul, din viaţa lui de până acum, are un sens 
sau o justificare.) 

Antropologia s-a născut din necesitatea unei viziuni globale, care viziune 
transcende sferele limitate ale valorilor, pe care le-a creat omul spre a ajunge la aceasta. 
Antropologia rezultă din necesitatea de a trece dincolo de simbolismul culturii. 

(Cercetările introd[uctive] nu rezolvă probleme, nici nu prezintă atitudini, 
ci stabilesc elementele problematicei ca atare.) 

Despre metoda în antropologie — descriptivă. Orice intenţii de normativitate 
trebuiesc excluse, deoarece esența omului n-o determinăm după dorinţele şi 
fanteziile lui, după idealuri, ci după ceea ce a realizat. Din acest motiv, 
antropologia nu poate trece peste istorie. 

Mai există şi alt procedeu de a înţelege omul: luând individul izolat şi 
oarecum ,,suspendat”. (Această posibilitate ca atare de izolare a omului şi de 
înţelegere ca atare dovedeşte mare lucru pentru esența omului.) Singura 
met[oda] pozitivă e înţlelegerea] omului din istorie pe cale descriptivă şi de 
înţelegere (globală, nu analitică). 

De la esenţa la „destinul” omului în univers. Natură şi om. Diferenţa 
dintre om şi animal. Esenţială sau configurala? Problema conştiinţei, Dualismul 
din om: spirit şi viaţă. Natura acestui dualism. Cultură şi patologie. Omul ca creator 
de valori. Semnificaţia teleologică a valorilor. Omul şi rădăcinile ontologice ale 
firii. Irationalul in natură şi atit[udinea] omului. Eros, irationalul şi omul. 

Omul abstract şi om concret. (Diversele concepţii antropologice.) 

Antropologie şi caracterologie. 

Problema antropologiei şi aceea a sexelor. 

Finalitatea transcendentă este o iluzie. 

Pr[oblema] decadentei omului. 

Metafizică şi antropologie. 

Izolarea omului de viaţă şi prăbuşirea lui. 


1 Introducere” la o conferință ţinută de Emil Cioran, în martie 1933, la Gruparea intelectuală 


„Thesis” din Sibiu. 


CONCEPTIA TRAGICA A EXISTENTEI 


EMIL CIORAN 


1) Trebuie să existe în individ valori ce il ridică deasupra masei; aceste 
valori sunt embrionare în mulţime, care numai le presimte. Pentru ea, ele 
plutesc în aer — le simte fâlfâind, fără a le sesiza esenţa. 

2) Masa simte viaţa ca ceva serios — nu-i sesizează însă caracterul ei 
eminamente tragic. 

Acesta este rolul individului. 

3) Viaţa, concepută ca un efort spre fericire, este un nonsens — din 
moment ce, odată fericirea aparent achiziționată, va părea un miraj — care 
trebuie substituit prin valori concrete. 

4) Valorile concrete nu pot fi decât unitățile spirituale individuale — şi, 
deci, concrete — cari se fixează în unitate. 

5) Unitatea — cuprinzând abstractul diversitatilor constiintelor 
individuale — trebuie să convergeze spre o concepţie tragică — adică, profund 
serioasă a vieţii. 


Nedatat 


PE DRUMUL DESTINULUI 


EMIL CIORAN 


Cand n-ai păşit un drum prea scurt, când obstacolele multiple n-au părăsit 
acel drum, te uiţi înapoi cu o satisfacţie şi o respiraţie abundentă răsare din 
pieptul tău zdrobit de fragmentul unui drum obositor. Păşeşti mai departe, 
aceleaşi obstacole, se înmulţesc chiar, parc-ar fi inerente lungimii drumului. 
După ce-ai suit o parte din drum, stai şi poposesti, căutând să-ţi restabilesti, în 
memoria atât de înşelătoare, etapele acelui mers. Unele-ti vor scăpa, ca nişte 
pârtii neobservate de râul care le trece cu indiferența lui iar altele vor rămâne 
imprimate în memorie şi adesea iti vor apărea înaintea ta ca nişte faruri a căror 
lumină nu trebuie neobservată. Acelaşi mers automatic şi cu viaţa. Un drum 
călcat de milioane înaintea noastră. Dacă deviezi din acest drum, înseamnă că 
eşti refractar progresului uman. 

Dacă nu te vei şti acomoda acestui drum, ai ajuns disprețuit de semeni, 
conduşi în mod meticulos după aceleaşi legi ciudate. 

Viaţa este concretizarea unui vis dureros. Zic: „dureros”, deoarece este 
aproape lege ca acest vis să nu se realizeze în cadrul multumitor. $i cum felul 
vietei este inerent temperamentului individual, zicem intim fatalism dezolant. 

Când am cerca să părăsim prezentul să ne adâncim [...?] noastre tot mai 
profund în noianul zilelor ce ne-au părăsit şi nu vor mai putea căpăta aripi, ca să 
ne ajungă şi să ne compătimească halul în care ne aflăm, observăm 
incontestabilă analogie cu drumul descris. 

Parcursă o parte din viaţă, celelalte nu sunt în puterea cunoaşterei mele, în 
orice caz, viitorul rezidă în prezent, nu poţi [sa] treci fără a nu da o oarecare 
atenţie vremurilor trecute, căci pe ele te-ai ridicat, din zilele de copilărie fericită a 
început să ti se schiteze, în linii vagi, caracterul care-ţi cantare [...?] acţiunile zilnice. 

Zilele calde de vară, cu soarele argintiu, cu razele lui de mătase sclipitoare, 
pare că azi nu mai sunt şi luna şi tot ce mă înconjoară nu-mi mai sunt basme, iar 
în râul ce şoptea pe lângă noi nu-mi mai este prietenul de odinioară. Irişii ce-şi 
plecau crengile cu frunzele lor vesele azi par uscați de monotonia vremii, ce 
trece cu încetineala pasilor unui bătrân apăsat de ani şi cu iuteala ceasului, cel 
mai drept judecător, care bate imperios fiecare oră, aratandu-ti cât de efemeră e 
viaţa. Parcă el însuşi are conştiinţa nimicniciei şi zădărniciei noastre. 

Dealurile brazdate de brazi şi stânci nu ma mai cheamă să mă desfătez cu 
tufele lor umbroase, iar mărăcinele, parcă vrea să-mi facă în ciudă, arătându-mi 
dinţii lui hidoşi. Stâncile pleşuvite da zăpezi şi ploi fără țărm stau adormite pe 
creasta îmbătrânită a muntelui. 

Iepurii, copiii dealurilor, au dispărut, ici, colo, câte unul rătăcind fara 
mamă si tată, fuge obsedat de vreo imagine urâtă. Ici, colo, paseri vioaie, 
singurele mulţimi ale dealurilor, îşi plimbă gândurile din tara-n tara. Armonia 
care domina odinioară a dispărut, în locul ei venind huruielile îngrozitoare ale 
invenţiei omeneşti. 

Cu timpurile, în mintea mea acele lucruri şi-au schimbat eresul lor de 
odinioară şi nepriceperii copilăreşti i-a urmat, [...?] ceea ce mai bine ar fi o 
interpretare trecută prin prisma unor concepţii cari imi introduc în sufletelul 
meu golul şi deşertăciunea lucrurilor ambiante şi depărtate. 


Nedatat 


NOTE DESPRE TRISTETE 


EMIL CIORAN 


Despre tristete nu poti scrie decat simtindu-i prezenta ei vaga si nedefinita 
în suflet. Nu poţi scrie real despre ea decât sub demonul şi impulsul ei interior, 
o afinitate cu involburarea ei de tragică reviviscenta a chinurilor interioare, rişti 
a-i da o interpretare banală. Tristetea nesimtita este analizată. Dar analiza îi 
răpeşte din armonia ei vagă, o scutură de petalele de crin ale singurătăţii ei. 
Analiza obiectivă, rigidă şi impartiala privează tristeţea de capacitatea ei 
fundamentală: impulsul spre avântul metafizic. 

[Nebunia?] aceasta de romantic, veşnic actualizată, multiplicată în 
vârtejul cotidian al experienţelor spirituale, îşi găseşte resortul ei principal în 
tristeţe. Tristeţea provoacă starea de depăşire. Încercarea veşnic neizbutită de a 
întrece conţinutul actualități tale psihice, tentativa, aproape iraţională, de a 
anihila cadrele înguste în care se complace o sensibilitate, spre a te revărsa în 
nedefinit şi ilimitat, numai de tristeţe sunt provocate. 

Funcţia metafizică a tristetii a fost neglijată; nu i s-au precizat rosturile şi 
valorile ei pentru îmbogățirea unei spiritualitati individuale. Există o prejudecată 
care domneşte astăzi, peste care nu pot trece avânturile noastre, aceasta fiind 

Greşeala este fundamentală iar confuzia, regretabilă. Se crede că în ochii 
femeilor, sclipind vag şi fără ţinte precise, trădând o nostalgie de exotic şi extravagant, 
se crede că ochii de femeie, cu izbucnirea lor spontană de pretinsă iluminare, ar 
reflecta profunzimi de tristeţe, cu desesperări şi singuratati. Profundă eroare! 

Tristeţea feminină este o tristeţe de calitate accentuat inferioară: îi lipseşte 
atributul esenţial, funcţia capitală, ca s-o nimbeze cu aureolă de superioritate; îi 
lipseşte: metafizicul. 

Tristeţea femeilor — după cum spune cineva — este o tristeţe de fecioare 
desvirginate. Sete de puritate inițială a fecioriei?; nostalgia tulburată şi chinuită 
după fioruri sexuale simţite în singurătate de pădure, cu ochi tintiti extatic spre 
azur?; reverie după nopţi cu lună şi sclipiri de stele? 

Nu _ simtiti cum din această înşirare radiază miresme de îndepărtat 


feminine răsună ecourile altor vremi, pe cari nu le-am dori actualizate. 

Urăsc tristeţea feminină, pentru că este [produsul ?] sexualului, pentru că 
în ea revelez nu ştiu ce indecizie, cu aspect de meditaţie, între un scaun şi un 
pat; pentru că este produsul unui complex de virtualități ce nu-şi găsesc 
posibilitatea momentană spre a se actualiza. Bestialitate, căreia i-ai imprimat, 
prin fatalitatea unei evoluţii biologico-sociale, aspecte de contemplatie, iată, 
sintetic, toată înfăţişarea tristetei feminine. 

Antinomia eterna: om — cosmos a fost frământată de femei şi rezolvată cu 
tot angrenajul ei de gânduri, precizând linia de creştere şi intensificare a unui 
dramatism spiritual. 


Se crede că muzica ar fi mai apropiată de structura organică a 
sensibilităţii feminine. Niciodată nu voi putea crede că o sensibilitate de femeie 
ar putea simți, cu intensitate, tragedia unui creator. Nu ştiu dacă e naivitate sau 
ignoranță, dar nu-mi pot închipui tragicul renunțării la tot, învolburarea 
sufletească a unei femei care subt impulsul unei armonii muzicale ar imagina 
situaţia ei în singurătate, lipsită de comunicare zilnică. Ati observat că [...?] 
solitare (interpretati semnificaţia adevărată a acestui cuvânt) sunt exasperant de 
puţine în istoria popoarelor? Faptul are semnificaţie în sine. 


ok 


Tristeţea metafizică — scuturata de anchilozele prejudecatilor — apare în 
adevărata ei grandoare. Căci, nemaifiind, ca până acum, apanagiul (ca să zic 
aşa) al unui sex (cum se pretindea până acum), ea se profilează, în conştiinţa 
noastră, purificată şi curatita de atâtea şi atâtea îndoieli. 

Romanticii au contribuit însă în mare parte la discreditarea acestui 
sentiment al tristeţii. În ce fel? Exagerându-l, ducându-l până la paroxism, au 
creat sentimentalitatea aceea vagă, care, din sentiment, prin capacitatea ciudată a 
unei universalizări, s-a transformat în mentalitate şi atitudine. Sentimentalismul 
consideră sentimentul ca unicul criteriu de orientare în realitatea exterioară. 

Dar sentimentul nu este ceva continuu, ce s-ar permanentiza în aceeaşi 
zvâcnire fata de impresiile realităţii. Fluctuează şi oscilează în nedefinit. Şi cum 
romanticul, dotat cu o sensibilitate exclusivă, morbidă, este impresionat de orice 
freamăt al exteriorului, generalizând o situaţie externă şi aplicând-o totalitatii 
din viata psihică, este firesc ca să vietuiasca într-un ritm agitat, frenetic, nelinistit. 
Inchietudinea duce la tristeţe; iar tristeţea, ca o veşnică obsesie, se generalizează 
în întreg conţinutul vieţii sufleteşti. Din acest motiv, romanticii au discreditat 
valoarea tristetii ca resort şi stimulent spre meditaţie cu culmi de metafizică. 

Tristeţea metafizică, cu toată grandoarea ei de frământare interioară şi nostalgii 
spre culmi de spiritualitate pură, n-o poate trăi nici femeia şi nici romanticul: o trăieşte 
acel ce, spiritualizând realul, nu-l privează de esenţa lui eminamente tragică. 


Nedatat 


NICI UN VIS... 


EMIL CIORAN 


Visăm nopţi după nopţi şi visăm într-o viaţă milioane şi milioane de vise, 
fără să ne întrebăm dacă ne-au ajutat la ceva, fără să ne facă tristă inutilitatea şi 
nonsensul lor. Nu profităm absolut nimic din acest material absurd, născut din 
drojdia sufletului, inaccesibil conştiinţei. O singură reverie lucidă în după-amiezi de 
vară sau în nopţi fără somn, înseamnă mai mult decât infinitul numeric al viselor. 

Nici un vis nu devine o răspântie, nici un vis nu poate însemna un 
început. Care vis a lămurit ceva sau mi-a lămurit ceva? 

O imensitate de groază, de dezgust şi de vuluptate fără nici un sens, o 
arhitectură grotescă şi copleşitoare a unor dorinţe, niciodată avute, alcătuiesc o 
sumă de trădări inadmisibile şi nesemnificative. O teorie a viselor e tot atât de 
inutilă ca şi visele. Faţă de visele transparente ale nopţilor albe, afabulatia 
nopţilor negre este ruşinos de transparentă, deconcertantă în lipsa ei de 
substanţă. Orice vis este un atentat la orgoliul nostru. Cel mai mare filosof nu 
este superior în vis unui birjar. 

Dacă oamenii s-ar putea educa să nu mai viseze zadarnic, atunci visul 
lucid în zile şi nopţi ar fi o compensație de a cărei valoare ar vorbi veacurile. 
Este imposibil de crezut că în vise s-ar exprima totalul de aspirații realizabile, 
de intimitati ireductibile. Căci, de ar fi aşa, atunci genul uman nu va putea fi 
niciodată salvat. 

Nu mi-a servit la nimic să visez, să umplu cu inutilitati vidul nopţilor şi 
cine ştie dacă mi-a servit la ceva să am gânduri şi gânduri în vise şi să fiu trist în 
gânduri şi vise. 

PORTRET DE AUTOR 


PROVIDENTA SI EXILUL — JOSEPH DE MAISTRE VĂZUT 
DE EMIL CIORAN 


DRAGOŞ POPESCU! 


Abstract 


In the present paper, the author examines Emil Cioran’s essay from 1957, Essai sur la 
pensée réactionnaire: à propos de Joseph de Maistre, and compares the beliefs in Divine Providence 
of the Sankt-Petesburg-exiled thinker with Cioran’s ideas on marxist ideology and communism. 

Keywords: Divine providence, exile, revolution, ideology, communism, Cioran. 


Aderând, din felurite cauze, la anumite convingeri, filosoful in general 
simte dintotdeauna că este de datoria sa să ia parte cu o fervoare mai mult sau 
mai puţin voioasă la demolarea convingerilor contrare. Idealul filosofiei 
(nerecunoscut, desigur, de nici un filosof, dar uşor de identificat de către orice 
persoană onestă) poate fi astfel simbolizat: un imens palat, somptuos aşezat 
exact în mijlocul deşertului universal presărat cu tristele vestigii ale altor 
construcţii asemănătoare. Filosofii le numesc sisteme. 

O altă imagine — concordantă pe un plan complementar cu cea de mai 
sus — este zugrăvită în De bello gallico, cu referire la un trib germanic care nu 
tolera în preajma habitatului său, grație poziţiei dominante pe care şi-o dobândise, 
decât pustiul: „Suebii socotesc că cea mai mare glorie pentru un trib este ca 
dincolo de graniţele lui să existe ţinuturi pustiite cât mai întinse” (IV, 3)’. 

Cioran abandonează fără regrete tradiționalul apetit distructiv al 
filosofilor, trăsătură împărtăşită de ei cu conducătorii de state sau de oşti. 
Preferă să participe la fortificarea poziţiilor adverse decât la subminarea lor. 
Este doar în aparenţă o soluţie paradoxală: în contextul absurdităţii care 
patronează orice demers sistematic, a-ţi susține adversarul echivalează, nici mai 
mult, nici mai puţin, decât cu a-i da o mână de ajutor la munca asiduă pe care o 


Institutul de Filosofie şi Psihologie, „C. Rădulescu-Motru” al Academiei Române, 
dragos.gp@gmail.com 
2 C. IULIUS CAESAR (1964), Războiul gallic, in idem, „Războiul gallic, Războiul civil”, 
Bucureşti, Editura Ştiinţifică; traducere, note şi indice de Janina Vilan Unguru, p. 156. 


24 DRAGOŞ POPESCU 


depune ca să-şi etaleze propria inconsistenta. Din acest punct de vedere, Cioran 
este totuşi mai temperat decât de Maistre, pe care-l surprinde acordând o 
corozivă susținere nu doar adversarului detestat, ci şi figurii celei mai 
proeminente din propria tabără: „Dacă practica excesului ne-ar fi necunoscută, 
am putea-o învăța la şcoala lui de Maistre, care ştie să compromita, cu egală 
pricepere, şi ce iubeşte, şi ce urăşte. Noian de elogii, avalanşă de argumente 
ditirambice, cartea lui Despre Papă l-a cam îngrozit pe Suveranul Pontif, care-a 
simţit primejdia unei asemenea apologii””. 

În privinţa excesului, Cioran nu poate fi socotit şcolarul lui de Maistre. 
Experienţa acumulată în acest domeniu a fost obținută de el în mare parte 
independent, înainte de a-i acorda ambasadorului regelui alungat al Savoiei 
atenţia cuvenită. Ceea ce reiese din apropierea de scrierile acestuia nu este o 
învăţătură, este mai mult o confirmare a descoperirilor făcute pe cont propriu. 
Paralelismul biografic între de Maistre şi Cioran nu putea să-i scape celui din 
urmă. Este un paralelism oarecum pe dos: scitul exilat la Paris îl descoperă pe 
alobrogul exilat la Sankt-Petersburg. Deşi traiectoriile parcurse de cei doi sunt 
contrare, acelaşi mecanism implacabil al revoluţiei le-a trasat. Dacă le privim ca 
o succesiune, ele descriu o ciudată mişcare circulară peste Europa. Pornit de la o 
extremitate a continentului, valul seismic al revoluţiei întâlneşte opoziţie în cealaltă. 
Aluviunile lăsate acolo vor produce peste mai bine de un veac mişcarea inversă, 
de care se simte ameninţat cel dintâi epicentru. Imensa pendulare spaţială şi 
temporală a revoluţiei îl pune în mişcare întâi pe de Maistre, apoi pe Cioran. 

Ar fi însă o eroare, consideră Cioran, favorizat de acumularea istorică a 
tentativelor eşuate, să rezişti prin vreo atitudine acestei vaste mişcări care te 
poartă nepăsătoare. Este ceea ce-i reproşează predecesorului său, care a crezut, 
fără nici un temei, într-o semnificație a procesului istoric. Pe baza propriei 
închipuiri, autorul Serilor de la Sankt-Petersburg se poate consola văzând în 
şefii revoluţiei simple instrumente; este însă o falsă consolare, întrucât de 
necesitatea propriilor acte erau convinşi şi aceştia. Astfel, în loc de a le diminua 
importanţa, le pune la îndemână posibilitatea de a o spori prin invocarea opiniei 
celui care-i detestă. De Maistre beneficiază totuşi, după Cioran, de o scuză: 
„luarea de poziţie e o fatalitate de care nimeni nu scapă; fiecare din noi trebuie 
să opteze pentru o non-realitate, pentru o eroare, ca nişte fanatici ce suntem”?. 

Privilegiul comun al exilatilor nu rezidă, aşadar, în aceea că pot da un 
răspuns teoretic fenomenului care i-a dezrădăcinat, că 1 se pot opune măcar în 
sfera gândirii, dacă li s-a interzis cu brutalitate orice opoziţie în sfera realității. 
Pur şi simplu, privilegiul constă în condiţia de pribeag, în conştientizarea acută 
a faptului că, împreună cu cel dislocat, „nimic nu e la locul său”. Atâta vreme 
cât nu a fost smuls de la locul său, viitorul gânditor rămâne în genere indiferent. 


3 EMIL CIORAN (1993), Exerciţii de admiraţie — Eseuri şi portrete, Bucureşti, Editura 
Humanitas; traducere de Emanoil Marcu, p. 10. 
4 Ibidem, p. 14. 

Lipsa spontaneitatii, lipsa gândirii apare în faza incipientă ca inocenta, nu ca 
vină. Alungat din locul său, confruntat nemijlocit cu nedreptatea, cu dezordinea, 
exilatul iese din starea de amorteala, reacţionează, adică restaurează dreptatea şi 
ordinea exclusiv pe planul gândirii. Exilul rămâne în continuare un teritoriu 
mărginit de aşteptare şi spaimă — doar întâmplarea îi pune limite temporale; dar 
această împrejurare nu mai contează pentru exilat: ordinea domneşte iarăşi 
asupra lumii; el înțelege. Şi, prin aceasta, îşi pierde iremediabil inocenta. Simte 
nevoia să transmită mai departe înţelegerea sa, acționează tot mai decis acolo 
unde mai dispune de libertatea de a acţiona: în teorie. Inundat de certitudini, 
încetul cu încetul, începe să guste din foloasele exilului, descrise cu amărăciune 
în Ispita de a exista: „Greşim când ni-l imaginăm pe exilat ca pe un personaj 
care abdică, se retrage şi rămâne în penumbră, resemnat cu nenorocirile lui, cu 
condiția de obiect netrebuincios. Dacă-l observi mai bine, descoperi în el un 
ambițios, un dezamăgit agresiv, un ins acrit dublat de un cuceritor. Cu cât ni se 
ia mai mult, cu atât sporesc în noi poftele şi iluziile. Ba chiar desluşesc o anume 
relaţie între nenorocire şi megalomanie. Cel care a pierdut totul păstrează, ca pe 
o ultimă salvare, speranţa gloriei sau a scandalului literar”?. 

Neabdicând şi neresemnându-se cu nenorocirile lui, exilat exemplar, 
Joseph de Maistre îşi depozitează ambițiile şi dezamăgirile în vasta şi confuza, 
adică universala soluţie a Providentei — un răspuns disperat, totodată genial, la 
situaţia în care se afla. Providența este mai presus de orice imputare, de orice 
repros: „Acuzăm Providența ca să scăpăm noi înşine de acuzaţie”“. Neputând fi 
nedreaptă, cel ce are ceva să-i reproşeze este neatent sau de rea credinţă: „Fiți 
încredinţaţi că atunci când este vorba ca oamenii să fie osândiţi la muncile 
iadului, Dumnezeu nu se pripeste”’. Suferinta celui drept se datorează condiţiei 
sale de om şi, ca om, nu ar trebui să se revolte împotriva ei. Ar trebui doar să se 
supună forţei care nu lasă nepedepsita nici o fărădelege: „Să ai pretenţia ca 
demnitatea sau demnitatile unui om trebuie să-l scutească să apară în fata unui 
tribunal samavolnic sau indus în eroare este ca şi cum ai vrea ca el să fie cruțat 
de apoplexie sau chiar de moarte”. Ne putem întreba: ar putea fi invocat 
vreodată un argument mai solid în sprijinul tribunalelor samavolnice? Dacă 
„poporul”, „proletariatul” ş.a.m.d. pot justifica doar într-un mod îndoielnic 
teroarea, Providența îi dă o justificare absolută. Teroarea nu se deosebeşte 
aproape deloc de o epidemie. 


5 EMIL CIORAN (1997), Ispita de a exista, Bucureşti, Editura Humanitas; traducere de 
Emanoil Marcu, p. 49. 

6 JOSEPH DE MAISTRE (1997), Istorie si providenfa, Bucureşti, Editura Anastasia; 
selecţie, traducere, prefaţă tabel bio-bibliografic şi note de Tatiana-Ana Fluieraru, cu o postfață de 
Toader Paleologu, pp. 150-151. 

7 Ibidem, p. 155. 

5 Ibidem. 

Propovăduind resemnarea şi respectul in idee, de Maistre ajunge excesiv 
şi scandalos în realitate: ,,Nicicand creştinismul nu vi se va părea, daca veţi privi 
cu atenţie, mai sublim, mai vrednic de Dumnezeu şi mai omenesc decât în 
război”, arată el în Serile de la Sankt-Petersburg, unde, peste o pagină, îşi 
exprimă certitudinea că „de obicei, oamenii îi fac vinovaţi pe suverani”*. Cioran 
nu pierde ocazia de a-i evidenția, citându-l, concluziile excesive şi scandaloase: 
„Dacă n-ar fi rău moral pe pământ, n-ar fi nici rău fizic” — ,,... orice durere e o 
pedeapsă pentru o crimă prezentă sau originară”. 

Concomitent cu critica exceselor lui de Maistre, parcă stimulat de ele, 
Cioran îşi promovează propriile excese. În acelaşi an (1957) în care denunţă, în 
Joseph de Maistre — Eseu asupra gândirii reacționare, teoria originii morale a 
bolilor, un produs derivat al Providentei, el pledează cu pasiune (în eseul Rusia 
şi virusul libertăţii din volumul Istorie şi utopie) în favoarea pretențiilor Rusiei 
de a realiza, în numele marxismului, noul Imperiu universal. Aşa cum, pentru de 
Maistre, superioritatea Franţei rezida cândva în elementul teocratic şi religios al 
idealului naţional francez, marea superioritate a Rusiei derivă, afirmă Cioran, 
din capacitatea ei de a tânji după o libertate niciodată dobândită. Imunitatea 
nedorită față de o maladie care a îmbolnăvit întreaga Europă îi conferă Rusiei 
un spor de vitalitate. Libertatea, pentru care în Europa s-a vărsat atâta sânge, nu 
putea decât să şubrezească Rusia; ea a păşit aşadar înainte, curajoasă, pe calea 
autocrației şi a unei suferinţe generale care, în loc s-o slăbească, a întărit-o. Nu a 
găsit nici un inconvenient în despotism; Europa a găsit cu cale să se oripileze de 
el, Rusia l-a rafinat. „În plus, n-o încearcă nici o ruşine pentru imperiul ei; din 
contra, nu se gândeşte decât să-l lateasca. Cine, mai mult decât ea, s-a repezit să 
profite de valorile altor popoare? Opera lui Petru cel Mare, şi chiar a Revoluţiei, 
tine de un parazitism genial”. 

Mai întâi Rusia a opus Europei ortodoxia, moştenire a Bizanțului de care 
Europa nu s-a sinchisit; apoi, i s-a opus cu ajutorul marxismului, un produs al 
Europei pe care aceasta l-a expulzat. Adoptând continuu acele valori de care 
Europa se străduieşte să scape, Rusia a reuşit întotdeauna s-o fascineze: 
„Enciclopediştii erau fascinati de infaptuirile lui Petru şi ale Ecaterinei, la fel 
cum moştenitorii luminiştilor, adică oamenii de stânga, aveau să fie fascinati de 
ale lui Lenin şi Stalin”. După modul în care reacţionează la acest parazitism 
axiologic, Europa ar trebui să se hotărască până la urmă să adopte de bunăvoie 
modul de viaţă al Rusiei. 


? Ibidem, p. 165. 

10 EMIL CIORAN (1993), Exerciţii de admiraţie — Eseuri şi portrete, Bucureşti, Editura 
Humanitas; traducere de Emanoil Marcu, p. 24. 

1 EMIL CIORAN, Istorie si utopie (1992), Bucureşti, Editura Humanitas; traducere de 
Emanoil Marcu, p. 37. 

12. Ibidem. 

Libertatea, marele ideal al europenilor, nu va fi sacrificată degeaba. În 
locul ei Rusia propune cu generozitate un nou ideal, față de care Europa a fost 
întotdeauna aproape la fel de sensibilă: „progresul”. Venită dinspre Rusia, 
opţiunea progresului l-ar putea surprinde pe un european; marxismul însă, care a 
înlocuit aici vechea ortodoxie, îi atenuează mirările, îl moleseste. Căci 
marxismul este totodată ateu şi mistic. Îl discreditează pe Dumnezeu, dar 
divinizează istoria, dând o coloratură religioasă noţiunii de progres. Răspunde 
astfel atât ambitiei europene a libertăţii, cât şi setei universale de absolut. 

În măsura în care civilizaţia europeană isi face iluzii cu privire la viitor, in 
măsura în care cultivă neobosit mitul progresului, toţi cei care fac parte din 
această civilizație sunt fie comunişti, fie anticomunişti vehementi. Cel de-al 
doilea caz nu diferă, în fond, prea mult de primul, căci şi el presupune, în egală 
măsură, „o credință vehementă, înfricoşată în viitorul comunismului”. 
Anticomunistul, el însuşi speriat de comunism, nu reuşeşte aproape deloc să-i 
tulbure convingerile comunistului trecând în revistă anomaliile punerii în 
practică a doctrinei: anomalii există în orice formă de societate omenească. Dat 
fiind acest lucru unanim recunoscut şi acceptat, comunismul are toate şansele să 
devină o „iluzie decretată, impusă: o sfidare la adresa omniprezentei răului, un 
optimism obligatoriu”"”. Acest diagnostic sever este extins (în Mecanismul 
utopiei din volumul Istorie şi utopie) asupra oricărei civilizaţii care s-a săturat 
de valorile tradiţionale. 

Ca şi teoretizările lui de Maistre asupra Providentei, cele ale lui Cioran 
asupra viitorului Rusiei, deşi excesive şi scandaloase, sunt capabile să nască 
spaime. Descoperim însă la Cioran o nuanţă de care Joseph de Maistre era lipsit. 
Ducând la exces cooperarea cu adversarul, pledând atât de convins pentru el, Cioran 
îl compromite iremediabil. Este un efect analog celui descoperit în paginile lui 
de Maistre despre papă, având în plus caracterul ironic care lipsea din acestea. 

Abstract 


The philosophy, in the case of Cioran, has therapeutic aspirations rather than conceptual 
ones; his metaphysical insolence aims, however, not at a simple aesthetic of lamentation, but at a 
metaphysics of morals turned upside down. In my fragments I try to illustrate and discuss this judgment. 

Keywords: aesthetic of lamentation, metaphysical insolence, optimistic fatalism, absurd 
syllogistic humor. 


Am ajuns, si eu, multumita contemporanilor mei, pe culmile disperarii — dar 
m-am străduit din răsputeri să nu ridic tonul — să nu las acest Appendix’ să ia 
forma unei plângeri penale împotriva Omului sau, mai grav, a unei contestaţii 
metafizice la adresa autorităţii ontologice şi morale a lui Dumnezeu. Nu pentru 
că ar fi fost periculos sau zadarnic — devreme ce nu există nişte instanțe mai 
înalte la care să te adresezi — ci pentru că, în vacarmul happening-urilor culturii 
noastre moderne, un astfel de demers ar fi sunat cam comercial. 

Strigătul disperat de durere al lui Iov, fatalismul Eclesiastului şi 
dezamăgirea finală a lui Isus, pe cruce, au devenit demult, în economia de piaţă 
a culturii noastre moderne, nişte branduri de succes, fără de care industria 
spectacolului şi mass media ar falimenta rapid. 

In filosofie, estetica lamentatiei a devenit cam «naşpa» — şi-a epuizat 
resursele persuasive. Nu mai crede nimeni în lacrimi şi sfinți. 

Cioran a fost ultimul mare estet al tânguirii noastre metafizice. 


ok 


kantinomus@yahoo.com 

Textul de mai jos a fost scris cu prilejul Centenarului Cioran. Primele rânduri le-am scris 
pe blogul emisiunii Izvoare de filosofie a d-lui Constantin Aslam, pe Radio România Cultural. 
Apoi, invitat să particip la Facultatea de Filosofie din Bucureşti cu o comunicare despre Cioran, 
textul a luat proporţiile de fata. Între timp, am inclus acest text într-o lucrare aflată in curs de apariţie, 
intitulată Appendix, care reprezintă volumul III din Tetralogia kantiană (o serie de lucrări din care 
nu a apărut până acum decât volumul I, Introducere critică. Despre posibilitatea Metafizicii, ca 
Ştiinţă, în perspectiva filosofiei critice kantiene (2004), Reşiţa, Editura Crates). 

Cioran poate fi citit şi în cheie tragi-comică, dar ar fi păcat. Am pierde esentialul. 

Cioran nu este un clovn depresiv, modern, ci un profet al sfârşitului, care 
se vrea luat în serios. 

Când spune „Omul va dispărea — era convingerea mea până acum 
neclintită. Între timp mi-am schimbat părerea: trebuie să dispară”, Cioran pare 
uşor cabotin, un saltimbanc pus pe sotii şi calambururi facile (un „pesimist 
jovial”, i s-a spus, cu simpatie), dar când revine şi spune „Dacă după mine, după 
tot ce am spus eu, va mai crede cineva în ceva, înseamnă că este într-adevăr ceva 
în care trebuie şi merită să crezi”, iti dai seama că, înainte, nu glumea deloc. 

Cioran se joacă cu destinul lui şi al lumii, ca la Răşinari, cu craniile acelor 
morţi anonimi, uitaţi de istorie, descoperiţi de groparul satului, uneori, când 
săpa groapa unui mort nou. 

Spune „sunt terminat” (sau, mai amplu, „suntem terminaţi”) — dar, în 
sufletul lui, Cioran aşteaptă o pasă înapoi din partea Istoriei. 

Cioran exagerează — sondează abisul — încearcă să împingă lucrurile până 
la limita absurdului şi insuportabilului — tocmai pentru că se vrea contrazis. 

Formula fericirii care mobilizează imaginaţia creatoare a lui Cioran — foarte 
apropiată de fatalismul optimist (sublimat metafizic) al păstorului nostru mioritic — din 
care se trage organic — este deviza guvernatorului închisorii din La Chartreuse 
de Parme, a lui Stendhal: pas d’illusions, pas de desillusions — nu ai iluzii, nu ai 
nici deziluzii. lar dacă destinul te contrazice, cu atât mai bine — aş adăuga eu. 

O surpriză plăcută este cu atât mai plăcută cu cât erai mai pesimist, tot aşa 
cum o surpriză neplăcută este cu atât mai neplăcută cu cât erai mai optimist — şi 
invers, o surpriză plăcută este cu atât mai puţin plăcută cu cât erai mai optimist, tot 
aşa cum o surpriză neplăcută este cu atât mai puţin neplăcută cu cât erai mai pesimist. 

Ei bine, cea mai mare fericire posibilă este atunci când ţi se împlineşte o 
dorinţă capitală, pe fondul unui scepticism absolut. 

lată de ce Cioran trebuie depăşit şi dezmintit de istorie: pentru că nimic 
nu l-ar putea face acolo, în cer, mai fericit. 


ok 


Pesimismul, ca atitudine metafizică, este ca sarea in bucate: intensifică in 
noi facultatea fericirii, amplifică bucuriile şi îndulceşte suferinţele. Optimismul 
este ca oţetul — bun să taie greata şi mirosul fetid al vieții noastre cotidiene. 

Probabilitatea de a fi fericiţi este invers proporţională cu predispoziția 
noastră ontologică la fericire. Este o lege a naturii. lată de ce naturile 
fericite (în termenii lui Noica)” de regulă sfârşesc prost — au o viață nefericită, 
„fără biografie”. 


3 Pentru această distincţie noiciană între naturile fericite şi naturile nefericite a se vedea 
MARCEL CHELBA (2009), Ultima idee a lui Constantin Noica şi drumul fără de sfârşit al filosofiei, 

Cioran era de fapt o natură fericită care încerca să sară peste umbra 
nefastă a propriului său destin — să îşi construiască din pesimismul cel mai 
radical posibil un scut împotriva depresiei şi, în acelaşi timp, un paratrăsnet al 
celei mai înalte fericiri posibile. 

Scepticul este mai bine plasat ontologic. 

Când primeşte o lovitură din partea destinului, optimistul spune: sunt 
terminat — pesimistul spune: se putea şi mai rău. 

Pesimismul este privilegiul moral al naturilor fericite. 

Scepticul este de fapt un optimist realist. 


ok 


Cand, pentru netrebnicia lui, la capătul unei zile întregi de cicăleli şi 
văicăreli, s-a trezit gratulat de Xantipa şi cu o albie de zoaie în cap, Socrate, 
neclintit, i-a spus: — Sigur, după atâtea fulgere şi tunete trebuia să vină şi ploaia! 

Cum să nu adori un astfel de om?! 

Când ne prevesteşte sfârşitul, Cioran o face cu aceeaşi ironie divină — cu 
acelaşi umor silogistic absurd. 

lată de ce, Cioran, pe un optimist naiv îl deprimă iar pe un pesimist ajuns 
în pragul sinuciderii îl face să se ruşineze de micile lui inconveniente 
existenţiale şi să surâdă complice, ca un copil prins cu cioara vopsită. 

Se spune că ar fi fost câţiva indivizi care s-au sinucis după o lectură 
„Cioran”. Dar pe câţi îi va fi salvat!? 

Nu se pune problema dacă Cioran are dreptate sau nu. 

Ideea este dacă terapia lui metafizică iti face bine sau nu. 

Dacă te deprimă, atunci este mai bine să-l laşi deoparte, pentru mai 
târziu — când vei avea destulă putere să te ridici la înălţimea silogisticii lui amare. 


ok 


Opera lui Cioran este un pariu cu istoria — pe care îl va câştiga oricum — şi 
dacă va fi dezmintit de istorie, şi dacă va avea dreptate. 

Dacă totul se va sfârşi prost, pentru Om, Cioran va avea satisfacția că, cel 
puţin, a ştiut-o dinainte şi nu şi-a făcut iluzii. Dacă se va sfârşi bine, cu atât mai 
bine pentru Om. Dar de sfârşit se va sfârşi. Asta e sigur. 

Opera lui Cioran, însă, va rămâne mai departe un subiect de reflecţie în 
mintea lui Dumnezeu — o statornică întrebare în lungul şir al adevarurilor Lui 
eterne şi imuabile. 


în culegerea de studii Modelul cultural Noica, îngrijită de Marin Diaconu, Bucureşti, Editura 
Fundaţia Naţională pentru Cultură şi Artă, pp. 99-118. 

Dacă este adevărat că, în lume, nimic nu e fără Dumnezeu, atunci Cioran, 
insomniacul, nu a fost decât o umbră a îndoielii lui Dumnezeu că, poate, pe 
undeva, a greşit. 


Cioran căuta de fapt o strategie — o anumită atitudine pe care să o opună 
haosului din jur — una care să îl avantajeze in răfuiala lui cu destinul, cu viata lui 
ratată din România şi cu proasta lui aşezare în lume. 

Or, când ai căzut prost în viata, nu te mai poate salva decât ideea 
sfârşitului şi a zădărniciei. Numai eternitatea morţii este mai tare ontologic 
decât ispita de a trăi. 


„Nu poţi sti ce trebuie să piardă un om ca să aibă curajul să înfrunte toate 
convențiile, nu poţi şti ce a pierdut Diogene ca să devină omul care şi-a îngăduit totul, 
transpunându-şi în fapte gândurile cele mai intime cu o insolenta supranaturală, asemenea 
unui zeu al cunoaşterii, libidinos şi pur.”* 


Noi ştim, însă, ce a pierdut Cioran: şi-a pierdut ţara, limba, strămoşii, 
sentimentul apartenenţei la o istorie sacră. lată izvorul insolenței lui metafizice. 
Aceasta este, de la Cioran încoace, starea de spirit a omului modern, în noile 
limite mentale ale aşa-zisei societăți deschise. 

La 22 de ani, Cioran se declarase deja specialist în problema morţii. 
Ajunsese la înţelepciunea Eclesiastului. 

Din ziua aceea, scepticismul a devenit pentru Cioran strategia metafizică 
şi morală cea mai optimistă posibilă. 

Restul, după aceea, a venit de la sine. 


ok 


Desi filosofia, la Cioran, are mai degraba aspiratii terapeutice decat 
conceptuale, insolența lui metafizică vizează, totuşi, nu o simplă estetică a 
lamentatiei, ci un fel de metafizică a moralei întoarsă pe dos — iar resorturile 
acestei antimetafizici se găsesc în biografia lui românească, nu occidentală. 
Ignorarea biografiei lui Cioran, ca fiind o alta problemă, produce pagube 
hermeneutice majore. 


4 EMIL CIORAN (1992), Tratat de descompunere, Bucureşti, Editura Humanitas, p. 101. 


TANARUL CIORAN: CLIPA CA SALVARE 

Abstract 


Our paper aims to scrutinize the issue of salvation in some of the works of youth of Emil 
Cioran. We find, first, that, for Cioran, salvation is an imperative beyond morals, nourished on 
despair. It is not a solution because a solution is a response to a set of identical or even similar 
conditions for many individuals — it is a rationalization of life. „On the heights of despair” there 
are no solutions. So, at the individual level, the project of young Cioran will be a project lacking 
of project, which will turn therefore into a thinking of instant or, rather, since all conceptual 
thinking is by its very essence deforming, into an invocation, an incantation of a permanent living 
in instant. It is the ultimate answer, the only one that man can offer to God, Lord of Eternity. 

Keywords: young Cioran; salvation; solution; project; instant; despair. 


Nu poţi să publici o carte în care să scrii că nu există salvare (Salvarea), 
că o salvare este imposibilă. Poti să o scrii, fireşte, poţi să iti scrii disperarea, 
deznădejdea cruntă, poţi să plângi amarnic şi sincer pe foile ce iti vor deveni 
(curând?) testament. Dar nu poţi să publici — tu însuţi — acele foi. Orice act de a 
publica reprezintă implicit, dacă nu o farsă, atunci cel puţin (sau chiar) o 
salvare. Mai mult, o salvare prin ceilalți. Gest de moment, constrângător sau o 
obisnuinta laşă, mimată, mereu amânată sau veşnic scăpată printre degete — dar 
o salvare. „Creaţia este o salvare temporară din ghearele morţii” (CD, 12) 
patetizează sec Cioran în cartea sa de debut. Dacă actul de a scrie (creaţia de 
mai sus) poate cădea în semantica morții (dar şi acolo, cu excepția 
testamentului, doar în mod razant, indirect), atunci cel al publicării cade 
fatalmente (!) într-o semantică a sănătăţii — şi nu ne interesează aici dacă este 
vorba de însănătoşire, de vindecare sau de recuperare. Sănătatea sau 

promisiunea însănătoşirii domnesc asupra actului de a publica tu însuţi, ca şi 
asupra a tot ce derivă, etimologic, din aceeaşi rădăcină: publicul şi publicitatea. 

Unele din primele rânduri din Pe culmile disperării tocmai aceasta idee 
simplă, clară o contin: „Sunt trăiri şi obsesii cu care nu se poate vietui. Nu este 
atunci o salvare în a le mărturisi? Experienţa teribilă şi obsesia îngrozitoare a 
morţii, atunci când sunt păstrate în conştiinţă, devin ruinătoare. Vorbind despre 
moarte, ai salvat ceva din tine, dar în acelaşi timp a murit ceva din propria 
ființă, deoarece conținuturile obiectivate îşi pierd actualitatea din conştiinţă 
(subl. ns.)” (CD, 6-7). Fireşte, o idee simplă nu îi place niciodată lui Cioran, aşa 
că un adagio la final se impune pentru a tulbura apele, chiar dacă este vorba de 
o nouă idee simplă: când ceva este salvat, altceva moare — chiar dacă totul este 
spus ceva mai complicat: când te salvezi, ceva din ființa ta moare. Ceea ce ar 
trebui să ne pună, totuşi, deja în gardă: cu ce pret ne salvăm? Iar, ca să vorbim 
ceva mai filosofic (i.e. ceva mai obiectivat...), nu cumva deschidem aici drumul 
pentru nenumărate întrebări „importante”: Putem să salvăm existenţa şi să pierdem 
ființa? Fiinţa noastră se identifică (măcar aici, măcar partial) cu a avea actuale 
în conştiinţă unele conţinuturi, altfel spus cu trăirea lor conştientă? Care sunt 
conținuturile care merită să fie trăite, care sunt obsesiile veritabile? Ce se întâmplă 
cu ființa noastră în restul timpului, când nu suntem bantuiti de aceste obsesii? 

O parte de răspuns, poate cea mai simplă, cea mai previzibilă: „Oamenii 
care trăiesc pe un plan exterior sunt salvaţi de la început; dar au ei ce salva, 
când nu cunosc nici o primejdie?” (CD, 13). 

Există însă un mod de a spune că nu există salvare, care spune de fapt 
altceva: că nu există acea salvare la care se gândesc fofi (ceea ce poate fi citit şi 
ca „nu există salvare pentru toţi”), că nu există salvare în sensul „obişnuit” al 
termenului — de a recupera ceva din trecut, de a construi ceva în viitor, de a găsi 
ceea ce în general se numeşte o soluție. Acest lucru îl spune tânărul Cioran, şi o 
face — apăsat — de mai multe ori. În două texte publicistice dintre cele mai timpurii 
(„Reflexiuni asupra mizeriei”, respectiv „Sensul culturii contemporane”, ambele 
din 1932) verdictul pare dezarmant, tăios, necruţător: „Cultura de astăzi (...) 
este cultura unor oameni care niciodată n-au fost tineri. Pentru aceştia mizeria 
este un factor esenţial de îmbătrânire. Din această instabilitate, provocată de 
mizerie, derivă şi teama de viitor. Numai asimilarea în prezent poate duce la un 
echilibru. Deplasarea acestei conştiinţe şi spre viitor anulează orice trăire naivă, 
orice posibilităţi de echilibrare. Nenorocirea omului de astăzi rezultă din 
imposibilitatea unei vietuiri în prezent. Viitorul este un element de incertitudine, 
de altă parte, mizeria îl dezintegrează din prezent. Deocamdată, pentru omul de 
astăzi nu există salvare (subl. ns.)” (SD, 54); „Tragicul omului de astăzi — care 
devine un tragic al culturii contemporane — rezultă din dezbinarea dureroasă 
între conştiinţă, cu tendinţele ei centrifugale, şi tendinţele centripetale înspre 
naivitatea şi irationalitatea vieţii. De aici derivă paradoxul: orientarea conștientă 

(subl. E.C.) înspre naiv şi irațional, paradox care arată că pentru momentul 
istoric actual nu există nu există salvare (subl. ns.)” (SD, 70). 

Ar trebui întâi de toate să fim atenţi la context, la contextul comun 
ambelor articole: cel al analizei culturii contemporane („culturii de azi”), al 
analizei „omului de astăzi”. Să ne uităm apoi la acei indexicali care ancorează 
temporal verdictul în cauză: „deocamdată”, respectiv „pentru momentul istoric 
actual”. Ceea ce îl invită pe cititor la o anumită resemnare — iar aici cei care 
cunosc paginile scrise de Cioran ştiu că „poziția? sa derivă aici din viziunea 
privind destinul istorico-organicist al culturilor”. Nu ai ce să faci, nu există 
soluţii, istoric vorbind, paradoxal aceasta pare a fi salvarea: „Concepţia 
destinului istoric al culturilor elimină posibilitatea soluţiilor. În genere soluţiile 
sunt simple vorbe. Trebuie să le recunoaştem o minimă eficacitate în 
problemele mici ale zilei, dar când e vorba de sensul imanent al unui fond de 
viata, eficacitatea lor este iluzorie.” (SD, 77). De fapt, pentru Cioran, în viata nu 
exista solutii (pentru viata): ,,Cei mai rataciti si mai inselati oameni din lume 
sunt acei care umblă dupa soluţii. Viaţa isi are sensul ei; soluţiile sunt pentru 
moralisti. Este desigur caracteristic că spiritul vremii noastre este rebel oricărui 
fel de normativism în morală. Nu mai există voinţa aceea de a trăi sub norme, 
de a te închista în cadre transcendente vieţii. (...) Este o iluzie în a căuta 
subordonarea fata de norme... (subl. ns.)” (SD, 20). Altfel spus, „viaţa este 
indiferentă principiilor şi criteriilor moralei” (SD, 78). 

Salvarea este un imperativ dincolo de morală, trăgându-şi seva din 
disperare. O soluţie reprezintă un răspuns la un set de conditionari identice sau 
măcar asemănătoare pentru mai multi indivizi — ea reprezintă o rationalizare a 
vieţii. (În altă parte, Cioran nota că ,,rationalizarea este o artificializare. Procedeul 
ei constructiv neglijează unicitatea si irationalitatea din fenomenele realului” 
(SD, 76)). Salvarea reprezintă o soluţie personalizată la modul absolut. Acesta este 
şi motivul pentru care, de fapt, salvarea nu este numărabilă: doar impropriu putem 
vorbi despre o salvare sau despre mai multe salvări — altminteri semantica ne 


3 Doar o frază, din multele posibile, pe care le putem folosi pentru a ilustra cele spuse: 


„Viziunea pesimistă a istoriei şi culturii îşi are una din rădăcini în faptul că omul ajunge la un 
moment să-şi dea seama de independenţa cursului lor faţă de exigenţele lui. Atunci devine 
individul conştient de nulitatea efortului individual şi de vanitatea tuturor eforturilor, sfortarilor, 
de a modifica sensul istoriei. În locul unui activism care produce toate felurile de iluzionări, o 
contemplativitate senină situează lucrurile în cadrul lor normal.” (SD, 57). În sens strict istoric, 
prin raportare la cultura din care faci parte, soluţia „tehnică” (nu şi personală!) pare, deşi greu de 
acceptat, cel puţin la îndemână: „Îndrumarea spre stoicism şi înspre o concepţie tragică a 
existenţei, care este foarte vizibilă în produsele cele mai caracteristice ale culturii contemporane, 
este pe deplin justificată din moment ce omul descoperă prea multă inconsistenta în valorile pe 
care le-a cultivat şi prea multă iluzie în idealuri. Deocamdată, pentru omul de astăzi nu mai există 
decât cunoaşterea destinului său şi a culturii din care face parte (subl. ns.)” (SD, 79). 

impune a invoca (iar „a invoca” nu înseamnă „a vorbi despre”...) doar salvarea 
(sau, dacă se preferă, Salvarea). 

Ca să nu mai spunem că pentru tânărul Cioran (pentru sine, merită 
menţionat) nici măcar nu putea fi vorba de resemnare într-o astfel de situație 
istorică, ci dimpotrivă. Vorbind despre ceea ce se poate numi o nouă „specie” în 
peisajul societății contemporane, intelectualul şomer, Cioran — autoanalizându-se, 
fireşte! — ne atrage atenţia că pe când la unii „presentimentul sfârşitului ia forme de 
regret, la intelectualii şomeri ia forma, ciudată şi demonică, a iubirii sfârşitului, a 
presimtirii într-o exaltată bucurie a unei prăbuşiri apropiate” (SD, 20). Iar 
resemnarea celorlalți va ajunge de fapt să ne încânte: „cine mai crede astăzi în 
personalitate, ideal sau progres, care sunt elementele constitutive ale unei 
culturi? Altădată pronunţarea lor era însoţită de o notă afectivă; de aceea se 
credea în ele. Pentru noi şi-au pierdut semnificaţia, devenind simple scheme. 
Lucrurile acestea nu trebuie constatate cu un sentiment paseist de regret. 
Personal sunt încântat de resemnarea şi scepticismul puternic al timpului 
nostru. (subl. ns.)” (SD, 71). 

Oricum, chiar dacă nu ajungem la o astfel de înţelegere, pare că putem 
,scapa” de aici, din istorie sau cultură, oricând (deşi este o scăpare... spre 
adevărata, autentica tragedie personală): orice referire la „epoca” în care trăim, 
la „cultura de azi”, pare a ne exclude oarecum, pare a nu vorbi despre noi 
(despre noi înşine), pare a ne lăsa nouă, celor care vorbim, o şansă (pe care, 
fireşte, ceilalți nu o au). Simtim aici o detaşare, o neimplicare totală, o amânare. 
Mai clar — ea pare a ne lăsa spectatori, chiar şi faţă de acea parte din noi care 
este absorbită de ceilalți, de cultură. De aceea, paradoxal, încă o dată revenim, 
soluţia este a de a nu avea soluţii, este de a căuta... salvarea. Singura „ieşire” 
(care, de fapt, este o „intrare” — mai exact o pătrundere pe „poarta strâmtă” a 
autenticităţii) este de a transforma absenţa soluţiilor în posibilitate (mereu 
incertă!) a salvării. „Pe culmile disperării” nu există soluţii. 

Peste un deceniu, plimbându-se prin Cartierul Latin, Cioran îi refuza din 
nou pe ceilalți. Constatând că „un popor pe sfârşite nu-i capabil decât de extazul 
negativ al inteligenţei în fata nimicului universal” (IP, 71), că „eşti la gradul de 
asfintit al Cetăţii”, „atunci te ridici prin vrere deasupra ei. Și vrei să te salvezi. 
În ea, cine şi ce să te ajute? Nimic nu m-a ajutat, nimic. (...) Nici o carte nu mă 
susținea în cartierul învăţăturii, nici o credinţă nu mă sprijinea, nici o amintire 
nu mă întărea (subl. ns.)” (IP, 72). Singurul ajutor din afară — dar un „din afară” 
care evocă tocmai patima, tumultul interioritatii — va veni din partea muzicii, 
largo-ul din concertul pentru două viori de Bach — „lui mă datoresc” va 
mărturisi Cioran. Dar mie, mie îmi mai rămâne ceva de făcut? 

O frază din primele fragmente invocate de noi vrem să o amintim aici din 
nou: ,,Nenorocirea omului de astăzi rezultă din imposibilitatea unei viefuiri în 
prezent (subl. ns.)”. Fireşte, articolul din care am desprins-o viza obsesia omului 
contemporan de a se îngriji mereu de viitor, de a se lăsa copleşit de acesta, în 

dauna unei trairi a prezentului, iar prezentul la care face trimitere ar trebui 
înţeles in primul rând în sensul său cât mai mundan, curent al cuvântului. Dar la 
Cioran există şi o întreagă retorică a prezentului, înţeles ca unica posibilitate de 
a te salva. lar prezentul înseamnă pentru Cioran clipă. Altfel spus, clipa este 
pentru el singura marcă a autenticității prezentului. 

Cum întăreşte adesea Cioran, orice urmă de raționalitate reprezintă o 
încercare de omogenizare, iremediabil falsificatoare a vieţii. Dar, nu doar atât. 
Orice expresie a raţiunii, orice normă, orice „trebuie” şi orice „vreau” reprezintă 
ceva asiguratoriu, un element de stabilitate, o promisiune pentru un viitor „mai 
liniştit”, un proiect. La nivel individual, proiectul tânărului Cioran va fi deci un 
proiect al lipsei de proiect, care se va întoarce prin urmare, definitiv, spre o 
gândire a clipei sau, mai degrabă, căci orice gândire conceptuală este prin însăşi 
esenţa sa deformatoare, spre o invocare, o incantatie a trăirii permanente a 
clipei. Este, în cele din urmă, răspunsul, singurul posibil pe care omul poate să 
îl ofere lui Dumnezeu (singura manieră de a uita de Dumnezeu, însă pentru a-l 
„recupera” ulterior, după cum vom vedea), stăpânul eternității, al adevăratei 
eternitati, nu al simulacrelor pe care le permite oamenilor, pacaliti astfel de 
cioburile reveriilor eterne, precum erau odinioară orbiti bastinasii de darurile 
perverse, de cioburile strălucitoare ale colonizatorilor europeni. 

Îndreptar pătimaş se va deschide, de la bun început, ca un elogiu adus 
clipei, în dublu registru, ca „delimitare de Dumnezeu”, dacă putem spune aşa, 
de eternitatea promisă de El, dar şi ca delimitare de orbirea oamenilor, ca fuga 
de iluziile caldute ale rationalitatii. Ca delimitare de Dumnezeu, căci El „a pus 
heruvimi cu sabie de flacără vâlvâitoare, să păzească drumul spre pomul vieţii” 
(Facerea, 3, 24), dar cum „cărarea se-nfunda prin mlaştini şi umbra crengilor de 
rai se pierdea în fără-urma lumii”, asta a însemnat de fapt că „Atotputernicul ne- 
a închis căile sale” (IP, 10). 

Ce ne rămâne de făcut? „Sădi-vom atunci alt pom, pe aici, pe unde el n- 
are paznici, nici săbii, nici flăcări. Vom naşte paradisul la umbra caznelor — şi 
blând ne-om odihni sub ramuri pământene, ca îngeri ai desăvârşirii de o clipă 
(subl. ns.). EI să rămână cu o veşnicie fără nimeni” (IP, 10). ,, Temporizarile” 
credinţei sunt abandonate. Focul va fi expresia materială şi simbolică a clipei 
mereu vii: „nu cu sfială şi cu răbdare ne vom înstăpâni în ce-a scăpat 
strămoşului fatal. Cuget de foc ne trebuie — şi ascutind arme şi nebunii, 
heruvimii ostili se vor topi de para sufletului nostru” (IP, 10). 

Semnificaţia focului purificator este răsturnată, este un răspuns „cu foc la 
foc”, dacă îl putem numi aşa. Ceea ce păzea secretul Lui, flacăra („săbiile de 
flacără vâlvâitoare” ale heruvimilor), devine chiar expresia salvării personale. 
Ca într-un anacronic gest prometeic, omul va fura focul de la Dumnezeu pentru 
a-l aduce în sine. Dar contextul semantic ne îndepărtează, fireşte, de toate 
locurile comune ale cunoaşterii înţeleasă cartezian ca posesie de adevăr şi 
certitudine, ca şi de toată interpretarea... luminoasă a acestui gest — va fi o viata 

impregnată de „ştiinţele greselii”, desfăşurată in numele unei „cruciade a 
erorilor”, vom respira „în afundurile iluziei”. Slăbiciunile, perisabilitatile se 
transformă în arme, în singurele arme de care dispunem: „înarmaţi de 
accidentele vietuirii, vom pustii sigurantele crude ce ne pândesc. Vom da buzna 
în certitudini, ne vom năpusti în adevăruri, ne vom învrăjbi cu luminile 
neavenite” (IP, 10-11). 

Noul gest prometeic este nu doar inevitabil anacronic, ci dobândeşte şi o 
clară inversare semantică: ă rebours, focul va evoca acum tumultul, adâncimile 
vieţii (şi nu înălțimile spiritului!), o originaritate a acesteia dincolo de 
Dumnezeu, şi va însoţi, cum am văzut, necunoasterea sau, mai degrabă, 
ignorarea şi abandonarea definitivă a cunoaşterii deja dobândite. În plus, gestul 
amintit rămâne ca expresie a revoltei omului, numai că este vorba acum de o 
revoltă a omului individual — este un gest pe care fiecare trebuie să şi-l asume, 
un gest a cărui necesitate trebuie resimțită personal. Omul este abandonat 
propriului său gest salvator. Prin necesarul rapt recuperăm nu un foc „al tuturor 
oamenilor”, ci regăsim focul din noi înşine. 

Cum spuneam, iar în contextul schiţat anterior acest aspect este şi mai 
semnificativ, este vorba şi de o delimitare de ceilalți oameni, căci semenii noştri 
„nu ştiu că raiul şi iadul sunt înfloriri ale clipei, ale clipei înseşi, că nimic nu 
este peste tăria extazului inutil. N-am întâlnit în mersul lor muritor oprirea 
eternă pe arcurile clipitelor (subl. ns.)” (IP, 11). 

Clipa nu înseamnă însă absolută închidere în sine, abandonarea în 
tumultul curgerii aleatorii a timpului, ci o milă absolută pentru toate lucrurile. 
Prima ar fi ceea ce este vizat, scopul, ceea ce ne-ar putea salva — a doua chiar 
cauza intimă acestei căutări. Elogiul clipei ar fi cauzat de refuzul eternității, de 
negăsirea eternității mai degrabă, de căutarea unei altfel de eternitate, o 
eternitate a clipei, o eternitate proteică, care îmi va permite să uit că lucrurile 
au fost şi că ele nu vor mai fi. 

Mărturisirea tânărului Cioran pare „concludentă”: „și cum vedeam timpul 
în toate, speram a le scăpa [pe] toate de timp. Nevoia de a înveşnici fiinţele 
prin adoratie, graba de-a le ridica prin exces de inimă din pieirea lor firească mi 
se părea singura istovire de pret (subl. ns.)” (IP, 33). ,,Adoratie” şi „exces de 
inimă” — expresii ale preaplinului de dragoste faţă de ființări, ce deschid spre un 
orizont sui generis al credinţei. Sui generis, căci neputinta de a le salva mă 
împinge la a le uri: „Nu ştiu să fi iubit ceva şi să nu-l fi urât din a nu-l putea 
scuti prin zarva de foc a sufletului legii lui de nimicire” (IP, 33-34). 
Reafirmarea imboldului inaugurator „de asigurare a perenitatii fiintarilor” 
revine în aceeaşi lumină limpede a deciziei, dar şi în umbra regretului de nu le fi 
putut salva: „Am vrut ca toate să fie. $i toate nu erau decât in vremelnicele mele 
friguri” (IP, 34). 

Este, credem, pentru filosoful care denunța vrerile indivizilor ca fiind 
suspecte de falsificarea vieţii, singura voinţă care este „legitimă”, căci ea, pe de 

o parte, nu determină (ceea ce este vizat nu sunt lucrurile într-o anumită „stare 
de graţie” a lor, nici măcar substantivata „ființă”, ci actul de a fi), iar, pe de altă 
parte, nu discriminează (sunt vizate toate fiintarile, astfel că propoziţia de la 
care am pornit ar putea fi rescrisă cu modificarea accentului: „Am vrut ca toate 
să fie”). Iar voinţa de a „salva” toate „ale lumii” se va converti la tânărul Cioran 
în voinţa de a salva viaţa din sine însuşi. Gestul poate să pară o scuză facilă sau 
justificarea supremă, egoismul maxim sau sacrificiul necesar, depinde poate de 
cum privim noi înşine „lumea şi viaţa”. 

Dar să nu fim suspicioşi, măcar astăzi, fata de Emil Cioran. Veşnicia 
refuzată lucrurilor se va transforma în datoria (ce termen ciudat — o blasfemie ar 
spune unii — folosim pentru a-l caracteriza pe Cioran!) de a le adora. Chiar dacă 
frigurile mele sunt „vremelnice”, doar acolo se poate salva ceva din intensitatea 
cu care sunt lucrurile, toate. E drept, tânărul Cioran va fi observat întâi că 
„lumea-mi scăpa, căci lumea nu era” şi se va fi lăsat sfârtecat de întrebările ce 
par a îi măcina pe toţi: „De ce în timp nu se inlantuiesc «guri de rai»? Sau în 
mine nu s-a sălăşluit destulă veşnicie?” (IP, 34). Dar nici urmă de retorică facilă 
— pomeneam anterior ceva despre datorie: „Cu lumea trebuie să fii darnic. Să te 
cheltuieşti risipindu-i ființă. Ea nu-i nicăieri. Prin dărnicia noastră respira ea. 
Înseşi florile n-ar fi flori fără surâsul nostru. O zgârcenie a darurilor noastre 
reduce natura la idee şi, cu surdină-n simţuri, arborii nu mai înfrunzesc. Sufletul 
întreţine infatisarile pe care-i geloasă realitatea. Căci lumea-i modificarea — in 
afară — a singurătăţii noastre” (IP, 34). Veşniciei lucrurilor i se substituie, fireşte, 
dărnicia, risipa — dar risipa vieții din noi. Dar nu doar atât, căci este vorba de a-ţi 
cheltui singurătatea. Singurătatea nu este astfel „scopul” vizat de un eu devastat de 
neautenticitatea lumii — sau de aroganta ei, sau de laşitatea ei — ci, paradoxal, singura 
şansă pentru ca lumea să fie. Nu este o retragere, o fugă (egoistă), ci — spunem 
noi — o ,,implantare” în lucruri plecând, de această dată, de la sine. Este o datorie. 

Eu devin astfel înlocuitorul creatorului absent, pe care nu-l mai regăsesc, 
pe care nu am cum să îl regăsesc de vreme ce — deoarece lucrurile nu sunt — nu 
l-am găsit vreodată (decât doar ca iluzie a dorinţei mele). Constat acum nu doar 
că lumea e modificarea singurătăţii noastre, ci şi că ,,adoratia a îndumnezeit pe 
Dumnezeu” (IP, 34). Nu raţiunea este cea care domneşte peste aceste raporturi, 
ci adorafia — ea re-naşte lucrurile, alteritatea şi chiar pe Dumnezeu însuşi. În 
logica aparte a lui Emil Cioran, o logică a disperării şi milei, adoratia finitului, a 
individului, dă naştere ființei infinitului. Nu universalitatea rațiunii sur-prinde 
fiinţa lucrurilor, ea doar omogenizează, proiectează mut în epura conceptelor, ea 
ascunde datoria de a participa la fiinţa lucrurilor prin propria ta fiinţă, de a le 
adora, de a le in-fiinta. Nu trebuie înţeles prin aceasta că mă „înstăpânesc” peste 
lucruri, ci, din contră, că ele îmi devin mie însumi stăpâne. 

Iar „câmpul ontologic” deschis astfel este unul al diversităţii — elogiul 
clipei o impune. Eul cioranian isi va găsi sensul propriei sale existente ca 
expresie a iubirii pentru lucruri doar acţionând împotriva poruncii biblice: „Am 

slujit în viata la mai multi stăpâni şi din fiece clipă mi-am facut chip cioplit. De-ar 
şti lucrurile stinse cât le-am iubit, ar căpăta un suflet numai să mă plângă. Nimic 
din ale lumii n-am defăimat prin nepăsare. Şi astfel am alunecat înfrigurat şi 
trudnic pe nimicul ei (subl. ns.)” (IP, 34). O veritabilă poruncă cioraniană ar 
suna deci astfel: „Din fiece clipă să-ţi faci chip cioplit!”. Clipa devine numele 
sub care se ascund toate numele, desemnând creatorul proteic, generos şi sfâşiat 
în însăşi fiinţa sa. Sfâşierea sa însemnând însă şansa lucrurilor de a fi, sfâşiere în 
„fâşii de ființă”. Elogiul clipei, aparent o „exacerbare” a interioritatii şi 
„Subiectivităţii”, este de fapt un elogiu adus „celor ale lumii” — un elogiu 
transformat însă, implacabil, în elegie. 

Dar „cele ale lumii” nu sunt pentru tânărul Cioran doar lucrurile 
considerate ca existente individuale, ci şi cele care, în mod „normal”, ne apar ca 
fiind dincolo de lume — şi ele îşi cer dreptul la fiinţă, la adoratie. De aşteptat 
poate după ce adoratia era cea care îl „îndumnezeise pe Dumnezeu”, în aceeaşi 
notă „eretico-blasfematoare”, tot „cortegiul” biblic — în dublu registru cromatic- 
ontologic, „alb” şi „negru” — se va regăsi recuperat din perspectiva generozitatii 
cioraniene fata tot ceea ce „populează” lumea sa: „Stăpân mi-a fost Tatăl şi 
poate şi Fiul, Diavolul şi Timpul, Vesnicia şi celelalte pierzări. M-am închinat 
fetelor lumii împătimit în ascultări, rob al zadarnicului, supus al idolilor. Căci 
devenirea-i înşiruire de temple prin care am îngenuncheat fugarnic, lăsându-mi 
urma prin ruina lor şi rămânând cu ăst suflet — ruină de satiu” (IP, 35). 

Spuneam că elogiul se recompune treptat în ceea ce fusese de la bun 
început, în elegie: „De ce nu-i inima în stare să mântuiască lumea? De ce nu 
mută ea lucrurile într-o nestrămutare parfumată?” (IP, 35). Elogiul-elegie se 
arată a fi maniera inevitabilă de a exprima viața-moartea eului (care este şi 
viata-moartea lucrurilor): „Niciodată n-am vrut să trăiesc fără să vreau să mor. 
Mai încleştat în ce sunt: în viaţă sau în moarte?” (IP, 33). Dar poate că tocmai 
această întrerupere a şirului clipelor înseamnă „eşecul”, nefiinta lucrurilor. Atunci 
când vorbesc despre lucruri, când le invoc, chiar atunci când le „slăvesc”, 
lucrurile nu mai sunt. Atunci când vreau să le salvez, deja le-am pierdut. 

Tânărului Cioran îi vin atunci în minte vorbele unui prieten de la „poalele 
nu mai ştiu căror Carpaţi”: „Tu eşti nefericit, fiindcă viaţa nu-i eternă”. Prea 
„nefilosofică”, prea „neatentă”, prea „lumească”, extrasă din context zicerea în 
cauză mai mult distorsionează decât surprinde esenţa disperării cioraniene fata 
de des-fiintarea lucrurilor. Clipele — dureri sclipitoare — sunt încrustate perpetuu 
în carnea vie a destinului. Nu despre viaţa ca atare este vorba aici, ci despre 
viața lucrurilor. 

În mod surprinzător față de aşteptările multora dintre noi, în lumina acestor 
fragmente — care par să aibă aerul unor mărturisiri şi nu al unor jocuri / măşti 
estetice — capătă sens să ne întrebăm dacă nu cumva „revolta”, „fronda” 
tânărului Cioran în fata lui Dumnezeu, circumscrisă îndeobşte unei retorici 

unei dureri, unei sfasieri în fata perisabilitatii lucrurilor, a unei mile fără de sfârşit. 
Ea ar deveni astfel marca unei imperioase voințe de a uita, a unei puteri de a 
uita — departe deci de conotatiile curente, ,,teutone” ale voinței de putere, dacă nu 
chiar la antipodul perfect al acestora. Sau, poate, însăși această ipoteză ar trebui 
extinsă la maestrul care l-a inspirat pe Cioran pe parcursul întregii sale vieti?... 
Nu cumva recuperăm aici cu Cioran (si cu Nietzsche totodată?) ceva din 
situarea aporetică a subiectului modern, pentru care maxima, absoluta siguranță 
de sine poate fi „interpretată” (pentru că nici noi nu stim — si nici nu vom putea 
şti vreodată — dacă ea este ceea ce se pretinde a fi), sau, mai simplu, pentru a 
sublinia suprema indecizie ontologică, pentru care absoluta siguranță de sine 
poate fi expresia, reacția in fata absolutei nesigurante de sine — un gest, deci, nu 
de exprimare a siguranţei (ar fi nevoie să o exprimăm suplimentar, odată ce o 
posedam?), ci de asigurare, pentru sine şi fata de ceilalți, a ascunderii nesigurante?... 

Abstract 


It is my intention to argue in this article, following a series of Romanian writings appeared 
between 1940-1943, that Emil Cioran pursues his master, Nae Ionescu, on his program of radical 
thinking. The latter, known as the “Professor of doubt”, had a decisive role in changing the 
cultural conventions in Romania and also the way of philosophizing in the interwars period. 

This text also aims to show that Cioran is interested in understanding the deepest acts of 
thinking on the base of an experience flow, which he considers to be a “lyrical way”, a way that 
can be grasped using an analogy with the phenomenological method. 

Keywords: feeling; vivid thinking; valuation; self-hermeneutics. 


1. Nae Ionescu si cotitura subiectivista a metafizicii 


Cioran s-a format filosofic, se ştie, împreună cu generaţia din care făcea 
parte, într-un mediu dominat de gândirea lui Nae Ionescu, profesorul care a 
schimbat radical convențiile practicării filosofiei atât la catedră, cât şi în spațiul 
public. Pe de o parte, Nae Ionescu a practicat o filosofie universitară îndreptată, 
cu program pedagogic explicit, împotriva filosofiei universitare însăşi. 
Concomitent, acelaşi gânditor filosofa public, în afara catedrei, în agora, 
folosindu-se de resursele reflexive ale gândirii în publicistica cotidiană cu 
scopul de a înţelege şi evalua o serie de probleme nefilosofice cum sunt cele 
legate de economie, mişcare sindicală, politică internă şi externă, credinţă şi 
organizare bisericească etc. 

În esență, Nae Ionescu este cel care a impus in cultura reflexivă si 
umanistă românească o paradigmă subiectivistă de gândire în înţelegerea tuturor 
faptelor de valoare, perspectivă atitudinală şi cognitivă surprinsă de C. Noica în 
cuvinte memorabile: ,,... timpul nostru este pe toate planurile, o întoarcere la 
subiect... Întoarcere peste tot: în politică aceasta se numeşte falimentul teoriei... 


1 Universitatea Naţională de Arte din Bucureşti, aslamconstantin@yahoo.com 

şi primatul omului; în şcoală se numeşte « respectarea individualitatii elevului »; 
în cunoaştere se numeşte « subiectivism »; în morală se numeşte « personalism »; 
chiar în teologie există o tendinţă de antropologism... iar ştiinţa însăşi merge şi 
ea către un relativism... lată cum se întoarce omul la om, spiritul la spirit. 
Încotro merge cugetul contemporan? Merge către sine”. 

Nae Ionescu opunea, în plan filosofic, primatului raţiunii şi domeniului 
cunoaşterii prin exerciţii raţionale erudite asupra tradiţiei, inspirate de procedurile 
ştiinţifice de analiză — axioma filosofiei maiorescienilor şi principiul fundamental 
de construcţie culturală în toate domeniile de exerciţiu creativ — primatul vieții 
intuitive şi domeniul trăirii actelor de conştiinţă, respectiv universul 
intuit nemijlocit şi descris lingvistic şi logic °. 

Simplu spus, Nae Ionescu şi-a fundat perspectiva sa subiectivistă de 
gândire pe un concept sincretic de conştiinţă, rezultat din reinterpretarea într-un 
sens vitalist şi functionalist al modelului originar, cartezian, de raționalitate. 
Este vorba despre reinterpretarea modelului bunului simţ — aptitudinea naturală 
a omului de a judeca bine şi de a distinge adevărul de fals, pentru care 
sensibilitatea şi gândirea alcătuiesc un tot viu, indisociabil în trăirea vieţii 
individuale şi colective — enunțat de Descartes in mai multe locuri din opera sa. 
„Sunt un lucru care cugetă, adică se indoieste, afirmă, neagă, înţelege puţine, nu 
cunoaşte multe altele, vroieşte, nu vroieşte, imaginează de asemenea şi simte... 
deşi cele ce simt sau închipui nu sunt nimic în afara mea, totuşi despre felurile 
de a cugeta pe care le numesc simtiri şi închipuiri sunt sigur, în măsura în care 
ele sunt doar anumite feluri de a cugeta, că se află în mine.”* Aceeaşi idee este 
şi mai bine precizată în Principiile filosofiei: „Prin cuvântul a gândi înţeleg tot 
ceea ce se petrece în noi în aşa fel încât intuim aceasta nemijlocit prin noi 
înşine; iată de ce nu numai a înţelege, a vrea, a imagina, ci şi a simţi este acelaşi 
lucru, aici, cu a gândi.” 

Acest model subiectivist de conştiinţă propus de Nae Ionescu în cultura 
reflexivă românească este la rândul său fundat pe câteva mari supozitii şi 


2 CONSTANTIN NOICA (1998), Încotro merge cugetul contemporan, în vol. Echilibrul 
spiritual. Studii şi eseuri, Bucureşti, Editura Humanitas, p. 118. 

Am prezentat pe larg gândirea lui Nae Ionescu în volumul CONSTANTIN ASLAM, 
Constantin Noica. Spre un model neoclasic de gândire. Perspective interpretative asupra 
scrierilor timpurii (2010), Bucureşti, Editura Academiei Române, cap. Cotitura subiectivistă şi 
primatul experienţei, pp. 46-88. 

4 RENE DESCARTES (2004), Meditaţii despre filosofia primă, Bucureşti, Editura 
Humanitas; traducere din latină şi monografia Viaţa şi filosofia lui Rene Descartes de Constantin 
Noica, p. 275. 

° RENE DESCARTES, Principiile filosofiei (2000), Bucureşti, Editura IRI; Traducere, 
studiu introductiv şi notă biografică de Ioan Deac, p. 82. 

ipoteze“. Una dintre aceste supozitii este de natură religioasă, creştin ortodoxă. 
Nae Ionescu a fost un om credincios, asumându-și fără ambiguitati, explicit, 
filosofic, aceasta condiţie. Prin urmare, supoziţia creationista creştină este punct 
de plecare. Lumea în totalitatea ei este o creaţie a lui Dumnezeu şi, pe cale de 
consecinţă, dincolo de alte rafinamente metafizice, omul este creat după chipul 
şi asemănarea lui Dumnezeu. Conştiinţa identificată de aceasta dată cu sufletul 
este, aşadar, de natură divină, nemuritoare şi, se ştie, învăluită în mister. Calea 
de cunoaştere a ei este duhovnicească, mistică, şi poate fi activată doar de cei 
care renunţă la viata lumeasca. 

Plecând de la această supozitie, Nae Ionescu formulează o serie de ipoteze 
filosofice privind natura internă, modul de organizare şi funcţionare a conştiinţei 
noastre. Poziţia lui Nae Ionescu în înţelegerea conştiinţei, cum arăta şi Mircea 
Vulcănescu”, se funda pe ideea de experienţă internă văzută ca trăire a vieţii în 
planul conştiinţei. Pe scurt, Nae Ionescu era adeptul unei înţelegeri funcționaliste 
şi relationiste a datelor interne ale conştiinţei. Mai exact, conştiinţa, în calitatea 
ei de cea mai înaltă formă de viata, îşi are atât conținuturile, cât şi principiile de 
acţiune in ea însăşi. Ea este o activitate care se reface continuu pe sine prin 
propria mijlocire. Constiinta este, aşadar, o unitate vie, organică, o unitate de 
potentialitati ce se actualizează în trăiri individuale şi care face real ceea ce e 
doar posibil. Aceasta produce din ea însăşi, din propriile puteri ca expresie a 
vieţii, realităţi trăite, o reţea de fapte care-i sunt proprii şi care la rândul lor sunt 
integrate într-o conexiune internă cu propriul întreg. 

„Descărcarea” propriilor potentialitati, trăirea (actualizarea) propriilor ei 
fapte, altfel spus, conținuturile conştiinţei sunt date într-o ordine subiacentă, 
într-un sistem de relaţii, care formează datele de fundal ale conştiinţei, 
structurile ei originare. Acestea sunt orientări, axe, într-un cuvânt, valori, adică 
poziționări ale conştiinţei prin intermediul cărora fluxul de date intern şi extern 
este ordonat diferențiat şi integrat în totalitatea vie a conştiinţei care e implicată 
în acte extrem de diverse şi de concrete la care individul reflexiv are acces 
nemijlocit fără nici un fel de intermedieri. 

În acest sens, conştiinţa poziţionează propriile ei acte, le focalizează, le 
aduce în faţa ei, le trăieşte, le experimentează şi valorizează predeterminând 
legarea de înţelesuri şi producerea de cunoştinţe. Orice banală judecată de 


6 Comentariul pe care-l propun urmăreşte, în esenţă, modul în care Mircea Vulcănescu îl 


interpretează pe Nae Ionescu într-o serie de texte, în principal: MIRCEA VULCĂNESCU (1992), 
Nae Ionescu asa cum l-am cunoscut, Bucureşti, Editura Humanitas; MIRCEA VULCĂNESCU, 
Opere, I, Dimensiunea românească a existenţei (2005), Bucureşti, Editura Fundaţiei Nationale pentru 
Ştiinţă şi Artă, ediţie îngrijită de Marin Diaconu, prefaţă de Eugen Simion; articolele: Niculae 
Ionescu. Schema generală a unui curs de filosofie a religiei, pp. 382-387; Gândirea filosofică a 
domului Nae Ionescu [I]. Note pentru un comentar, pp. 388-403; Gândirea filosofică a domului 
Nae Ionescu [II], pp. 404-414; Gândirea filosofică a domnului Nae Ionescu [III], pp. 415-421. 

7 Ase vedea, Despre „experienţă”, in vol. MIRCEA VULCĂNESCU, Opere, I, Dimensiunea 
românească a existenţei, pp. 29-43. 

predicatie are loc si se fundeaza pe un ,,este” ca act de constiinta si valorizare. 
Prin urmare, modul în care ne sunt date obiectele ca fapte de conştiinţă nu 
aparţine obiectelor, ci constituției noastre interne de oameni individuali. 
Obiectele sunt în funcţie de felul în care este poziționată conştiinţa fata de ele, 
iar trăirea urmează aceste poziționări. Focalizări diferite implică contexte 
diferite de apariţie a obiectelor, a trăirii lor şi a sensului ataşat acestora. 

Constiinta are în propriul fundal structuri ordonatoare, în esenţă, clase de 
atitudini, ce exprimă preferințele noastre, modul particular de acţiune şi 
reacțiune fundat pe alegeri. Atitudinile produc valori, întâietăţi subiective, 
evaluări şi alegeri. Ele vin din relaţia trăită a omului ca întreg cu lumea sa şi 
sunt legate de evaluări ce tin de o raportare bipolară fata de obiectele ei 
referente, pozitiv sau negativ, în funcţie de rolul stimulator şi frenator în 
atingerea obiectivelor. Prin urmare, vorbim despre valabilitate şi concepte 
evaluative fundate pe sensibilitate şi stări de conştiinţă, şi nu despre propoziţii 
enuntiative şi de adevăr. 

În termeni mai apropiaţi zilelor noastre, conştiinţa se raportează la afecte, 
adică dispoziţii, stări de spirit, emoţii, sentimente, pasiuni ca la un temei al ei. 
Ea se deschide sau se închide în funcţie de trăiri pozitive sau negative, de un 
complex de preraportări ce survin din actele de atracţie, respingere ori 
neutralitate, moduri de a fi exclusiv umane’. Preraportările acestea sunt valori, 
adică scopuri. Sensul faptelor este dat de aceste premodelări atitudinale prinse 
în diversul actelor orientate atitudinal: a valora (a crede), a cunoaşte, a acţiona 
etc. Simplificând, desigur, am putea spune că modelul de conştiinţă al lui Nae 
Ionescu este un fel de matrice atitudinala producătoare de valori. 

Actele fundamentale ale conştiinţei nu sunt cunoştinţe, ci valori, adică 
evaluări ale lumii ce susţin şi fac cu putinţă viaţa individului uman. Ele sunt 
întemeietoare de metafizică, întrucât sunt simțite şi trăite nemijlocit de subiect, 
conferindu-i acestuia identitate, „spunându-i” cine este el şi cine sunt ceilalți. 
Aceste valori sunt absolute în sensul independenţei fata de timp si de alte 
contexte din care pot fi deduse. Actele fundamentale ale conştiinţei nu sunt 
abstracții, adică idei, ci trăiri pe care le experimentăm nemijlocit în noi, fiind 
„locuri” de întâlnire cu semenii, dar şi cu Dumnezeu. 

Pentru Nae Ionescu valoarea tuturor valorilor este viata. Toate celelalte 
valori se raportează la această supremă valoare, care face inteligibile 
comportamentele contradictorii ale oamenilor. Toate actele omului vin în 
prelungirea şi în întărirea acestei valori supreme, viata, obiect al metafizicii şi al 
întâlnirii acesteia cu credinţa. Mântuirea, dobândirea vieţii veşnice reprezintă 
atât ţinta oricăror încercări metafizice de înţelegere, cât şi aspiraţia cea mai de 
seamă a credinciosului. Metafizica şi credinţa, fațete ale aceloraşi acte de 


3 A se vedea LESTER EMBREE (2007), Analiza reflexivă. O primă introducere în 
investigația fenomenologică, traducere de Ioana Blaj şi Nicoleta Szabo, ediţie îngrijită de Ion 
Copoeru, Cluj-Napoca, Casa Cărţii de Stiinta, cap. IV, A voi, a evalua, a crede, pp. 95-112. 

conştiinţă, „căderea” şi „ridicarea” îl pun pe individul singular, prin intermediul 
iubirii, fata în fata cu Absolutul, cu Dumnezeu: „Două lucruri fundamentale: 
întâi, că omul se simte mai bun decât este, în sensul că simte în el posibilitatea 
de a se întoarce la ceea ce a fost. În al doilea rând, că această posibilitate sau 
necesitate a sa de a se întoarce la ceea ce a fost provine din faptul că el, într-un 
moment dat, a păcătuit””. Iubirea, actul fundamental al credinţei este deopotrivă 
instrumentul cunoaşterii metafizice: „Orice cunoştinţă poate fi căpătată numai 
în măsura în care conştiinţa noastră ia o atitudine, şi anume... o atitudine 
simpatică faţă de obiectul respectiv, şi cu atât mai completă va fi cunoştinţa, cu 
cât interesul, iubirea noastră pentru obiectul corespunzător va fi mai 
puternică”!0. Constiinta se închide şi se deschide în funcţie de iubire. Numai 
cine iubeşte cunoaşte. 

Aşa se explică de ce Nae Ionescu a fost interesat în ordine metafizică, cu 
precădere aproape, de descrierea „fenomenologică” a configurației spirituale a 
minţii, „partea” responsabilă de modalităţile în care omul se raportează la 
divinitate. Fireşte, tot astfel se explică şi de ce Nae Ionescu îşi numeşte metoda 
sa de descriere intuitivă a datelor conştiinţei cu termenul de „mistică”, iar 
cunoaşterea metafizică rezultată din aplicarea acestei metode cu expresia 
„cunoaştere mistică”: „Atitudinea mistică este, prin urmare, identificarea 
obiectului cu subiectul prin dizolvarea conştientă a subiectului în obiect... ceea 
ce este caracteristic activităţii mistice nu este cunoaşterea rece, ci este trăirea 
realităţii, adică cunoaşterea prin trăire...”!!. 

Folosirea termenilor „mistic”, „cunoaşterea mistică” nu trebuie să ne 
inducă în eroare. Nae Ionescu vorbeşte despre mistică şi cunoaştere mistică 
doar în contextul „cunoaşterii metafizice”. Inclinatia către mistică este 
conaturală oricărui individ neliniştit de sine, prin urmare ea este atitudinea 
subiectivă a unei conştiinţe individuale, condiţionate, care, obsedată de moarte, 
îşi caută posibilitățile de echilibru existenţial printr-o relaţie cu Absolutul, cu 
ceea ce e Necondiţionat. Cum subliniază Nae Ionescu de mai multe ori, 
atitudinea mistică trimite cu necesitate la transcendenta, la Absolut, şi are sens 
numai prin raportare la postularea existenţei lui. Acum este de înţeles şi de ce 
Nae Ionescu susține că metafizica este o dispoziţie naturală ce tasneste din 
faptul vieţii ca ansamblu de potentialitati. Nae Ionescu nu a negat ştiinţa şi 
puterea ei explicativă. l-a delimitat doar domeniul, susținând că în probleme 
metafizice, generate de „mari frământări şi de mari dureri”, ştiinţa nu-l poate 
ajuta pe om: ,,... problema de cunoaştere a metafizicei sau luarea de contact cu 
realitatea se desfac în două căi: pe de o parte, metoda trăirii realităţii, depăşirea 


9 A se vedea: NAE IONESCU (1991), Opere, vol. I, Bucuresti, Editura Humanitas, Curs de 
metafizică, 1, Studiu introductiv de Florica Diaconu şi Marin Diaconu, ediţie îngrijită de Marin 
Diaconu şi Dora Mezdrea, Problema salvării în „Faust”, cap. Problema mântuirii, pp. 368. 

10 NAE IONESCU, Funcţia epistemologică a iubirii, în Opere, Curs de metafizică, 1, p. 95. 

11 A se vedea, în NAE IONESCU, Cap. XVII. Mistica ca fapt de viaţă, în „Opere II”, ed. cit., p. 112. 

noastră pe linia trăirii, de partea cealaltă este problema cunoaşterii, adică a 
depăşirii noastre prin înglobarea realităţii care există în afară de noi, într-un 
anumit sistem de concepte” ”., 

Prin urmare, conştiinţa este punctul de plecare şi punctul de sosire în orice 
fel de analiză a lumii: articulațiile, structura, componentele (proprietăţi, relaţii şi 
caracteristici pozitionale) sunt toate înăuntrul conştiinţei şi sunt dependente de 
factorul timp doar în măsura în care timpul ţine de ordinea de fundal a 
conştiinţei, de raporturile invariabile între faptele ei: trăiri şi acte. Ele sunt toate 
actualizate într-o conştiinţă care trăieşte „acum” şi în care „acum-ul ” este ceea 
ce trăiesc eu ca fiinţă individuală cu viata mea cu tot, în chiar momentul de fata, 
după cum, în egală măsură, „acum-ul ” poate fi un eveniment trecut, o 
rememorare, dar şi ceva ce tine de viitor, ca expectanţă (nădejde în limbaj 
creştin). Evident, pentru Nae Ionescu, ca pentru orice om ce-şi mărturiseşte 
trăirea creştină, toate faptele de conştiinţă sunt ordonate în funcţie de viitor, de 
credinţa că mântuirea e posibilă. 

Fireşte că în acest context de înţelegere nu există fapte, obiecte în afara 
conştiinţei. Toate obiectele sunt obiecte de conştiinţă; ele se constituie şi sunt 
trăite doar într-o conştiinţă individuală. Constiinta trăieşte în şi prin propriile 
date interne într-un flux temporal unitar actualizat şi într-o formulă individuală, 
unică şi indivizibilă, de personalitate. Nae Ionescu, cum remarca şi Mircea 
Eliade, cerea „înainte de toate, o totală sinceritate fata de sine şi fata de ai tăi. 
Nu ştii decât ceea ce trăieşti tu; nu rodeşti decât în măsura în care te descoperi 
pe tine. Orice drum este bun dacă duce în inima fiinţei tale, dar mai ales 
drumurile subterane, marile experienţe organice, riscurile, aventura. Un singur 
lucru e esenţial: să rămâi tu, să fii autentic, să nu-ţi trădezi fiinţa spirituală... Pe 
Nae Ionescu nu-l interesa decât un singur lucru: să fii tu însuţi” ”. 

Opţiunea pentru acest model subiectivist, atitudinal şi relationist de 
conştiinţă l-a condus pe Nae Ionescu la ideea unei filosofii concepută ca o 
hermeneutică de sine. „Filosofia este rezultatul unei operaţii prin care noi ne 
deosebim de cei din jurul nostru. Este nevoia noastră de a ne defini pe noi, de a 
descoperi o unitatea specifică şi statornică în univers; de a ne cerceta pe noi; de 
a ne cunoaşte; de a ne afirma pe noi; peste tot şi toate; până într-atât, încât nu ne 
căpătăm liniştea adevărată decât atunci când — şi dacă! — izbutim să ne 
construim universul nostru, al fiecăruia dintre noi. Nu există un univers; există 
atâtea universuri câți oameni există. Nu există un univers; există atâtea 
universuri câți oameni sunt. ... Colaborare cum? Într-o activitate în care suntem 
fiecare cu noi înşine. Tu, singur, în proporţii imense, proiectat deasupra 


12 Ibidem, „Cap. XI. Trăire şi cunoaştere”, p. 81. 
13 MIRCEA ELIADE, ... Şi un cuvânt al editorului, in vol. Nae Ionescu (1990), Roza 
vânturilor, Bucureşti, Editura „Roza Vânturilor”, pp. 431-432. 

totului... E un domeniu în care nu se cunoaşte adoptiunea. Aici nu poate fi 
vorba decât de zămislire. Proprie”. 


2. De la metafizica iubirii la hermeneutica de sine 


„Am început să descifrez tulburarea ce o inspiră prezenţa profesorului Nae Ionescu 
când mi-am dat seama că există în anumiţi oameni iradieri personale cărora ai vrea să le 
cazi victimă, să nu mai fii, să mori în viata altuia” ™®. 


Asa îşi începe Emil Cioran articolul Nae Ionescu — drama lucidităţii, 
apărut în „Vremea” în vara anului 1937, textul definitoriu pentru înţelegerea 
relaţiei paideice Nae Ionescu - Emil Cioran. Este un text scris, e de presupus, 
sub inspiraţia învăţăturii lui Nae lonescu rezumată în imperativul „fii tu însuţi”! 
fapt asumat explicit de Emil Cioran: „Pentru ceea ce trebuie să devenim fiecare, 
oamenii cei mai primejdioşi sunt aceia pe care-i iubim mai mult! De câte ori, în 
vibrante accente de afecţiune, Nae Ionescu mi-a părut singurul om pentru care 
se poate renunţa. Tentaţia, adică, de a-i trăi viata lui”'€. Cioran mărturiseşte, 
aşadar, în mod public, că obligaţia de a fi tu însuţi a dobândit-o în contextul 
unei iubiri necondiționate şi de aceea, primejdioase în ordinea pierderii de sine. 

Tonul textului este, în cel puţin două privinţe, dramatic. Pe de o parte, 
Cioran relevă contradicţiile interne ale personalității lui Nae Ionescu, omul pe 
care-l iubeşti şi de care trebuie să te desparti. Pe de altă parte, textul este 
dubitativ şi căutător de identitate personală. Cioran este în căutarea unui drum 
propriu în filosofie şi, fireşte, în viata, căutând un fir al continuității acolo unde 
domneşte, însă, discontinuitatea. Pe scurt, Cioran doreşte continuarea învăţăturii 
magistrului său tocmai pe acel aliniament pe care magistrul însuşi a abandonat-o. 
Să le luăm pe rând! 

În esență, pentru Cioran, Nae Ionescu este modelul omului sfâşiat 
lăuntric, ce trăieşte până la autodistrugere drama cunoaşterii omeneşti, sursa 
căderii noastre din paradis în timp, a răului şi a suferinţei fără leac. Cioran 
detectează în trăirea acestei drame existenţa a două stări de conştiinţă reciproc 
contradictorii: starea de credinţă, instinctuală şi nereflectată — caracteristica 
fundamentală a oamenilor ce trăiesc pentru a trăi, reproducând astfel căile 
misterioase ale vieții — şi starea de luciditate survenită din faptul că Nae 
Ionescu a încercat să străpungă şi să înţeleagă de-neintelesul: destinul omului 


14 NAE IONESCU, (1993), Filosofia românească, în vol. Neliniştea metafizică, Bucuresti, 
Editura Fundaţiei Cultuale Române; ediție şi note de Marin Diaconu, p. 105. 

'5 EMIL CIORAN (1998), Nae Ionescu si drama lucidității, în volumul Nae Ionescu in 
conştiinţa contemporanilor săi. Crestomaţie de Gabriel Stănescu, Bucuresti, Editura Criterion 
Publishing, Co, Inc. p. 113. 

16 Ibidem. 

însuşi torturat de propria sa condiţie de a sti că există şi, prin aceasta, de a nu 
putea trăi cu această suferință. Nae Ionescu este modelul omului nefericit care 
nu crede instinctual in Dumnezeu, ci omul care, deopotrivă, doreşte şi-şi impune 
să creadă, o hotărâre a voinţei mijlocită însă de actului fundamental de 
necredinţă: trufia gândirii. „Nimeni n-a insistat mai mult ca el asupra dramei de 
a şti. Este singurul profesor de la care am învăţat ce pierdere mare este 
cunoaşterea. Ruperea echilibrului originar prin spirit şi dezintegrarea din ființă 
prin conştiinţă sunt fructe ale tentatiei demiurgice”". 

Ei bine, Nae Ionescu este cea mai paradoxală fiinţă pe care a întâlnit-o 
Emil Cioran, întrucât el este omul reprezentativ pentru ceea ce înseamnă o viață 
pusă în slujba exerciţiului luciditatii, dar în acelaşi timp tot el era în căutarea 
unor căi de inhibare a luciditatii insesi, de producere a unor „forme de 
echilibru”, menite să suspende luciditatea însăşi. Nae Ionescu a încercat să 
îmblânzească acest conflict din propria sa conştiinţă, susține Cioran, prin 
diverse forme dogmatice de angajament sufletesc: iubirea creştină şi iubirea 
pentru neam, sursă metafizică a implicării sale contradictorii, de neînțeles, în 
istorie. „Pasiunea în imanenţă”, sursa tuturor conflictelor pe care Nae Ionescu 
le-a provocat şi întreţinut cu buna-stiinté în toate mediile româneşti, este 
rezultatul unei deceptii metafizice neostoite, a incapacității de a gestiona 
tragicul conştiinţei. Acest fapt l-a condus pe Nae Ionescu, fireşte pe un drum 
trasat de el însuşi, către autodistrugere. „Dorinţa de putere la astfel de oameni 
nu este atât de afirmare, cât de distrugere. Vreau să zic de autodistrugere. Toţi 
adversarii lui Nae Ionescu susţin acelaşi lucru: este un om inteligent, dar 
distructiv. Aceştia nu înţeleg nimic din farmecul tulburător, din straniul lui 
irezistibil. Căci el nu vrea să distrugă pe nimeni şi nimic, ci doar să-şi consume 
căderea în timp, într-o cumplită aderenti şi inaderență la lume”!*. 

Revenind la firul argumentatiei, conflictul insurmontabil dintre stările 
reciproc contradictorii ale conştiinţei este rezolvat de Nae lonescu prin 
înşelarea lucidităţii. Obiectia pe care i-o face Cioran lui Nae Ionescu este că el 
a „obligat” gândirea să creadă în ceva care să-i producă autosuspendarea. 
Soluţia lui Nae lonescu este o formă de laşitate a gândirii din moment ce ea 
însăşi a căutat mijloacele propriei sale autosuspendari. Nae Ionescu s-a 
echilibrat vorbind continuu de iubire pentru Dumnezeu şi pentru neam, dar el nu 
a promovat, în planul gândirii, decât un paleativ. Metaforic vorbind, Nae 
Ionescu a renunţat la luciditate în favoarea unei reţete iluzorii aducătoare de 
alinare sufletească şi îmblânzire a morţii. 

Aderenta şi inaderenta la lume a lui Nae Ionescu, trăite concomitent şi 
imposibil în actele cotidiene ale conştiinţei şi vieţii, îi oferă lui Cioran 


17 Ibidem, p. 114. 
18 Ibidem, p. 115. 

spectacolul unei gândirii ce nu a fost consecventă cu ea însăşi, stare ce trebuie 
depăşită prin asumarea până la capăt a lucidităţii. 

Luciditatea, capacitatea minţii de a nu scoate din sine iluzii care să-i 
erodeze şi, în final, să-i autosuspende funcțiile, reprezintă punctul de inflexiune 
situat între Nae Ionescu şi Emil Cioran, întrucât discipolul se va despărți de 
maestrul său ducând luciditatea într-o direcţie pe care Nae Ionescu i-a refuzat-o. 
Explorarea până la capăt a luciditatii, în alte cuvinte, programul unei luciditati 
metodice şi radicale în filosofie ce-l individualizează pe Cioran în cultura 
reflexivă europeană este, fără îndoială, de inspiraţie naeionesciana. „De la el am 
învăţat că existenta-i o cădere şi cine m-ar putea opri să trag concluzia că scopul 
vieţii este chinul, autotortura, voluptatea satanică. Este drept, însă, că nu toţi am 
fost meniti unei autodistrugeri frumoase şi pasionante” ”®. 

Axioma fundamentală a acestui mod de a gândi a lui Nae Ionescu, 
preluată de Cioran şi dusă într-o direcţie proprie, poate fi rezumată simplu 
urmând în sugestie chiar cuvintele lui Cioran: cunoaşterea nu este un câştig, ci 
o pierdere. Sursa nefericirii omeneşti se află în cunoaşterea care alimentează 
demiurgia umană, formă de răzvrătire a omului împotriva lui Dumnezeu şi, pe 
cale de consecinţă, asupra lui însuşi. ,,... demiurgia umană este un avânt spre 
catastrofă. Atâta vreme cât rămâne în cadrele condiţiei umane, salvare nu există. 
Orice om, din moment ce ştie că există, nu se mai poate mântui, decât negându- 
şi principiul individuatiei. $i astfel Nae Ionescu găseşte în individuatie sursa 
răului, a căderii, a naufragiului existenței” ”. 

Cioran îi opune lui Nae Ionescu, respectivii ideii salvării prin iubirea de 
Dumnezeu şi de neam, un principiu contrar de explorare şi construcție 
metafizică: moartea nu poate fi îmblânzită in nici un chip. Iubirea si acțiunea, 
„formele de echilibru” recomandate de Nae Ionescu sunt doar forme de 
autoinselare şi suspendare a luciditafii gândirii. Nici măcar arta — poezia şi 
muzica în special, paleativul recomandat continuu de Cioran în răspăr cu 
puterile taumaturgice închipuite ale filosofiei — nu pot vindeca pe deplin 
suferința morții. 

Cioran, ne dăm seama mai bine acum, face din luciditatea deplină, din 
lipsa de iluzii cu privire la oameni şi la sine un program filosofic, depăşind 
astfel, „metafizica iubirii” lui Nae Ionescu. Numai că, si subliniem acest fapt, 
gândirea sistematică a lui Cioran nu trebuie văzută pe o linie catastrofică, 
apocaliptică, ci pur si simplu un act reflexiv programatic de recunoaştere a 
faptului condiției omenești care nu se poate împlini în nimic. „De fapt, pentru 
mine, nimic nu mai are importanță, căci trăiesc fără viitor. Pentru mine, viitorul 
este exclus sub toate aspectele, doar trecutul este cu adevărat real, o altă lume. 
Trăiesc, de fapt, atemporal, dar trăiesc — metafizic vorbind, şi nu istoric — ca un 


19 Ibidem, p. 116. 
20 Ibidem, p. 114. 

om la strdmtoare... Traiesc deci intr-un prezent vesnic, fara rost, si nu sunt 
nefericit că nu am nici un tel. Oamenii trebuie să se obişnuiască să trăiască fără 
tel... Cred că tot ce am gândit până acum rezumă dezideratul de a trai fără ţel”. 

Nae Ionescu nu numai că a fertilizat programul filosofic, pe care-l putem 
numi „programul luciditatii radicale în investigarea vieţii”, de la care Cioran, în 
esenţă, nu se va abate din drumul său reflexiv pe care-l va străbate pe cont 
propriu inclusiv în timpul şederii din Franţa, ci şi metoda de gândire lăuntrică 
acestui mod de practică filosofică, pe care o putem denumi „hermeneutică de 
sine”, „mărturisire a eului”, „filosofie la persoana întâi”, „filosofia confesiune” 
ori „îndeletnicirea cu sine însuşi”, o variantă a descrierii fenomenologice a 
datelor de conştiinţă. „N-am scris niciodată nimic care să nu pornească de la 
date trăite”, va spune Cioran în deplină maturitate”. 

Fireşte că termenul ,,metoda” trebuie înţeles într-un sens slab, de „cale”, 
şi nu de practică intelectuală susceptibila de sistematizat în sisteme de reguli ale 
minţii ce pot fi transpuse în algoritm sau prescriptii de tip euristic. Exigentele 
acestei căi reflexive nu au fost teoretizate de Cioran din motive elementare. 
Cine practică o filosofie a autenticităţii şi este preocupat doar de a deveni ceea 
ce eşti, cine vede în filosofie doar o îndeletnicire reflexivă de persoana întâi, nu 
poate indica prescriptii impersonale de folosire a resurselor gândirii. A nu te 
minţi pe tine însuţi, a lega gândirea de viaţa şi trăirile cele mai adânci ale 
conştiinţei tale, a fi lucid până la capăt, a sonda, recunoaşte şi descrie cu 
sinceritate şi fidelitate faptele trăite în eul tău etc. aşa zicând ,,prescriptiile 
metodei” cioraniene, apropie reflectia filosofică de artă, de poezie şi muzica. 

Urmând sugestiile primei cărți apărute în 1934, Pe culmile disperării, am 
putea numi această procedură reflexivă „calea lirică” sau, ceea ce ar fi acelaşi 
lucru, „calea expresivă”, în optica lui Cioran drumul privilegiat de acces al eului 
individual către universalitate. „A fi liric înseamnă a nu putea rămâne închis în 
tine însuţi... Devii liric atunci când viaţa din tine palpită într-un ritm esenţial şi 
când trăirea este atât de puternică încât sintetizează în ea întreg sensul 
personalităţii noastre. Ceea ce e unic şi specific în noi se realizează într-o formă 
atât de expresivă, încât individualul se ridică în planul universalului. 
Experiențele subiective cele mai adânci sunt şi cele mai universale, fiindcă în 
ele se ajunge până fondul originar al vieţii. Adevărata interiorizare duce la 
universalitate, inaccesibilă acelor care rămân în zona periferică. Interpretarea 
vulgară a universalitatii vede in aceasta mai mult o formă de complexitate în 
întindere, decât o cuprindere calitativă, bogată”. 

În paranteză fie spus, disputa mai veche ori mai nouă cu privire la 
identitatea textelor lui Cioran — sunt filosofice sau literare? — este sterilă pentru 
că se fundează pe o confuzie privind genurile culturale. Cioran este filosof 


21 Vezi, Convorbiri cu Cioran (1993), Bucureşti, Editura Humanitas, p. 29. 


22 Ibidem, p. 67. 
*3 EMIL CIORAN (1990), Pe culmile disperării, Bucureşti, Editura Humanitas, p. 7. 

pentru că opera sa nu este una de ficţiune şi nu urmăreşte realizarea frumosului 
în opere, ci e de gândire şi meditaţie asupra condiţiei umane. Faptul că actul de 
filosofare se înrădăcinează doar în propria sa conştiinţă ţine de o opţiune de 
ordin metodic şi stilistic, nu de un procedeu literar. Fireşte că între filosofie şi 
literatură există multiple intersecţii, dar fără încălcări de autonomie. Când 
gândirea se apleacă asupră-şi, în mod critic şi cu scopuri de autoîntemeiere ori 
atunci când aprofundează condiţia umană prin reflecţie metodică, aşa cum 
procedează Cioran în toate textele sale, rezultatul este de ordin filosofic şi nu 
literar. Faptul că atât filosofia cât şi literatura — creaţia îndreptată către 
realizarea frumosului, esteticului, se înrădăcinează în imaginaţie şi folosesc 
împreună aceleaşi resurse emoţionale şi expresive ale limbii nu trebuie să ne 
înşele. Asemănarea, conlucrarea şi intersecţia de teme ori de stil, în ordine 
estetică, între filosofie şi literatură este posibilă doar dacă prezumăm 
valabilitatea principiului identităţii, chiar în condiţiile admiterii schimbării şi 
diferentierii. Căci ce este identitatea dacă nu acelasi-ul în schimbare? 

Revenind la firul argumentaţiei, opţiunea lui Cioran pentru o filosofie 
identificată cu „gândirea lirică” numită în multiple contexte şi cu expresia 
„gândire vie” pe care o opune gândirii impersonale şi obiectiviste este, privind 
tot din unghiul „genezei”, tot de inspiraţie naeionesciană. Cum se ştie, Nae 
Ionescu vorbea încă din 1928 despre posibilitatea întemeierii unei metafizici ca 
o formă de mărturisire lirică, metafizica fiind chiar structura formală a 
mărturisirii. „Ceea ce vă interesează pe dvs. nu este mărturisirea lirica, ce 
întotdeauna trebuie să fie în cursul de metafizică, mărturisirea lirică de 
credință, ci vă interesează partea formală a tuturor acestor lucruri. Este 
adevărat, veţi zice, că este indiscret ca cineva să vie să spună în faţa tuturor ceea 
ce se petrece în el. Nu există însă o altă cale rodnică, pentru d-voastră, de a intra 
în contact cu gândirea vie, decât aceasta. Depinde de disciplina d-voastră 
spirituală ca să eliminaţi, ca lipsit de interes, tot ceea ce este mărturisire lirica şi 
să păstraţi, pentru orientarea d-voastră formală, tot ceea ce este instrument 
problematic în cercetările care vor urma”. 

Ideea este reluată, de mai multe ori, în Cursul de metafizică din 1936-1937, 
în contextul în care Nae Ionescu, consecvent cu sine, susține că metafizica este 
o preocupare exclusiv omenească a celor care au ratat mântuirea şi care încearcă 
să se echilibreze prin asumarea acestei condiţii. Scopul final al metafizicii este 
împăcarea cu sine, un maximum ce poate fi atins de ființa omenească: 
„metafizica este un instrument de destăinuire, un fel de mărturisire de credinţă, 
a unui înviat din morţi”; „orice sistem de metafizica este o ofrandă lirică, iar 
valoarea lui este ... fructul expiativ al acestei ofrande”; „orice sistem de 
metafizică este o mărturisire lirică: pentru că la originea ei este o emoție — cu 


?4 Nae Ionescu (2005), Curs de metafizică, Teoria cunoștinței metafizice. 1. Cunoaşterea 
imediată, 1928-1929, în Opere, II, Cursuri de metafizică, 2, Bucureşti, Editura Roza Vânturilor, 
Ediţie îngrijită de Marin Diaconu şi Dora Mezdrea, pp. 16-17. 

totul diferită de emotia din care izvorăşte preocuparea religioasă. Metafizicianul 
este foarte surprins şi neliniştit de faptul că există ceva ... şi de ce nu s-a 
întâmplat ca să nu existe nimic”. 

Ideea naeionesciană conform căreia metafizica, în metoda sa lăuntrică, 
este o mărturisire lirică, primeşte în scrierile lui Cioran, chiar cu prima sa carte 
Pe culmile disperării”, o altă modelare ideatică şi estetică. Dacă pentru Nae 
Ionescu lirismul metafizicii este o formă de expiere, adică de mărturie subiectivă a 
suferinței datorată greşelii de a fi om şi, deopotrivă de răscumpărare tot prin 
suferință mărturisitoare a acestei greşeli — iar metafizica dublează oarecum 
discursul religios, pentru Cioran lirismul metafizicii tine, în ordinea metodei, de 
înrudirea în trăire, cu arta, în mod special cu poezia şi muzica, după principiul: 
real este doar ceea e afectiv, ceea ce este trăit ca emoție într-o conştiinţă. 

Poziţia misticii, cel putin aşa cum rezultă din Lacrimi şi sfinți, este 
ilustrativă de modul în care Cioran se desparte de Nae Ionescu. „Între pasiunea 
pentru extaz şi oroarea de vid se învârte întreaga mistică. Cine nu cunoaşte pe 
una nu cunoaşte nici pe cealaltă. Ca să ajungi la ele, trebuie să fi eliminat din 
tine toate elementele experienţei sensibile, toate achizițiile devenirii care 
îngreuiază şi diferenţiază inutil individualitate, să fi rămas pur de obiecte”. 
Numai că, mistica, „instrumentarea” iubirii în direcţia saltului omului către 
divinitate — calea privilegiată de apropiere de fiinţa divină în concepţia lui Nae 
Ionescu — devine la Cioran o trăire limita, de ordin corporal, ce-şi are izvorul in 
propriile sale insomnii. Cioran rupe astfel trăirea mistică, ca formă de 
cunoaştere a divinului, de actul credinţei, dându-i un sens omenesc, banal, fără 
aura îndumnezeirii. Oamenii pot avea trăiri mistice, extaze, în absenţa credinţei 
şi a iubirii de Dumnezeu. Cioran mărturiseşte ca a avut „cinci sau şase” trăiri 
extatice datorate stării prelungite de insomnie şi nu de căutare înfrigurată a lui 
Dumnezeu. „Da, insomnia e într-adevăr momentul în care suntem total singuri 
în univers. Total ... Şi-n timpul acestor nopţi de insomnie am înţeles cu adevărat 
mistica, stările ultime, fiindcă în fond, ceea ce e fascinant în mistică este că ea 
concepe stări ultime, după ea numai există nimic altceva decât nebunia. Te afli 
în toiul nopţii, totul s-a dus de râpă, dar irupe acest Dumnezeu care nu e 
Dumnezeu, şi ai senzaţia unei prezenţe misterioase. Și ajuns aici, câteodată 
trăieşti şi extazul şi acesta e motivul pentru care îl iubesc atât pe Dostoievski. 
Fiindcă a descris extazele fără credință”. 

Metafizica lui Cioran este, am putea spune, orientată antinaeionescian, în 
măsura în care ea este rodul unui spirit ce respinge relevanta explicativă a 


* Ibidem, pp. 305-306. 

2 Întrebat de François Bondy cum a început în filosofie CIORAN a răspuns: „Cu o carte în 
Bucureşti, în 1933, intitulată Pe culmile disperării, în care am anticipat tot ce am scris mai târziu. 
Este cea mai filosofică dintre cărțile mele”, cf. Convorbiri cu Cioran, p. 9. 

” EMIL CIORAN (1998), Lacrimi şi sfinţi, Bucureşti, Editura Humanitas, pp. 77-78. 

% Convorbiri..., p. 78. 

existentei divinitatii, a unei scop si sens preatribuite lumii. Ideea de Dumnezeu, 
de creaţie, de cunoaştere mistică, de speranţă in dobândirea unei vieții veşnice, 
de mântuire etc. atât de dragi lui Nae Ionescu sunt tratate de Emil Cioran din 
perspectiva unor trăiri emoţionale ce nu au nici o justificare transcendentă în 
cercul conştiinţei celor care au astfel de trăiri. 

Axiomele lipsei de sens şi de scop a lumii, a singurătăţii omului în 
univers apărut accidental şi fără justificări raţionale, exprimate fără echivoc în 
prima sa carte Pe culmile disperării — „faptul că exist eu dovedeşte că lumea 
n-are nici un sens”%, ori, „spiritul este fructul unei maladii a vieții, precum 
omul care nu este decât un animal îmbolnăvit; existența spiritului este o 
anomalie în viaţă” etc. au remodelat metafizica naeionesciană şi au pus-o pe 
un făgaş expresiv, estetic, similar cu actele de producere şi trăire artistică. 


3. Gândirea vie şi modelarea estetică a filosofiei 


„Orice cuvânt despre E.M. Cioran riscă să rămână la simpla înscriere într-un cerc 
din a cărui strânsoare trebuie ieşit. Ce reuşită inutilă, aceea de a mai scrie un comentariu 
corect la comentariul cioranian al vieţii, la textul care îşi implică în aşa fel comentatorul, 
încât orice discurs intermediar devine superfluu... Cioran aşadar, este sortit să rămână cel 
mai mare comentator al lui Cioran.” 


Dificultatea semnalată de Sorin Vieru în legătură cu inutilitatea 
comentariului la filosofia lui Cioran are, pentru orice exeget cioranian, valoarea 
unui principiu interpretativ. Cioran se prezintă singur pe sine şi nu are nevoie de 
comentarii şi interpretări docte care să medieze legătura între autor şi cititor. 
Cititorul stabileşte chiar de la primele încercări de lectură o relaţie de intimitate 
sufletească cu scriitorul. Este ca într-o relație de iubire. Prezenţa unei terţe 
persoane împiedică lucrarea miracolului ce poate fi trăit şi experimentat doar în 
doi. Paradoxal, contactul nemijlocit cu scrierile cioraniene dezvăluie mai mult 
cititorului decât poate s-o facă orice exercițiu hermeneutic secund. 

Cum se explică faptul că scrierile lui Cioran impun acest exclusivism? 
Răspunsul este simplu dacă admitem faptul evident că textele lui Cioran sunt 
aidoma unei opere de artă. Fiecare cititor trăieşte şi descoperă instantaneu în 
textele cioraniene un mesaj propriu, adresat chiar sieşi, stare interioară similară 
actului receptării artistice. Textul cioranian nu se adresează raţiunii abstracte, 
respectiv aspectului argumentativ al minţii, ci sufletului ce se trezeşte scos din 
rutina cotidiană, dintr-o dată, constrâns fiind să se pozitioneze şi să ia atitudine 
de aprobare sau respingere. În alte cuvinte, în apropierea filosofiei de artă, prin 


”9 EMIL CIORAN, Pe culmile disperării, p. 20. 
30 Ibidem, p. 75. 
31 SORIN VIERU, „Continentele insomniei”, Revista Secolul XX, nr. 328-329-330, p. 14. 


56 CONSTANTIN ASLAM 


mijlocirea căii lirice, vom putea găsi haina artistică a unei specii a gândirii 
filosofice pe care Cioran o numeşte „gândire vie”. 

În paranteză fie spus, Nae Ionescu şi, urmându-l pe acesta, întreaga şcoală 
naeionesciana opera cu distincția „gândire vie” — „gândire formulată”. Când 
Nae Ionescu şi discipolii lui vorbeau despre creaţie, producerea sensului, ori a 
noului etc., pe scurt, despre actul individual de filosofare, se refereau continuu 
la „gândirea vie”, respectiv la procedurile de tip intentional, „fenomenologic”, 
de constituire a obiectului în conştiinţă, prin poziţionare atitudinala şi 
experimentare temporală. În acest caz, punctul de plecare în analiză era trăirea, 
adică actele intentive prin care conştiinţa tematizează şi donează fiinţă şi sens 
lucrurilor, iar metoda de analiză este descrierea acestor acte la care avem acces 
nemijlocit prin intuiţie. În schimb, când se refereau la rezultatele gândirii şi la 
evaluări ale gândirii formulate, la expresii, înțelese ca unitate a gândirii, 
limbajului şi lumii, atât Nae Ionescu cât şi discipolii săi foloseau proceduri 
specifice abordărilor analitice, de tipul analizelor semantice şi pragmatice. 

În această direcţie Cioran impune un înţeles propriu „gândirii vii”, punând 
în conjunctie cu ideea de filosofie lirică, la rândul ei înrudită cu poezia şi 
muzica. Ideea reprezintă un laitmotiv al cărţilor scrise de Cioran în limba 
română şi, fireşte, nu numai”. 

Astfel, pentru a ne limita doar la câteva ilustrări sugestive, Cioran 
vorbeşte despre gândirea vie în termenii: „Cât de fecundă este o gândirea vie, 
pasionantă, în care lirismul circulă ca sângele în vine!... Dacă nu ai ajuns încă 
cenuşă, atunci poţi face filosofie lirică, adică o filosofie în care ideea are 
rădăcini organice ca şi poezia”; „O gândire este cu atât mai vie, cu cât îşi 
încoronează efortul în irezolvabile. Neexistând soluţii pentru nici o problemă şi 
nici o ieşire la nici o situaţie eşti redus în a te invarti pe loc într-o înfundătură. 
Gândurile alimentate din dureri şi amărăciuni iau forma aporiilor, acest 
clarobscur al gândirii... peste tot nu există soluţii, ci numai Jasita¢i”™. 

Ce este, mai precis, pentru Cioran gândirea vie sau, folosindu-i chiar 
termenii pe care ni-i propune ca echivalenți: filosofie lirică, filosofie profetică, 
gândirea propriu-zisă, gândirea neliniştită şi problematică etc.? 

În esenţă gândirea vie este opusă de Cioran filosofiei abstracte şi 
profesorale, filosofiei din manuale, cursuri şi tratate universitare, filosofiei din 
comentarii şi exegeze docte, pe scurt acelor moduri de practică filosofică ce 
asigură o profesie publică şi succes în viaţă. Gândirea vie este deci depăşirea 
acestui gen de filosofie şi reprezintă o trecere de la neadevăr la adevăr, de la 
sofistică la gândire reală. Pe scurt, această trecere implică depăşirea iluziei 


A 


obiectiviste ce susține că există cunoaştere fără a fi direcționată valoric. In 


32 A se vedea, Cioran gi muzica, Bucuresti, Editura Humanitas, 1996; selectia textelor de 
Aurel Cioran, ediţie îngrijită de Vlad Zografi. 

33 EMIL CIORAN, Pe culmile disperării, p. 61. 

34 EMIL CIORAN, Lacrimi şi sfinţi, p. 77. 

realitate, susţine Cioran, orice cunoştinţă este o formă de afirmare a unei opțiunii de 
viaţă şi, prin urmare, a unei valori. Abstract vorbind, Cioran militează continuu 
pentru asumarea unui fapt indubitabil şi, poate de aceea permanent ocultat: orice 
formă de cunoaştere se fundează pe un set de valori existenţiale. 

Prin gândirea vie Cioran are în vedere descrierea datelor experienţelor 
interne ale conştiinţei, experienţe responsabile de producerea valorilor, a 
„amăgirilor” care preced orice act de cunoaştere şi acţiune directionandu-le într- 
un sens ce nu survine din cunoaştere şi nici din acţiune. Viziunea lui Cioran 
asupra lumii are ca o componentă fundamentală precedenta totală a valorilor 
fata de orice act al conştiinţei legat de cunoaştere si acțiune. În acord cu 
această opţiune de fundal teoretic, gândirea lui Cioran produce o arhitectură 
conceptuală a lipsei de soluţii pentru a folosi o formulă pe care el o atribuie 
scepticismului”. Textul programtic în această privință, cel care formulează 
considerente metafilosofice împotriva filosofiei însăşi în configuraţia ei profesorală 
(„filosofia sofistică” în expresia lui Cioran), la nivelul scrierilor redactate în 
limba română, îl găsim în Cartea amăgirilor, capitolul Despărțirea de filosofie”. 

Opiniile negative ale lui Cioran cu privire la genul de filosofie care 
distruge autenticul, viaţa trăită, au intrat de ceva vreme în atenţia cercetătorilor” 
pentru că, într-un fel sau altul, întreaga gândire a lui Cioran constă într-o 
respingere a filosofiei, paradoxal, de pe platforma filosofiei însăşi. Ceea ce 
opune Cioran filosofiei este, cum spuneam, gândirea vie, filosofia lirica 
producătoare de adevăr. „Filosofia nu dispune de nici un adevăr. Dar nimeni nu 
va intra în lumea adevărurilor, dacă n-a trecut prin filozofie”*. 

Cioran este consecvent cu sine şi nu-şi teoretizează propriile demersuri. 
„Tot ceea ce spun e rezultatul a ceva, a unui proces interior. $i, dacă vreţi, ofer 
rezultatul, dar nu descriu, demersul, procesul. În loc să public trei pagini, 
suprim totul, în afară de concluzie. Cam asta e”. S-ar putea spune că filosofia 
lirică (gândirea vie) este adusă în prezenţă chiar de scrierile lui Cioran. Ea se 
livrează, ca o operă de artă, de la sine. Prin urmare, filosofia lirică, sau ceea ce 
este acelaşi lucru, gândirea vie producătoare de adevăr, vorbeşte sufletului şi 
gândirii discursive, spiritului clasificator. 

Gândirea vie nu propune o altă filosofie, ci o filosofie sănătoasă, pentru 
că ea re-înrădăcinează conştiinţa omului în originar, în faptul trăirii vieţii. 
Totodată, gândirea vie este sinonimă cu creaţia („act nemijlocit al spiritului”; 
„ceea ce aduce nimicul în ființă”) şi cu libertatea fără oprelişti a imaginaţiei. 


3 Ibidem, p. 83. 

35 EMIL CIORAN (1996), Cartea amăgirilor, Bucureşti, Editura Humanitas, cap. Despărțirea 
de filosofie, pp. 168-188. 

37 A se vedea, EMIL STAN (2005), Cioran. Vitalitatea renunțării, laşi, Editura Institutul European. 

38 Ibidem, p. 170. 

3 EMIL CIORAN, Convorbiri, p. 36. 

Gândirea vie este parte a vieții omului şi, prin urmare, ea nu este 
reductibilă la filosofie. Prin lirismul ei, gândirea vie se aproprie mai mult de arta 
decât de metafizică şi gândire abstractă. Ea nu poate fi despărțită de condiția 
umană, pe când filosofia da. Prin raportare la viata, gândirea vie poate produce 
o viziune care „vorbeşte”, limba vieții; ea gândeşte ceva şi nu este despre ceva, 
precum gândirea abstractă. Gândirea vie se situează în interiorul fiinţei noastre 
şi nu în exteriorul ei, aşa cum procedează gândirea abstractă. Ea este vocea 
lăuntrică a fiinţei omului în întregimea sa şi cuprinde în sine deopotrivă 
misterul vieţii, misterul gândirii dar şi gândirea misterului. Căci cum putem 
gândi şi ce putem spune despre ceva care există pentru a muri? Evident că 
filosofia, în înţeles cioranian, nu ne este de ajuns, pentru că ea introduce în mod 
ilegitim prejudecățile credinţei şi jargonul profesional. Orbită fiind de 
locvacitatea răspunsurilor, filosofia elimină întrebările şi, prin aceasta, omoară 
ceea ce este viu în noi, căutarea de sine. 

Cioran, prin gândirea vie, nu propune o învățătură, cunoştinţe care pot fi 
predate, asimilate şi apoi evaluate. Ceea ce relevă el este modul liric de fi al 
gândirii, gândirea in vitro, locul în care creaţia, expresivitatea şi examinarea 
lucidă sunt piese într-un singur puzzle. Aici nu este vorba despre o simplă 
opţiune stilistică. Cioran nu „scrie bine” după cum nici nu propune tehnici 
introspective ori descrieri caracteriologice. Gândire vie nu însemnă nici 
cultivarea sapientialului în sensul cunoaşterii pasiunilor, virtuţilor ori 
slăbiciunilor omului. 

Ceea ce propune Cioran, prin lucrarea gândirii vii, de la o carte la alta, 
este o aprofundare a condiţiei noaste omeneşti, plecând de la sine-le lăuntric, de 
la stările eu-lui individual. În fapt, de la singurul lucru cert dat în experienţă: 
propriile noastre trăiri. În acest fel, vorbirea despre sine, în exces chiar, se 
impune ca singura cale de a atinge universalitatea omenescului din noi, căci 
viaţa cu toate ale ei, ceva-ul din mine, este şi al tuturor. 


4. Filosofarea ca hermeneutică a emoţiilor 


Cioran nu a scris texte despre texte, ci despre cele mai profunde fapte ale 
gândirii, pe care le putem numi cu o diversitate de termeni imprecişi: pasiuni, 
emoţii, afectivitate, sentiment, stări de spirit, trăiri etc. Cioran a exprimat acest 
fapt în cuvinte simple: ,,... în fond, tot ce am scris am scris dintr-o necesitate 
imediată, voiam să scap de o stare, pentru mine, insuportabilă. Priveam deci, şi 
mai privesc încă, actul de a scrie drept un fel de terapie. Ăsta e sensul profund a 
tot ce am scris”, 


4 Ibidem, pp. 41-42. 

Prin urmare, Cioran face din filosofie o formă personală de terapie, urmând 
principiul banal că cel care vorbeşte sau scrie despre propriile sale nelinisti şi suferințe 
se descarcă, „expectorează”, dobândind un echilibru existenţial apt să-i susțină viaţa 
într-o lume dominată de non-sens. „Prin reflecţie şi experienţă interioară, am 
descoperit că nimic nu are sens, că viaţa n-are nici un sens. Nu-i mai puţin adevărat 
că atâta vreme cât te agiti, proiectezi un sens. Şi eu am trăit în simulacre de sens.” “ 

Filosofia proiectează un simulacru de sens într-o lume care are o 
desfăşurare, un curs, dar care e fără sens. Dar ce este, în orizont cioranian, 
fireşte, sensul? Cioran propune în diverse locuri ale operei sale o serie de 
înţelesuri fluide, lăsându-ne pe noi să extragem un nucleu de semnificaţie. 

Sub titlu de ipoteză interpretativă, sensul este pentru Cioran un act complex 
de înţelegere ale unor acţiuni care au scop. Complexitatea acestuia provine din 
faptul că termenul „scop” cuprinde concomitent semnificaţii multiple pentru că se 
referă la „obiecte” intentionale distincte. Pe de o parte, scopul se referă la clasa 
intentiilor şi anticipărilor oricărei acţiunii umane fundate emotional şi proiectate 
conceptual. În această semnificaţie, scopul tine de orientarea anticipată a tuturor 
actelor noastre către ceva. Pe de altă parte, scopul desemnează destinaţia, 
obiectivul final, țelul ori finalitatea acţiunilor noastre. Corelatia dintre sens şi scop 
în primul caz este neproblematică pentru că noi putem justifica actele noastre 
plecând de la intenţii. In al doilea caz, corelatia dintre sens şi scop este 
problematică pentru că scopul ca destinaţie finală, îl plasează pe om în afara sa, 
constrâns fiind să facă supozitii asupra sensului şi scopului întregului lumii. 

Dar cum poate avea lumea sens şi scop în condiţiile în care sensul şi 
scopul sunt acte trăite, în mod necesar, într-o conştiinţă? Doar dacă admitem 
existenţa lui Dumnezeu şi credem în scenariul biblic al predestinării lumii. 
Numai în acest caz sensul şi scopul sunt date împreună, iar conştiinţa nu vine în 
conflict cu ea însăşi. Viaţa omului are sens, dobândeşte un înţeles pe măsură ce 
se desfăşoară în timp pentru că lumea însăşi are, prin raportare la Dumnezeu, un 
sens şi scop prestabilite. Or, se ştie, Cioran respinge, vehement de cel mai multe 
ori, ideea existenţei unui alt izvor de sens şi scop decât conştiinţa personală. 
Mai mult, chiar simpla existenţă individuală ilustrează lipsa de sens a lumii: 
faptul că exist eu dovedeşte că lumea n-are nici un sens. 

Plecând de la acest context de analiză, Cioran experimentează continuu în 
propria sa conştiinţă lipsa de sens a propriei vieţi şi prin extindere, a vieţii 
omului şi lumii, producând, în mod paradoxal, înţelesuri ale non-sensului. 
Paradoxal, cum spuneam, actul de înţelegere al non-sensului nu produce la 
rândul său non-sens, cât mai degrabă un set de dileme insolubile ilustrative 
pentru ceea ce înseamnă drama ființei omeneşti care trăieşte fără un scop. Căci 
nimeni nu poate să răspundă la întrebarea: de ce s-a născut şi de ce moare omul? 
Cum poate gândi gândirea propria ei autosuspendare? 


41 Ibidem, p. 57. 

Nasterea si moartea, polii non-sensului absolut fac superflue orice 
încercări de căutare a unui temei al vieţii. Aşa se explică de ce textele lui Cioran 
sunt străbătute de multiple şi insurmontabile contradicții logice şi existenţiale, 
toate avându-şi sorgintea în conflictul dintre principalele atitudini ale gândirii, a 
crede, a voi, a evalua, ce nu-şi găsesc unitatea de sens într-o conştiinţă care a 
făcut din luciditate mod de a fi. „Existenţa mea ca ființă vie se află în 
contradicţie cu ideile mele. De vreme ce sunt viu, fac tot ce fac fiinţele vii, nu 
mai că nu cred în ce fac. Oamenii cred în ce fac, fiindcă altfel n-ar putea să facă. 
Eu nu cred în ce fac, şi totuşi cred un pic: cam asta e poziţia mea”. 

Demn de subliniat în acest context este faptul că unitatea de sens a 
conştiinţei, fundată pe emoția credinţei, este dizolvată pentru că Cioran aplică 
programul luciditatii radicale în înţelegerea vieţii proprii. Or, actul de înţelegere 
nu este doar cognitiv, adică nu constă doar în examinării logice ori 
experimentale ale enunturilor ci, concomitent, înţelegerea implică şi trăire, 
evaluare. Prin urmare, înţelegerea are un moment cognitiv, clasificator, dar şi 
evaluativ, valoric. Ele sunt date împreună în condițiile în care momentul 
evaluativ este premergător celui cognitiv. Cognitia nu se realizează pe stări de 
neutralitate valorică, chiar dacă această neutralitatea este declarativă. De aceea 
Cioran nu face propriu-zis analize fenomenologice, adică sisteme de reductii 
succesive, cât mai degrabă descrieri ale stărilor sale interioare propunând o 
hermenutica a trăirii, a fulguratiei, a ceea ce simţi acum şi poate nu vei mai 
simţi niciodată. Cioran doreşte să surprindă unicitatea trăirii; este o stare de 
pândă similară artistului care aşteaptă să fie frecventat de ceea ce caută cu 
înfrigurare, fără să ştie ce anume. 

Simplu spus, Cioran este interesat de dialogul dintre principalele atitudini 
ale minţii, a crede, a voi, a evalua, în propria sa conştiinţă. Este un dialog al 
emoţiilor în calitatea lor de chip interior al obiectelor ca lucruri, altfel spus, 
semnificații cognitive care sunt în interiorul faptelor de valoare. Cioran vorbeşte 
din interiorul emoţiilor existenţiale fundamentale: a fi, a exista etc. ce încarcă cu 
semnificație valorică aspectele cognitive ale minţii apte de a fi comunicate 
interpersonal. Expresivitatea emotici este resimţită continuu la nivelul 
experienţei interne care se află în spatele experienţei externe. Cele două 
experienţe sunt împreună, şi ele constituie sensul privat permanent asociat 
sensului public al expresiilor. Sensul public, în fond intersubiectivitatea se 
produce şi se decodifică la nivelul experienţei interne. 

Cioran descrie datele experienţei interne, ca experienţă trăită emoţional ce 
cuprinde în sine, nediferentiat, trăirea (valoarea) şi adevărul. La nivelul actului 
viu de gândire sensul, adevărul şi evaluarea sunt împreună, iar emoția, cum 
arătam, este chipul intern al adevărului şi firul din care se tes conținuturile 
cognitive. Preocupat de luciditate şi de examinarea posibilității infinite de 


42 Ibidem, p. 58. 

autoînşelare a omului, Cioran îşi îndreaptă „vederea” către toate actele şi trăirile 
conştiinţei, inclusiv către emoția pe care umanitatea a sacralizat-o: credinţa. 
Critica profesorului său de îndoială devine acum şi mai indreptatita, în măsura 
în care Nae Ionescu a privilegiat emoția credinţei şi nu a privit înlăuntrul ei. Nae 
Ionescu s-a echilibrat într-un mod dogmatic şi nu şi-a aplicat sieşi emoția 
devastatoare a luciditatii. Prin urmare, a acceptat ideea unui sens prestabilit fara 
să se fi confruntat cu el. 

Confruntarea cu non-sensul constituie, am putea spune, mesajul dominant 
al întregii gândirii cioraniene şi izvorul modelării estetice a filosofiei. Cioran 
trăieşte această confruntare paroxistic, cu o suferință ce depăşeşte puterea de 
rezistenţă a omului, conducându-l la disperare şi delir, în final, la gândul 
sinuciderii. Din această suferinţă a confruntării cu sine, cu non-sensul propriei 
vieţi, a ţâşnit scriitura sa şi, în acest sens doar, ea este asimilabilă muzicii sau 
poeziei. Astfel, sensurile „gândirii vii”, ale „lirismului gândirii” se precizează şi 
mai bine: o unitate între trăire şi expresia eliberatoare (,,expectoratia” despre 
care vorbeşte Cioran), izvorul comun din care apar pe lume „simulacrele”, 
deopotrivă, filosofia, poezia şi muzica. 

În alte cuvinte, lirismul gândirii ţine, aşadar, de expresivitatea conştiinţei 
eului care leagă, în mod nemijlocit, trăirile şi actele interne de manifestări 
externe, de expresii şi simboluri. Filosofia este în acest sens nu doar o formă de 
cunoaştere intuitivă, ştiu ce simt, ci şi o formă de artă. Filosofia îl exprimă doar 
pe Cioran şi este un fel de jurnal al nefericirilor personale datorate de 
„neajunsul de a se fi născut”. 

În rezumat, practicarea filosofării din interiorul gândiri vii, lirismul şi 
expresivitatea trăirii produce o modelare estetică a filosofiei prin descrieri 
intentive ale arhitecturii emoţionale a eului individual, singura realitate la care 
avem acces, este principala contribuţie a lui Cioran în peisajul gândiri româneşti 
interbelice. Această modelare a gândului filosofic ce constă în unitatea dintre 
conţinutul actelor de filosofare, a actelor aparţinând fluxului gândirii vii şi 
descrierea reflexivă a acestora, defineşte şi mai bine conţinutul „metodei lirice”. 
Cioran crede, cum am mai arătat, că unitatea şi universalitatea fiinţei noastre nu 
se construieşte „în sus” în zonele abstractiei şi a ideilor comunicate cultural si 
sociologic, ci „în jos”, în arhitectura profundă a formei omeneşti de viaţă ce 
poartă virtual, în sine şi cu sine, întreaga desfăşurare ulterioară a diversităţii 
expresivitatii culturale. Zicând ca Noica, Unul multiplul omului este 
recognoscibil în arhitectura emoţională a vieţii omeneşti investită de Cioran, şi 
nu numai, într-un adevărat „sistem osos” al întregii noastre existente. 

Pe scurt, Cioran produce o viziune hermeneutică asupra ţesăturii 
emoţionale a vieţii plecând de la ceea ce astăzi numim emoţii fundamentale 
(trăiri expresive ce se instalează rapid şi durează câteva secunde de fiecare 
dată), bucurie, supărare, furie, frică, uimire şi dezgust — elemente ale trăirii ce 
produc expresiile comportamentale pe care le putem asimila unui limbaj 

universal al fiintei omenesti. Cioran descrie multiplele contexte de aparitie ale 
acestor trairi fundamentale pe care le observa in corelatie cu diverse tipuri de 
stări sufleteşti de mai lungă durată si în conjunctie cu emoțiile culturale, 
estetice, provocate de practicarea vieţii în comun, de actele de credinţă şi 
cunoaştere, de poezie şi muzică. 

Descrierea acestor experienţe interne pendulează, nici nu se putea altfel, 
în jurul dihotomiei atracţie vs. respingere (repulsie), polii în jurul cărora sunt 
aliniate toate celelalte tipuri de emoţii omeneşti prezente în orice act al 
conştiinţei văzută de Cioran ca expresie a vieţii. Constiinta noastră este in 
fondul ei lăuntric, consideră Cioran, o formă de expresie a vieţii pe care noi o 
resimtim şi o trăim în mod nemijlocit sub forța unor emoţii structurate în jurul 
celor doi versanţi ai trăirii — atracţie vs. respingere - pe care i-am putea numi 
metaforic „versantul luminos”, în jurul căruia se coagulează universul de trăiri 
specifice integrate bucuriei şi binelui şi „versantul întunecos”, umbros ori 
tenebros, în jurul căruia se coagulează universul de trăiri specifice supărării, 
dezgustului, absurdului şi, în final, răului. 

În această privinţă şi în paranteză fie spus, similitudinile dintre gândirea 
lui Cioran şi cea a lui Nae Ionescu sunt izbitoare dacă ne raportăm la Tratatul 
de metafizică, prelegerile din 1936-1937, text pe care Cioran nu l-a cunoscut 
nemijlocit întrucât în acea perioadă era profesor de filosofie la Braşov, iar textul cu 
pricina a apărut postum. Şi Nae lonescu operează cu dihotomia întuneric-lumină în 
cap. al XXI-lea din Fiinţa umană între întuneric şi lumină“, în cuprinderea 
căruia face câteva distincţii esențiale pe care le regăsim, fireşte pe un al plan de 
interpretare, la Emil Cioran în scrierile româneşti. Semnalez doar modurile 
similare de apariţie a unor concepte cheie pentru a sublinia că filosofia lui 
Cioran nu poate fi înţeleasă până la capăt fără o analiză a contextului ideatic al 
filosofiei româneşti interbelice. De unde provin aceste similitudini? Din faptul 
că ambii gânditori filosofau de pe platforma aceluiaşi model de conştiinţă 
intentionala, chiar dată supozitiile lor filosofice, axiomele de construcție sunt, 
cum am argumentat, diferite. 

Sensibilitatea filosofică a lui Cioran se îndreaptă fără îndoială către 
descrierile reflexive ale „versantul întunecos” al trăirii şi din această perspectivă 
el activează în cultura română tradiţia filosofică romantică ilustrată, între alţii, 
de Schopenhauer şi Nietzsche ori tradiția gândiri existenţiale venită pe filiera lui 
Kirkegaard, tradiţii pentru care actele de filosofare se intersectează cu arta ori 
religia. Din acest punct de vedere, Cioran aparţine unei anumite familii 
europene de spirite filosofice pentru care actele reflexive ale minţii trebuie să se 
concentreze în jurul desluşirii sensului unei vieţii care este destinată morţii, cât 
şi a asumării răului care este constitutiv ființei omeneşti. 


4% A se vedea, NAE IONESCU, Ființa umană între întuneric şi lumină, cap. XXI-lea, în 
Opere II, pp. 414-417. 

Mai precis, Cioran urmează această linie filosofică, să-i spunem 
„romantică”, conform căreia „versantul întunecos” al fiinţei umane nu trebuie 
văzut ca o lipsă sau ca o privatie de „versant luminos” — întunericul este absenţa 
luminii, răul este absenţa binelui etc. — ci ca o existenţă efectivă în plan 
emoţional. Prin urmare, dacă admitem existenţa, într-un sens deplin ontologic, a 
unei parti întunecoase a ființei omeneşti, atunci trebuie să admitem că şi privirea 
filosofică trebuie îndreptată, cu scopuri de autointelegere, spre această realitate 
ce lucrează continuu în noi chiar şi atunci când îi refuzăm dreptul la existenţă. 
Acum înţelegem mai bine de ce Cioran se desparte de „filosofia serioasă”, adică 
de acele practici ale gândirii vidate de emoție şi rezultate din exerciţiile unei 
inutile indiferente aseptice. 

Pe această bază, Cioran deconstruieşte acele practici filosofice care fac 
din concept, din abstracție şi idei material prim de analiză, într-un program de 
remodelare estetică a filosofiei anunţat explicit în Despărțirea de filosofie din 
Amurgul gândurilor, ce argumentează că o practică filosofică ruptă de actele de 
trăire a vieţii şi de nevoia de consolare a individului obsedat de singurătate şi de 
moarte este fără trebuinta şi relevanță. Argumentatia sa urmează o schema 
logică extrem de simplă: țesătura de concepte a unei teorii filosofice se fundeaza 
pe o țesătură emoţională a autorului teoriei respective. A înţelege cele mai 
abstracte construcții înseamnă a face un excurs în biografia autorului pentru a 
vedea starea lui reală de viaţă, bolile şi sănătatea lui. Există în orice construcţie 
filosofică un omenesc, un prea omenesc pentru a relua expresia lui Nietzesche, 
care poate şi trebuie devoalat printr-o concentrare a privirii filosofice către ceea 
ce este temeiul fiinţei omeneşti: osatura emoţională ca expresie a vieţii ce ne-a 
fost dăruită şi lucrează în noi atât timp cât trăim. 

Din această perspectivă opera lui Cioran, cel puţin în ceea ce priveşte 
scrierile redactate în limba română, se prezintă ca o unitate metodologică 
recognoscibilă, în ciuda faptului că textele sale atacă teme de o diversitate 
deconcertantă. Cioran aplică, invariabil, am putea spune, aceeaşi metodă de 
analiză reflexivă pe care am putea-o numi hermeneutica emoţiilor, cu scopul de 
a străpunge de la sine-intelesul existent în orice act de credinţă, cunoaştere şi 
valorizare a vieţii. Pentru Cioran, actul înţelegerii angajează întreaga ființa umană; 
înţelegerea este un compositum unitar format din trei elemente: emoția — chipul 
intern al actului trăit, cognitia, adică asocierea unei preintelegeri solidare cu 
faptul trăirii emoţionale şi acţiunea ce determină un anumit tip de comportament. 
Cioran manifestă în aceste scrieri o preferinţă pentru faptele emoţionale ale 
gândirii pe care le analizează reflexiv folosind metoda descrierii lor în propriile 
acte de conştiinţă, cu scopul de a degaja preintelesurile asociate continuu acestora. 
Prin urmare, Cioran interpretează deja interpretatul şi prin această manieră de practică 
filosofică gândirea sa se înscrie în cercul mai larg al filosofiei hermeneutice. 

5. In loc de concluzii 


Cioran este un metafizician. El trăieşte şi meditează asupra problemelor 
insolubile, activate ori de câte ori o conştiinţă laică se raportează la 
transcendenta. Zicand ca Nae Ionescu: celui care a ratat mântuirea îi rămâne la 
dispoziţie metafizica. Cioran este totodată, in sens larg şi neconventional, un 
fenomenolog şi hermeneut în măsura în care descrie acte, trăiri şi fapte ale 
conştiinţei şi interpretează ceea ce e deja interpretat. 

Ce-l particularizează pe Cioran în familia atât de bogată şi de diversă a 
adepților descrierilor gândirii intentionale, hermeneutice? Care este contribuţia 
lui Cioran în orizontul acestui stil de a practica filosofia? 

Cum am mai arătat deja, Cioran este un filosof al „versantul întunecos” al 
fiinţei umane, al non-sensului ca formă de existenţă efectivă în plan emoţional. 
Non-senul nu este lipsa de sens, ci o realitate emoţională irepresibilă ce 
constituie din interior chiar osatura vieţii omeneşti. La non-sens ajung doar 
oamenii care trăiesc plenar melancolia şi plictictisul, forme emoţionale ale 
temporalitatii. ,,... în cele din urmă plictisul are drept axă timpul, oroarea de 
timp, teama de timp, revelaţia timpului, conştiinţa timpului. Cei care n-au 
conştiinţa timpului nu se plictisesc; viaţa poate fi suportată numai dacă nu eşti 
conştient de fiecare clipă care trece, altfel eşti terminat. Experienţa timpului este 
conştiinţa timpului exasperat”. 

Cioran este — şi acest fapt îl singularizează în cultura reflexivă a lumii — un 
fenomenolog şi hermeneut al melancoliei şi plictisului văzute ca dimensiunii 
emoţionale ale temporalitatii. Aici se află, in fond, şi secretul audienței scrierilor 
lui Cioran pentru că, parafrazându-l pe Wittgenstein“, majoritatea oamenilor 
trăiesc pe cont propriu gândurile lui Cioran şi se recunosc instantaneu în ele. 
Deosebirea dintre noi, oamenii obişnuiţi şi Cioran provine din faptul că el s-a 
confruntat cu aceste acte interne ale conştiinţei timpului, mai exact a lipsei de 
timp, a vidului şi neantului etc., aşa cum ilustrează Convorvirile..., încă de la 
vârsta de cinci ani şi până la vârsta senectutii. Trăirile s-au amplificat dramatic 
în perioada marilor insomnii din tinereţe sub presiunea cărora a scris aproape 
toate cărţile româneşti, cu prelungiri evidente şi în lucrările redactate în limba 
franceză. „Neantul se afla chiar în mine, nu era nevoie să-l descopăr. Presentimentul 
lui îl avusesem încă în copilărie, datorită plictisului, această cheie a tuturor 
descoperirilor abisale. Pot spune cu precizie când anume, copil fiind, am avut 
certitudinea subită că percep timpul, că timpul mi-a devenit dintr-o dată străin... 
am avut această senzaţie de vid, senzaţia din acea după-amiază — aveam cinci 


“ EMIL CIORAN, Convorbiri, p. 286. 

45 „Această carte va fi poate înţeleasă doar de acela care a gândit el însuşi odată gândurile ce 
sunt exprimate în ea, sau cel putin gânduri asemănătoare...”, cf. LUDWIG WITTGENSTEIN 
(2001), Tractatus logico-philosoficus, Bucureşti, Editura Humanitas, traducere din germană de 
Mircea Flonta şi Mircea Dumitru, Cuvânt înainte, p. 77. 

ani — că sunt situat în afara timpului. De atunci am simţit acest lucru în repetate 
rânduri, el a devenit conţinutul unei experienţe aproape zilnice”. 

Unde intervine „esteticul” în această raportare a lui Cioran la temporalitate? 
Simplu spus, în operaţia de identificare a dispariţiei timpului, a vidului — în cele 
două trăiri fundamentale de sens contrar în planul conştiinţei — oroare şi atracţia 
— cu urâtul. Vorbind despre marchiza Du Deffand, Cioran aminteşte: „cea mai 
bună şi mai vie descriere a urâtului: timp care nu mai curge. Timp lipsit de 
obiect”, ca apoi să insiste asupra identităţii dintre plictis şi urât, respectiv asupra 
experienţei metafizice care le uneşte într-un întreg şi în care, mărturiseşte 
filosoful, „am simţit cum timpul se desprinde de existenţă. Asta şi este urâtul. În 
viaţă, existenţa şi timpul merg mână în mână, alcătuiesc o unitate organică. 
Mergi înainte odată cu timpul. Când eşti plictisit timpul se desprinde de 
existenţă şi ne devine exterior. Or, ceea ce numim viata şi faptă este insertia în 
timp. Noi suntem timp.” 

Singularitatea gândirii cioraniene ar putea fi reperată, pe de o parte, 
tocmai în această unificare a plictisului, melancoliei, trăirii vidului şi a experienţei 
rupturii timpului de existenţă etc. cu urâtul, trăiri metafizice ce propun o 
filosofie a temporalitatii fundată pe ideea finalitatii fără scop a întregului 
univers. Lumea e ca o operă de artă, e o finalitate fără scop. Filosofia lui Cioran 
este, folosind cuvintele prin care el caracterizează insolitul personalităţii 
prințesei Elisabeta, „apoteoza lui degeaba”. Pe de altă parte, această singularitate 
provine din încercarea de fundare filosofico-metafizică a „esteticii”, respectiv 
iraționale ce directioneaza gândirea către aventură şi creație perpetuă. 

Gândirea lui Emil Cioran ar putea fi văzută ca un triumf al esteticului, al 
gratuitatii şi finalitatii fără scop, al extragerii unui sens din non-sens. Ea 
proiectează, în date esenţiale, fundamentele unei filosofiei ca operă de artă. 


5 EMIL CIORAN, Convorbiri, pp.132-133. 
47 Ibidem, pp. 60-61. 

Abstract 


It is not a requirement for any philosopher to have or to express some kind of sympathy, 
love and compassion for the mankind. The history of philosophy has given, especially since the 
XIX" century, a peculiar species of thinkers, among which Leopardi, Schopenhauer and 
Nietzsche, that came to promote quite the opposite attitude towards mankind, widely known as 
misanthropy. E.M. Cioran, one of the most succesfull XX" century writers, is one of them. This 
article goes deep inside the posthumous diary of Cioran, the Notebooks (1957-1972), published in 
1997, in order to try to understand the motivations behind the kind of contempt stated by Cioran 
in this same work. First of all, Cioran seems to be confronted with the feeling of the meaningless 
of all things, including himself and the world in which we are living. Then comes the aversion 
towards the unsettling proliferation of human beings, above any reasonable necessity. Finally, 
Cioran shows an obvious repulsion regarding the human flesh. Behind those feelings, deeply 
disturbing for his perception of all things, we might just suppose that, due to his own choice of 
life, he finally came to acknowledge some kind of existential failure, afterwards shifted to the 
entire mankind. The most surprising in all his contempt towards human beings, the whole world 
and himself, is the very fact that, in spite of a lifetime spent under the obsession of death, he never 
committed suicide. This might reveal a paradoxical thought and personality, quite similar to an 
entire century, in so many ways. Once he declared that life is meaningless, that people are only 
tragic flies and that the flesh is grisly, he still comes one day to one simple conclusion, that seems 
to deny all his furious previous contempt: “After all, life is an extraordinary thing!” 

Keywords: aversion, Cioran, confession, despair, ethics, mankind, melancholy, misanthropy. 


La vârsta de 46 de ani, Cioran începe să-şi aştearnă pe hârtie reflectiile 
personale, stările sufleteşti, notele de lectură şi impresiile din viata de zi cu zi. 
Timp de 15 ani, Cioran va scrie astfel ceea ce putem considera drept un jurnal 
intim al vieţii sale din perioada 1957-1972. Alături de opera publicată, aceste 
Caiete postume reprezintă o sursă inestimabilă pentru cunoaşterea lui Cioran şi 
a viziunii sale asupra epocii în care a trăit şi a vieţii în general. Aspectul cel mai 


1 Acest articol a fost prezentat cu ocazia Simpozionului Naţional „Emil Cioran — sensuri 


metafizice, etice şi estetice ale operei”, în data de 20 mai 2011, la Facultatea de Filosofie a 
Universităţii Bucureşti. 

frapant al Caietelor este însă fără îndoială deconcertanta sinceritate cu care 
Cioran îşi deapănă gândurile, îşi mărturiseşte obsesiile şi îşi descrie spaimele, 
angoasele, dar şi „momentele extatice“ ale unei vieţi altfel monotone — aşa cum 
o recunoaşte chiar el. S-a pus adeseori la îndoială calitatea de filosof a lui 
Cioran, dat fiind că prin modul său de viaţă şi prin gândirea sa, autorul 
Silogismelor amărăciunii nu corespunde şabloanelor clasice ale filosofiei. Am 
putea obiecta că nici Kierkegaard, nici Schopenhauer, nici Nietzsche nu 
corespund acestor şabloane, lucru care nu-i exclude din istoria filosofiei. E drept 
că, spre deosebire de Kierkegaard sau Nietzsche, Cioran nu ne-a propus niciun 
mod pozitiv de viaţă, nicio dezlegare a enigmei existenţei, niciun element 
afirmativ de împăcare cu soarta pe care l-am putea numi înţelepciune, cu atât 
mai puţin un sistem coerent de înţelegere şi interpretare a lumii, aşa cum se 
întâmplă îndeobşte în cazul filosofilor consacraţi. 

Cioran a fost şi rămâne un om al refuzului, al negatiei şi al unei anumite 
forme a renunţării. Dar, în pofida poate a absenței unor calități proprii 
filosofilor, aşa cum îi cunoaştem prin prisma istoriei filosofiei, Cioran a avut în 
mod cert o calitate incontestabilă, definitorie, credem noi, pentru filosofie, şi 
anume sinceritatea”, dacă nu în relaţia cu ceilalţi — în care ipocrizia pare a fi 
obligatorie pentru toţi —, cel putin faţă de sine. Caietele ne oferă oglinda prin 


3 Ne situăm aici, desigur, la polul diametral opus opiniei lui Mircea Eliade, de la începutul 


Solilocviilor, care afirma că „o filosofie eficace implică nesinceritate” (MIRCEA ELIADE 
(1991), Solilocvii, Editura Humanitas, Bucureşti, p. 11). Eliade face apel la un sofism pentru a ne 
convinge de validitatea afirmației sale: „Căci, evident”, scrie el, „sinceritatea nu are ce căuta într-un 
travaliu filosofic, care nu-mi cere să fiu eu însumi, ci să fiu în adevăr, nu să mă descopăr aşa cum 
sunt, ci să descopăr realitatea ultimă. Sinceritatea e adesea alături de adevăr, sau împotriva lui” 
(Ibidem). Sofismul, în cazul de faţă, este de a da adevărului o semnificaţie care practic îl 
descalifică, pentru a stabili un antagonism cu obiectul sinceritatii. Nu stim de unde i-a venit 
convingerea că travaliul filosofic „nu-mi cere să fiu eu însumi, ci să fiu în adevăr”, când întreaga 
istorie a filosofiei occidentale tocmai asta spune: că a fi în adevăr este unul şi acelaşi lucru cu a fi 
noi înşine. Altfel, despre ce alt adevăr poate fi vorba? Ar fi suficient să evocăm îndemnul delfic, 
preluat de Thales şi Socrate, „Cunoaşte-te pe tine însuţi!” (DK. 11 A 3). Este, nici mai mult nici 
mai putin, primul pas pe drumul către adevăr. În al doilea rand, Eliade afirmă că travaliul filosofic 
nu-i cere să se descopere aşa cum este, ci „să descopere realitatea ultimă”. Nu ştim să existe mai 
multe realităţi, în filosofie cel puţin, una primă, alta secundă, alta ultimă. Realitatea este unică şi 
face obiectul unic al filosofiei (Heraclit: „Pentru cei treji, există o lume unică şi comună, Însă 
printre cei care dorm, fiecare se închide în propria sa lume”, DK. 22 B 89, cf. ibidem, DK. 22 B 
114). Există, cel mult, aspecte multiple ale unei realităţi unice. Iar pentru cealaltă afirmaţie, cum 
că travaliul filosofic nu ne-ar cere să ne descoperim aşa cum suntem, aceasta ar conduce, în mod 
implicit, la o contradicţie în termeni. Dacă filosofia nu ne cere să ne descoperim asa cum suntem, 
nu rămâne ca alternativă decât a concepe filosofia ca un travaliu care ne cere să fim aşa cum nu 
suntem, sau orice altceva decât ceea ce suntem. Or, nu cunoaştem filosof care să fi avansat 
vreodată o asemenea idee în ceea ce priveşte obiectul filosofiei. Dar iată cum, în doar două fraze, 
tânărul Eliade, care avea în 1932, când scria aceste rânduri, doar 25 de ani, descalifică laolaltă 
adevărul şi filosofia, denaturând înţelesul adevărului şi negând, cu acelaşi suflu pătimaş, 
conţinutul clasic al filosofiei. Desigur, putem pune pe seama tinereţii această bravadă juvenilă şi 
zglobie răsturnare a tradiţiei filosofiei. 

care-i putem citi pe viu sufletul unui om care se vede şi ne vede aşa cum 
suntem, care nu se sfieşte să-şi destainuiasca până şi atacurile de panică puerila, 
temerile naive şi dezamăgirile mai mult sau mai puţin întemeiate. Într-o lume în 
care suntem inlantuiti în minciună, asaltati de impostura şi sufocati de ipocrizia 
generală, Cioran, ca orice filosof autentic, reprezintă o gură benefică de oxigen. 

Regăsim această sinceritate în toată vigoarea şi uneori cruzimea ei, în 
Caietele postume, publicate în 1997 la editura Gallimard, la doi ani după moartea 
autorului. Am ales pentru această ocazie să ne aplecăm asupra unui aspect mai 
putin abordat al filosofiei lui Cioran, acela al mizantropiei* sale. Cioran nu a 
disimulat-o niciodată, cu atât mai puţin cu cât el însuşi se considera principalul 
obiect al acestei mizantropii. Vom încerca în cele ce urmează să detaliem acest 
aspect al viziunii cioraniene şi să vedem în ce măsură îi putem găsi, dincolo de 
elementele subiective care-l pot explica în cazul lui Cioran, temeiuri raționale 
unui asemenea sentiment generalizat fata de oameni, numit mizantropie”. 

Cioran mărturiseşte la 50 de ani impliniti că nu gusta prezenţa celorlalți. 
A fost şi a rămas un singuratic pentru care compania cuiva îi este cel puţin de 
prisos. Prima explicaţie pe care o dă acestei atitudini este cea a raportului pe 
care îl are cu sine însuşi. Este vorba, iniţial cel puţin, de o nemulțumire de sine, 
pe care Cioran o împinge adeseori până la delir, aşa cum o recunoaşte la 1 iulie 
19626. Altfel spus, îi detestă pe ceilalți în măsura in care se detestă pe sine. 
Acestei uri faţă de sine îi răspunde incapacitatea de a-i iubi pe ceilalți. „Cine se 
urăşte, nu poate iubi pe nimeni”’, spune el. Şi cum el pare că a împins ura faţă 
de sine la limite extreme, mizantropia sa atinge şi ea, în concordanţă, 
paroxismul. Ajunşi aici, este firesc să ne întrebăm de unde venea această ură a 
lui Cioran fata de sine, iar apoi faţă de semenii săi? 


4 Este sentimentul de ură şi/sau dispreț fata de oameni în general, termen format din greaca 


veche, misein, însemnând a urî, şi anthropos, anthropoi — om, oameni. Într-o formă mai avansată, 
mizantropia devine o „tendință morbidă de a evita societatea şi a se izola de lume” (DEX, 1998). 

Pentru a răspunde obiectiei unei colege din cadrul Simpozionului unde a fost prezentată 
comunicarea de faţă, ţinem să precizăm că nu poate fi vorba doar de ura faţă de anumiţi oameni. 
Termenul de mizantropie se aplică doar atunci când este implicată întreaga omenire, atunci când 
sunt incluşi în obiectul respectivului sentiment toţi oamenii laolaltă. Nu poți fi mizantrop fata de 
anumite persoane, nu şi fata de celelalte. În cazul acesta din urmă, nu ar mai fi vorba de 
mizantropie, ci de simpatiile şi antipatiile pe care orice om le are în raport cu semenii săi: unii ne 
plac, alţii mai putin sau deloc. Cioran însă, conform propriilor mărturisiri, se declara de-a dreptul 
mizantrop. Nu am mai putea vorbi de mizantropie dacă ura sa declarată nu ar viza întreaga 
omenire. Or, tocmai în aceasta constă interesul unui studiu precum cel de faţă: de a vedea în ce 
măsură poate fi întemeiată, cu atât mai mult la un filosof, postura — declarată în cazul lui Cioran — 
de mizantrop. 

6 CIORAN (1997), Cahiers 1957-1972, Éditions Gallimard, nrf, 1 iulie 1962, p. 97 

(traducerea în română a tuturor textelor din această lucrare ne aparține). 

Ibidem. 

Mai întâi, totul apare ca rezultat al sentimentului unei profunde înstrăinări 
de lume, „într-o epocă sinistră ca a noastra”®. Înstrăinarea se naste, precum stim 
din analizele kierkegaardiene, dintr-o neconcordanta intre fiinta intima a unui 
om şi lumea înconjurătoare, pe care fiinţa o resimte in mod dramatic sub forma 
unei divergente ontologice cu repercusiuni morale. Cioran considera ca nu se 
simte nicăieri acasă, ca nu este de aici, iar condiţia sa o percepe ca pe aceea de 
exilat în sine”. Este motivul pentru care afirmă că nicio caracterizare nu-i 
convine şi nu-l măguleşte mai mult decât aceea de străin”. Dar înstrăinarea lui 
Cioran nu este nicidecum geografică, ci existenţială. Cioran nu se simte străin în 
Franţa pentru că şi-a părăsit tara natală. Cioran nu se simte acasă nicăieri. Cum 
nu se simte acasă în Parisul anilor ’60, la fel de bine nu se simţea acasă nici în 
România interbelică". Acest sentiment de înstrăinare fata de lumea în care 
trăieşte este confirmat cu ocazia unei plimbări pe străzile Parisului, în care se 
simte ca într-o halucinație, nu ştie ce sau pe cine caută, pare separat de toți şi nu 
găseşte vreun punct de contact cu nimeni”. Ruptura pare să se fi produs mai 
demult, fiindcă nu avem parte şi de explicaţiile sentimentului acestei 
înstrăinări'”. Acestea vor veni totuşi mai târziu în Caiete. Fapt este că, alături de 
starea obişnuită în care această înstrăinare este resimţită, Cioran este cuprins 
uneori de accese mai grave, cum ar fi cel de la 5 septembrie 1961: 


„Dimineaţă dementă, senzaţie subită de otrăvire. Am ieşit în stradă; imposibilitate 
de a privi pe cineva în ochi; la farmacie, nu m-am putut abtine să fac o remarcă jignitoare 
vânzătorului. Dezlantuire împotriva tuturor, furie disperată şi inutilă. A simţi cum ai venin 
în vene şi că ai mers mai departe decât orice demon.”!* 


Cioran se dezlantuie aşadar împotriva tuturor şi oricui 1 se iveste în cale, 
cuprins de o furie disperată. Demonismul de care se simte cuprins se situează în 
acelaşi registru al înstrăinării fata de lume, sau mai degrabă o sub-lume, cum o 
resimte Cioran. Interesant este totuşi transferul elementului diabolic din sfera 
lumii în plan personal, ceea ce vadeste, chiar şi în plin acces de ,,dementa”, un 
minim bun simţ care-l împiedică pe Cioran să condamne „lumea”, luând asupra 
sa responsabilitatea pentru viziunea pe care o are. Altfel spus, în loc să vadă 
demoni pretutindeni, în figura unui farmacist, de exemplu, sau a oricărui 
trecător, preferă să considere că de fapt el este cel căruia i s-ar potrivi statutul 


3 Ibidem, 8 noiembrie 1966, p. 444. 

% Ibidem, 20 februarie 1958, p. 19. 

10 Ibidem, 27 mai 1961, p. 74. 

11 Cf. EMIL CIORAN (1990), Pe culmile disperării, Bucureşti, Editura Humanitas, pp. 77-79; 
trăsătură, de altfel, împărtăşită, în opinia lui Eliade, de o întreagă generaţie interbelică (MIRCEA 
ELIADE (1991), Oceanografie, Bucureşti, Editura Humanitas 1991, pp. 137-142). 

12 CIORAN, Cahiers 1957-1972, ed.cit., 22 august 1958, pp. 28-29. 

13 Stim doar că „obsesia fiecărei clipe” era pentru Cioran „paradisul pierdut“ (Ibidem, 20 
februarie 1958, p. 18), a unei lumi, altfel spus, în care s-ar fi simţit la el acasă. 

14 Ibidem, 5 septembrie 1961, p. 76. Cf. ibidem, 17 ianuarie 1958, p. 16. 

negativ de deşeu al infernului, context in care şi aşterne remarca următoare: 
„Dintr-un scuipat al diavolului, iată din ce sunt făcut” = 

In această primă fază, nu putem vorbi de vreo ură, în adevăratul sens al 
cuvântului, cel mult de o auto-subestimare sau de un dispreţ faţă de sine însuşi, 
probabil izvorât din conştiinţa unui eşec existenţial. Precum ştim, Cioran nu s-a 
simţit niciodată împlinit şi se considera de bunăvoie drept un ratat — mai cu 
seamă datorită statutului său de marginal in plan social, statut pe care şi l-a şi 
ales, trăindu-l chiar cu o oarecare voluptate, ca mulţi artişti şi oameni de geniu, 
de altfel. Ce ar fi mai greu de înţeles, este vehementa pornirilor sale, chiar 
având ca sursă o decizie pe care Cioran a luat-o de bunăvoie, de privitor de pe 
margine al unui spectacol pe care-l comentează în fel şi chip, dar la care nu 
participă. Dar de la nemulţumirea faţă de sine ca om, de la sentimentul eşecului 
pe care orice individ îl trăieşte la un moment dat în decursul vieţii, până la a se 
considera pe sine drept un „scuipat al diavolului”, ni se pare a fi cale lungă. lată 
de ce fenomenul mizantropiei lui Cioran necesită o analiză mai aprofundată, 
pentru a-l desluşi în amănunt. 

Accesele de depresie ale lui Cioran decurg din îndoielile pe care le are 
asupra condiţiei sale de om, într-o lume în care se simte străin. Dar alături de 
nenumăratele îndoieli pe care le are cu privire la tot şi la toate, mai există la 
Cioran, din când în când, şi certitudini. În afară de certitudinea morţii, autorul 
Cărţii amagirilor mai are şi o alta, aceea a singurătăţii", şi nu crede că a existat 
vreodată un om mai singur decât el”. De altfel, această certitudine conduce în 
parte la înţelegerea mizantropiei de care suferă. „Aş putea, la rigoare, întreține 
raporturi adevărate cu Fiinţa; cu fiinţele, niciodată.” De aceea, singura 
manieră de a redobândi puţină încredere în fiinţă rămâne aceea de a frecventa 
cât mai putin ființele”, pentru că majoritatea sunt „nişte sinistre marionete la 
contactul cărora nu mai este permisă nicio naivitate.” Acest lucru explică mai 
întâi sentimentul de înstrăinare pe care-l resimte Cioran, iar mai apoi evoluţia 
acestui sentiment în mizantropie. La originea înstrăinării pare a fi o divergență 
fundamentală între el şi ceilalți în ceea ce priveşte raportul fata de adevăr, un 
adevăr tragic de care majoritatea oamenilor se ţin la distanţă, din laşitate sau 
meschinărie: 

„Tot ceea ce face omul — de la căscat la martiriu — n-are ca scop decât 
fuga de vederea clară a proprii degradări. A face orice, cu orice preţ pentru a nu 


15 Ibidem, 26 iunie 1957, p. 15. 

15 Ibidem, 29 octombrie 1958, p. 29. 

17 Ibidem, 10 aprilie 1962, p. 86. 

15 Ibidem, 17 ianuarie 1958, p. 18. 

19. Ibidem, 3 noiembrie 1966, p. 443. 

20 Ibidem, 3 noiembrie 1966, p. 444. Este ceea ce explică şi faptul că tendinţa către sarcasm 
se accentuează pe zi ce trece (Ibidem). Sarcasmul va rămâne pentru Cioran antidotul perfect fata 
de inautenticitatea în care oamenii îşi irosesc viaţa. 

mai vedea lucrurile aşa cum sunt ele — lucrurile şi pe sine. Astfel toți păcălesc şi 
se păcălesc. Rasă de trişori halucinaţi””. 

După cum putem vedea, distantarea lui Cioran fata de oameni este înainte 
de toate o îndepărtare de tot ceea ce neagă în om raportul cu lumea. Altfel spus, 
Cioran nu refuză omul de la bun început, ci minciuna, ipocrizia şi impostura sa, 
înşelătoria în care oamenii au ales să trăiască şi pe care le întâlneşte la tot pasul. 
Până aici, nimic mai firesc din partea unui filosof decât refuzul categoric şi 
principial de a fi complice la minciuna colectivă pe care orice societate o 
impune, într-o anumită măsură, în vederea creării pârghiilor politice prin care 
oamenii vor putea fi cu uşurinţă santajati şi manipulati de stăpânii zilei. La fel 
de bine putem presupune, revenind la perspectiva cioraniană, că o asemenea 
stare de lucruri nu necesită în mod obligatoriu vreo constrângere de vreun fel, 
nici politică, nici socială, pentru că, de regulă, masele se închid ele însele în 
propria lor minciună, care, după cum sociologia ne dezvăluie, pare să le aducă 
beneficii mai mari decât amarul adevăr despre ei înşişi şi despre lumea în care 
trăim. Nu altceva ne spunea, de altfel, la aceeaşi rubrică şi în termeni mult mai 
cruzi, Pascal”?! 

În buna tradiţie a luciditatii pascaliene, Cioran ajunge astfel ca tot ceea ce 
face omul să-i apară artificial şi inutil: „Ce absurditate, această maimuţă care 
merge la birou! A se închide într-o cameră, a se aşeza la masa de lucru şi a 
rămâne acolo ore în şir”. În acelaşi pasaj, Cioran se gândeşte la „rasa 
blestemată” de funcționari care-şi petrec zilele ocupându-se de lucruri care nu-i 
privesc, care nu au nimic în comun cu grijile lor sau cu ființa lor: „Nimeni, în 
viata modernă, nu face ceea ce ar trebui să facă şi mai ales ceea ce i-ar plăcea sa 
facă”. Astfel încât, în ziua în care un editor american, în trecere prin Paris, îi 
scrie pentru a-l întreba când poate veni la biroul lui, Cioran răbufneşte: „Biroul 
meu! Mai că-mi vine să mi se facă greață pentru o veşnicie!”” Funcţionarul este 
modelul omului modern, alienat de fiinţa sa prin meseria care-l face să fie şi să 
facă ceea ce nu este şi nu-l priveşte, la urma urmei. Pornind de aici, Cioran 
adulmecă în tot şi la toți impostura, nu vede nicăieri decât irealitate şi 
minciună”. De aceea, în momentul în care întâlneşte un om adevărat, prima 
reacţie este să creadă că este vorba de o halucinație”. Nu este de mirare că el 
însuşi devine o halucinație într-o lume în care realitatea înseamnă în primul rand 
acceptarea regulii prin care oamenii fug de ei înşişi, mint şi se mint la foc 


21 Ibidem, 3 februarie 1967, p. 469. Cioran se simte rătăcit printre „trişorii halucinati” printre 


care trăieşte: „Nu am nevoie de iluziile lor. Reuşesc să trăiesc fără să mă mint” (Ibidem). 

22 BLAISE PASCAL, Cugetări, Cartea a Il-a, 164-171, trad. Maria Ivănescu, Cezar 
Ivănescu, Editura Aion, Oradea, 2000, pp. 161-162; ibidem, Cartea a III-a, 195, pp. 174-175. 

%3 CIORAN, Cahiers 1957-1972, ed.cit., 13 iunie 1962, p. 91. 

* Ibidem, 13 iunie 1962, p. 91. 

” Ibidem, 4 septembrie 1962, p. 106. 

26 Ibidem, 25 martie 1962, p. 153. 

” Ibidem. 

continuu. Din „rasă de trişori halucinati”, ei devin reperele şi calapodul dupa 
care se construieşte şi se percepe realitatea. Cine îndrăzneşte, dintr-un motiv sau 
altul, să renunţe la înşelăciunea generalizată, se poate considera pe drept un 
exclus, pentru că nu mai corespunde criteriilor stabilite de mase pentru 
acceptarea sa în rândul condiţiei umane, aşa cum a fost ea astfel stabilită. 

De unde se naşte sau mai curând revine şi tema singurătăţii, asumată de 
Cioran ca pe o garantie a autenticităţii, contrastând cu înşelătoria vieţii mai 
tuturor oamenilor cu care se întâmplă să se intersecteze: „În afara extremei 
singuratati, în care suntem cu totul reduşi la noi înşine, în rest trăim din 
impostură, suntem impostură”". Aceasta este, pentru Cioran, alternativa care ne 
mai rămâne, odată admisă impostura generală: singurătatea, un anume fel de 
singurătate în care rămâne să ne dovedim nouă înşine că suntem capabili să 
avem măcar cu noi înşine un raport autentic, de sinceritate. Un astfel de 
exerciţiu de sinceritate ne propune şi Cioran, cum am spus-o de la bun început, 
în aceste Caiete. Prin contrast cu singurătatea în care se regăseşte pe sine, apare 
din nou lumea, rătăcită într-o sumedenie de lucruri inutile, dacă nu chiar 
pernicioase, iar Cioran se întreabă la un moment dat de ce ar fi obligat să 
participe la „mascarada generală”””. I se mai întâmplă să şi participe uneori, dar 
revine acasă cu un sentiment amar, cu senzaţia de a-şi fi pierdut timpul şi de a-şi 
fi consumat nervii“. Şi cu toate acestea, nu poate refuza primirea acasă a unei 
cohorte de oameni, lucru care-i dă impresia unuia care dă audienţe fără obiect: 
„Ore ireale în compania unor fantome. Şi eu, nu sunt cel mai ireal dintre toți?” 
Cu cât oroarea față de oameni creşte, cu atât parcă este condamnat să 
întâlnească tot mai mulți la el acasă, iar fiecare întâlnire o trăieşte ca pe o 
crucificare?. Contactul cu oamenii îl uzează şi nu-i înțelege, de exemplu, pe 
oamenii de afaceri, pe politicieni şi comercianţi, „care pot vedea atâta lume fără 
să crape” ”. 

Asaltat de unii si de alții, sătul de cine în oraş si de vizitele pe care cu 
greu le suportă, Cioran consideră că, pentru a-şi proteja singurătatea, i-ar trebui 
curajul de a fi odios, ar trebui să inspire oamenilor ură pentru a se pune la 


?8 Ibidem, 8 aprilie 1961, p. 73. Patru ani mai târziu, singurătatea este înlocuită cu moartea: 
„Regret să o spun, dar în afara morții, totul este impostură” (Ibidem, 30 noiembrie 1966, p. 443). 

29 Ibidem, 3 decembrie 1962, p. 130. Cu altă ocazie, Cioran vorbeşte de felul în care merge 
lumea ca o farsă generală (Ibidem, 15 septembrie 1966, p. 399). 

30 Astfel, Cioran revine într-o bună zi furios şi dezlănțuit de la un cocktail şi afirmă că nu 
mai poate asista la asemenea mascarade: a vedea oameni reuniți fără necesitate îi este de-a dreptul 
intolerabil. Decide din acel moment să refuze orice invitaţie pe viitor, să facă gol în jurul său, să 
trăiască la Paris ca şi cum ar fi absent (Ibidem, 1 februarie 1963, p. 146). 

31 Ibidem, 19 iulie 1966, p. 383. 

32 Ibidem, 23 noiembrie 1966, p. 439. Cf., mai jos: „De fiecare dată când trebuie să întâlnesc 
pe cineva, îl urăsc” (Ibidem). 

33 Ibidem, 30 noiembrie 1966, p. 443. 

adapost™. Din această obositoare prezență a oamenilor se naşte un soi de 
lehamite, care se transformă, la rându-i, într-un timp relativ scurt, in mizantropie. 
Copleşit de prezenţa istovitoare a oamenilor, dispretuitor față de ipocrizia in 
care-şi duc zilele, Cioran simte cum creşte în el senzaţia aproape viscerală a urii 
faţă de semeni. Însă nu pare să ajungă la ură pentru a se pune la adăpost faţă de 
ei, ci mai degrabă dintr-un sentiment al deşertăciunii universale, pe urmele 
Ecleziastului. Cioran are sentimentul că el însuşi nu este nimic şi mărturiseşte a 
nu fi găsit în nicio carte vreun argument care să reziste evidenţei inanitatii 
universale. „Ceea ce-i salvează pe oameni, este că nu ştiu cât de puţin sunt. 
Blestem sau privilegiu, am simţit întotdeauna până la ameţeală propria mea 
irealitate, a mea şi a tuturor” ”. 

Intrăm aici într-o altă dimensiune a perspectivei cioraniene. Pe de o parte, 
Cioran vede inanitatea în toate, percepe toate acțiunile oamenilor ca pe o 
febrilitate lipsită de sens şi propria sa existenţă ca ireală. Dar nu omite să 
observe zgârcenia naturii prin care reuşita în plan uman este mai curând 
excepţia, nu regula: „Pentru unul reuşit, o sută de ratati. Nu o sută, o mie”. De 
apreciat totuşi că Cioran mai este în măsură să identifice şi reuşite, nu doar 
ratări în planul existenţei umane. Dar aceste raritati tot nu ajung să-i diminueze 
câtuşi de putin sentimentul apăsător şi durabil al vanitatii tuturor lucrurilor”. 
Filosofia este în acest fel pusă la grea încercare. Tradiţia filosofiei s-a construit 
tocmai prin căutarea de sens, de valoare şi semnificaţie a lumii, a lucrurilor, a 
istoriei, a vieţii, a existenţei oamenilor. Când un om este cuprins de sentimentul 
deşertăciunii tuturor lucrurilor, cu greu îl mai poţi convinge de ceva, pentru că 
la baza filosofiei se află o credinţă anume”, credinţa în rațiune, în capacitatea 
raţiunii de a desluşi şi înţelege sensul lumii în care trăim şi, pornind de la acest 
sens, oricare ar putea fi el, puterea de a crea valori care la rândul lor pot da un 
sens existenţei umane. În lipsa unei astfel de credinţe în rațiune, întreg 
eşafodajul culturii riscă să se surpe. Sentimentul deşertăciunii apare cu atât mai 
dramatic şi mai apăsător la Cioran cu cât avem de-a face cu un filosof”, care se 
declară, în ultimă instanţă, învins în lupta sa cu aparentul haos al lumii în care 


34 Ibidem, decembrie 1960, p. 69. Motiv pentru care îl admiră pe William Cuceritorul 
(William I al Angliei, 1027-1087) pentru că „detesta oamenii, vorbea putin şi nu ierta pe nimeni” 
(Ibidem, 1 februarie 1963, p. 147). 

3 Ibidem, 9 aprilie 1962, p. 85. 

36 Ibidem, 5 septembrie 1966, p. 394. 

37 Ibidem, 19 februarie 1958, p. 18. Astfel, mărturiseşte el, dacă senzaţia vanităţii tuturor 
lucrurilor putea conferi sanctitatea, ar fi ocupat primul loc pe ierarhia sfinţilor (Ibidem, 19 
februarie 1958, p. 19). 

Fiecare acţiune presupune credinţa în ceva sau în cineva, spune Cioran. Or, tot el 
mărturiseşte că nu crede în nimic: „Toată lumea crede că ceea ce face el este important, în afară 
de mine; de aceea nu pot face nimic” (Ibidem, 24 februarie 1958, p. 22). 

39 Poate în acest sens îşi şi recunoaşte un soi de „curaj negativ, îndreptat împotriva < sa >, 
prin care < şi-a > deturnat viaţa de pe sensul prescris” (Ibidem, 26 iunie 1957, p. 14), presupunând 
că acest sens ar fi fost calea filosofiei, învingătoare, în acest caz, a deznadejdii. 

nu a mai reuşit să găsească firul dătător de sens sau să perceapă raţiunea din adâncul 
fiinţei, lăsându-se pradă disperării la care conduce inevitabil o astfel de înfrângere. 

În aceeaşi ordine de idei, autorul Breviarului învinşilor afirmă că a atins 
stadiul în care nimic nu-l mai poate consola, epuizându-şi această capacitate“. 
Îngăduită fie-ne aici o reflecţie! Atâta vreme cât Cioran se considera el însuşi 
drept un filosof“, abandonarea definitivă a oricărei forme de consolare ar fi 
trebuit să fie primul pas către reuşita morală în plan filosofic. Spre deosebire de 
religii, în care consolarea este chiar o justificare majoră a instituţiei şi doctrinei, 
în filosofie consolarea nu este doar profund dăunătoare în termen scurt şi mediu, 
dar este factorul cel mai nociv în edificarea pe termen lung a unui sistem etic de 
conduită şi de viaţă. O bună parte a istoriei filosofiei poartă mărturie in acest 
sens: Aristotel, Lucrețiu, Erasmus, Spinoza, Leopardi, Nietzsche, Andre Comte- 
Sponville. Religiile sunt făcute pentru a ne consola de răul de pe Pământ şi a ne 
da speranţa unei alte vieţi, nădejdea unei alte lumi care, până la proba contrarie, 
încă nu există, cel puţin nu aici, nu acum”. Filosofia însă are o cu totul altă 
abordare, în măsura în care aceasta ne pregăteşte să-nfruntăm lumea aşa cum e, 
fără a-i nega partea de negativitate omniprezentă în ea, ci de a o recunoaşte ca 
atare. Filosofia nu este pentru o lume viitoare, ci pentru aici si acum, pentru 
fiecare clipă a vieţii, din momentul în care suntem capabili să accedem la 
filosofie. Ea nu ne promite, cu excepţia utopiilor“, o lume mai bună, ci ne oferă 
mijloacele omeneşti de a trăi în cea în care suntem, pe scurta durată care ne este 
dată. Consolarea este pentru cei ce au abandonat lupta şi se mulţumesc cu 
himerele unei alte lumi. Este motivul pentru care epuizarea, la Cioran, a 
capacităţii sale de a se consola apare, fie ca o indirectă mărturisire a unei 
abordări religioase nereuşite“, fie ca o iluminare filosofică tardivă” în privinţa 
inadvertentei consolării în plan moral. 


4 Ibidem, 24 februarie 1958, p. 19. 

4 Nu are loc aici o discuţie pe această temă, cu atât mai mult cu cât este bine ştiut că Cioran 
refuza să se includă în această categorie. Luăm această eventualitate doar ca pe o ipoteză de lucru, 
pentru simplul scop al argumentării, indiferent de calitatea reală, consacrată sau nu, repudiată sau 
nu, chiar de către Cioran, de filosof. 

4 Motiv pentru care Cioran afirmă că a căutat salvarea în utopie, negăsind consolare decât in 
Apocalipsă (Ibidem, 22 decembrie 1957, p. 15). 

3 Şi, la drept vorbind, nici nu au fost prea multe în istoria filosofiei, lăsând la o parte, de 
altfel, faptul că toate puneau accentul pe aspectul reformator, necesar din punct de vedere moral şi 
politic şi se doreau a fi contra-exemple de cetăți corupte, cele în care trăiau autorii lor, din vremea 
în care au fost scrise: Republica lui PLATON, Cetatea lui Dumnezeu a lui AUGUSTIN (Antichitate), 
utopiile Renaşterii (THOMAS MORE, Utopia, CAMPANELLA, Cetatea Soarelui) şi Noua Atlantida 
a lui BACON (secolul al XVIII-lea). 

4 Ceea ce pare a fi confirmat de Cioran: „A striga, către cine? Aceasta a fost singura şi unica 
problemă a întregii mele vieţi” (CIORAN, Cahiers, ed.cit., 17 ianuarie 1958, p. 18). 

45 Lucru de care ne indoim, dat fiind afirmaţia lui Cioran conform căreia „orice nu se poate 
traduce în termeni de religie nu merită a fi trăit” (24 februarie 1958, p. 20). În măsura în care o 
bună parte din religie este compusă din speranţă şi consolare, putem deci conclude, din afirmaţia 


76 DANIEL MAZILU 


Mergand mai departe in lectura Caietelor, descoperim cum Cioran isi 
confirmă, pe zi ce trece, înfrângerea în plan filosofic. Aşa se întâmplă atunci cand, 
pe bună dreptate, Cioran recunoaşte drept o pedeapsă faptul de a fi căzut, la rându-i, 
pradă deznădejdii: „Cea mai teribilă pedeapsă este aceea menită să dea impresia 
unei perfecte absurditati, a inutilităţii absolute”*%. Este momentul-cheie, de care 
am vorbit mai devreme, şi-n care este declarat eşecul raţiunii prin verdictul 
inutilitatii, sau, în alti termeni, ai unei gratuităţi „care atinge supliciul»”. 
Ajungem astfel la punctul de cotitură în încercarea de a desluşi elementele 
determinante ale mizantropiei lui Cioran. În decursul anilor acoperiţi de filele 
Caietelor 1957-1972, Cioran revine frecvent asupra unei profunde şi permanente 
nemulțumiri fata de sine. El însuşi recunoaşte cum toate recriminările, violențele şi 
amărăciunile sale provin dintr-o astfel de nemulțumire“. Această nemulţumire 
cronică, „oroarea de sine, mila şi repulsia””, Cioran le extinde treptat la 
întreaga omenire, la „oroarea față de lume” °° Felul cum se transformă o 
nemulțumire subiectivă într-un sentiment universal nu este clar detaliat în cazul 
lui Cioran. Cert este că oroarea de sine nu ar fi deajuns pentru a justifica oroarea 
generalizată fata de lume, către care se îndreaptă autorul Ispitei de a exista. Alte 
experienţe existenţiale, de cu totul alt ordin decât pur intelectual sau livresc, 
conduc la oroarea în chestiune. Este vorba de efectul pe care îl are lipsa de 
odihnă asupra percepţiei semenilor noştri. Cumulul de ore de nesomn îi 
provoacă lui Cioran o senzaţie sporită de înstrăinare fata de oameni. Astfel, într-o 
zi, după o noapte albă, Cioran iese pe stradă şi trecătorii îi fac impresia unor 
automate. Niciunul nu-i pare în viaţă, „ci doar mişcat printr-un arc secret, nimic 
spontan, surâsuri mecanice, gesticulări de fantome, totul pare încremenit.”” Nu 
este prima oară când are această impresie după o noapte albă, „al unei lumi 
golite de viață””. El însuşi fantomă, „nu poate recunoaşte în ceilalți semne ale 
realităţii”””, La trei ani după această relatare, Cioran revine la senzaţia pe care o 
resimte când se plimbă pe străzi, aceea a unei îndepărtări de toţi, ca şi cum şi-ar 
aminti de un coşmar pe care l-ar fi avut într-o altă viață”. Doi ani mai târziu, 
ieşit fiind să se plimbe, se întoarce repede acasă, neputându-i privi pe trecători: 
„simpla lor existență mi se pare de neconceput”, declară el. 


lui Cioran, că nu merită a fi trăit decât ceea ce nu există. Este o concluzie cel puţin stranie din 
partea unui om care pretinde a-şi fi spulberat toate iluziile. 

46 Ibidem, 24 februarie 1958, p. 21. 

47 Ibidem. 

48 Ibidem, 24 februarie 1958, p. 20. 

“a Ibidem, 26 iunie 1957, p. 13. Cf. ibidem, 24 februarie 1958, p. 20. 

30 Ibidem, 26 ianuarie 1963, p. 144. Cf. ibidem, 24 februarie 1958, p. 20. 

51 Ibidem, 4 iunie 1958, p. 22. 

52 Ibidem. 

53 Ibidem. 

54 Ibidem, 27 mai 1961, p. 74. 

5 Ibidem, 10 martie 1963, p. 150. 

Această senzație supra-realistă a unei lumi din care Cioran nu mai 
distinge prea bine frontiera dintre realitate şi irealitate, diferența dintre viata şi 
coşmar, este completată de o viziune beckettiană a condiției umane, în măsura 
in care până şi Parisul este perceput ca o aglomeratie de insecte comprimate 
într-o cutie”, iar el însuşi se vede drept o insectă celebră”, celebră poate, dar nu 
mai putin insectă. În tren si în metro, Cioran dă peste o formidabilă mulțime 
înghesuită, întrebându-se de unde a ieşit si cine a adus-o pe lume?” 


„Toată această carne fără necesitate, toată această etalare a neantului mă umple de 


dezgust. Multiplicarea înspăimântătoare a omului mi se pare indiciul cel mai precis că este 


amenințat, că se apropie de o cotitură fatală.” ” 


În această tragi-comedie shakespeariană, în care pare că joacă Cioran şi 
unde oroarea de sine se amestecă cu dezgustul declarat fata de omenire, cade si 
verdictul fără drept de apel al autorului Silogismelor amărăciunii. Vorbind 
despre oameni, Cioran declară: ,,Muste tragice, toţi şi toate”. Putem observa 
aici caracterul radical al verdictului, care lasă deoparte orice eventuală calitate a 
oamenilor, pentru a-i descalifica pe toți laolaltă, datorită faptului că multiplicarea 
lor este interpretată drept un semn al degradării condiţiei umane şi nici pe 
departe o dovadă a capacităţii lor de a supravieţui şi a se extinde ca specie pe 
întreg globul, datorită progreselor industriale, medicale, tehnologice etc. Ceea 
ce evidențiază Cioran aici este caracterul derizoriu al inmultirii omenirii în 
raport cu valoarea individuală care tinde astfel să se piardă, diluată de numărul 
de indivizi. Priviţi în această perspectivă, nu este, desigur, de mirare, că oamenii 
pot apărea pentru orice spectator drept nişte „muşte tragice”, dacă luăm în 
considerare destinul omenesc“!. 

Cioran duce însă şi mai departe dezgustul său faţă de omenire, ajungând 
până şi la chipul omenesc. Citindu-l pe Quincey şi găsind acolo un pasaj asupra 
terorii provocate de chipul omenesc, Cioran se grăbeşte să mărturisească faptul 
că a resimtit-o şi el toată viata. „Această turbă care proliferează şi aceşti mici 
monştri zburdalnici, cine ne va descotorosi de ei? Apăruţi cu toţii din murdaria 
generaţiei, îşi expun pe feţele lor originea”. Admiţând chiar hidoşenia feţei 
omeneşti — lucru care aparţine mai curând sferei esteticii decât a eticii sau 
metafizicii —, nu prea este clar în pasajul acesta care este conţinutul pronumelui 


56 Ibidem, 8 iunie 1958, p. 23. O referinţă indirectă, probabil, la Metamorfoza lui KAFKA. 
Cf. 30 noiembrie 1966: „Ce faceţi la Paris? — Ne dispretuim unii pe alţii” (Ibidem, p. 442). 

57 Ibidem, 8 iunie 1958, p. 23. 

58 Ibidem, 7 octombrie 1962, pp. 117-118. 

5 Ibidem, p. 118. 

6 Ibidem, 15 septembrie 1966, p. 399. 

61 Cf. HERACLIT: „Odată născuţi, vor să trăiască,/ Si să ajungă la odihna mortii./ Şi lasă în 
urma lor copii/ Pentru a cunoaşte şi ei aceeaşi soartă” (DK. 22 B 20, t.a.). 

6&2 Ibidem, 27 mai 1961, p. 73. 

plural. Cioran se întreabă: „cine ne va descotorosi de ei?”. Am fi indrituiti să ne 
întrebăm cine sunt aceşti „noi” care urmează a fi descotorositi de monştrii 
zburdalnici. Cumva cititorii lui Cioran? Dar nu fac şi ei parte, oare, din colcăiala 
muştelor tragice? Nu avem vreun răspuns plauzibil la asemenea întrebări, pe 
care le facem doar în intenţia de a arăta dificultatea în care Cioran se plasează 
prin enunţul unui verdict într-atât de radical în privinţa omenirii în ansamblul ei. 
Nu-l putem suspecta însă de faptul că el însuşi s-ar exclude din categoria turbei 
proliferante. Cioran este de părere că trăim într-un univers „în care viaţa 
pătează”“”. Un an mai târziu, după această declaraţie, găsim şi un pasaj în care 
Cioran explică şi de ce a decis foarte devreme că nu era cazul să procreeze, şi 
anume: pentru a nu impune şi altora calvarul existenţei“. Nu este vorba doar de 
dificultatea de a exista, supliciul de a vietui sau de senzaţia ororii biologice. 
Este chiar mai mult decât atât: „o oroare a cărnii”, cum spune el, „care nu-l lasă 
să doarmă”. Această oroare a cărnii îl conduce pe Cioran să considere evoluţia 
animală drept o degradare a vegetalului şi să afirme că „viaţa nu ar fi trebuit să 
facă efortul de a depăşi vegetalul. Tot ceea ce a venit după este de-a dreptul 
hidos, înspăimântător”. 

Pentru a rezuma rezultatele obţinute până acum din studierea textelor în 
care autorul Tratatului de descompunere expune elementele determinante ale 
mizantropiei sale, avem de-a face cu: sentimentul desertaciunii lumii, 
inutilitatea iremediabilă a oricărui act omenesc, etalarea neantului din partea 
unei turbe care proliferează, hidoşenia chipurilor omeneşti şi oroarea cărnii. 
Până aici, fiecare cititor poate judeca dacă am avea suficiente elemente care să 
conducă la mizantropie. Tot ceea ce ştim este că sunt cel puţin câţiva din 
principalii factori pe care i-am găsit în Caiete, care ar putea susține, din punct 
de vedere raţional, sentimentul mizantropiei din perspectiva gândirii lui Cioran: 
o viziune sumbră asupra lumii, la limita absurdului existenţial, un dezgust 
cronic față de semeni şi o senzaţie viscerală de disconfort fata de procesul 
biologic prin care oamenii se nasc şi trăiesc. 

La aceşti factori, deja suficienţi într-o anumită măsură pentru 
determinarea mizantropiei, se adaugă senzația putrefactiei şi anticiparea morții 
încă din timpul vieţii. lată o definiție din 1962: 


„Definiţie a viului: ceea ce încă nu pute. Sunt consternat de spectacolul tuturor 
acestor cadavre care mă înconjoară, fără a-l excepta pe al meu. Tot ceea ce se mişcă, de la 


insectă la om, mă cutremură şi-mi provoacă dezgust”%7. 


53 Ibidem, 9 aprilie 1962, p. 85. 

64 Ibidem, 26 octombrie 1962, p. 125. 
65 Ibidem, 14 decembrie 1962, p. 132. 
% Ibidem. 

67 Ibidem, 14 decembrie 1962, p. 132. 

Intelegem şi mai bine o asemenea consternare şi un asemenea dezgust 
dacă evocăm senzaţia teribilă pe care Cioran o avea, cu cinci ani în urmă, cu 
ocazia unui curs dat de profesorul Henri Charles Puech la Collège de France, 
având atunci impresia că vede întreaga audienţă, pe toţi cei prezenţi, precum 
nişte morţi“. El însuşi mărturiseşte în nenumărate rânduri obsesia inconștientă a 
morbidului®. Se gandeste, astfel, intr-o buna zi, la starea de putrefactie in care 
se află prietenii lui morţi, tatăl său, inchipuindu-si subit vremea propriei sale 
putrefacţii”?. La fel, după un somn de după-amiază, trezindu-se, resimte o clipă 
„ceea ce ar resimti un mort, ca o iluminare fulgerătoare a unui cadavru” ”. Într-altă 
zi, găseşte pe masă o bucată de caşcaval uitată acolo demult. Un furnicar de 
insecte il napadisera. Cioran îşi închipuie cum la fel ar trebui să se întâmple si 
cu un creier, mâncat de insecte”, Această fragilitate a viului contribuie şi ea la 
disprețul de care beneficiază omenirea, pentru Cioran, ca parte a continuului 
proces de putrefacție al evoluției biologice naturale. 

Ajungem în fine la propriile mărturisiri directe ale lui Cioran în privința 
mizantropiei sale. În ianuarie 1967, în plină iarnă, este cuprins de milă pentru 
muscatele de pe pervaz, amenințate de frigul intens. Le bagă în apartament cu o 
grijă de care mărturiseşte că nu ar fi capabil cu vreun semen, şi remarcă: „Putem 
iubi o floare, un om nu”. Avem aici o declaraţie fără echivoc despre 
incapacitatea lui Cioran de iubi vreun om™. De altfel, ţinând cont de ceea ce am 
consemnat în paginile anterioare ale acestui studiu, nici nu ne-am putea 
închipui, acceptând generalizarea făcută de Cioran, că am putea vreodată iubi 
nişte „muşte”, cu atât mai putin nişte „muşte tragice”. Aşadar, având în vedere 
viziunea lui Cioran asupra oamenilor, dezgustul ar fi mai justificat decât oricare 
alt sentiment sau pornire sufletească. 

La aceeaşi rubrică a mărturisirilor malitioase găsim şi recunoaşterea 
faptului că autorul Amurgului gândurilor nu se simţea bine decât „atunci când 
< constata > că toţi ceilalți în jur < erau > nefericiti””. Adeseori se declară 
sfârtecat între ciudă” şi spaimă” şi se fortifică prin disprețul de care poate 
beneficia din partea oamenilor, necerându-le în schimb decât un lucru: ca el să 


6 Ibidem, 22 decembrie 1957, p. 16. 
69 Ibidem, 17 ianuarie 1958, p. 17. 
70 Ibidem, 20 februarie 1958, p. 19. 
71 Ibidem, 18 noiembrie 1959, p. 37. 
Însă, contrar aşteptărilor, gândul la propriul său cadavru şi la metamorfozele căruia îi va 
cădea victimă după moarte, are ceva linistitor pentru Cioran: un asemenea gând il „căleşte 
împotriva tristetilor şi angoaselor” (Ibidem, 7 iunie 1958, p. 23). 
73 Ibidem, 7 ianuarie 1967, p. 457. 
74 Un lucru verificat zi de zi: că poţi avea milă faţă de oameni, dar a-i iubi este imposibil. 
Acesta este chiar punctul precis în care creştinismul este în eroare” (Ibidem, 13 ianuarie 1963, p. 143). 
7> Ibidem, 13 ianuarie 1963, p. 142. 
7° Fr: hargne. 
”  Tbidem, 26 iunie 1957, p. 15. 

nu reprezinte nimic în ochii lor®. În acelaşi registru putem include şi petrecerea 
vieţii, zi de zi, în răzbunare. „Împotriva cui? Împotriva tuturor”, spune el, 
inclusiv a sa”. De aici se nasc şi viziunile prăbuşirii, din care afirmă că trăieşte 
de dimineaţa până seara“, precum şi predilectia pentru naufragii®’, astfel încât 
aflăm din mărturisirile sale că „singurul lucru care l-ar aranja, ar fi sfârşitul 
lumii”? Ţinând cont de vehementa acceselor cioraniene de furie şi de încărcătura 
viscerală a mizantropiei sale, trebuie să admitem că nici nu s-ar putea găsi o 
concluzie mai „convenabilă”. Sfârşitul lumii s-a şi produs pentru Cioran la data 
de 20 iunie 1995, la Paris. Pentru noi, supraviețuitorii, încă mai avem de aşteptat să 
devenim personaje din viziunea apocaliptică a răzvrătitului din Răşinari. 

Am parcurs în aceste pagini drumul constituirii mizantropiei lui Cioran, 
aşa cum reiese ea din Caietele publicate postum, în 1997. Recunoaştem şi noi, 
la rândul nostru, după atâţia alții, dificultatea de a aborda o operă atât de insolita 
în spaţiul gândirii secolului XX. Nu credem că s-ar putea vreodată, fata de o 
asemenea operă, întreprinde în vreun fel, o analiză sistematică şi perfect 
raţională, întrucât, prin însăşi natura ei, aceasta respinge asemenea analize. Este 
anevoios să te apleci asupra unui demers efectuat la frontiera dintre literatură şi 
filosofie, patimă şi luciditate, metafizică şi sarcasm. Ne-am încumetat totuşi să 
încercăm imposibilul, cu nădejdea că se vor găsi alţii care vor reuşi mai bine să 
pătrundă labirintul dialectic plin de hatisuri al gândirii lui Cioran. 

Nu putem conchide, însă, fără a oferi şi antidotul, pe care Cioran îl 
deţinea totuşi, împotriva mizantropiei“”. Este vorba, nici mai mult nici mai 
putin, decât de sentimentul iubirii: „Toate imposibilitățile“, spunea Cioran, „se 
reduc la una singură: aceea de a iubi — pentru a scăpa de propria tristete”™. Dar, 
pentru a iubi, este necesar să găseşti un obiect corespunzător unui asemenea 
sentiment, altfel spus: să ai ce iubi, să existe ceva, un lucru, o fiinţă, o ocupaţie, 
o activitate, orice, demn de iubire. Cei care găsesc un asemenea obiect nici nu 
mai au nevoie de altceva pentru a-şi justifica existenţa. Cât despre mizantropie, 
aceasta şi-ar pierde, fără îndoială, nu doar din intensitate, cât sensul”. Cioran nu 
a găsit însă, pare-se, un asemenea obiect în măsură să-l vindece de mizantropia 
cronică de care era cuprins. De unde se poate înțelege şi prezența permanentă a 
unei profunde tristeti de-a lungul vieții, precum şi-n cuprinsul operei sale. Nu 
recunoştea chiar el: „Când ceilalți au încetat să mai existe pentru noi, şi noi 


78 Ibidem, 24 iunie 1958, p. 25. 

79 Ibidem, 17 ianuarie 1958, p. 16. 

8 Ibidem, 24 februarie 1958, p. 20. 

51 Ibidem. 

% Ibidem. 

încetăm să mai existăm pentru noi”%? La un moment dat în viata lui Cioran, 
putem doar presupune că oamenii au încetat să mai existe pentru el. Din acel 
moment s-a şi produs ruptura iremediabilă care l-a condus pe Cioran la mizantropie. 
Si cu toate acestea, Cioran nu s-a sinucis“, în pofida dezgustului resimțit 
şi declarat fata de viata, fata de oameni şi fata de sine. Multe din accesele de 
exasperare şi de furie, evocate în aceste pagini în sprijinul constatării 
mizantropiei sale, nu pot fi probabil înţelese decât dacă le interpretăm prin 
prisma incurabilei sale melancolii“”. Cum altfel am mai putea în vreun fel 
pricepe ceva, când acelaşi om care afirmă, pe de o parte, că viaţa este hidoasă şi 
înspăimântătoare“”, să exclame, pe de altă parte — la un alt moment —, dar cu o nu 
mai putin candida prospețime: „La urma urmei, viata este un lucru extraordinar”? 

DESTIN ISTORIC SI PROFETISM ROMANESC IN VIZIUNEA 
LUI EMIL CIORAN. METAMORFOZELE UNEI CRITICI SEVERE 

Moto: Zi şi noapte, românii discută despre 
România. (Emil Cioran)? 


Abstract 


I argue in this paper that Emil Cioran proposed a severe criticism of the Romanian people 
starting from the idea of historical destiny. In the end, this criticism has been turned into a 
prophecy. I formulate the hypothesis that Cioran expressed three successive attitudes towards the 
idea of destiny: rebellion, resignation, alienation. 

Keywords: Emil Cioran, Romanian people, severe criticism, historical destiny, historical prophecy. 


Trei întâmpinări ale destinului: revoltă, resemnare, înstrăinare 


Unele dintre ideile şi atitudinile exprimate de Emil Cioran în textele scrise 
în aşa-numita „perioadă românească”, înainte de plecarea în Franţa şi adoptarea 
limbii franceze ca limbă a scrierilor sale, au stârnit pe bună dreptate numeroase 
controverse. Am însă impresia că în unele cazuri comentatorii s-au lăsat seduşi 
mai mult de oportunitatea controverselor decât de textul cioranian, astfel încât 
anumite şabloane interpretative prevalează asupra conţinutului propriu-zis al 
textului sau duc la o selecţie care este de la bun început menită să confirme 
schema interpretativă. În acest studiu pornesc de la ipoteza că Emil Cioran 
propune o critică severă asupra unor tradiții şi instituţii din societatea 
românească şi că pot fi identificate câteva asemenea teme critice care reapar şi 
în opera mai târzie. Între acestea, tema reformării sau a modernizării societăţii 
româneşti, dar şi aceea a evaluării şanselor de schimbare pornind de la o 
înțelegere a istoriei bazată pe ideea de destin al unui popor. În unele dintre 
judecatile sale de tinereţe Cioran dovedeşte deopotrivă naivitate şi patimă, face 

exagerări, nedreptati şi erori. De altfel, ulterior îşi va mărturisi regretul pentru 
aceste „păcate ale tinereţii”, aşa cum au fost, între altele, simpatiile sale politice. 

Studiul de faţă este centrat prioritar pe tema schimbării şi a destinului 
istoric şi o face întorcându-se, poate excesiv, la textul lui Cioran. Oricum, 
numărul mare de citate in extenso este generat şi de o motivaţie estetică, aceea 
că pe această temă Cioran a reuşit să scrie unele dintre cele mai izbutite şi mai 
valoroase pagini din punct de vedere literar. De aceea, în locul comentariului 
rezumativ sau al parafrazărilor am preferat de fiecare dată să recurg la text. 

Cred că Schimbarea la fata a României poate fi considerată o critică 
severă la adresa României şi a poporului român. Tânărul Cioran, nemulţumit de 
condiția de cultură mică a culturii româneşti şi revoltat de neparticiparea la 
istorie în stil mare, găseşte o explicaţie pentru acest eşec în câteva vicii 
fundamentale ale poporului român, între care păcatul originar al golului istoric 
initial. Din aceste defecte psihologice structurale a rezultat înțelegerea istoriei 
ca destin şi inventarea unui profetism orientat spre trecut, când de fapt salvarea 
poate veni doar dintr-o asumare a unei noi misiuni istorice, înainte de toate, din 
înfăptuirea curajoasă a unui salt pe treapta istoriei. 

Cred că această critică severă propusă de tânărul Cioran a suferit în timp 
câteva transformări. În acest studiu încerc să surprind felul în care Cioran a 
revizuit nu atât ideea de destin istoric, cât atitudinea sa fata de un posibil fel de a 
fi în istorie ca popor. Dacă în Schimbarea la fata a României tânărul Cioran căuta 
o nouă formulă a profetismului românesc şi se revolta cu pasiune pentru a găsi o 
cale de depăşire a condiţiei istorice print-un salt istoric chiar împotriva destinului, 
în Îndreptar pătimaş pare să se tempereze şi să accepte resemnarea, învins de 
forța destinului valah, iar în Ispita de a exista, de acum scriitor al limbii franceze, 
pare să se înstrăineze în raport cu ceea ce îi este românesc, ia o distanţă teoretică 
fata de problemă şi se întreabă în stil ironic esentialist cu privire la ce înseamnă să 
fii român. Să fie această detaşare doar un joc hermeneutic, sau Cioran a devenit 
între timp atât de străin față de poporul său încât scrie despre acesta ca despre 
altul? Dacă această a doua parte a întrebării ar duce către un răspuns afirmativ, 
atunci am găsi aici şi recunoaşterea eşecului profetismului asumat iniţial. Destinul 
s-a dovedit iarăşi mai puternic decât voinţa individuală si mai viclean decât 
mintea omenească, iar personajul Emil Cioran, cu peregrinările lui cu tot, inclusiv 
cele livreşti, nu va fi făcut nimic altceva decât să împlinească ursita sorții, chiar 
dacă nu se va mai fi recunoscut pe sine printre valahi. Desigur, o cercetare 
completă trebuie să ia în considerare nu doar această legătură dintre câteva cărți, 
ci şi aspecte biografice şi istorice, inclusiv corespondenţa sau alte pronuntari 
ocazionale. Cred însă că toate aceste date nu ar modifica decisiv dezvoltarea 
ipotezei de lucru a acestui studiu. Rămâne promisiunea unui proiect de mai mari 
dimensiuni, în care vor fi asamblate toate acestea. 

Păcatul românesc originar şi alte câteva vicii fundamentale 


Asemenea altor colegi de generaţie, Emil Cioran este preocupat de elaborarea 
unui proiect de reformare a României. Conştient de riscurile unui demers cu o 
încărcătură profetică, Cioran încearcă să găsească cel mai bun punct de pornire într-o 
critică severă a României, dar, în acelaşi timp, recunoaşte că o asemenea critică nu 
este impartiala, dezinteresată, ci cuprinde în ea cele mai subiective atitudini, reacţii 
şi răbufniri. Altfel spus, Cioran pretinde că nu vrea să propună o utopie şi nici nu îşi 
asumă o descriere neutră: „Nu pot să fac ştiinţă pe propriul meu destin””. 

Privită din această perspectivă aparent contradictorie a unei obiectivitati 
pasionale, România este îndată clasificată de Cioran drept o cultura mică, ceea 
ce, dacă luăm în seamă înţelesul pe care el îl dă acestei expresii, nu este o 
situare prea bună. În Schimbarea la fata a României Cioran vorbeşte chiar 
despre o „tragedie a culturilor mici”. În timp ce o mare cultură este „o soluţie a 
tuturor problemelor”,“ reprezintă un centru primordial si iradiant, aşa cum au 
fost Egiptul, Grecia, Roma, Germania, Rusia şi Japonia, pentru a reda chiar 
enumerarea preferată de Cioran, culturile mici, aşa cum sunt Suedia, Danemarca, 
Elveţia, România, Bulgaria, Ungaria, Serbia, n-au valoare decât în măsura în 
care îşi depăşesc condiţia şi complexul de inferioritate. 

Asemenea oricărei alte culturi mici, România nu a reuşit nimic mai mult 
decât să se remarce episodic în măsura în care a interferat cu tendinţele şi ritmul 
marilor culturi. De fapt, din perspectiva unei critici severe România îşi 
dezvăluie condiţia tragică de a nu avea o istorie: ,,... trecutul României este timp 
fără istorie”5, „România e geografie, nu e istorie”. România nu a reuşit să iasă 
din starea de suficiență geografică, nu şi-a depăşit reflexul de supravieţuire 
teritorială şi nu a avut nimic de transmis celorlalte tari şi culturi. De fapt, 
această cumintenie, confortabilă, e drept, atâta timp cât alții nu ne-au luat în 
seamă, ne-a ţinut în marginea istoriei: „O ţară are valoare numai când devine o 
problemă pentru alţii, când numele ei înseamnă o atitudine”. 

În Schimbarea la faţă a României Cioran face o diagnoză a stării de a fi a 
poporului român. El susține că, în ordine cauzală, anumite deficienţe profunde, 
primordiale, asemenea unui datum iniţial, au decis alegerile noastre şi cursul 
istoriei: „Deficienţele actuale ale poporului român nu sunt produsul istoriei sale, 
ci istoria aceasta este produsul unor deficienta psihologice structurale”®. În 
capitolul al treilea, intitulat „Golurile psihologice şi istorice ale României”, 
Cioran identifică un viciu fundamental „un gol iniţial din care derivă seria de 

ratări ale trecutului nostru. În începuturile româneşti n-a existat un suflet format, 
deoarece un popor se descoperă sieşi şi lumii într-un proces îndelungat, ci numai 
dispoziţii, virtualitati care în totalitatea lor pot arăta sensul unei revoluţii şi al unui 
destin. În potenţialul psihic al poporului român trebuie să existe o inadecvare, o 
neconformitate în surse, care iau un contur de deficiență substanţială””. Acest gol 
istoric al începuturilor funcţionează asemenea unui păcat originar nedefinibil, dar 
prezent într-o formă ascunsă în fiecare dintre prezentele noastre istorice. De aici 
rezultă spectacolul eşecurilor succesive, fenomen pe care Cioran ar fi vrut să-l 
discute, aşa cum mărturiseşte, într-o carte intitulată Neantul românesc”. 

Acest viciu fundamental al începuturilor nu vine din absenţa unei stări de 
religiozitate care ne-ar fi asigurat adâncimea sufletească, nu este un defect de 
natură religioasă. El este anterior contactului cu religia, vine dinaintea 
începuturilor religiozitatii, din situarea noastră în spațiu şi din căderea noastră în 
timp. Am fost aşezaţi în spaţiu şi timp şi nu am îndrăznit să înfruntăm marginile 
pentru a ne situa altfel. A lipsit acea primă discontinuitate sau acel prim salt 
generat de „tensiunea şi fiorul contactului cu religia”!!. De fapt, ca orientare 
colectivă, ne-a lipsit în mod structural „pasiunea destructivă pentru ideal”!?. 
Cioran desparte ortodoxia de această vinovăţie: „Defectele de evoluţie ale 
României nu sunt de natură religioasă. Dacă nu ne-am mişcat atâta timp nu este 
de vină ortodoxia: suntem noi”!”. În acest sens, în termenii lui Cioran, noi nu 
am cunoscut contactul tensionat cu religia, ci am fost aşezaţi în spaţiul nostru 
istoric înzestrați deja cu o stare de religiozitate. 

România a devenit astfel o potentialitate şi „a întârziat sistematic să 
devină o actualitate istorică”. Această întârziere în starea de potentialitate sau 
amânare a faptelor istorice decisive este marele defect al României şi a marcat 
hotărâtor istoria românilor. Într-o lume care poartă stigmatul fragmentarului şi 
în care totul este aproximativ, cu singura excepţie admisă de Cioran, Mihai 
Eminescu”, singura ieşire o reprezintă saltul istoric. 


Istoria ca destin şi necesitatea saltului 


Pentru a urca pe treapta istorică, adică pentru a face istorie, România 
trebuie să-şi depăşească starea de inferioritate generată de defectele sale 


% Ibidem, pp. 59-60. 

fundamentale şi să-şi asume saltul istoric: „Necesitatea saltului istoric apare cu 
atât mai imperioasa, cu cât depăşirea şi înfrângerea acestor insuficiențe originare 
este condiţia lansării noastre în lume”. Dar în ce condiţii poate face istorie un 
popor precum poporul român? Aşa cum remarcă Cioran, „Românii n-au aproape 
nici o înţelegere pentru istorie, căreia-i substituie concepția destinului” ”. 

Dacă istoria este înţeleasă ca destin, atunci trebuie să decodificăm 
înţelesul dat destinului pentru a înţelege atitudinea fata de istorie. După Cioran, 
ideea de destin este la români „o direcţie interioară într-o lume de contingente, o 
fatalitate într-o lume de variabile”"*, adică scapă logicii si se plasează în forma 
unor contingente interiorizate ca fatalitate în zona irationalului. Nimic deosebit, 
s-ar putea replica, faţă de înțelesurile date destinului în alte culturi, numai că 
Cioran găseşte o deosebire care face diferența şi poate explica neangajările şi 
refuzul istoriei de către români: în timp ce culturile moderne, aşa cum ar fi cea 
germană sau cea franceză, au înlocuit ideea metafizică a destinului cu una 
psihologică, românii au rămas la ideea de soartă, adică la o idee care corespunde 
unui înţeles metafizic al destinului. Drept urmare, în timp ce la alte popoare 
ideea de destin ia cel mult forma unui determinism mecanic în cazul în care 
depăşeşte sfera psihologică, în cazul românilor fatalismul devine determinism 
pe baze metafizice, adică încorporează substanţial destinul în realitatea esențială. 

În plan epistemologic ideea de destin are meritul de a explica, în acelaşi 
timp, totul şi nimic. Forţa oarbă a destinului devine principiu explicativ 
unificator al tuturor conţinuturilor de viata, chiar dacă acestea sunt foarte 
diverse şi deseori divergente. Românii recurg la ideea de fatalitate pentru a 
explica în mod simetric atât eşecurile cât şi reuşitele, fără a pune la îndoială în 
vreun fel această capacitate explicativă şi justificativă a destinului. Efectul 
acestei atitudini epistemologice fata de lume este scepticismul în înţelegerea 
rosturilor individului în lume. Românii nu încearcă să schimbe cursul lucrurilor, 
deoarece ei cred că ştiu că toate încercările vor fi zadarnice. 

Din înţelegerea destinului ca soartă şi din atitudinea sceptică se dezvoltă o 
viziune asupra societăţii şi istoriei, asupra relaţiilor dintre indivizi şi mersul 
istoriei. Se ajunge la un exces de înţelegere, la o păsuire a istoriei, la fuga de 
conflict şi de drama. Nu are rost să îți consumi energiile, soarta se va împlini in 
cele din urmă, nimeni nu se poate sustrage, pentru că, o ştiu toți românii, de 
ceea ce iti este scris nu poţi să scapi. Aş spune că în opinia lui Cioran românii 
au rămas la primul înţeles al destinului în ordinea istoriei culturii, acela de forță 
nemiloasă implacabilă, aşa cum îl regăsim în tragediile lui Eschil, în drama lui 
Oedip, cel al cărui liber arbitru nu este nimic altceva decât o amăgire. Dar în 
timp ce vechii greci au ars cultural, prin Sofocle şi Euripide, acest înțeles al 
destinului, românii au rămas păstrătorii lui. 


16 Ibidem, p. 60. 

Românii duc înlăuntrul lor ideea de destin până la ultimele consecinţe şi o 
interiorizează la nivelul trăirilor ca umilinţă. Ca sentiment a-istoric, umilința ne 
aşează întotdeauna sub lucruri şi duce la refuzul vieţii. Atitudinea sceptică şi 
sentimentul umilintei se potenteaza reciproc la nivel individual şi pe plan social. 
Cioran sesizează această acţiune dizolvantă a umilintei: „Dacă, individual, ea 
poate presupune un spirit detaşat, în expresie colectivă e descurajantă. Umilinta 
este un viciu. Căci răpeşte atât omului, cât şi lumii, farmecul şi valoarea. Una 
dintre marile cauze ale scepticismului românesc este şi influenţa dizolvantă a 
umilintei, acest sentiment ce ne-a umbrit pe noi românii de când e lumea.” 

De aceea, după Cioran, pentru a înţelege istoria şi pentru a se integra în 
istorie, românii trebuie să înceapă cu abandonarea ideii de destin, înţeles ca 
„realitate sub care omul geme, incapabil de a se mişca”%. Numai în acest fel, 
printr-o schimbare radicală în forma unui salt istoric, prin dislocarea lumii 
noastre în care stăm aşezaţi prea cumsecade,vom putea schimba ceva, chiar şi 
cu preţul unei Românii în delir, iubită şi dorită de Cioran”. 

Acesta este punctul de la care Cioran se transformă dintr-un critic sever al 
poporului român într-un profet al misiunii sale istorice: „Dacă problema 
misiunii noastre nu va deveni o doctrină de mântuire, suntem pierduţi, adică ne 
vom pierde în noi înşine, fiindcă lumea nu ne-a avut niciodată””. 


Profetism şi schimbare la faţă 


Născut într-o cultură mică, profetismul românesc este pe măsura acestei 
culturi, bazat pe un instinct al istoriei diminuat, redus la evenimente şi orientat 
spre trecut. De altfel, în general, „profetismul naţional al culturilor mici nu 
depăşeşte semnificaţia unui moment istoric”. Pentru cultura română Eminescu 
este cel mai bun exemplu în această privinţă, marele nostru poet căutând un 
proiect naţional într-o istorie în care nu găseşti nimic solid pentru a deveni 
fundamentul unei construcţii trainice. 

Nici una dintre experienţele istorice ale României nu a produs o formă de 
viaţă clară, coerentă, generatoare de mari proiecte sociale sau politice. 
Bunăoară, după Cioran, democraţia românească n-ar fi creat nici măcar 
conştiinţa de cetățean”. Deşi România a parcurs toate treptele necesare saltului 
istoric, ea este dominată de câteva permanente care o tin pe loc. Între acestea, 


19 Ibidem, p. 89-90. 

20 Ibidem, p. 90-91. 

21 „Suntem un popor prea bun, prea cumsecade şi prea aşezat. Nu pot iubi decât o Românie 
în delir ”, CIORAN, Schimbarea la fafa... p. 91. 

* EMIL CIORAN, op. cit., p. 69. 

23 Ibidem, p. 25. 

” Ibidem, p. 46. 

civilizaţia țărănească şi arta populară, prea putin pentru a face istorie la modul 
dorit de Cioran: „România n-are nimic în afară de ţărani, artă populară, şi peisaj 
de care nu este responsabilă. Dar cu ţăranii nu putem intra decât prin poarta din 
dos a istoriei”. 

Deşi România are semnele exterioare ale unei națiuni, ea nu corespunde 
conceptului de naţiune în înțelesul definit de Cioran deoarece lipseşte dimensiunea 
cuceririi şi întăririi puterii, a bătăliei pentru impunerea unei idei istorice. 
Dialectica relaţiei dintre popor şi naţiune este cadrul în care un proiect istoric 
prinde viaţă, devine consistent şi este asumat: „Poporul, considerat în sine, nu 
este un fenomen spiritual; prin naţiune el participă la spirit, care şi ea întrupează 
istoric valori spirituale, fără să fie, în esenţa sa, spirituală. ... Națiunea este un 
nivel superior al poporului: numai la rangul ei un neam câştigă elanul agresiv şi 
acea ofensivă fecundă care este marca unei individualitati bine definite””*®. 

Deoarece mesianismul nu înseamnă nimic altceva decât „lupta şi suferința 
pentru realizarea unei astfel de idei”, recunoaşterea stării de fapt devine 
punctul de la care Cioran îşi asumă sarcinile unui profet şi stabileşte o misiune 
istorică pentru poporul român. După Cioran, momentul este unul decisiv, poate 
unul predestinat, şi în relaţie cu propria istorie a poporului român contează mai 
mult decât întreaga istorie universală, fiind o problemă de a fi sau a nu fi în 
istorie: „Dacă România nu tinteste spre momentul ei solemn, dacă tot ce a trait 
această ţară într-un trecut de umilinţe şi un prezent de compromisuri nu se va 
răzbuna în voinţa de afirmare şi de definire a unui destin, atunci totul este 
pierdut. În umbră a trăit, în umbră va muri! Dar dacă forțele ei subterane care 
trebuie să existe şi pe care noi nici nu le bănuim vor scoate la iveală o altă 
Românie, cu alte conţinuturi şi cu alt contur? Nu vom fi atunci indreptatiti sa 
aşteptăm splendoarea unui destin, ce în trecut nici măcar în transparenţa iluziilor 
noastre nu ni s-a revelat?” Iar acest destin nu înseamnă doar integrarea în 
istorie, ci şi trăirea lui cu îndrăzneală, chiar cu puţină trufie, asemenea unui 
Prometeu înţeles ca erou civilizator care are curajul să înfrunte zeii. România s-ar 
afla la momentul la care îşi poate înfrunta propriul destin pentru a-şi confirma 
un destin. Numai în acest fel România s-ar constitui într-un moment necesar ar 
istoriei universale. Dar, scrie Cioran, „Trebuie să recunosc — ca unuia căruia 
destinul României i-a albit multe nopţi — că noi n-am făcut aproape nimic pentru 
a nu fi superflui. Ne-am mulţumit cu puţin, mândri de a nu fi nimic. Soarta, care 
este o adevărată categorie a istoriei şi nimbul forţei, pare a nu ne surâde deloc. 


Dar tot ce trăieşte în istorie şi pentru istorie şi nu cunoaşte gloria este pierdut” ”. 


% Ibidem, p. 51. 
2 Ibidem, p. 55. 
” Ibidem, p. 52. 
* Ibidem, pp. 47-48. 
29 Ibidem, p. 53. 

Cum se poate petrece acest salt istoric al asumării unei misiuni istorice? 
După Cioran această transformare are caracteristicile unei schimbări la fata: 
„Întreaga noastră misiune politică şi spirituală trebuie să se reducă la voinţa 
încordată a unei schimbări la fata, la trăirea exasperantă şi dramatică a 
metamorfozei întregului nostru stil de viață. Dacă înţelepciunea seculară care 
spune că istoria nu face salturi, ar avea dreptate, atunci ar trebui să ne sinucidem 
cu toţii pe loc. Dar instinctul, pasiunea şi elanul nostru profetic, de la toţi pot să 
înveţe ceva numai de la înţelepţi nu. Existenţa noastră nu poate primi un sens 
decât de la un salt, de la un salt definitiv şi esenţial”. Pe scurt, „România are 
nevoie de o exaltare până la fanatism. O Românie fanatică este o Românie 
schimbată la faţă. Fanatizarea României este transfigurarea României”"!. 

Această schimbare la fata ar transforma poporul român în substanţa lui, ar 
însemna trecerea de la o Românie mediocră, domoală şi intelegatoare, la o 
Românie naționalistă care, refăcută material şi moral, renunţă la proverbiala ei 
omenie şi o înlocuieşte cu ardoarea facerii istoriei”, înţeleasă, pentru a folosi o 
terminologie preferată de Cioran, ca ardere a etapelor, dar şi ca răsturnare a 
destinului prin scoaterea la iveală a ceea ce, tot după Cioran, se afla în 
ascundere: „O Românie cinstită şi ordonată nu înseamnă absolut nimic, dacă 
dincolo de confortul moral şi material nu se elaborează frenetic o expansiune 
altor forţe ascunse, pe care nu avem dreptul să nu le bănuim. Spre marea mea 
revoltă, naționalismul nostru a conceput România viitoare ca un fel de Elvetie. 
Ordine, cinste, moralitate şi numai atât. Dar dacă România nu-şi poate găsi nici 
un sens de dominație în lume şi nici măcar în Balcani, dacă misiunea ei ne 
satisface în ordinea internă şi în şi apărarea graniţelor, iar ideea ei istorică în 
cultivarea unui aşa-zis spaţiu naţional care a tolerat constantele reacționare ale 
sub-istoriei noastre — atunci mai bine să ne dizolvăm în agonia prelungită în 
care ne complacem””, 


Destin valah şi trecere prin lume 


Din acest proiect mesianic Cioran nu a văzut împlinindu-se mai nimic. 
Destinul l-a dus pe meleaguri străine de unde a urmărit cu resemnare 
neîmplinirea profetiilor sale privind saltul istoric al României transfigurate. 
Aflat în străinătate, Cioran continuă să scrie despre România din perspectiva 
unuia care se află doar provizoriu în afara ţării. Însemnările sale din Îndreptar 
pătimaş continuă unele dintre temele din scrierile publicate deja, iar temei 
destinului naţional îi adaugă chiar şi mai multă ardoare într-o tonalitate 


30 Ibidem, p. 48. 
31 Ibidem, p. 46. 
32 Ibidem, p. 91. 
33 Ibidem, pp. 53-54. 

negativă. Sunt două fragmente în care Cioran revine la tema destinului, unul, 
fără titlu, consacrat nenorocului ce i-a fost ursit neamului românesc, celălalt 
intitulat explicit Destin valah. 

În primul fragment Cioran dă mai multă tărie nihilistă tezei sale cu privire 
la sterilitatea spaţiului cultural românesc şi adaugă teza secundă a absenței 
idealului, ceea ce ar duce în fapt la un anumit fel de a fi prezent în lume în 
modalitatea simplei treceri prin lume: „Născut din neam fără noroc, la ce-ai 
osândi ursita mârşavă şi-ai îndulci prin lămuriri haina hărăzire? La poalele 
Carpaţilor mersul lumii trece pe lângă om şi soarele se-neacă în bălegar şi în 
vulgaritate. Nici un ideal nu stropeşte veselia mortuară a supusilor vremii, în 
preajma aceea de Răsărit”, 

Spaţiul românesc este vid, deşertificat de absenţa unor idealuri. Şi la nivel 
instituţional întâlnim acelaşi pustiu, totul fiind deplasat prin forţa centrifugă a 
vidului agresiv într-o marginalitate vulgară în care doar cârciuma şi bordelul îşi 
mai au rostul. Acestea din urmă înlocuiesc biserica: ,,te-mbeti şi-njuri, ca să 
nu-ngenunchi şi să te rogi”. Cioran vede de la distanţă nu doar un desert natal, 
ci şi o lume urâtă, în care poţi doar să îţi uiţi „amarul de veacuri al ţării” sau să 
cauţi o consolare în codru. 

Această desfăşurare a istoriei este pusă sub semnul aceluiaşi destin neiertător: 
„A fost scris ca urmaşii sângelui dac şi-ai altor ginti nesigure şi turburi să nu-şi 
inteleneasca nici un gând în fericire şi stropii noştri să înmănuncheze în şirag de 
nemângâieri moşteniri de semintii înfrânte. Suspinul şi blestemul au fost 
strategia noastră, ciobanii rupti din vreo stea a destrămării, randuiti suirilor spre 
cer şi înjosirii în timp. Robia nativă a stins suflarea slavei într-un neam încercat 
de osânde. Orgoliul făpturii îi e străin. Nici ifosul măcar nu-i cunoscut 
păstorilor de turme şi nu de idealuri”. 

Cioran deplânge situarea în istorie a acestui „neam de nevoiaşi, netarmurit 
în nenoroc, creat spre a mări tristeţea celor născuţi tristi...”°’, faptul că mersul 
în lume al naţiunii române nu se aude, dar nu mai caută repere pentru o 
schimbare radicală, ci se resemnează: nu se va ajunge la vreun liman cu o soartă 
gârbovită, cu atât de multele neînfăptuiri valahe”. 


3 EMIL CIORAN (1991), Îndreptar pătimaş, Editura Humanitas, Bucuresti, p. 50. 

3 Ibidem, p. 50. 

3 Ibidem, p. 51. 

37” Ibidem, p. 52. 

3% Cioran îşi exprimă această disperare faţă de vidul istoric valah printr-o revoltă literară, 
aproape de genul pamfletar: „Şi inimii parcă i-a pus chingi, micimi de doină, iar darnicului Timp 
i-a răsucit curele să nu cumva să fugă cu paşi repezi spre viitor. 

— Ce naţiune-i asta? — te-ntreabă mintea înfrigurată. Mersul ei nu s-aude-n lume. 

— Else aude-n deznădejdea mea. 

Gârbovita soartă, cine să i-o îndrepte? Şi cerul se strâmbă parcă scârbit de neînfăptuirile 
valahe — şi din înălţime, cu dispreţ, îi azvârle ca un plocon dorit, dezlegare de orice menire. 
Încotro să priveşti, de cine să fii mândru?”, CIORAN, Îndreptar patimas, p. 52. 

Defectelor psihologice ale poporului român li se asociază forța implacabilă 
a destinului valah. În fragmentul din Îndreptar patimas in care investigheaza 
destinul valah sunt reluate aceleasi teme ale unui viitor ,,ucis” de istoria unui 
neam fara trecut, de absenta deceptionanta a idealurilor si de prezenta abundenta 
şi aproape incestuoasă a resemnării. Fireşte, nu există nici un fel de scăpare: 
„Oriîncotro te-ai duce, blestemul lui te urmăreşte, iti munceşte veghile, te chinui 
pentru el, căci oricât ai uri acele Ursitoare ce ti-au anulat destinul din veacuri 
peste veacuri — universul nu te mângâie de spaţiul nefericirii în care te-ai născut. 
Nenorocul valah simţit în vine face cât boala lui Pascal — şi până-n gât fiind în 
el, eşti lov automat. Ce nevoie să ai de lepră când te-a plămădit şi treaz şi valah? 
O dramă de două ori n-are deznodământ, acţiunea fiind funebră de la temelie!”* 

Acest nenoroc istoric de „ocnaş al timpului” de a nu avea istorie 
anihilează orice gest de bunăvoință şi nu îl mai duce pe Cioran la un proiect de 
schimbare, ci la un protest verbal violent fata de o stare de fapt pe care ştie şi 
crede că nu o mai poate controla în vreun fel. Fragmentul următor, cu virtuţi 
literare deosebite, asemenea şi celorlalte de mai sus pe care le-am redat pentru 
forţa lor de sugestie ideatică amplificată prin folosirea retorică a limbajului, 
poate fi considerat, în opinia mea, expresia unei suferințe sufleteşti pe care 
filosoful pare să o suporte şi mai greu de pe poziţiile abandonării proiectului 
schimbării la fata. Este reacția celui care a fost înşelat într-o credinţă a sa şi 
devine, sub efectul resemnării, la fel de intolerant pe cât de entuziast a fost. Dar 
iată acest text al supremei virulente pamfletare: „Tu iti cunoşti semenii de 
Valahie şi rânjetul lor mieros de hot de cai trecuţi prin saloane. Înfrângeri de o 
mie de ani au născut lichele infumurate de-o istetime stearpă, iar în țăranul 
vlăguit de dureri fără suflu, un văz al lumii alcătuit din glod şi ţuică — şi cruci 
strâmbe de lemn ce veghează morţi fără mândrie. În ţintirimele de ţară desprinzi 
simboluri pentru ţara însăşi, căci în nici o parte a lumii atâtea bălării n-au 
acoperit amintirea celor ce au fost cu o atât de generoasă demonstraţie a uitării. 
Să nu fi lăsat Roma nici o picătură în sângele acelui neam? Să nu fi moştenit el, 
cu cele câteva cuvinte ale ei, şi urme de orgoliu, de înălţare, de putere? Să nu 
fim demni măcar de sclavii ei? Trecerea noastră prin lume nu poate trezi 
îngăduinţă nici scursurilor romane””’. 

Cioran descoperă că, în mod paradoxal, această situare în istorie nu duce 
la încercări de depăşire a ei, ci activează „fondul de autoumilire existent în 
condiția omului”", ceea ce duce în plan ontologic la o diminuare a fiintarii. 
Spre deosebire de ceilalți oameni care sunt sau nu sunt, românii sunt „puţintel”, 
îşi reaminteşte Cioran preferința românească pentru diminutive, încă un 
simptom al neduceriii lucrurilor până la capăt sau al nedesăvârşirii permanente. 


39 EMIL CIORAN, op.cit., p. 65. 
4 Ibidem, p. 66. 
41 Ibidem, p. 66. 

Într-o asemenea civilizaţie a diminutivelor până şi „moartea e de mâna a doua în 
piciorul de plai al infinitezimalului naţional”. 

Găsim aceeaşi explicaţie, în măsura în care căutăm o explicaţie — începuturile 
poartă asupra lor un păcat originar care s-a substantializat într-o istorie marcată 
de un destin inevitabil: „Ce piază rea a pecetluit începuturile noastre? Şi ce 
sigiliu a întipărit semnele lipsei de menire ca o ruşine inițială? Nici o cunună de 
mărire n-a-mpodobit vreodată tivdă de valah. Cu capul în pământ îşi plimbă 
destinul slugarnic urmaşii presupuşi ai celei mai falnice ginti. Robi ai 
dezmatului, ei nu ştiu că făptura îşi atinge rostul umilind soarele prin 
străfulgerări de pasiuni şi prin delir de superbă semetie. Sclavia e balta în care 
se tolăneşte laşitatea balcanică, nămolul voluptuos al coltului de Europă zăcând 
în delicii, lipsite de scuza nobletii sau a viciului. 

De ce providenta ne-ar fi urnit din vasta natură ca să-şi râdă de noi, 
gârbovindu-ne de pomană? 

La descălecarea voievozilor a cântat o cucuvaie... 

Cioran aplică pe cazul Imperiului Roman această schemă explicativă 
relativ simplistă şi primeşte confirmarea faptului că istoria este făcută numai de 
popoare care sunt capabile să lupte cu pasiune pentru un ideal, asumându-și 
toate riscurile. În caz contrar, aşa cum crede Cioran că este cazul poporului 
român, absenţa orgoliului naţional duce la absenţa din istorie şi la o existenţă 
searbădă. Ecuația succesului în istorie ar fi una elementară: primeşti în funcție 
de cu cât participi. Or, popoarele care vor să facă istorie stând pe margine, în 
comoditatea lipsei de riscuri, rămân într-o permanenţă istorică a mediocritatii 
adică, pentru a împrumuta termenii utilizaţi în epoca lui Dimitrie Cantemir, nici 
nu cresc, nici nu descresc. Aceste popoare ajung la o existenţă nulă, „căci nu 


cheltuiesc decât nimicul umilintei lor”*. 

Conditii ontologice de posibilitate si viclenia destinului 


După câţiva ani de şedere în Franţa şi după debutul său în limba franceză, 
Cioran revine la temele criticii severe şi la problema destinului istoric românesc, 
numai că de data aceasta o face de pe poziţiile unei distantari teoretice, aproape 
asemenea unui străin, regăsindu-şi tara sa doar în amintire, fără nici o noimă, 
asemenea unei materializări a neantului. 

În Ispita de a exista Cioran reia în modalitatea parafrazei întrebarea din 
Scrisorile persane ale lui Montesquieu, pusă în saloanele pariziene nobilului 
Rica: „Cum poţi să fii persan?” devine „Cum poţi să fii roman?“ Citez întregul 
fragment: „Paradoxul de a fi persan (român) este un chin pe care trebuie să ştii 


42 Ibidem, p. 67. 
4 Ibidem, p. 67. 
44 Ibidem, p. 79. 

să-l identifici, un cusur de care trebuie să profiti. Mărturisesc că am privit 
cândva ca pe o ruşine apartenenţa la un popor oarecare, la o colectivitate de 
învinşi, cu origini asupra cărora nici o iluzie nu-mi era permisă. Credeam, şi 
poate nu mă înşelam, că ne iviserăm din drojdia barbarilor, din deşeurile marilor 
invazii, din acele hoarde care, incapabile să-şi continue drumul spre Vest, au 
eşuat de-a lungul Carpaţilor şi Dunării, ca să se pripăşească acolo şi să 
somnoleze, gloată de dezertori la fruntariile Imperiului, scursură boită cu o 
brumă de latinitate. La aşa trecut, aşa prezent. Şi aşa viitor. Ce încercare pentru 
juna mea semetie! Cum e cu putinţă să fii român? era o întrebare la care nu 
puteam răspunde decât umilindu-mă-n fiecare clipă. Detestându-i pe ai mei, 
detestându-mi tara, cu ţăranii ei atemporali, imbatati de toropeala lor şi parcă 
plesnind de buimăceală, roşeam pentru această ascendență, îi renegam, refuzam 
veşnicia lor de mâna a doua, le respingeam certitudinile de larve pietrificate, 
reveria geologică. Degeaba căutam pe chipurile lor zvâcnirea sau măcar 
maimuţăreala revoltei: maimuța, vai!, agoniza în ei. De fapt, nu ţineau ei oare 
de regnul mineral? Neştiind cum să-i mai îmboldesc, cum să-i insufletesc, am 
ajuns să visez la o exterminare. Numai că pietrele nu pot fi masacrate. Spectacolul 
pe care mi-l ofereau îmi justifica şi descumpănea, îmi hrănea şi îmi reprima 
isteria. Si nu incetam să blestem întâmplarea ce făcuse să mă nasc printre ei”. 

lar toată această stare a firii româneşti este pusă pe seama destinului, 
ideea respinsă de Cioran, dar adoptată ca filosofie de viaţă de români. Recursul 
la destin oferă întotdeauna o scuză pentru orice neîmplinire, fiind modul viclean 
în care laşul îşi maschează neimplicarea. De fapt, într-o asemenea viziune 
asupra istoriei se ascunde o viziune deterministă asupra istoriei, dar şi o 
încercare de mântuire negativă, prin lăsare în voia sorții, demers ce aduce la 
iveală un temei afectiv profund. 

Diferenţa ontologică dintre felul de a fi în lume al unui popor sau altuia 
poate fi explicată şi prin modul în care este înţeles destinul. Bunăoară, dacă la 
unele popoare, aşa cum ar fi poporul german, destinul este pus, până la un 
punct, în dependenţă de voinţa acelui popor, la români destinul este conceput 
drept exterior, atotputernic şi suveran, sursă a dezastrelor. De aici lipsa de 
înclinaţie pentru efort, precum şi necredinta în utilitatea actului. 

Romania este după Cioran un spaţiu al irosirii, al ratării, căruia i se poate 
aplica exclamatia de secol nouăsprezece a rusului Tiutcev, „Vei dispărea în 
spaţiu, o, Rusia mea!” România, după Cioran, într-un exerciţiu de profetism 
negativ, era „mult mai bine rânduită ca să dispară, perfect alcătuită pentru a fi 
înghițită, înzestrată cu toate calitățile unei victime ideale şi anonime. Tradiţia 
suferinței fără capăt şi fără motiv, plenitudinea dezastrului — ce ucenicie la 
şcoala semintiilor zdrobite! Cel mai vechi istoric român îşi începe cronica 


43 EMIL CIORAN (1990), Ispita de a exista, Bucuresti, Editura Humanitas, trad. Emanoil 
Marcu, pp. 45-46. 
45 Vezi CIORAN, op.cit., pp. 47-48. 

astfel: Nu este vremea supt om, ci bietul om supt vremi”. Această formulă ar fi 


însă valabilă pentru întreg sud-estul european, o continuare a unei tradiții 
inconștiente, începută cu lamentările corului din tragedia antică. 


„Străinul” Cioran discută în Ispita de a exista despre foloasele exilului şi despre 
condiţia ontologică sub care cade cel ce îşi asumă o asemenea situare în lume. Exilatul nu 
este „un personaj care abdică, se retrage şi rămâne în umbră, resemnat cu nenorocirile lui, 
cu condiţia de obiect netrebuincios”%%. Exilatul este cu totul altceva, „un ambițios, un 
dezamăgit agresiv, un ins acrit dublat de un cuceritor””. 


Dar ce presupune exilul? Care sunt noile angajamente în plan ontologic ale 
celui înstrăinat? Cioran crede că este cu putinţă chiar o mutație ontologică, o 
asumare a unei noi identități: „Cine îşi reneagă limba adoptând-o pe-a altora, 
acela îşi schimbă identitatea şi chiar deceptiile. El se rupe — trădare eroică — de 
amintirile sale şi până la un punct, de sine însuşi”. In această ruptură se află 
condiţiile de posibilitate ale înstrăinării şi ale raportării la poporul de origine cu 
un amestec de neutralitate, indiferenţă şi obiectivitate, altfel spus, de pe poziţia 
unui străin. 

Întrebarea „Cum e cu putință să fii român?” este, după Sorin Antohi, 
„formula sintetică a unui scandal ontologic”, efect al tipului de discurs inaugurat 
de Nae Ionescu prin care planul istoric este adus în plan ontologic. O asemenea 
translație nu ar trebui să mire, ea a mai fost efectuată în cultura română, în mod 
sigur de paşoptişti, dar şi de alte culturi în momentele de conştientizare acută a 
problemei naţionale. Noutatea ar fi aceea că la Cioran românismul nu este doar 
criticat până la devalorizare, ci ia caracteristicile unui stigmat. 

Dar Cioran nu va rămâne aici, la această despărţire însoțită de o privire 
străină asupra poporului român, adică la o înstrăinare a firii sale. La bătrâneţe, 
într-un interviu, parcă pentru a împlini destinul valah pe care îl respinsese 
teoretic, retractează cele spuse la tinereţe şi se declară adept al unei viziuni 
fataliste asupra lumii, asemenea celei împărtăşite de ţăranul român: „E curios, 
poporul român e poporul cel mai fatalist din lume. Când eram tânăr asta indigna, 
manipularea unor concepte metafizice dubioase — ca destin, fatalitate... — ca să 
explici lumea. Ei bine, cu cât înaintez mai mult în vârstă, mă simt tot mai 
aproape de originile mele. Acum ar trebui să mă simt european, occidental, dar 
nici gând să fie aşa. După o existenţă în care am cunoscut destule ţări şi am citit 
multe cărţi, am ajuns la concluzia că ţăranul român avea dreptate. Țăranul acela 


Ibidem, p. 48. 

48 Ibidem, p. 49. 

4 Ibidem, p. 49. 

50 Ibidem, p. 49. 

51 SORIN ANTOHI (1999), „Cioran şi stigmatul românesc. Mecanisme identitare şi definiţii 
radicale ale etnicităţii”, în volumul Civitas imaginalis. Istorie şi utopie in cultura română, laşi, 
Editura Polirom, p. 237. 

care nu crede în nimic, care crede că omul e pierdut, că nu e nimic de facut, care 
se simte strivit de istorie. Ideologia mea de victimă este şi concepția mea 
actuală, filosofia mea despre istorie. Realmente, toată formaţia mea intelectuală 
nu mi-a servit la nimic”"?. Mai mult decât atât, Cioran se declară fascinat de 
fateta primitivă a României, de ţărani şi viata la sat, mărturisind că satul este 
locul în care s-a simţit cel mai fericit”. În fine, chiar şi întrebarea referitoare la 
sensul vieţii primeşte răspunsul dat de ţăranul român: „am ajuns la aceeaşi concluzie 
la care au ajuns şi ţăranul român, şi străbunii neştiutori de carte: nu există 


răspuns. Trebuie să te resemnezi şi să te pregatesti să întâmpini viata pasiv”. 

HORIA PĂTRAŞCU? 


Abstract 


Based mainly on Cioran’s first two books, the article tackles the issue of suffering — a 
fundament in delineating the main attitudes in front of life — and of its transfiguration in love, 
mercy and beatitude. 

Keywords: suffering, transfiguration, beatitude, despair, naivity, the tragic. 


1. Tentaţia mortală a suferinţei : renunţarea 


Deşi secţiunea dedicată renunțării din Pe culmile disperării se deschide 
printr-o trimitere explicită la Buddha, Cioran aminteşte imediat şi versiunea 
creştină a renunţării. Indiferent de formele în care se întrupează — despărțite de 
continente şi de milenii — renunţarea este un tip de experienţă, sau mai curând 
rezultatul unor experienţe lăuntrice care, ele abia, prezintă un mai mare interes 
decât actul propriu-zis, obiectiv, al renunţării. 

Altfel spus, renunţarea este o „expresie”, o obiectivare, o exteriorizare a 
unor procese lăuntrice. Dar Cioran ne lasă să înţelegem că orice exteriorizare 
este sortită să dea greş, să cadă pe lângă ceea ce încearcă să manifeste sau să 
exprime, iar renunțarea — renunțarea ca act — nu face excepţie de la această 
regulă. Actul renunțării se supune aceloraşi răstălmăciri cărora le dă naştere orice 
încercare de a exprima o experienţă metafizică. Henri Bergson — filosoful sub a 
cărui influenţă se află perioada de început a operei lui Emil Cioran — avertizase 
că, fatalmente, intuiţia nu se poate exprima decât prin intermediul intelectului. 
Renuntarea este, după Cioran, o asemenea intervenţie intelectuală în miezul 
experienţelor metafizice, o încercare „disperată” de a organiza haosul non-intelectual 


1 Acest articol a fost publicat în cadrul unei perioade de cercetare finanțate de către 


Programul Operaţional Sectorial Dezvoltarea Resurselor Umane prin proiectul „Dezvoltarea capacităţii 
de inovare şi creşterea impactului cercetării prin programe post-doctorale POSDRU / 89 / 1.5/S/49944”, 
Universitatea Al. I. Cuza din laşi, h_patrascu@yahoo.com 

al acestor experienţe. Renuntarea — aşa cum este ea prescrisă, recomandată, 
normata de religii precum crestinismul si budismul — nu e decat nebunie 
organizată”. Deşi îi atrage atenţia ca rezultat al „unei îndelungi dureri”, 
renunțarea este respinsă de Cioran din trei perspective diferite. 

Un prim motiv pentru care Cioran respinge renunţarea în versiunea ei 
clasică este că permite contaminarea suferinţei cu orgoliul. Deşi provine din 
suferinţă, în timp autenticitatea suferinţei diminuează, lăsând locul manifestării 
orgoliului şi dispretului. Făcută cu poză şi cu zgomot, renunţarea aceasta este o 
renunțare „răzbunătoare”, al cărei obiect sunt plăcerile şi voluptatile celorlalți 
oameni prinşi de farmecul iluzoriu al lumii. Renuntarea are două surse: 
conştiinţa efemeritatii tuturor lucrurilor şi dorinţa de eliberare de sub spectrul 
„naşterii, batranetii şi morţii”. Or, tocmai orgoliul şi disprețul cu care sunt 
privite plăcerile comune ale lumii zădărnicesc tendinţa spre eliberare şi lasă 
procesul renunţării la jumătatea drumului. Budismul şi creştinismul rămân pe 
piscurile orgoliului înălţat de suferinţă, de unde privesc cu invidie şi răzbunare 
la cei rămaşi jos. „Budismul şi creştinismul sînt o răzbunare şi o invidie a 
suferinzilor’*. Pentru a fi completă, încheiată, renunţarea ar trebui să fie însoțită 
de o suspendare a judecății: cei care nu renunţă, aceia prinşi de mrejele iluzorii 
ale lumii se află pe acelaşi plan, nu sunt cu nimic mai prejos decât aceia care au 
renunțat. Un munte, mai ales un munte precum este cel al renunțării, este 
considerat cucerit doar dacă a şi fost coborât: renunţarea este completă abia 
după ce superioritatea conferită de suferinţă — originea renunţării — este ea însăşi 
negată, laolaltă cu orice ierarhizare axiologică şi ontologică a lumii. 

Un al doilea motiv pentru care renunţarea trebuie respinsă este că se 
dovedeşte ineficace câtă vreme promisiunea eliberării conținută in ea rămâne 
mereu neîmplinită. Pustnicii mor la fel ca şi laicii, ceea ce înseamnă că 
„eliberarea de moarte” este doar un cuvânt gol’. Dar nici de viaţă nu se pot 
elibera, câtă vreme aceştia schimbă un tip de iluzii pe un altul”. 

În sfârşit, cel de-al treilea motiv pentru care renunțarea este 
nerecomandabilă ţine mai curând de raţiuni topografice şi climaterice: în zilele 


3 „Gîndul renunțării este atît de amar, încît este de mirare cum omul a ajuns să-l conceapă. 


Cine n-a simţit în momentele de amărăciune şi de tristeţe un fior rece prin tot corpul, o senzaţie de 
părăsire şi de ineluctabil, de moarte cosmică şi de neant individual, de vid subiectiv şi nelinişte 
inexplicabilă, acela nu cunoaşte preliminariile groaznice ale renunţării, rezultate ale unei îndelungi 
dureri.”, EMIL CIORAN (1990), Pe culmile disperării, Bucureşti, Editura Humanitas, p. 125. 
4 Ibidem, p. 125. 

„Din moment ce eu prin renunțare şi singurătate nu pot cîştiga efectiv eternitatea, ci mor ca 
absolut toţi ceilalți, de ce să dispretuiesc şi de ce să numesc calea mea cea adevărată?”, Ibidem, p. 124. 

„Nu recomand nimănui renunţarea, fiindcă gîndul instabilității nu se poate depăşi decît de 
puţini, în pustie. În deşert, ca şi în societate, instabilitatea lucrurilor ti se oferă cu aceeaşi aromă 
dureroasă. Cînd te gîndeşti că nimic nu s-a ales de marii singurateci şi că iluziile lor au fost mai 
mari decît ale celor naivi sau ignoranţi!”, Ibidem, p. 125. 

noastre şi în ţinuturile noastre e greu de găsit un desert în care să ne retragem”. 
Nu-ţi rămâne la dispoziţie decât pustiul lăuntric care dacă s-ar materializa „ne-ar 
copleşi prin imensitatea lui”. Orice materializare a ceva lăuntric ţine mai curând 
de efortul Danaidelor de a umple un vas fără fund. Omului modern nu îi mai 
rămâne decât sinuciderea ca modalitate de renunțare. Dar sinuciderea nu este o 
variantă posibilă, luată serios în calcul de Emil Cioran, cel puţin în perioada 
„românească” a creaţiei sale. 

Renuntarea se dovedeşte a fi mai curând o tentatie mortală a suferinţei 
căreia eroul tragic, metafizic, trebuie să-i reziste prin orice mijloace. Rezistenţa 
aceasta nu este, cum vom vedea, una pasivă, ci este una activă, una care reuşeşte 
să transfigureze suferinţa însăşi. 


2. Trei atitudini în fata vieţii sau trei chipuri ale omului: omul naiv, 
omul tragic şi omul teoretic 


În primele două cărți Cioran distinge între trei atitudini posibile în fata 
vieţii : atitudinea naivă, atitudinea tragică şi atitudinea teoretică. Adept al 
filosofiei vieţii, Cioran se raportează la viață ca la punctul cardinal care conferă 
valoare şi semnificaţie oricărei înfăptuiri omeneşti. Câteva idei ale antropologiei 
sale trebuie aduse în discuţie înainte de a trece la analiza celor trei atitudini. Mai 
întâi, trebuie spus ca, urmându-l pe Ludwig Klages, Cioran situează ab initio o 
solidaritate organică între om şi viaţă. Este vorba de o epocă în care viaţa nu 
cunoscuse procesul de individuatie, nu se separase inca de ea însăşi în şi prin 
indivizi. Separatia intervine totuşi, la un moment dat, din cauze mai mult sau 
mai puţin explicite. În câteva rânduri Cioran tinde să dea o explicaţie mai 
curând biologică: omul este un deficient al vieții, astfel încât, fatalmente, îşi 
compensează lipsurile prin cunoaştere si prin tehnică”. Odată produsă această 
ruptură, omul este exilat sau expulzat pentru totdeauna din interiorul vieţii. 
Acest eveniment tragic are aceeaşi gravitate biblică cu a Căderii, a alungării din 
Paradis, a blestemului primordial. Cu toate acestea, există încă relicve ale stării 
paradisiace, fosile vii ale Edenului. Cioran este influenţat aici cel mai probabil 
de Lucian Blaga, filosoful pe care-l consideră în această epocă de început a 
creaţiei sale, una din figurile de marcă ale României”. Lucian Blaga este 


„Dar cum să renunti? Unde să te duci, pentru a nu renunţa deodată, deşi numai această 
renunțare are valoare? În mediul şi clima noastră, nu mai avem avantajul pustiului exterior, ci 
numai al unuia interior. Nu avem cadrul pentru renunțare. Neputind sta liberi sub soare, fără alt 
gînd decît al eternității, cum o să devenim sfinţi sub acoperişuri? Este o dramă specific moderna 
aceea de a nu putea renunţa decît prin sinucidere. Dar dacă deşertul nostru lăuntric s-ar 
materializa, nu ne-ar copleşi imensitatea lui?”, Ibidem, p. 125. 

5 EMIL CIORAN (1991), Antropologia filosofică, Craiova, Pentagon-Dyonisos, p. 40. 
? EMIL CIORAN (1991), Singurătate si destin, Bucuresti, Editura Humanitas, p. 219. 

gânditorul care a scos „paradiziacul” dintr-o utilizare mitologico-poetica şi îl 
transformase într-o categorie  gnoseologică. Corespondentul cunoaşterii 
paradiziace îl reprezintă în primele cărți ale lui Cioran (Pe culmile disperării şi 
Cartea amăgirilor) atitudinea naivă. Concret, putem întâlni o asemenea 
atitudine manifestată de omul entuziast şi optimist, a cărui plăcere de a trăi este 
spontană şi firească. Apartinand unei paradigme feminine, această atitudine este 
complet lipsită de simţ tragic. Prezentul este singura dimensiune a omului naiv, 
iar conținuturile iraționale ale vieţii sunt direct pereceptibile de către el. Cioran 
îl aşază mai ales sub semnul gratiei, al ondulatiei, al vitalitatii. 

Cealaltă atitudine, atitudinea tragică în fata vieţii, aparţine acelor oameni 
care cunosc drama individuării, a separării de viaţă. Pentru aceştia legătura cu 
viata este întreruptă, ei fiind sortiti să trăiască dincolo de viata. La întrebarea ce 
anume provoacă separarea de viata, Cioran este cât se poate de transant: 
suferința. Nu contează în ce forme se produce sau ce anume o declanşează, 
important este un singur lucru: intensitatea acesteia. Cioran abordează separarea 
de viaţă atât din punct de vedere „filogenetic”, cât şi din punct de vedere 
„ontogenetic”. Evident, ontogeneza va reface în linii mari filogeneza, dar va 
avea şi propriile sale note specifice. Astfel, dacă din punct de vedere filogenetic, 
omul a cunoscut un proces de individuare datorită unei slabe înzestrări, unei 
deficienţe vitale sau unui gol al elanului vieţii, din punct de vedere ontogenetic 
această deficiență primordială şi vagă capătă o determinare mult mai puternică 
sub numele suferinţei. Pierderea legăturii cu elanul vieții — eveniment survenit 
in illo tempore şi care afectează întreaga specie umană — este refăcută de individ 
ori de câte ori se confruntă cu experienţa personală a suferinţei. Prin suferință 
omul devine transcendent vieţii, suferința îl proiectează pe individ dincolo de 
viata. Viaţa este pentru el obiectul unei aspirații imposibile. Fiind transcendent 
vieţii, singura modalitate de refacere a legăturii cu viaţa este extazul. Cioran 
enumeră trei tipuri de extaz: extazul muzical, extazul erotic şi extazul mistic. 
Toate cele trei tipuri de extaz sparg barierele individuatiei, refac legătura 
primordială cu fluxul vieţii, restabilesc un contact nemijlocit între om şi viaţă. 
Acest proces de dez-individuare, de anihilare a individualitatii nu poate fi parcurs 
decât de către acela care a făcut — printr-o maximă suferinţă — experiența 
maximei subiectivitati. Experienţa extazului este deschisă doar pentru acela care 
a parcurs toate treptele „agoniei”. La capătul unei suferinţe — trăite intens, 
conştient şi neresemnat — se produce saltul metafizic care proiectează individul 
dincolo de individualitate: extazul. 

Termenul neresemnat trebuie subliniat deoarece, ne avertizeză Cioran, 
există doi poli ai (şi două efecte ale) suferinţei: unul deprimant şi unul excitant. 
Suferinta ne îndepărtează de viata, deci efectul ei imediat şi natural este unul 
deprimant. Suferinta slăbeşte dorinţa de a trăi, predispune la lehamite şi mai ales la 
renunțare. Paradoxal, tot suferinţa — dacă stim cum să acționăm asupra ei — poate 
reprezenta o sursă de potentare a vieţii (de augmentare a vieţii), suferinţa poate 

fi convertită într-o sursă de vitalitate. De fapt, aici se concentrează întregul 
eroism al atitudinii tragice: în capacitatea de a rezista, de a te opune efectului 
deprimant al suferinţei, în capacitatea de a transforma — alchimic — materia grea 
a suferinţei în materia subtilă a bucuriei, în capacitatea de a converti disperarea 
în beatitudine. Cel care a atins punctul maxim al disperării (culmile disperării) 
poate cunoaşte trecerea — care este totuna cu o transfigurare — spre culmile 
beatitudinii, întrucât marile trecători nu se fac decât pe culmi". Singura 
posibilitate pe care o are omul tragic de a cunoaşte beatitudinea este numai prin 
durere, prin suferinţă. Metoda prin care se obţine trecerea de la polul deprimant 
al suferinţei la polul excitant al suferinţei este agonia, mai precis metoda 
agoniei. Corect urmată, metoda agoniei are ca punct final obţinerea extazului 
vieţii, restabilitea conexiunii cu viaţa. Pe scurt, metoda agoniei înseamnă a 
folosi toate mijloacele prin care poţi excita suferinţa, prin care îi poţi tranforma 
energia negativă într-o energie pozitivă. Acesta este marele pariu al lui Cioran şi 
aici este miezul a ceea ce el însuşi consideră a fi contribuţia sa filosofică absolut 
originală". Cum se poate transforma o mare negatie într-o mare afirmaţie, cum 
se poate trece de pe culmile disperării pe culmile beatitudinii, cum poți transfigura 
întunericul în lumină şi cum poţi preschimba haosul în ordine — acestea toate 
sunt întrebări la care Cioran crede că a găsit un răspuns prin metoda agoniei”. 

E adevărat că suferinţa ne îndepărtează / separă de viaţă, dar ne separă de 
viaţa deja separată de elanul vieţii şi astfel reface legătura cu cel din urmă. 
Suferinta neagă lumea, dar neagă o lume care la rândul ei neagă viata, şi 
restabileşte o legătură cu lumea primordială a vieţii. Suferinta distruge, dar o 
face numai pentru a curăța terenul, pentru a restabili nivelul zero, nivelul initial 
de la care poate fi reconstruit totul, nimicul pre-creator. In acest sens, suferința 
are o semnificaţie demiurgică: cel care suferă devine creator al unei noi lumi. 

Cine nu înţelege însă decât pe jumătate rostul suferinţei, riscă să rămână 
la jumătatea drumului său. Mai rău, suferinţa poate accentua ruptura cu viaţa, 
împingând-o până la limita extremă a înstrăinării. Cel care suferă nu mai are 
atunci nici un acces la viaţă, nici măcar în ipostaza ei de aparenţă, de umbră a 
unei umbre. El rămâne să cunoască doar moartea la rece, moartea unei negre 
melancolii, moartea unei renuntari epuizate. Pentru a te opune acestor tentaţii 


10 „Dar ca să ajungi la accesul luminii totale, la extazul absolutei splendori, pe culmile si 


limitele beatitudinii (subl. mea), dematerializat de raze şi purificat de seninatati, trebuie să fi 
scăpat definitiv de dialectica luminii şi a întunericului, să fi ajuns la autonomia absolută a intitului 
termen. Dar cine poate avea o iubire atît de mare?”, EMIL CIORAN (1990), Pe culmile disperării, 
Bucureşti, Editura Humanitas, pp. 202-203. 

s „Nu pot aduce nimic în această lume, căci n-am decît o metodă: metoda agoniei. Vă 
plingeti că oamenii sînt rai, răzbunători, nerecunoscători sau ipocriti? Vă propun eu metoda 
agoniei prin care veți scăpa temporar de toate aceste defecte. Aplicati-o fiecărei generații si 
efectele vor fi imediat vizibile. Poate în felul acesta pot deveni si eu folositor umanitatii!”, 
Ibidem, pp. 21-22. 

12 EMIL CIORAN (1991), Cartea amăgirilor, Bucureşti, Editura Humanitas, p. 128. 

ale morţii, prezente în orice suferinţă, e bine să urmezi — crede Cioran — prescriptiile 
unui „ascetism pe dos”. Chiar dacă practicile acestuia sunt întru totul similare 
ascetismului propriu-zis, rostul lor complet diferit le face să aibă o finalitate 
opusă. Trei dintre aceste practici ascetice îi retin atenţia lui Emil Cioran: 
înfometarea, autoflagelarea, deprivarea de somn (insomnia). Daca ascetii 
practică aceste penitente pentru a se îndepărta de tentatiile vieţii, ascetul 
cioranian le va practica pentru a se îndepărta de tentatiile morţii, prezente în 
suferință. Ascetismul mistic le cultivă pentru a obține eliberarea de viata, 
ascetul cioranian pentru a obţine eliberarea de moarte. Unul pentru că vrea să 
obţină viaţa de dincolo de (această) lume, celălalt pentru că vrea să aibă acces la 
viata de dincoace de (această) lume”. 

În sfârşit, cea de-a treia atitudine în faţa vieţii este adoptată de către 
gânditorii impersonali, de către filosofi sau înţelepţi, pe scurt de către toţi aceia 
situaţi la egală distanță de resimtirea bucuriilor naive ale vieţii ca şi de 
resimtirea tragismului ei. Imaginea scepticului este îndeosebi invocată de 
Cioran ca fiind definitorie pentru acest tip uman. Scepticismul ca îndoială 
cerebrală, neimplicată, rece este o atitudine rejectată puternic de către Cioran, 
cel puţin în prima perioadă (românească) a creaţiei sale. Îndoiala intelectuală, 
detaşarea, distanţa, neutralitatea, obiectivitatea, ironia sau sarcasmul sunt notele 
caracteristice ale acestei atitudini manifestate în genere de către „oamenii fără 
destin”. Pentru aceştia problema suferinței nu se pune în termenii specifici 
atitudinii tragice. Nefăcând experienţa suferinţei autentice, gânditorul impersonal 
va privi suferinţa într-un mod teoretic, inautentic, complet fals. Pentru acesta 
suferinţa este comunicabilă, comună, consolabilă şi dezirabilă. Omul teoretic, 
omul abstract va face din suferință obiect de teodicee, găsind justificări 
prezenţei suferinţei în lume, justificări ce vizează atât motivaţia cât şi finalitatea 
acesteia. Omul teoretic compară suferinţele (pe care omul tragic le priveşte, pe 
drept cuvânt, ca fiind incomparabile) şi, mai mult decât atât, are o perspectivă 
socială, şi nu una metafizică, asupra suferinţei. În vreme ce pentru eroul tragic 
suferinţa este văzută ca eternă, imanenta si incurabilă, iar mizeria umană nu e 
decât reflexul acestei suferinţe metafizice, gânditorul abstract nu are acces decât 
la aspectul social al problemei suferinţei. Mizeriei umane îi sunt prescrise de 
către gânditorul abstract diferite soluţii sociale de tip revoluţionar. Eroul tragic 
va reacţiona la prezenţa suferinței umane, a mizeriei, nu atât printr-o revoltă 
metafizică (aşa cum va crede Camus în Omul revoltat), cât prin anumite 
sentimente metafizice, cum ar fi: mila şi iubirea de oameni. 

Cioran lasă totuşi deschisă o posibilitate spre autenticitate şi gânditorului 
abstract. Această posibilitate este însă reprezentată tocmai de experienţa suferinţei. 


13 Ibidem, p. 15. 

3. Cioran sau Mizantropul închipuit. Iubirea de oameni, mila şi beatitudinea 


Dacă pare curios că vorbim despre aceste sentimente metafizice la Cioran, 
mila şi iubirea de oameni, aceasta dovedeşte cât de superficial a fost de cele mai 
multe ori citită opera lui Cioran. Într-adevăr, reacţia pe care au avut-o mulţi 
dintre cititorii săi în fata Scrisorilor!“ sau Caietelor!” sale a fost una de uimire. 
Paginile acestor scrieri descoperă, susțin aceşti cititori, o parte neştiută a lui 
Cioran — partea sa sensibilă, afectuoasă, compătimitoare, sentimentală. O 
asemenea parte făcea — în ochii lor — un contrast evident cu cealalta parte, cea 
exprimată in opera sa literară, parte descriptibilă în termeni de mizantropie, ironie, 
scepticism, pesimism, nihilism. Acest dualism hermeneutic îl împarte pe Cioran 
în două jumătăţi perfect egale: de o parte autorul — rău, de cealaltă omul — bun; 
de o parte mizantropul, de cealaltă iubitorul de oameni; de o parte nihilistul care 
execută cu sânge rece aparențele fermecătoare ale vieţii dezvăluindu-le neantul 
esențial, de cealaltă sentimentalul îndrăgostit, unchiul preocupat de soarta 
nepoților săi, fratele iubitor ş.a.m.d. 

La o analiză mai atentă se dovedeşte însă că autorul şi omul nu sunt 
într-atât de deosebiți, ci doar că ceea ce Scrisorile şi Caietele comunică, prin 
natura lor, într-un stil mai direct, mai „naiv” sau mai „sentimental”, opera 
comunică într-un mod mai elaborat, mai subtil, mai sugestiv şi deci, poate, mai 
inevident. Cu toate acestea, ideile despre iubirea de oameni, milă şi iubirea de 
viata revin atât de des în primele sale cărți încât nu pot fi trecute cu vederea de 
către un cititor atent. 

Prima lui carte, Pe culmile disperării, se încheie cu un elogiu adus iubirii 
de oameni, văzută ca fiind singura salvare a celui care suferă în gradul cel mai 
acut'®, Disperarea se transformă in beatitudine odată cu dobândirea iubirii de 
oameni. De asemenea, în Cartea amăgirilor iubirea şi mila revin ca ,,solutii” 
metafizice la probleme metafizice insolubile. E infinit mai suportabil, spune 
tânărul Cioran, să suferi o nedreptate decât să faci tu altcuiva o nedreptate. 
Cuvinte stranii dacă le suprapunem peste imaginea cuiva descris prin sintagma 
„marele înrăit”. 

Deşi mila ordinară, obişnuită, este respinsă în aceeaşi Carte a amăgirilor, 
tocmai întrucât designează treapta cea mai de jos a iubirii, mila metafizică — mila 
care te cuprinde nu atât în fata unei anumite suferinţe, ci mila provocată de 
infinitul suferinţei umane este unul din sentimentele metafizice nobile pe care 
eroul tragic are a le încerca. Dacă în mila obişnuită simţim o anumită satisfacție 
că nu suntem noi în locul celui care ne stârneşte compasiunea, în mila metafizică, 
o asemenea satisfacţie este imposibilă întrucât eroul metafizic (tragic) ştie că 
suferinţele sunt incomparabile. Mila metafizică este tot o experienţă subiectivă: 


14 EMIL CIORAN (2004), Scrisori către cei de-acasă, Bucuresti, Editura Humanitas. 
15 EMIL CIORAN (1999-2000), Caiete, Bucuresti, Editura Humanitas. 
15 EMIL CIORAN (1990), Pe culmile disperării, Bucureşti, Editura Humanitas, pp. 202-203. 

ea isi infige radacinile in mila de sine. Nu e nimeni mai de compatimit decat cel 
care se simte invadat de milă, deoarece pentru acesta tot ceea ce există va 
deveni un reflex al suferinței resimţită în adâncul său însuşi. El va resimti 
suferința oamenilor din interior, şi nu aşa cum o resimte mila obişnuită, din 
exterior, detaşat, distant”. 

Suferinta se transfigurează la primul Cioran în sentimentele ,,pozitive” ale 
iubirii $i milei, iar disperarea — ca punct maxim al suferinței — se transfigureaza 
în beatitudine. Marile trecători se fac, ne spune Cioran, numai pe culmi. Prin 
aceste trecători ale spiritului se poate trece de pe culmile disperării pe culmile 
beatitudinii, de la agonie la extaz, de la suferință la iubire. 


17 EMIL CIORAN (1991), Cartea amăgirilor, Bucuresti, Editura Humanitas, pp. 115-117. 

Abstract 


This paper will try to offer a new perspective on a big concept from the system of Emil 
Cioran, that is the pain. Cioran talks about physical and spiritual sufferance and usually this 
feeling is perceived like a bad one, with horrible consequences. We will try instead to see how 
this feeling was for the Romanian philosopher a way of living and in the same time a way of 
creating and writing his books. 

Keywords: pain, solitude, death, creation, life, conscience. 


Cioran este fără îndoială unul dintre cei mai importanţi filosofi români, şi 
nu numai. Jar acest lucru în ciuda faptului că el nu a creat niciun sistem filosofic 
pe care să-l ofere culturii noastre, aşa cum au făcut Blaga, Noica, M. Florian şi 
alţii. Si totuşi el rămâne unul dintre cei mai apreciaţi filosofi ai secolului al XX-lea. 
Ce îl face să fie astfel? 

Noi credem că este tocmai scriitura sa, care este trăire profundă, intensă, a 
gândurilor sale. Filosofii cred în sistemul lor (creat de ei înşişi). Practic filosofia 
lor este credinţa lor şi astfel ei trăiesc conform cu aceasta. La Cioran lucrurile 
stau putin altfel. El nu creează un sistem, nici măcar gânduri sau trăiri prin 
scrierile sale. Nu, tot ceea ce face el este să le consemneze pe acestea în scris. 
La filosoful român trăirea se întretaie cu scriitura şi invers. Există o relație de 
co-dependenta între cele două planuri. El îşi trăieşte angoasele, suferinţele, 
plăcerile (adică suma experienţelor vieţii) prin scris, iar acest lucru nu se poate 
petrece decât dacă se naşte din adâncurile ființei sale. Trăirile sale sunt sursa 
creaţiei filosofice. 

Viaţa se împarte în mai multe momente, dar două sunt esenţiale: cel al 
morţii — al cărui sentiment îl trăim zilnic din perspectiva viului, şi cel al trăirii în 
şi prin sine, ca instanță a existenţei proprii (sau, mai bine spus, existenţa 
conştientă cu tot ceea ce implică ea), deci a existenţei unice a fiecăruia. lar cele 
două momente sunt inevitabil interdependente. Astfel că sentimentul morţii ne 


1 Universitatea „Babeş-Bollay”, Cluj, cristi.filosofu( yahoo.com 

umple de durere (care privit din perspectiva pur logica este irational, iar aici se 
ridică o altă problemă, anume cum trebuie privită şi judecată opera lui Cioran: 
logic, rațional sau spiritual) şi ne aruncă în singurătatea existenţei, unde zbuciumul 
sufletesc este muză a creaţiei şi astfel a supravieţuirii individuale (ne amintim 
aici celebra sintagmă a lui Cioran: „O carte este o sinucidere amânată”). 

Problema morţii se pune mereu în singurătate. În comunitate omul este 
gregar şi are conştiinţa socialului, în care moartea nu contează, întrucât ea fiind 
individuală nu afectează viaţa, care este asigurată prin perpetuarea speciei (nivel 
la care individul este un simplu element). Astfel încât discuţia asupra morţii nu 
se face decât în solitudinea existenţei, cu sine însuşi. 

Experienţa morţii planează, în scrierile lui Cioran, asupra tuturor 
elementelor existenţei aduse în discuţie. Asta nu înseamnă că totul se reduce la 
moarte in opera lui Cioran, sau că el este un scriitor eminamente nihilist. Însă 
prezenţa continuă a sentimentului morţii este explicabilă prin faptul că ea se dă 
ca finalitate a existenţei, este punctul spre care se construieşte viaţa, iar dacă 
viaţa este creată spre a se desăvârşi în moarte, cum altfel ar putea să fie creaţia 
literară decât aşezată sub imperiul ideii de moarte. Moartea este un fel de 
Dumnezeu al lui Cioran, adică un scop ultim. În durerea ei îşi trăieşte omul 
Cioran viaţa. Deşi suferinţa provocată este puternică, ea este absolut necesară, 
căci numai „când omul este ars până în substanţa intimă a fiinţei de flacăra 
durerii... înţelegerea pentru fenomenele capitale ale vieţii ajunge la expresiunea 
cea mai pură”?. Durerea este esenţială atât pentru relaţia simţurilor cu raţiunea, 
cât şi pentru creaţie: 


„În durere omul cugetă prin simţuri. Acest paradox vrea să arate că, prinzonier în 
obsesiunile durerii, omul nu mai poate desfăşura operaţiunile inutile de combinare a 
ideilor, ci lasă simţurilor libertatea de a proiecta ceea ce se petrece în frământarea lor. Aici 
este explicaţia faptului pentru ce toate creatiunile izvorâte din suferință sunt de o 
sinceritate perfectă”?. 


Astfel vedem că, după Cioran, omul nu poate înţelege existenţa (cu toate 
trăirile ei) şi nu o poate pune pe altarul culturii, decât prin experienţa durerii, a 
suferinței ca formă organică. Pentru Cioran durerea este una fizică, ce vine din 
lăuntrul corporal şi nicidecum una spirituală. Referinţe la suferinţa organică 
sunt regăsite peste tot în opera cioraniană. lar sursa lor este însăşi viata 
filosofului, care bolnav fiind, încă de tânăr, trăieşte experienţa unor dureri fizice 
intense, ce îi provoacă angoasele existenţei spirituale. Moartea este un fenomen 
fizic, care i se dă corpului ca finalitate ineludabilă, astfel că sentimentul său nu 
poate fi trăit decât ca o durere fizică; boala este precursoarea morţii, ea este, 
dacă putem spune aşa, experienţa sa vie. 


2 EMIL CIORAN (1990), Revelaţiile durerii, Cluj-Napoca, Editura Echinox, p. 90. 
3 Ibidem, p. 91. 

Trecerea de la durere la singurătate se petrece prin intermediul primeia, 
care „distruge afinitatile cu lumea””. Suferinta şi experienţa ei sunt motorul 
durerii, iar aceasta se trăieşte individual. De astfel Cioran duce o luptă cu 
individuatia, pe tot parcursul operelor sale, dar in special în cartea Despre 
neajunsul de a te fi născut, în care vorbeşte despre starea prenatală, a existenţei 
în vid, fără conştiinţă şi ca atare fara individuatie, stare fericită, beatică, care se 
opune stării existenţei reale, temporale, în care boala, suferința provoacă omului 
dureri intense şi continue. Planul său de discuţie este unul transcendent şi nu 
unul transcendental, aşa cum poate ne-am aştepta, căci deşi acea stare precede 
omul, ea se află totuşi în apropierea acestuia. 

Viaţa, deşi insuportabilă, reprezintă o necesitate pentru Cioran. lar cea 
mai mare ameninţare pentru ea este finalitatea sa, anume moartea. lar de aici, 
invariabil, nenumăratele angoase, depresii şi suferinţe. Dar moartea nu îl doare, 
pe Cioran, metafizic, sau mai bine zis doar metafizic. Nu, ea este foarte bine 
ancorată în viu, în carne (cum îi plăcea lui să spună). Astfel, boala devine un 
substitut al morţii în viaţa de zi cu zi. Semnele ei şi suferinţele provocate de 
aceasta sunt simbolul durerii pricinuite de moarte. Cioran este conştient că 
moartea nu îl va durea. Îl doare doar semnificaţia ei; existenţa trăită în 
aşteptarea ei. Simtind nevoia să vină în contact cu ea, pentru a o cunoaşte, el 
suferă în plan fizic. Astfel ne putem explica sumedenia de boli care îl macină 
zilnic şi care-l scaldă în agonie. Lucrarea Martei Petreu Despre bolile 
filosofilor. Cioran debutează cu enumerarea acestor boli, care ocupă o pagină 
întreagă, şi despre care spune Marta Petreu că: „Nu, nu am terminat de înşirat 
nici simptomele, nici bolile care l-au asaltat pe Cioran”’. Cioran însuși 
recunoaște, într-un interviu acordat lui Gabriel Liiceanu, că „obsesia morţii a 
apărut abia la 16-17 ani...”, adică exact la vârsta de la care se plânge că l-au 
lovit primele boli: insomnia şi reumatismul. Tot Marta Petreu observă foarte 
bine care este legătura dintre existenţa individuală şi moarte: „Chinuit de boală, 
Cioran a redescoperit că moartea, departe de a fi transcendentă, este... în miezul 
fiinţei, crescând deodată cu noi”®. Astfel vedem că boala este elementul 
declanşator al sentimentului morţii şi de asemenea este forma cea mai înaltă a 
individuatiei, cu excepţia morţii. Asta întrucât durerea, suferinţa duc la naşterea 
unei conştiinţe adânci, metafizice, care depăşeşte planul simplei conştiinţe a 
realităţii. lar această conştiinţă este unică, personală, este o individualitate 
creatoare. Ea este izvorâtă din extaz, din acea experienţă extatică, trăită de 
Cioran, ca formă ultimă a existenţei, care le face inutile pe toate celelalte: „ai 
ajuns la acea stare in care nu mai poţi trăi nimic fiindcă nu mai ai ce””. Moartea 


Ibidem, p. 100. 
° MARTA PETREU (2008), Despre bolile filosofilor. Cioran, Cluj-Napoca, Editura 
Biblioteca Apostrof, p. 7. 
Ibidem, p. 33. 
7 EMIL CIORAN (1990), Pe culmile disperării, Bucureşti, Editura Humanitas, p. 11. 

este o boala pentru Cioran, observa Marta Petreu, este boala fundamentala a 
omului: „Convins că oamenii vor ajunge, cândva, să lecuiască toate bolile, 
Cioran sublinia că asta nu va însemna lecuirea bolii de fond, a « răului nostru 
fundamental »: adică a morţii”S. 

Mircea Diaconu spune în cartea sa Cui i-e frică de Emil Cioran? că există 
la filosoful român o boală nenumită. El spune că aceasta este boala de propria 
tara, dorul de ceea ce îl face pe el să fie aşa cum este. La fel Marta Petreu, în 
lucrarea sa despre Cioran, spune că există la acesta o boală, pe care el refuză să 
o numească. Doar că la ea aceasta este o boală fizică, concretă, despre care 
însuşi Cioran vorbeşte când spune că uită lucruri şi că trebuie să-şi protejeze 
creierul. Cioran are cu siguranţă ambele boli, atât cea în plan spiritual, cât şi cea 
în plan fizic. Dar noi credem că există o altă boală, care le înglobează, şi le este 
superioară acestora; este vorba de boala morţii, de durerea provocată de 
sentimentul morţii, care este trăită în planul realului prin suferinţele organicului, 
deşi ea stă într-un plan metafizic. Este boala care guvernează întreaga sa viaţă 
de muritor suferind. 

Experienţa morţii este trăită în singurătate, întrucât doar cele mai 
subiective trăiri pot „ajunge până la fondul originar al vieţii”. Adâncimile 
ontologice pe care le poate atinge cul sunt cele mai profunde posibil. De unde şi 
fecunditatea lor (creatoare) atât de puternică. Legătura indisolubilă între 
singurătate şi sentimentele thanatice este evidentă în întreaga operă a lui Cioran, 
repetându-se obsesiv şi atingând culmile redundantei. Un exemplu elocvent 
întâlnim în cartea sa de debut Pe cu/mile disperării, în care el exclamă plin de 
patos: „Câtă singurătate trebuie pentru a avea spirit! Câtă moarte în viata şi câte 
focuri lăuntrice”". Înlocuirea ,,singuratatii” din prima propoziţie cu „moartea” 
în a doua ne arată o anumită sinonimie a acestora, sau mai bine spus că a doua o 
implică pe prima, că moartea nu se poate manifesta decât în solitudine. 

Singurătatea ultimă este pe cât de fecundă, pe atât de înfricoşătoare. Asta 
întrucât, spune Cioran, „singurătatea adevărată este numai aceea în care te simţi 
absolut izolat între cer şi pământ”. Adică în clipa în care sesizezi 
incomensurabilitatea unui timp şi spaţiu in care existenţa ta salasluieste. Mai 
precis, clipa în care rămâi tu şi lumea, două unități, separate ca formă, dar unite 
în spiritualitatea lor. Incapacitatea de a împărtăşi sentimentul absolutului cu 
cineva îl aduce pe Cioran „pe culmile disperării”. Lipsa de scop, absurditatea şi 
inutilitatea vieţii, obsesia morţii sunt sentimente trăite de fiecare eu în parte. Cu 
toate că aceste trăiri creează angoase sfâşietoare, ele sunt indispensabile 
procesului creativ, după Cioran. În suferinţă şi agonie se manifestă cel mai pur 


8 MARTA PETREU (2008), Despre bolile filosofilor. Cioran, Cluj-Napoca, Editura 
Biblioteca Apostrof, p. 123. 

° EMIL CIORAN (1990), Pe culmile disperării, Bucureşti, Editura Humanitas, p. 11. 

10 Ibidem, p. 19. 

11 Ibidem, p. 18. 


CIORAN — DE LA DUREREA MORŢII LA EXPERIENȚA SOLITUDINII 109 


activitatea creatoare: „Aş vrea să izbucnesc într-o explozie radicală cu tot ce am 
în mine, cu toată energia şi cu toate conținuturile, să curg, să mă descompun şi 
într-o expresie nemijlocită distrugerea mea să fie opera mea, creaţia, inspiraţia 
mea” ”., Este evident faptul că numai în momentele in care spiritul se confruntă 
cu cele mai intense trăiri procesul creator poate avea loc, doar în acele clipe de 
absolut ia naştere creaţia originară, cea care are ca şi sursă organicul lumii: „În 
lirismul absolut expresia se confundă cu realitatea, expresia e totul, este ființa 
într-o anumită ipostazi”’’. lar cel mai bun exemplu de absolut este moartea, 


locul în care lirismul lucrează cu adevărat. 


12 Ibidem, p. 87. 
13 Ibidem, p. 88. 

Vivo sin vivir in mi 

Porque tal vida espero 

Que muero porque no muero... 
(Santa Teresa de Avila) 


Abstract 


In this essay I intend to tackle the lesser-known dimension of Cioran metaphysics, the 
sacred. Key concepts in his single work dedicated to seemingly eccentric issues Tears and Saints 
are: boredom and ecstasy, melancholy and music, despair and tears sprung from a broken heart to 
crying. Through his thoughts or lamentations, Cioran develops a comprehensive esthetic 
discourse, without giving a system of thought on the sacred. 

Keywords: Cioran, acedia, saints, tears, metaphysics. 


Preliminarii 


La trecerea a 58 de ani de la apariţia lucrării Lacrimi şi sfinţi”, se constată 
că nu s-a dedicat acestei scrieri metafizice din tinereţea lui Emil Cioran nici o 
exegeză asupra problematicii sacrului în opera cioraniană. „Scepticul de 
serviciu al unei lumi care apune”, nu se bucură de o atenţie serioasă în ceea ce 
priveşte relaţia sa aparte şi obsesivă cu Dumnezeu. De fapt, în interviurile sale 
recunoaşte că este instabil pentru a fi sceptic sau înţelept. Gânditorul nostru 
suferă de acedie în primul rând, şi nu numai, însă nu se lasă tratat pentru că nu 
doreşte asta sau poate e conştient de o suferinţă funciară iremediabilă. 


1 Text prezentat la Simpozionul national Emil Cioran — sensuri metafizice, etice şi estetice 


ale operei, prilejuit de împlinirea a 100 de ani de la naşterea filosofului. Simpozion organizat de 
Facultatea de Filosofie a Universităţii din Bucureşti împreună cu Societatea Română de Filosofie 
şi Institutul de Filosofie şi Psihologie „C-tin Rădulescu-Motru” al Academiei Române, în ziua 
de 20 mai 2011. 

? Universitatea din Bucuresti, mariusiona@gmail.com 

3 EMIL CIORAN (1995), Lacrimi si sfinţi, Bucuresti, Editura Humanitas; prezenta ediţie 
reproduce textul apărut în 1937. 

4 EMIL CIORAN (1994), Mărturisiri şi anateme, Bucureşti, Editura Humanitas, p. 26. 

Dincolo de bolile sale metafizice, nu trebuie uitată pasiunea sa pentru 
existentialistii răsăriteni, cum ar fi Lev Sestov, şi reproşul, oarecum îndreptăţit, 
făcut lui Mircea Eliade că este un om religios care se poate raporta cu detaşare 
la toate religiile lumii: „nu se numără el [Eliade] printre reprezentanţii cei mai 
străluciți ai unui nou alexandrinism care, ca şi cel antic, pune pe acelaşi plan 
toate credinţele, fără să poată adera la vreuna? De vreme ce refuzi să le 
ierarhizezi, pe care s-o preferi, pentru care să te pronunti şi ce divinitate să 
invoci? Cum să-ţi imaginezi un specialist în istoria religiilor « rugându-se » ? 
Sau, dacă se roagă cu-adevărat, atunci îşi neagă învăţătura, se contrazice, îşi 
ruinează «Tratatele», în care nu figurează nici un zeu adevărat, în care nici un 
zeu nu-i mai presus de altul. Degeaba îi descrie şi-i comentează cu talent — să le 
insufle viaţă nu poate, căci a stors din ei toată seva: tot comparându-i, i-a tocit 
pe toţi, spre marea lor osândă, iar ceea ce mai rămâne din ei — nişte simboluri 
golite de sânge — nu-i ajută la nimic credinciosului, dacă admitem că în acest 
stadiu al eruditiei, al dezabuzării şi al ironiei mai poate exista cineva care să 
creadă cu adevărat. Suntem toţi, în frunte cu Eliade, nişte foşti credincioşi, 
suntem toţi nişte spirite religioase fără religie”. 

Emil Cioran este un metafizician bogomilic® ce suferă de o reală neaşezare 
lăuntrică, numită spleen, poate şi din cauza crizelor epocii, dar şi a unui tată 
preot ce s-a situat departe de experienţele autentic duhovniceşti specifice 
tradiţiei răsăritene. Acest aspect se află în afara oricărei speculaţii, căci este 
foarte viu descris de el însuşi în interviurile sale, din care desprindem un mediu 
profund secularizat şi ne-patristic al Ardealului”. Pentru filosof, omul înclină 
spre rău, idee întâlnită şi la Fericitul Augustin, însă binele este un accident, iar 
acest aspect tine de arhetipul Transcendentei. 

Potrivit lui Cioran, noi avem întipărită în ființa noastră imaginea primordială 
a Divinităţii, iar initiatii — pentru acesta initiatii sunt „sfinţii” — pot regresa întru 
memorie pentru a ajunge la Arhetip. Astfel, la Cioran, categoria binelui rămâne 
o aspirație şi conştientizarea lui se produce doar în absenţa acestuia. Mai mult, 


5 EMIL CIORAN (1993), Exerciţii de admiraţie — eseuri si portrete, Bucuresti, Editura 


Humanitas, pp. 124-125. 

6 CIORAN împărtăşeşte o viziune dualist-gnostică de sorginte bogomilică, în care avem de-a 
face cu un „zeu tenebros” după cum avea filosoful să-l numească în Demiurgul cel Rău şi nu cu 
Dumnezeul Treimic mărturisit de către religia şi teologia creştină. 

7 Această atmosferă profană a familiei Cioran se poate cu uşurinţă desprinde din interviurile 
luate filosofului, momente de reală confesiune — obsesivă — în care spiritul intelectual-burghez 
reiese ca fiind o matrice stilistică pentru viitorul sceptic de profesie. Mama gânditorului (soţie de 
preot) îi mărturiseşte cum că dacă ar fi ştiut dinainte evoluţia fiului ei l-ar fi avortat... Cioran 
repetă această confesiune a mamei sale într-un mod obsesiv în interviurile sale ce-l aseamănă 
întrucâtva cu Stavroghin din Demonii lui Dostoievski, personaj care trăieşte cu aceiaşi intensitate 
pătimaşă atât binele, cât şi răul. Deci, putem vorbi despre un caz Cioran ca despre un pacient al 
creştinismului decadent predominant în Ardeal. Pentru o mai bună înţelegere a se vedea: 
CHERESCU D. PAVEL (2001), Mitropolitul Nicolae Bălan al Ardealului (1920-1955), Oradea, 
Editura Adsumus. 

binele rămâne doar o potenţialitate. Acest aspect se întrepătrunde cu viziunea 
despre ființa românească descrisă de Mircea Vulcănescu aceea a posibilului, 
fapt pentru care putem îl putem considera pe Emil Cioran un exponent al spațiul 
mioritic în sensul afund metafizic de filosof ce a trăit mereu în orizontul 
posibilului“. De precizat, în treacăt, ar fi faptul că tradiţia patristică a 
creştinismului semnifică ontologic binele, în timp ce răul este receptat ca fiind 
iluzie, în timp ce la Emil Cioran categoriile sunt amestecate — acesta fiind 
tributar spiritualităţii spaţiului sud-est european” —, fapt ce îl diferenţiază fără 
echivoc de Nietzsche”. 


„Binele este ce-a fost sau va fi, este ceea ce nu e nicicând. Parazit al amintirii sau 
al presentimentului, revolut sau posibil, binele nu ar putea să fie „actual” şi nici să 
dăinuiască prin el însuşi: cât timp există, conştiinţa-l ignoră; ia act de el doar atunci când 
dispare. Totul dovedeşte lipsa lui de substanţă; e o mare forță ireală, e principiul avortat 
din start: colaps, faliment imemorial ce-şi face tot mai simţite efectele pe măsură ce istoria 
curge. La începuturi, în acea promiscuitate în care s-a produs alunecarea spre viata, s-a întâmplat 
probabil ceva monstruos, ceva ce trece în angoasele şi chiar în rationamentele noastre”. 


KOK 


Intentionez să vorbesc despre o dimensiune mai putin cunoscută a 
metafizicii cioraniene asupra sacrului. Conceptele cheie in singura sa lucrare 
dedicată unei problematici aparent excentrice Lacrimi si sfinți sunt: plictisul şi 
extazul, melancolia şi muzica, deznădejdea şi lacrimile izvorâte dintr-o „rănită 
inimă spre plângere”. Filosoful dezvoltă un amplu discurs estetic”, prin 
intermediul cugetărilor ori lamentatiilor sale, fără a da un sistem de gândire în 


8 MIRCEA VULCĂNESCU (1996), Către fiinţa spiritualităţii româneşti — dimensiunea 
românească a existenţei — vol. 3, Bucureşti, Editura Eminescu, p. 163. 

% Pentru o edificare a se vedea Simion Florea Marian (2000), Mitologie românească, Bucureşti, 
Editura Paideia: „demonizarea umanului” ori „demonizarea morţilor” şi „Demonia naturii” de 
OVIDIU PAPADIMA, p. 403, în Zalmoxis — revistă de studii religioase, vol. I-III (1938-1942) — sub 
direcția lui M. Eliade. Pentru conştiinţa agrară a sud-estului european sacrul întregeşte 
nediferentiat dimensiunea divină cu cea demonică. 

10 Nietzsche iniţiază o crâncenă evaluare a conceptelor tradiţionale ale metafizicii şi va 
declanşa distrugerea valorilor, în special ale creştinismului. Însă creştinismul în esenţă este 
apofatic, deci nu poate fi „teoretic” şi nici nu operează cu concepte individuale, ci cu viziunea 
„sinodală”, „sobornicească” şi se manifestă printr-un praxis continuu. Tot ce e „teoretic” în 
creştinism anunţă o decadenta catafatică severă a acestuia. În schimb, Cioran se apleacă asupra 
experienţei mistice (catolice ori budiste) cu o anumită disperare timp, de o viaţă, în paralel cu 
preocupările sale filosofice unanim cunoscute, fapt ce îl apropie de existentialistii răsăriteni 
precum Lev Şestov, Dostoievski, Soloviov, Berdiaev ş.a. 

1 EMIL CIORAN (1995), Demiurgul cel rău, Bucureşti, Editura Humanitas, pp. 7-8. 

12 Cioran nu este interesat de un exerciţiu ascetico-mistic în sensul autentic al cuvântului. 
Discursul hagiografic nu este asumat la nivel fiintial încât să ajungă un Ioan Casian, Daniil Sandu 
Tudor (Rugul Aprins) sau Serafim Rose (un american convertit). Cioran rămâne la stadiul de 
causeur senzual specific eseiştilor francezi. 

materie de sacru, dar peste care nu se poate trece. ,,Sufar de o indoiala incurabila. 
Adesea în viaţă am cunoscut porniri religioase, mă cufundam in lectura 
misticilor, mi se pare chiar că-i intelegeam; dar, când să fac saltul, ceva se 
împotrivea în mine: «Nu, n-ai să mergi mai departe». Când am scris « Lacrimi 
şi sfinţi », trăiam o adevărată luptă între ispită şi refuz, dar niciodată n-am putut 
să depăşesc îndoiala. Fascinaţia negativului îmi este atât de naturală, că îi simt 
prezenţa în orice clipă” ”. 

Una dintre temele metafizice desprinse din gândirea cioraniană este 
memoria inteligibilă. Prin intermediul acesteia, filosoful ajunge la intuitii 
originale ale sacrului cartografiind limitele dimensiunii ontice'“ ale sfântului. 
Emil Cioran este interesat de acea ieşire din sfera comună a fiintarii ca 
antropos, preocupându-l mai mult procesul des-ființării™ al lui „cum cineva a 
putut fi om şi nu mai este”. Mai mult decât conştient este faptul că nu se poate 
ajunge la un răspuns adecvat pe calea cunoaşterii catafatice, „căci Dumnezeu 
este expresia pozitivă a nimicului”, toată existenţa sa a fost un traseu în ordinea 
negativă a lucrurilor, sau mai bine zis apofatică, pornind de la aspectele sociale 
ale gânditorului până la atitudinile sale la filosofie şi cultură in general, el caută 
itinerariul apofatic: „cine ştie dacă toată sfintenia nu este decât o perfecţiune în 
ordinea negativă!” 

Sfintenia în sine, ca parte a categoriei sacrului, nu îl interesează pe 
Cioran, ci viețile celor ce au dobândit-o prin lepădarea de sine şi dez-limitarea 
condiţiei umane. Mai mult, intuitiile cioraniene ale sentimentului religios se 
verifică prin receptarea urmelor inefabile ale sfinţilor, adică lacrimile prin care 
ajungem la experiența comprehensivă a paradisului pierdut. În urma 
inventarierii experienţelor initiatilor, Cioran se livrează în cugetarea sa prin 


13 Convorbiri cu Cioran, Bucureşti, Editura Humanitas, p. 203; Convorbire preluată din 
volumul CIORAN - Entretiens avec Sylvie Jaudeau suivis d'une analyse des oeuvres — En lisant 
en écrivant, apărută in 1990 la Editura José Corti. Traducere din lb. franceză de Grete Tartler. 

14 Prin dimensiunea „sfântului”, Cioran ajunge la întrezărirea acelui loc comun al misticilor 
despre care vorbeşte şi ANDREI SCRIMA în Timpul rugului aprins (2000), Bucureşti, Editura 
Humanitas, pp. 70-71, anume despre conştiinţa destinalitatii ontologice a faptului de a fi creatură. 
Astfel regnul angelic prin „revolta” sau „căderea” acestuia nu face decât să răspundă unei meniri. 
Din starea de ,,functionalitate” prin revoltă săvârşeşte un act destinal ce poartă numele de 
ontologie. Tot astfel se întâmplă cu anthropos-ul, care prin exerciţiul mistic ajunge la condiţia sa 
de „înger în trup”. Destinalitatea este un răspuns al vocației fiinţei de a fi „dumnezeu”. 

15 fn limbajul mistic procesul ,,des-fiintarii” ascetului se realizează în urma parcursului 
„Fiului Omului” ca arhetip al anthropos-ului. A. SCRIMA, Timpul rugului aprins, ed. cit., p. 71: 
„(... nu avea nici chip, nici frumuseţe, ca să ne uităm la el, şi nici o înfăţişare ca să ne fie drag — 
Isaia 53,2). E profeția despre acel straniu Mesia aşteptat şi anunţat de proroc, Mesia fara fata, 
effacé, des-figurat. [...] neantul spre care E] (Dumnezeu-omul prin moartea pe cruce) se îndreaptă 
din propria voie devine suprema atestare a ființei. Rădăcinile înseşi, rădăcinile ultime ale 
înţelegerii, ale rostirii noastre, deci ale logicii — în sensul de articulaţie noetică — şi ale cunoaşterii 
omeneşti sunt aici consumate, răsturnate, depăşite şi, în sfârşit, altfel restituite. [...] În procesul de 
aneantizare e atestată realitatea însăşi, realitatea de nedepăşit a Fiinţei — dacă ştim să gândim şi 
dacă avem lumina lăuntrică pentru a depista în ce locuri şi sub ce semne se ascunde Dumnezeu”. 

intermediul lamentatiilor ce aduce in atentie chinul biblic al lui Iov in care 
acuză ori laudă atributele divinității, diferentiind însă pe Dumnezeul sfinţilor de 
cel al savanților şi al filosofilor. La gânditorul nostru, misticii posedă doar o 
viziune interioară, teoretică sau contemplativă, în timp ce sfinţii o realizează in 
praxis printr-o viata consacrată ascezei. Astfel, regresiunea în sacru, pe cale 
teoretică, menţine omul în poziţia de metafizician, în timp ce fiintarea întru 
începuturile lui este destinalitatea sfântului'“. Emil Cioran acordă o atenţie 
specială şi acediei sau spleen-ului religios al initiatilor deşerturilor, stare 
fecundă în experienţele acestora cu sacrul, iar pe filosofi, cu excepţia lui Platon 
şi a lui Nietzsche, îi sancţionează pentru că nu întotdeauna s-au ruşinat de faptul 
că sunt doar oameni. 

„Toată viata voi rătăci în preajma sfinţilor...”!”: aşa încep lamentatiile 
cioraniene în a sa hagiografie a urmelor sfinţilor, care sunt lacrimile: „lacrima 
este criteriul adevărului în lumea sentimentelor. Ea nu înseamnă plans””®. 
Această „rătăcire” existentialisté este de natură senzuală în problematica 
sfinteniei. Cioran nu se inițiază în tainele ascetico-mistice ale sfinteniei, ci 
purcede de pe poziţia unui intuitionism metafizic la decriptarea urmelor lăsate 
de către sfinți. Este necesar să precizăm, încă de la început, că arheologia 
metafizică inițiată de filosof este efectuată în marginea misticii catolice, în 
special cea spaniolă, pe care o asimilează livresc pentru evidentele calităţi 
temperamentale ale acesteia. Cioran posedă un intuitionism religios atipic, iar 
punctul de pornire al acestuia este lacrima. Preocuparea lui, mai exactă, se 
îndreaptă asupra sursei şi finalitatea acesteia. 

Lacrima este instinctul primar al lui homo religiosus în accepțiunea lui 
Cioran: „fără ei [sfinţii], nu ştiam că plângem din regretul paradisului” "”. Extazul 
mistic lacrimal la Cioran conduce la ceea ce el numeşte memoria inteligibilă sau 
memoria sfinţilor. Prin memoria inteligibilă se preocupă de memoria ultimă, 
„memoria ce devine activa după ce timpul nu mai este cadru şi dimensiune [...] şi 
nu este pusă în legătură cu dimensiunea eternității care distruge timpul si 
instaurează un nou tip de existenţă fundată pe alte raţiuni şi legi, ci prelungeşte 
funcțiile memoriei dincolo de granițele timpului. Experienţa eternității este 
«actualitate»; se întâmplă acum sau oricând, fără să vizeze retrospectiv viata 
noastră. Sar din timp şi atât; nu este nevoie să-mi amintesc de nimic. Dar când 
este în joc trecutul nostru « esenţial », eternitatea care « precede » timpul şi nu 
cea în care sărim « alături » de el — amintirile pre-temporale sunt singurele care 
ne pun acel trecut la îndemână. Este o altă memorie, somnolentă şi adâncă, pe 


16 Noţiunea are dublu sens: 1. destin (devenire) şi 2. „destinaţie”: parcurgerea traseului de 
către fiinţă de la starea de creatură ,,functionala” la aceea de „ontologie”. Animalul nu are înscris 
în natura sa un astfel de parcurs inițiatic şi nici nu suferă ratări de ordin existential. 

17 EMIL CIORAN, Lacrimi şi sfinţi, ed. cit., p. 8. 

18 Ibidem, p. 73. 

19 Ibidem, p. 5. 

care o trezim rar, fiindcă vidarea de temporalitate este numai o condiție în cele 
multe. Regresiunea ei originară începe de la primele zvâcniri ale timpului 
înapoi, înspre Dumnezeu, limita superioară a amintirilor. Este memoria 
inteligibilă. Memoria sfinților...” 

Viziunea cioraniană asupra esenței existenţei este o anamnesis imitatio 
mundi. Adâncirea în existență nu reprezintă învăţare prin experienţă, ci 
regresarea în amintire. Numai aşa ajungi la a te dobândi pe tine însuţi fără a 
poseda ceva din afara fiinţei: „identitatea cu noi înşine este o evoluţie întoarsă. 
Astfel, se naşte bănuiala unei vieţi care a precedat accidentul individuatiei. 
Fiinţa noastră imită o viziune primordială”. 

Gânditorul ajunge la interogatia cheie şi anume: care este sensul metafizic 
al existenţei sfinților? Pe acesta îl interesează viaţa, existența ca experienţă, şi 
nu categoria sfinteniei în sine, după cum am precizat la început. El este 
frământat, în special, pentru memorie şi ungherele ei în ființa atinsă de 
experiența mortificării a ascetului, ființă ce ar putea păstra o amintire 
imemorială din proximitatea Transcendentei sau chiar imaginea Divinitatii: 
„sfinţii imită pe Dumnezeu sub imperiul inconştient al întâii amintiri”. 

Pentru Cioran, omul ca anthropos — sau cel care priveşte în sus — poartă în 
sine pe Dumnezeu ca primă amintire, însă omul comun nu are capacitatea de 
regresiune, doar sfântul ca iniţiat realizează această regresiune fără a avea însă 
întotdeauna conştiinţa acestui exerciţiu. Regresiunea în memorie este un fapt al 
destinalităţii ontologice a sfântului. Ascetul îşi „aminteşte” constant de moarte 
sau de efemeritatea existenţei. Însă în amintire îi rămâne viu chipul Divinitatii 
experimentat pe cale apofatică: „meditaţia sfinţilor este prizonieratul în prima 
amintire. La limita absolută a memoriei se aşază Divinitatea. Acel conţinut de 
margine se moşteneşte din fiinţă în fiinţă, de la dobitoacele paradisului până la 
noi. Nu ajungi la întâia amintire, decât sărind peste conţinutul actual al 
memorie, peste contribuţiile « timpului »””, 

Filosoful mai vorbeşte şi despre un exerciţiu de vidare a memoriei ca 
astfel fiinţa să fie golită de conţinutul amintirilor temporale şi pregătită — s-ar putea 
spune oarecum chenotic — să transpara străfundurile genezei anamnesis-ului: 
„« a învinge timpul în timp » este secretul şi paradoxul invaziei de amintiri. Tot 
ce am trăit în temporalitate şi tinde să moară în ea este reînviat în regresiunea 
temporală. Memoriei inteligibile i se opune « memoria temporală ». Întâia ne 
duce spre Dumnezeu şi paradis, a doua nu mai departe de melancolii şi regrete”. 

Pentru aceste două tipuri de memorie, Cioran devine un hagiograf ce nu 
este preocupat de sfintenia în sine, ci de erosul vieților sfinţilor. Observăm o 


20 Ibidem, pp. 111-112. 
21 Ibidem, p. 24. 
” Ibidem, p. 25. 
*3 Ibidem, p. 25. 
* Ibidem, pp. 111-113. 

gradatie in investigatia sa: mai întâi detectează lacrima unui regret dureros al 
memoriei inteligibile pierdute, pe care o trezeşte lacrima, şi nu cunoaşterea de 
tip discursiv”. 

Pe a doua treaptă în hagiografia sa este muzica: „muzica este o arheologie 
a memoriei”, Aici citează pe misticul Djelal-eddin-Rumi, pe Rainer Maria 
Rilke, iar mai apoi exemplifică recurgând la Bach şi la Mozart, dar şi la întreaga 
familie de sfinte catolice sensibile la muzica provocatoare de extaz, care este tot 
o formă de lacrimă a fiinţei în accepțiunea sa: „sursele sublimului la Bach sunt 
meditaţia şi nostalgia cerului. Mozart n-are nici una, nici pe cealaltă. De aceea, 
muzica lui poate fi divină; în nici un caz sublimă. Nu cunosc un muzician mai 
a-cosmic decât Mozart”. Astfel, Cioran sesizează o anulare a teluricului, a 
sângelui şi a spațiului prin experienţa muzicii: „de ce muzica ne va fi sugând 
sângele? [...] omul nu poate trăi fără reazemul în «spațiu», pe care muzica ni-l 
anulează complet”. 

A treia treaptă este descoperirea inimii ca univers şi organ mistic. Cioran 
vede sfintenia ca pe o fiziologie transfigurată ce se mişcă spre cer. Cerul este 
limita pentru delirul inimii. Filosoful face o distincție între mistici şi sfinţi. Sfântul 
poate să fie mistic, însă misticul” nu este neapărat sfânt, căci posedă o viziune 
interioară de cele mai multe ori, în timp ce sfântul este şi mistic cu necesitate. 

În acest sens Cioran redă confesiunea făcută de Marguerite Alacoque in 
urma unei vedenii cu Iisus: „EI îmi ceru inima mea, pe care îl rugai s-o ia, ceea 
ce şi făcu, şi o puse într-a sa, în care am văzut-o ca un mic atom ce se consuma 
în acest cuptor arzător, de unde, scotand-o ca o flacără arzătoare in forma de 
inimă, o repuse în locul de unde o luase”. 

A patra treaptă este nebunia sfinților şi pentru a fi elocvent face trimitere 
la înțeleptul ascet Rumi şi la cele cinci simţuri ale inimii descrise de către 
acesta, adică la ceea ce am putea numi gnoseologia misticii sau „extazul” ca 
expresie supremă a cunoaşterii mistice: „Doamne, fără tine sunt nebun şi cu tine 
înnebunesc!”" Mai mult, Cioran mânuieşte magistral harfa şi paradoxul. El îl 
vede pe sfânt ca pe cineva care nu mai este om — într-un cuvânt acesta şi-a 
desfiinţat sinele — comparându-l astfel cu regnul îngeresc cel lipsit de pulsiunile 
sexualităţii, cu acele fiinţe reci: „se spune că sfinţilor nu le miroase cadavrul... 


O dovadă în plus pentru inaderenta la această lume”””. 


25 Ibidem, pp. 5-6. 
26 Ibidem, p. 69. 
” Ibidem, p. 23. 
?8 Ibidem, p. 12. 
Misticul poate rămâne captivul unei viziuni filosofice de ordin teoretic, în timp ce sfântul 
devine una cu metoda mistică pe care o practică. Acesta din urmă „iese” din „lume” sau din 
profan prin des-fiintare. 
30 Ibidem, p. 11. 
31 Ibidem, p. 13. 
32 Ibidem, p. 68. 

Nebunia sfinţilor este definită şi prin voluptatea suferinţei atunci când le 
este pusă în pericol fiintarea şi fidelitatea logodnei cu alesul inimii lor 
transfigurate. Omul comun are înscrisă în biografia sa suferinţa, însă sfântul are 
ceva in plus la suferinţă şi anume, voluptatea ei, preferand-o în situaţiile limită. 

Pentru exemplificare, Cioran se apleacă asupra cazului tinerei Rosa de 
Lima din America Latină: „tânără frumoasă, ea nu ştia cum să refuze dorinţa 
mamei sale de a o scoate în lume. Şi atunci a găsit un « compromis ». Pe cununa 
de flori ce o poartă pe cap, fixează un ac care-i inteapa necontenit fruntea. 
Astfel îşi satisface dorinţa de singurătate în societate. Tentaţia lumii se înfrânge 
prin durere”. 

O ultimă treaptă a sfinteniei este iubirea nemistuită ca loc comun al 
sfinţilor. Cioran pune întrebarea legitimă: ce ar fi sfinţii fără nebunia lor?, la 
care tot acesta răspunde: creştini! Însă Cioran mai observă cu subtilitate tot 
calvarul ascetic al sfinţilor şi lupta lor cu foamea, insomnia, acedia, plictisul 
sau, cum ar spune el, tot acest întreg « doliu al inimii » prin care ajunge sfântul 
la memoria sa de odinioară. Astfel, el citeşte travaliul inițiatic într-o cheie 
apofatică: „cine ştie dacă toată sfintenia nu este decât o perfecţiune în ordinea 
negativă!”*. E cutremurat de această itineranţă şi se declară un om care iubeşte 
cu pasiune tot ceea ce se naşte şi moare. lar în cele din urmă contemplă 
camuflarea dimensiunii apofatice în cea catafatică: „revelaţia iniţială a oricărei 
mănăstiri: totul este nimic. Aşa începe orice mistică. De la nimic la Dumnezeu 
nu este nici măcar un pas. Căci Dumnezeu este expresia pozitivă a nimicului””. 

În planul geografic, Cioran are o slăbiciune pentru cea mai reprezentativă 
tara a misticii catolice, şi anume senzuala Spanie: „simbolul deşertului nemilos 
al sufletului, a dezolării cu parfum divin, al căldurilor maxime ale inimii [...] ce 
a salvat absurdul în lume“... Mistica spaniolă este un moment divin al istoriei 
umane”. Pentru filosof, Spania şi Rusia, tari de rituri creştine diferite, rămân 
două regiuni rodnice într-ale vocației mistice. Însă mistica spaniolă este una 
încărcată şi de lirism vecin cu literatura — fapt ce a sedus întotdeauna imaginaţia lui 
Cioran, dornic să fi fost confesorul şi martorul stărilor extatice ale sfintelor catolice. 

Atracția sa pentru budism, mistică şi textele initiatice îl fac să nu fie prea 
îngăduitor cu meritele filosofilor pe motiv că s-au ruşinat doar uneori că sunt 
oameni. Excepţie făcând Platon şi Nietzche, care s-au ruşinat întotdeauna, dupa 
cum am mai amintit, căci primul a vrut să ne scoată din lume, iar al doilea din 
noi înşine. Marcat de căderea in memoria temporalitatii a lumii lui Adam 
observă neputinta acesteia de a fiinţa fără coordonatele spaţiului şi timpului; 
doar muzica sau plânsul le mai pot anula. În această năzuință sfâşietoare de 


53 Ibidem, pp.14-15. 
3 Ibidem, p. 83. 
3 Ibidem, pp. 84-85. 
3 Ibidem, p. 85. 
37 Ibidem, p. 8. 

anulare a spaţiului şi timpului, Cioran are vedenia instinctivă, viziune esentializata a 
experienţei ascetice ce arde cele două coordonate. Această experienţă poetică de 
anamneză cioraniană vorbeşte despre vidarea nostalgică a timpului şi spaţiului: 


„Adesea-mi vin în minte pusnicii aceia din Egipt, care săpau mormânt pentru a 
plânge la el zi şi noapte. Întrebaţi de rostul lacrimilor, ei răspundeau că-și plâng sufletul. 
Să-ţi sapi groapa din viata, şi între ea şi cer să-ţi verşi amărăciunile şi căinţa. 

În nesfârşirea deşertului, mormântul este o oază. Singurul loc si singurul sprijin. iti 
faci groapa ca să ai un punct sigur în spaţiu. Şi mori ca să nu te rătăceşti. — De ce nu plouă 
în pustiu? Ce rost ar mai avea, după lacrimile pusnicilor?”% 


Când vorbim despre intuiţia sacrului la Cioran nu poate fi trecut cu vederea 
nici aspectul blasfemic al revoltelor nemăsurate la adresa Transcendentei, însă 
nu la adresa Dumnezeului Treimic mărturisit de creştinismul primar apostolic. 
Un exemplu elocvent este faptul că în curiozitatile sale estetice, filosoful este un 
antolog al experienţelor fecioarelor catolice însetate de extaz, patimă şi metode 
extreme în a menţine delirul mistic: „punându-se la întrecere cu Isus, excesele 
sfinților reprezintă de obicei o Golgotă, plus rafinamentele de tortură ale 
veacurilor creştine. Cununa de spini a lui Cristos, prin imitatia sfinților, a 
provocat mai multe suferinţe în omenire decât nu ştiu câte boli incurabile. Isus a 
fost, în tot cazul, boala incurabilă a sfinților”; [...] Sub deliciul şi teroarea 
creştină, omul nu aspira decât la un beneficiu: perfecțiunea”. 

Ceea ce se poate reproşa lui Cioran este faptul că dă dovadă de 
surprinzătoare ignoranță în materie de mistică creştin-orientală. Un argument 
este faptul că toate referintele sale provin cu precădere din mistica crestin- 
apuseană; al doilea argument ar fi faptul că noţiunea de acedia nu este dată de 
Evul Mediu, aşa cum crede Cioran, ci aparține terminologiei misticii răsăritene 
din veacul al IV-lea, odată cu Evagrie Ponticul*!. De asemenea, experienţele 
ascetice din spaţiul ortodox nu vânează senzualul şi exhibitionismul estetic, ci 
presupun o ardere completă a subconştientului. Nu este aici momentul de a arăta 
ascendentul misticii creştin-ortodoxe şi formele decadente ale misticii catolice. 
Mai mult, în investigația cioraniană nu există noţiunea de „înşelare” specifica 
tuturor exerciţiilor spirituale autentice. Tot ce este sublim are statut de 
experienţă validă. În literatura monastică de sorginte răsăriteană, avem parte de 
o întreagă anatomie a sufletului şi duhului omenesc cu potentele lor diferenţiate. 


3 Ibidem, p. 202. 

3 Ibidem, p. 15. 

“Ibidem, p. 19. 

41 Ibidem, p. 142; A se vedea DUMITRU STANILOAE (1947), Filocalia vol. 1: Sf. Antonie 
cel Mare, Evagrie Ponticul, loan Casian, Nil Ascetul, Marcu Ascetul, Diadoch al Foticeei, Isaia 
Pustnicul, Sibiu, editia a Il-a, Institutul de arte grafice „Dacia Traiana” S.A.; şi CRISTIAN 
BADILITA (2003), Evagrie Ponticul, Tratatul practic. Gnosticul, Iasi, Editura Polirom. 

Mai apoi, există o complexă abordare a falselor experienţe mistice care pot fi 
combătute de ucenicul-ascet doar asistat de un maestru-duhovnic”. 

Dincolo de cele expuse mai sus, Emil Cioran rămâne pentru posteritate un 
deznădăjduit ce se tânguieşte întru a sa cădere în timp, în ciuda talentului său 
balcanic de a nu fi luat prea în serios. Şi-a dus existenţa cu multiplele sale 
potentialitati în chilia-mansardă a imperiului cultural parizian precum un 
anahoret ascuns, în primul rând, de sine însuşi. Vaietele sale metafizice, teatrale 
uneori, rămân profetice pentru viitor şi seducătoare, căci nu a ales sistemul 
filosofic, ci a aderat lucid la versiunea posibilului: „am vrut să fiu filosof, şi am 
rămas simplu autor de aforisme; mistic, şi n-am putut avea credinţă; poet, şi n- 
am izbutit decât să scriu o proză poetică destul de dubioasă”. 

Cioran înțelege mortificarea şi rătăcirea, punct în care lacrima cu mormântul 
fiinţei se întâlnesc antinomic în cel care parcurge regresiunea întru memoria 
inteligibilă primordială. Aceste două limite între care se mişcă Cioran: memoria 
inteligibilă şi memoria temporală sunt sfâşierile condiţiei umane post-adamice, 
sunt Alfa şi Omega; însă „pentru a-şi atinge scopul, demonul, spirit dogmatic, 
apucă uneori în mod strategic pe căile scepticismului; vrea să ne facă să credem că 


nu aderă la nimic, stimulează îndoiala și, dacă e nevoie, isi face din ea un adjuvant”. 


4 ANDREI KURAEV (2006), Provocările ecumenismului, Bucureşti, Editura Sofia. Autorul 
dedică misticii comparate un capitol întreg intitulat: „Ortodoxie şi catolicism în practica 
rugăciunii” (pp. 111-153). Acesta investighează experienţele mistice ale sfintelor catolice 
preferate şi de Cioran, însă foloseşte un instrumentar analitic mult mai vast. În cele din urmă, 
experienţele catolice sunt din zona „animei” junghiene, adică nocturne, carnale şi erotice, în timp 
ce experiența mistică orientală mută accentul în dimensiunea apofatică a lăuntrului omului 
mortificat, numită adesea „duh” sau „inimă”. Astfel, orice experienţă mistică răsăriteană „ucide” 
atât înclinațiile somatice, cât şi pe cele ale inconştientului. Catolicitatea cultivă impulsurile naturii 
umane sublimându-le astfel. Aici apare noţiunea de „înşelare” despre care se vorbeşte foarte mult 
în mistica orientală (ortodox-creştină sau budistă). „Mişcările” inimii (ca univers mistic) sunt 
aspru sancţionate de către orientali: dacă sunt „în jos” (acesta e un termen tehnic intraductibil 
pentru profani) e catalogat ca fiind desfrânare, iar dacă sunt „în sus” trebuie multă păzire ca astfel 
să nu se „decadă” fie în mândrie, fie în desfrânare din ne-veghere ori din lipsa de observaţie a 
părintelui duhovnicesc. 

4 Convorbiri cu Cioran — Los detalles minimos y las pasiones desencadenadas, p. 84; 
interviu cu J. L. Almira, preluat din cotidianul E! Pais — 13 nov. 1983. 

+ EMIL CIORAN (1994), Căderea in timp, Bucureşti, Editura Humanitas, p. 75. 

Abstract 


In this paper, the author tries to investigate the origin of Cioranian thinking, in order to 
understand the paradoxical structure of the fragment, which is to be considered the stylistic unity 
of his thinking. Two senses express sufficiently this origin: the pure resistance or lucidity of the 
consciousness that denies God and the torture of the search for God. The paradoxical structure of 
the Cioranian fragment is born from these two genuine senses. In conclusion, the author sustains 
that Cioran maintains himself between the two mentioned senses and that he regards the fragment 
as a place for describing the phenomenality of the human life. From this perspective, the 
Cioranian thinking is close to Kierkegaard’s philosophy. 

Keywords: Cioranian thinking, lucidity, possibility of believing, relation God-man, phenomenality. 


Este cunoscut faptul că gândirea lui Cioran, socotită semnificativă in 
orizontul filosofiei contemporane, a fost raportată, în vederea prezentării şi 
interpretării ei, la mai multe modele de filosofare proprii istoriei filosofiei; mai 
cu seamă la nihilism, pesimism, scepticism şi gnosticism. Ca tehnică de lucru 
pentru un istoric al filosofiei, acest fapt este cu totul firesc, fiindcă în acest fel 
opera interpretată este scoasă din sine şi din mediul ei „natural” (cultural) şi este 
prezentată, chiar re-construită, prin câteva caracteristici care pot fi recunoscute 
de cei care se ocupă cu filosofia. Metodei genealogiei concepțiilor filosofice, 
tributară istorismului, i-a trecut, totuşi, vremea, iar miza cea mai tentantă pentru 
exegetii de astăzi, care nu abandonează perspectiva istorică (firească, dacă nu 
trece în condiţie de istorism), pare a fi abordarea sistematică, tematică, aporetică 
a operei cercetate; aceasta înseamnă că de la bun început este ales (stabilit) un 
anumit model de filosofare, cu o bună reprezentare în istoria mai veche sau mai 
nouă a filosofiei, şi că tocmai din perspectiva dominantelor sale tematice, 
operaţionale etc. sunt formulate sensuri ale obiectului prezentării şi/sau 
interpretării. Privilegierea unui asemenea model nu este scutită de accente 
istoriste; acestea nu se află, de fapt, în mod necesar în legătură cu un model sau 
altul de preluare şi prelucrare filosofică a unei opere, în vederea interpretării 


1 Universitatea din Bucureşti, cernicav@yahoo.com 

sale, ci ele rezultă din felul în care se lucrează cu un anumit model. Oricum, în 
privința exegezei cioraniene, privilegiul pare să aparțină, astăzi, criticii 
sistematice, deşi intenţiile accentuat istorice nu-i sunt străine. 

Dintr-o anumită perspectivă, această metodologie poate avantaja gândirea 
lui Cioran în sensul dezvăluirii unor sensuri care cu adevărat îi aparţin, pornind 
de la ceea ce ea are de spus prin sine, oarecum autonom de orice pre-lucrare 
istoric-culturală a sa. Pe de altă parte, depotentarea aspectului istoric — în scopul 
evitării istorismului — nu este ea însăşi lipsită de consecinţe mai greu de admis 
sau cel puţin controversate. De exemplu, pornind de la „cazul” deschis aici, al 
lui Cioran, anularea semnificatiilor operei sale româneşti, în bună măsură socotită 
semnificativă până de curând doar „istoric”, poate bloca, sau măcar denatura, 
interpretarea lucrărilor franceze. De aceea, interesul tot mai clar al unor 
interpreţi străini pentru perioada românească a lui Cioran are nu doar 
legitimitate, ci şi forță hermeneutică”. Totuşi, sunt interpreţi de la noi, care, 
constatând legăturile gândurilor lui Cioran cu acelea ale lui Nietzsche sau 
Schopenhauer, uită ei înşişi de perioada primă a celui interpretat. Bineînţeles, 
putem uita ceea ce ştim, la un moment dat, că este lipsit de importanţă într-o 
privinţă sau alta. Dar în cazul lui Cioran, nu este importantă perioada sa de 
formare? Discutăm de mai mult timp, începând chiar cu partea ultimă a 
perioadei interbelice, continuând în „epoca” noastră culturală mai veche, 
încheiată acum vreo două decenii, despre „Școala lui Nae Ionescu’, şcoală de 
filosofie căreia îi aparţine şi Emil Cioran. Dar nu-i aparţine acesteia mai 
degrabă cu lucrările sale româneşti? Şi dacă tocmai acestea se aşează într-un 
asemenea orizont, atunci care este legătura gândurilor pe care ele le cuprind cu 
cărțile cioraniene de mai târziu? Trebuie pusă această ultimă întrebare, fiindcă 
una dintre ipotezele de lucru ale oricărui cercetător al unei opere filosofice este 
aceea a unităţii operei în cauză. In cazul lui Cioran se adaugă acestei idei şi 
rezultatele unor cercetări recente, care semnalează legături semnificative între 
segmentul românesc şi cel francez ale operei sale. În plus, Cioran însuși, în 
dialoguri şi interviuri, se referă deseori la perioada românească a operei, 
constrângându-l, cumva, pe investigatorul acesteia să ţină seama şi de cărțile 
scrise de el în limba română. 

Demersul din studiul de faţă admite de la bun început ideea ca Cioran şi-a 
atitudinalizat gândirea, dându-i un anumit sens, încărcând-o cu anumite 
semnificaţii, încă din perioada românească. În consecinţă, ceea ce el a scris în 
limba franceză, în deceniile care au urmat celui de-al doilea război mondial, se 
află sub determinarea — ori cel putin sub înrâurirea — a ceea ce autorul a ,,trait” 


? A se vedea, printre altele: SYLVIE JAUDEAU (1990), Cioran ou le Dernier Homme / 
Cioran sau Ultimul om, Paris, José Corti; FERNANDO SAVATER (1975; 1999 — ed. rom.), Eseu 
despre Cioran, Bucureşti, Editura Humanitas; TOMISLAV SUNIC (2004), Emile Cioran and the 
Culture of Death, www.rosenoire.org/articles/sunic-cioran.php; KEES BAKHUYSEN (2007), 
Cioran, comedian or martyr?, www.philograma.wordpress.com. 

(a invatat, a gandit, a scris, a judecat, a criticat, a repudiat etc.) in perioada sa de 
formare. Şi fiindcă mai toți comentatorii, exegetii, interpreţii lui Cioran au 
observat faptul că acesta se spune continuu pe sine, că se are continuu in vedere, 
fiindcă el se pune pe sine în cauză neîncetat, hartuindu-se cu fel de fel de 
întrebări, uimiri, neînţelegeri etc., pe care el însuşi le „trăieşte”, trebuie căutată 
originea acestei veritabile atitudini a gândirii lui Cioran. Unde s-ar putea afla 
ea? Si care îi sunt coordonatele filosofice şi culturale? Felul in care intră ea în 
expresie (în fragmentul cioranian) nu este unul obişnuit: dimpotrivă, tocmai 
acest „aspect” stilistic reprezintă „avangarda” gândirii cioraniene. 

Mai sus afirmam că atitudinalizarea filosofică a gândirii cioraniene a 
survenit în perioada sa „românească”, aceasta înseamnă că dintotdeauna — în 
întreaga opera — „fragmentele” lui Cioran nu au putut fi indiferente fata de o 
anumită poziţionare a omului în lume, că ele, chiar şi atunci când vizează direct 
existența individuală (a gânditorului însuşi) propun şi un sens propriu-zis 
universal, în care se pot regăsi multi alti căutători de sens pentru propria lor 
existenţă, la limită, însuşi omul. De aici, din această universalizare „semantică” 
a unei experienţe individuale, succesul de public al cărților lui Cioran, dintr-o 
anumită perioadă, şi interesul celor „neentuziaşti”, care suportă cu greu 
„neajunsul de a se fi născut”, pentru persoana lui Emil Cioran. 

În sensul de a ilustra afirmaţia referitoare la atitudinalizarea filosofică a 
gândirii cioraniene încă din perioada sa românească, dar şi pentru a deschide o 
cale de interpretare a acesteia în vederea găsirii unei cai către originea gândirii 
lui Cioran, unul dintre scopurile acestui studiu, trebuie revăzută şi relaţia dintre 
Cioran şi Nae Ionescu. Două fapte mi se par semnificative pentru această 
chestiune: a) tematizarea frontală a problemei sensului existenţei (individuale), 
problemă metafizică fundamentală pentru Nae Ionescu în ultima sa perioadă de 
activitate didactică, aşa cum o arată cursurile sale, îndeosebi ultimul său curs de 
metafizică, ţinut în 1936-1937”, problemă socotită la fel de importantă şi de 
discipolii săi; b) atitudinea clar formulată de Cioran în privinţa imposibilității 
(sale) de a se lăsa cuprins de iluzia valabilitatii divinului. Semnificativă pentru 
primul fapt îmi pare a fi opera discipolilor, toți foarte sensibili fata de 
chestiunea construcției unui sens de viaţă (individuală). Pentru al doilea fapt, 
semnificativă este atitudinea tranşantă a lui Cioran fata de o anumită ,,atitudine” 
a profesorului său de la Facultatea de Filosofie a Universităţii din Bucureşti, 
formulată ca atare, fără menajamente, într-un text al discipolului din 1937“. 

În ultimul său curs de metafizică, Nae Ionescu susţine ideea că filosoful 
veritabil nu-şi pune doar întrebări despre statutul diferitelor discipline filosofice, 
mai cu seamă despre metafizică, ci acesta deschide problema sensului vieții 
umane, după ce trăieşte o criză a conştiinţei prin care înţelege că existenţei 


3 NAE IONESCU (1999), Tratat de metafizică, Bucuresti, Editura Roza Vanturilor. 
4 EMIL CIORAN (1991), „Nae Ionescu şi drama luciditatii”, Singurdtate şi destin, 
Bucureşti, Editura Humanitas, pp. 314-318; ediţie îngrijită de Marin Diaconu. 

omeneşti nu-i este evident sensul său şi tocmai de aceea trebuie căutat, cu 
înfrigurare, un sens şi trebuie trăită ca atare căutarea şi, pe cât cu putinţă, însăşi 
dibuirea sensului (dacă devine cu putință, la un moment dat). Dimensiunile 
acestei căutări (de sine) sunt puse in propria măsură prin ceea-ce-este (fiinţa) şi 
prin ceea-ce-nu-este (nimicul): instante extreme ale experimentelor reflexive, 
totuşi singurele funcționale când este vorba despre om. Trăirea sensului existenţei 
(proprii) înseamnă, cumva, recuperarea sensului de fiinţă (al propriului sine, 
precum şi al lumii) prin expierea „crizei” de cunoaştere pe care o provoacă 
experimentarea nimicului (ce presupune, dincolo de simpla cunoaştere: plictisul, 
angoasa, îngrijorarea în privinţa rostului existenţei proprii etc.). 

Faptul că unele sensuri proprii gândirii lui Cioran se reglează, cel puţin în 
perioada sa de început, şi în funcție de gândirea (sau filosofia) lui Nae Ionescu, 
reprezintă, acum, pentru o bună parte a exegezei cioraniene, un fapt aproape 
banal. Ceea ce are semnificaţie însă nu este această legătură formală dintre cei 
doi, ci mai degrabă atitudinea despre care aminteam mai sus, aceea care pune 
ordine, în ultimă instanţă, în întreaga gândire cioraniană. În articolul din 
„Vremea”, din 1937, amintit mai sus, Cioran scrie: „Am auzit spunându-se: 
bine, dar nu crede în nimic (Nae Ionescu — n. C.). Ce naivitate! El ştie că a crede 
nu e totul. Si oamenii vorbesc de nihilism. Obiectia (pe) care i-aş face-o eu este 
că a găsit în lumea asta ceva în ce să creadă. Să nu fi tras ultimele concluzii? Ce 
n-aş da să pot şi eu crede că nu crede în nimic!” Ce am putea înţelege de aici, 
în primă instanță? El, Emil Cioran, nu crede în nimic! lar Nae Ionescu, în 
măsura în care crede, ori nu a tras ultimele consecinţe, ori, dacă le-a tras, nu a 
ajuns la cele fireşti, aşa încât se înşeală. Desigur, se înşeală radical; pentru ca 
cel în care crede nu este un lucru oarecare, ce ar putea „păcăli” pe cineva o 
vreme, devenind astfel posibil, într-un anumit moment, adevărul despre 
nimicnicia sa; cel in care crede este Dumnezeu însuşi. $i, odată ajuns aici, la 
Dumnezeu, — chiar înşelându-te radical — nu te mai poţi întoarce. Nae Ionescu l- 
a găsit pe Dumnezeu şi s-a regăsit pe sine, pretinde el. Pentru Cioran, o 
asemenea „descoperire” este mai degrabă un eşec. Desigur, în măsura în care 
Dumnezeu este primit cu neîndoielnică încredere, aşa cum se întâmplă în cazul 
Profesorului; altminteri, nici nu merită a fi scos vreun cuvânt despre El sau 
despre experienţa care îl priveşte dinspre condiţia de om. 

Primul fapt semnalat mai sus privind legătura gândirii lui Cioran cu 
filosofia lui Nae Ionescu — tematizarea frontală a problemei sensului existenţei 
(individuale) — are doar un sens de indiciu în privinţa tematicilor cioraniene, atât 
din cărţile perioadei româneşti, cât şi ale celor din perioada franceză. În plus, 
filosofia europeană a vremii credita teme ,,existentiale” şi „existenţialiste”, aşa 
cum sunt şi cele amintite mai devreme aparținând mediului filosofic românesc 
interbelic. Al doilea fapt — atitudinea clar formulată de Cioran în privinţa 


> Ibidem, p. 315. 

imposibilității (sale) de a se lăsa cuprins de iluzia valabilitatii divinului — este, 
însă, cu totul semnificativ pentru un demers interesat de „originea” gândirii lui 
Cioran şi de sensurile sale care participă la unitatea operei cioraniene. 

Nu este vorba la gânditorul român, bineînţeles, despre un refuz „voit 
conştient” al validității gândului despre divin şi despre şansele acestuia de a 
pune în sens însăşi existența umană, cât despre o „conştiinţă lucidă”, survenită 
pe fondul întrebărilor chinuitoare ale gânditorului despre rostul existenţei 
(individuale), conştiinţă care admite, înainte de toate, mizeria existenţei 
omeneşti — în genere, a existenţei — şi imposibilitatea salvării, admite „neajunsul 
de a se fi născut”. Neîndoielnic, Dumnezeu l-a provocat neîncetat, i-a dat 
târcoale lui Cioran toată viata: dar el s-a păstrat vigilent, neîngăduind nici o 
fisură în atitudinea sa. Descoperirea şi acceptarea lui Dumnezeu, precum şi 
opusul lor, nu ţin, totuşi, de voinţă; Cioran recunoaşte în Convorbirile sale că el 
a încercat să creadă, dar nu a reuşit”. Pe de o parte, este vorba si despre o 
rezistenţă pură în faţa slăbiciunilor omeneşti (totuşi, veritabile puteri), care 
odată lăsate să se manifeste în voie, pot avea ca efect o „ameliorare” a 
luciditatii; pe de altă parte, este vorba despre o condiţie originară a existenţei 
individuale a lui Emil Cioran, constând în neputinta actului credinţei (în 
Dumnezeu; Nae Ionescu l-a găsit pe Dumnezeu, după însăşi mărturisirea celui 
în cauză, trădând însă luciditatea căutătorului sensului existenţei omeneşti, după 
cum susține Cioran; apoi el, Nae Ionescu, a crezut şi în ființă, în neam etc.; 
Cioran, însă, n-a putut crede în nimic, în afară de însuşi rostul de neclintit al 
poticnirii, al chinului de a nu crede, al luciditatii pure, altfel spus). Aşadar, este 
vorba aici despre neputinta actului credinţei în condiţiile chinului de a-l face 
posibil. De o parte se află veghea asupra luciditatii conştiinţei, de alta, chinul de 
a transforma în posibil ceea ce datele originare ale existenetei lui Emil Cioran 
făcuseră, de la bun început, aşa cum pretinde el însuşi, imposibil: credinţa. Pe 
scurt, rezistența pură întru luciditatea conştiinţei, care îl aneantizează pe 
Dumnezeu, şi chinul căutării acestuia: iată cum ar putea arăta formula 
originaritatii gândirii lui Cioran. 

Cel de-al doilea sens — chinul căutării lui Dumnezeu, a unei putinte de a 
crede, mai bine spus — are o legătură categorică tocmai cu „felul de a fi” al lui 
Cioran; de aici sensul întâmplărilor despre care el vorbeşte în Convorbiri, 
amintindu-și copilăria şi adolescenţa: jocul cu craniile în cimitir, plăcerea 
conversatiilor cu oamenii simpli, ,,nestricati”, dar mai cu seamă insomnia sa. 
Cel dintâi sens — rezistenţa pura întru luciditatea conştiinţei — este o atitudine 
aleasă, cercetată, păstrată sub anumite condiţii, judecată din când în când, 


„Nu cred nici în Dumnezeu, nici în altceva. Dar am avut o criză religioasă; de exemplu, pe 
la douăzeci şi şase de ani, un an întreg n-am făcut altceva decât să citesc mistici şi vieţi de sfinţi. 
La sfârşit, am înţeles că nu eram făcut pentru credinţă, mi-am dat seama de acest lucru datorită 
unei mari crize de disperare.” — EMIL CIORAN (1993), „Anarhie, disperare, tinereţe”, 
Convorbire cu Lea Vergine, în vol. Convorbiri cu Cioran, Bucureşti, Editura Humanitas, p. 126. 

niciodată însă trădată. Aceasta are legătură cu anii de formare ai lui Cioran in 
mediul cultural al Bucureştiului interbelic şi cu „atitudinea trădătoare” a lui Nae 
Ionescu în privinţa luciditatii privind sensul existenţei omeneşti. Cioran a 
deprins propria sa atitudine tocmai pe fondul unui conflict deschis cu atitudinea 
profesorului său; şi nu a mai părăsit-o niciodată: dovadă, scrierile sale franceze, 
cele care, de fapt, au urmat „iluminării” autorului privind rezistenţa pură, care îl 
neagă pe Dumnezeu (care neagă şi fiinţa, şi neamul etc.). E drept, semnele 
acestei luciditati rezistente in forma sa pură se găsesc încă în primele sale cărți 
româneşti, mai cu seamă în Lacrimi şi sfinți (1937). Dar aici se simte încă 
preeminenta căutării: Cioran încă încerca să-şi nege propria fire, căutându-l pe 
Dumnezeu”. Sunt pagini întregi în lucrarea tocmai amintită unde fâlfâie aripa 
divinului: tocmai acolo Cioran pare a fi mai inspirat. Dar gândul ca atare despre 
existenţa lui Dumnezeu, precum şi semnul clar al credinţei, Cioran nu le-a putut 
arăta în fragmentele din această carte; aşa cum nu le va putea arăta nici mai 
târziu, când tocmai rezistenţa aceasta pură întru luciditate va stabili „regula de 
metodă” a exprimării gândurilor cioraniene, iar nu căutarea febrilă a lui 
Dumnezeu. Acum, în perioada franceză, deşi chinul nu încetează, Cioran devine 
„sceptic”, „nihilist”, „pesimist”, „gnostic” etc.; şi toate cele enumerate au sens 
pentru această depotentare a căutării lui Dumnezeu şi trecere în fata a rezistenţei 
pure întru luciditate. De aici, poate, diferenţa — dacă nu o fi o simplă distincţie 
de accent — între Cioran al cărţilor româneşti şi cel din cărțile franceze. Oricum, 
cei interesaţi de gândirea cioraniană din a doua parte trebuie să o cerceteze şi pe 
cea dintâi, care oferă orizontul în care poate fi dezvăluită însăşi originea gândirii 
cioraniene, în genere. Este vorba despre o descoperire veritabilă, care nu presupune 
doar simplul anunţ — apelul indiferent — al originii, ci însăşi confruntarea 
„lucidă” cu aceasta, pentru că, orice căutător al sensurilor cioraniene, în fragmentele 
autorului, este, de fapt, „subiectul” unei căutări de sine. Fără o punere în cauză 
de tipul atitudinii cioraniene, nu cred sa fie posibilă o apropiere semnificativă de 
rosturile gândirii lui Cioran. 

Ne-am putea gândi la o anumită poziţionare a celor două elemente ale 
originii gândirii cioraniene, în privința întemeierii şi funcției lor: să fie înainte 
chinul căutării lui Dumnezeu, ori rezistenţa pură întru luciditatea conştiinţei 
care îl neagă pe Dumnezeu? Dacă luăm astfel lucrurile, atunci scăpăm din 
vedere unitatea originii („unitatea originară a originii”, s-ar putea spune). Ceea 


7 Câteva exemple: „Pentru fiecare om, Dumnezeu este întâia amintire. Dar cum regresiunea 


în memorie este un efort irealizabil pentru muritorul de rând, sfinţii o îndeplinesc fără ca să 
înţeleagă totdeauna sensul straduintelor lor.”, CIORAN (2006), Lacrimi şi sfinți, Bucuresti, 
Editura Humanitas, p. 20. „În fond, nu “există” decât Dumnezeu şi cu mine, şi poate încă vreo 
câteva iluzii. Dar tăcerea lui ne infirmă pe amândoi. Se prea poate ca nimic să nu fi existat, 
niciodată.” — Ibidem, p. 94. „Te apuci să crezi în Dumnezeu din orgoliu. Este — dacă nu plăcut — în 
tot cazul “onorabil”. De nu te pasionezi de El, trebuie să te ocupi de oameni. Dar cine poate cădea 
atât de jos!” — Ibidem, p. 165. 

ce poate căpăta o oarecare relevanţă în vederea unei interpretări a gândirii lui 
Cioran este mai degrabă jocul acestor două elemente, în acelaşi „fragment” 
cioranian, sau, poate, într-o carte; la limită, în întreaga sa gândire. De exemplu, 
în Căderea în timp, ultima parte mult lăudată de Cioran însuşi, numită Căderea 
din timpi, chinul căutării este mai expresiv, cred, decât în oricare carte sau parte 
de carte franceză”. Cum acelaşi chin poate fi găsit, în expresii la fel de potrivite, 
dar care închid convulsiile unei conştiinţe insuficient lămurite în privinţa 
rosturilor sale pentru expresia însăşi, în Lacrimi şi sfinţi. Rezistenţa aproape 
surdă fata de fel de fel de tentaţii ale unei vieţi entuziasmate — de ea însăşi sau 
de chipurile lumii sale — se simte în fiecare fragment din prima sa carte 
franceză: Précis de décomposition / Tratat de descompunere". 

I s-ar potrivit firii lui Cioran, în aspectul care ne interesează aici, anume 
neputinta lui de a crede, faptul că şi-a stabilit, fără trădare, această atitudine 
constând în luciditatea pură a celui „căzut din timp”? De vreme ce neputinta de 
a crede şi rezistenţa întru luciditatea pură constituie împreună unitatea gândirii 
lui Cioran, înseamnă că problema acordului lor este una superfluă. Totuşi, pot fi 
urmărite jocurile lor în fragmentele cioraniene şi astfel pot fi puse în sens (într-un 
nou sens) multe vorbe ale acestora. Dar „greutatea” celor două sensuri care dau 
unitatea originii gândirii cioraniene poate fi mai bine „citită” în înseşi datele 
„istoriei” lor, e drept, mai cu seamă în cele ale unuia dintre ele: rezistenţa pura 
întru luciditatea conştiinţei. Iar din această perspectivă, fragmentul citat mai sus, 
referitor la Nae Ionescu, este esenţial. Luciditatea înseamnă a trage ultime 
consecinţe din ceea ce este trăit ca atare; înseamnă a interpreta. Şi pentru că 
viata este trăită (ar putea fi altceva ¢rait?), rezistenţa pură întru luciditatea 
conştiinţei devine ,,metoda” de interpretare a vieţii. Ce presupune acest fapt? 
Care sunt sensurile lui pentru relaţia dintre interesul „pentru sine” al cititorului 
fragmentelor cioraniene şi aceste fragmente înseşi? Se spune Cioran doar pe 
sine, într-un solilocviu neîntrerupt, ori fragmentele sale vorbesc despre însăşi 
condiţia omului: eternă, istorică, sau căzută din timp? 

Atitudinea fermă implicată de rezistenţa pură nu îngăduie nici un fel de 
entuziasm pentru vreun lucru omenesc. Dar cel lucid are, totuşi, „beneficiile” 
lui, de vreme ce se ţine pe sine atât de încrâncenat împotriva oricăror sensuri de 
viata care transcend consecinţa firească (,,naturala’’) a trăirii vieţii, în datele ei 


5 Cf. CIORAN (1993), Acedia, Convorbire cu Sylvie Jaudeau, în Convorbiri cu Cioran, 
pp. 188-212; pentru această problemă, p. 211. 

° La Chute dans le temps (1964) / Căderea in timp, Bucureşti, Editura Humanitas, 1994. 
Iată un fragment ilustrativ: „Cel ce vrea să fie mai mult decât este, va fi totdeauna mai putin. 
Dezechilibrului tensiunii îi va urma, după un răstimp mai mult sau mai puţin lung, cel al relaxării 
şi al abandonului. Această simetrie odată propusă, trebuie să mergem mai departe şi să 
recunoaştem că în cădere e cuprins un mister. Decăzutul nu are nimic comun cu ratatul; el ne duce 
mai curând cu gândul la cineva ca ar fi primit o lovitură supranaturală, ca şi cum o putere 
malefică s-ar fi înverşunat împotriva lui, luându-i minţile.” — Ed. rom., pp. 171-172. 

10 Précis de décomposition (1949) / Tratat de descompunere, Bucureşti, Editura Humanitas, 1992. 

elementare (temeinice): nimic nu poate anula „neajunsul de a ne fi născut”. 
Cred că aceste „beneficii” ţin de luciditatea însăşi şi de adevărul propriu 
acesteia: ea însăşi. Lucidul ştie că ceea ce poate avea o oarecare semnificație 
pentru el este însăşi singurătatea sa; de aici nonsensul credinţei in izbăvitor, în 
binefăcător, mântuitor etc. Luciditatea conştiinţei îşi oferă sieşi resursele 
rezistenţei, aşa încât cel lucid este de-a dreptul autonom, fiinţă liberă. In prima 
sa carte românească, Pe culmile disperării (1934), Cioran pare a fi chinuit nu 
atât de neputinta sa de a crede, cat de pericolul de a-şi fisura luciditatea, 
acceptând, fără voia sa, ,,solutii” izbăvitoare in fata problemelor sale de 
existenţă, pe acestea din urmă le păstrează el proaspete. Poate că modul de viaţă 
al lui Cioran, cunoscut deja publicului, într-o oarecare măsură, sub aspectul său 
spectacular, are o anumită legătură cu acest „adevăr” al său, ca „subiect” lucid, 
deci autonom, suficient sieşi. Numai că toate acestea au sens din perspectiva 
interpretării vieţii. Cioran îşi trăieşte viaţa în forma interpretării vieţii: 
conţinutul vieţii sale este o atitudine în fata vieţii; aşadar, atitudinea nu este 
exterioară conţinutului de viaţă, trăirilor, socotite de cei mai mulţi dintre noi 
drept „surprize”, „evenimente”, ci tocmai ea constituie „substanţa” vieţii, adică, 
totodată, suportul şi „carnea” ei. „Timpul s-a retras din sângele meu; se 
sprijineau unul pe altul şi curgeau împreună; acum s-au coagulat; de ce să mă 
mai mir că nimic nu mai devine? Doar ele, dacă s-ar porni din nou să curgă, m- 
ar mai putea întoarce printre cei vii, scoţându-mă din această subeternitate în 
care putrezesc”"". 

Luciditatea trăită de Cioran şi rezistenţa cu care o apără sunt ele însele 
aspecte ale interpretării vieţii. Dar poate fi interpretarea, ea însăşi, fapt de viaţă, 
trăire întocmai, aşa cum sugeram mai sus? Dacă da, atunci Cioran scrutează 
înseşi rădăcinile lumii, ,,ratiunile” ei de a fi; în plus, această lume este chiar 
lumea sa, aceea ruptă din „lumea istorică” şi din sine, pentru a o locui după 
convenţii proprii: în fond, nimic nu scapă interpretării sale, de vreme ce viata sa 
este, în chiar substanța proprie, interpretare. Lucrurile sunt, cumva, aşa cum 
profetiza Nietzsche: veritabilul filosof („noul filosof”) va împrospăta viața, 
interpretând (reevaluând înseşi valorile). 

Interpretarea, fapt cu rezonanţe metodologice, amintind de una dintre 
operaţiile filosofice exploatate îndelung de gândirea contemporană, pare uneori 
a nu fi, la Cioran, decât un artificiu stilistic; sunt atâţia cititori ai textelor sale 
care susțin că i-au prins artificiul: „stilistul” exploatează semantic până la limita 
cuvântul, fără a-l umple cu semnificaţii propriu-zis experientiale sau 
experimentale. Ceea ce conduce către o asemenea „interpretare” a fragmentelor 
sale nu este atât rotunjimea spusei — aproape nefirească, uneori —, cât 
fenomenalitatea de care spusa dă seamă. La Cioran, fenomenologia nu are nici o 
şansă: lipseşte, continuu, în mod paradoxal, tocmai subiectul (suportul) ori 


11 Căderea în timp, p. 164. 

sansa acestuia de a crea sens din sine; fenomenalitatea este pura, asemenea 
luciditatii din care se naşte. Spuneam, mai sus, că lumea lui Cioran, aceea pe 
care o locuieşte el, este ruptă din „lumea istorică” şi din sine; dar din sinele său 
întreg: tocmai de aceea el nu se mai are pe sine şi nu-şi mai este nimic. Ravneste 
singurătatea, anume singurătatea pură; căci numai cele pure au sens pentru el: 
luciditatea, fenomenalitatea; dar cine îşi doreşte singurătatea pură? Doar cel 
țintuit într-o lume care este fenomenalitate şi atât. Cioran are o lume, dar nu se 
are pe el însuşi; contrar, aşadar, celor susţinute, de regulă, de cititorii grăbiţi, 
care, pornind de la constatarea că Cioran se spune pe sine întotdeauna, doar pe 
el însuşi (în/cu sinele său), admit apoi că numai acesta din urmă este prezent în 
fragment, nemaifiind, acolo, nimic altceva. De fapt, tocmai el nu este; este, în 
schimb, lumea (sa). Numai că lumea aceasta a sa este — paradoxal! — el însuşi: 
de aici dreptatea pe care o pot avea chiar şi cititorii săi grăbiţi. Rămâne însă, 
indiferent cum sunt acceptate aceste sensuri — este el însuşi sau doar lumea sa 
(tot ca un fel de el însuşi) — pura fenomenalitate, ca expresie a luciditatii pure 
cultivate maximal de Cioran pentru a-şi adânci chinul neputinței de a crede, 
pentru a-l duce dincolo de naturalitatea sa. 

O descriere a fenomenalitatii („lumii vieţii”) specific cioraniene este o 
întreprindere care depăşeşte limitele temei de față. Poate că tocmai ea ar trebui 
să apropie gândirea cioraniană de modelele de filosofare amintite la început: 
nihilism, scepticism, pesimism, gnosticism. Oricum, Cioran îmi pare a fi, prin 
această fenomenalitate a trăirilor, prinsă în cuvintele „fragmentelor”, la fel de 
apropiat de Kierkegaard, pe cât este de Schopenhauer şi mai cu seamă de 
Nietzsche. Apropierea de filosoful danez nu are sensul unei ,,generalitati” 
privind formula de filosofare: Cioran nu este, prin aceasta, un filosof 
existentialist, aşa cum sunt câţiva gânditori din secolul al XX-lea, inspirați de 
Kierkegaard. Mă refer, în privinţa acestei apropieri, numai la fenomenalitatea 
poticnirii, a încercării disperate de a atinge credinţa, ştiind că tocmai calea 
aceasta, fără capătul ei, reprezintă sensul faptului de a fi, care e tot una cu faptul 
de a trăi. E drept, Kierkegaard vorbeşte şi despre o împlinire întru credinţă, nu 
doar despre efortul de a o atinge; exemplul lui Avraam, din Frică şi cutremur, o 
confirmă”. Dar chiar şi aşa, împlinirea credinţei nu tine de o desăvârşire trăită 
euforic, de ceea ce îndeobşte numim „ fericire”, ci de chinul evidenţei, evidenţă 
care nu absolvă de orice suferinţă, ci adânceşte suferinţa; nu este vorba despre o 
suferință „estetică” sau „etică”, după conceptele corespunzătoare ale lui 
Kierkegaard, ci despre una „religioasă”, dusă până la capăt: aici se află, în fapt, 
credinţa împlinită. Tocmai pentru că suferința „religioasă” din acest scenariu îl 
are pe Celălalt viu, prezent şi activ ca atare, acest scenariu poate fi socotit, din 
perspectivă filosofică, drept fenomenologic; fenomenul este totodată Celălaltul 
(Dumnezeu însuşi) şi Eu (Avraam); el se lasă pe sine să iasă la iveală, prin chiar 


12 Cf. KIERKEGAARD (2002), Frică si cutremur, Bucuresti, Editura Humanitas; trad. Leo Stan. 

faptele lui Avraam, prin hotărârea sa de a-l dărui pe Isac, propriul fiu, Celuilalt, 
adică lui Dumnezeu: aceasta ne spune Kierkegaard, dacă privim scenariul acesta 
sub condiţie filosofică. 

Cioran, în schimb, vorbind despre suferință şi suferind el însuşi, 
chinuindu-se pentru a crede, convins fiind, însă, că nu îi este dat să ajungă până 
aici, rămâne lucid, dispus, adică, să nu admită nici un compromis privind 
acceptarea „puterii” care l-ar scoate din această situaţie. El crede, totuşi, în 
ceva: că, scos de aici, va pierde, odată cu luciditatea, şi suferinţa. Dar suferinţa 
aceasta care ar putea fi pierdută nu este decât una „patologică”, în limbaj 
kantian (nu practică, după legea morală), sau „estetică”, potrivit limbajului 
kierkegaardian. Cioran pare a nu accepta că suferinţa este însăşi legea umanului, 
deşi, pe de o parte, el o spune deseori, fie direct, fie voalat, direct despre sfinţi şi 
mistici, indirect despre oamenii obişnuiţi, deşi, pe de altă parte, umanul 
conceput de el este şi dincolo de ,,patologia” specifică, pe cale către o 
„patologie” de sursă divină. Fenomenalitatea cioraniană nu este, totuşi, semnul 
unei neputinte, anume al celei după care eticul şi religiosul, în limbaj 
kierkegaardian, nu ar fi recunoscute ca atare. Mai degrabă, fenomenalitatea se 
deschide şi se lărgeşte pentru a cuprinde cu sine orice fapt omenesc atins — şi 
nici nu s-ar putea altfel — de suferinţă. Ea este şi etică şi, până la un punct, chiar 
religioasă. Este religioasă, atât cât este cu putință: până ce tocmai Celălaltul 
capătă chip în chiar firea „eului” propriu. Dar din această clipă, fenomenalitatea 
îşi epuizează resursele, se împlineşte. ,,Abuzez de cuvântul Dumnezeu, îl folosesc 
ades, prea ades. O fac de fiecare dată când ajung la o limită şi am nevoie de-o 
vocabulă ca să numesc ceea ce vine după. Între Dumnezeu şi De-neconceput, îl 
prefer pe primul”!?. Cioran se află, de fapt, chiar la această limită; iată un motiv 
pentru care, calea sa — aşa cum o arată fenomenalitatea fragmentelor sale — este 
aceea a unei culmi („drumul culmii”), străjuită, de-o parte şi de alta, de neant. 
Este vorba şi aici de un fel de scenariu existenţial, ca la Kierkegaard, de un 
program de viata urmat (trăit) cu înfrigurare, dar acesta nu are sensul înălțimii, 
adică al Celuilalt, care trebuie revelat în propria fiinţă (a „eului”) şi apoi „scos 
în afară” sau lăsat să se arate el însuşi. Un asemenea sens este, totuşi, posibil, in 
fragmentele cioraniene, însă el se închide în fenomenalitatea atotcuprinzătoare, 
care are propria lege: reduce „lumea” la „eu” sau invers, eul la lume. 

Termenii din urmă plasează gândirea cioraniană în zona convențiilor 
moderne. Totuşi, cuvântul lui Cioran pare a fi continuu înaintea gândului; pare, 
desigur. Dar dacă admitem o asemenea ipoteză, atunci gândirea lui Cioran, tocmai 
în fenomenalitatea sa atât de bine exprimată stilistic, reprezintă dovada unei 
postmodernitati apropiată de formula lui Vattimo. „Gândirea slabă” nu este gândire 
ineficientă; dimpotrivă: este gândire deschisă către propriul său oponent — în 


13 CIORAN (1994), Mărturisiri şi anateme, Bucureşti, Editura Humanitas, trad. Emanoil 
Marcu; pp. 26-27. 

acest caz, înspre sensibilitatea, în sens afectiv — pentru a-l prelua şi a-l face 
părtaş la re-constructia propriului „obiect”: însăşi existenţa individuală. De 
altminteri, cred că gândirea postmodernă, de factura tocmai amintită, se închide 
într-o fenomenalitate care nu mai are de-a face, până la urmă, nici cu „fiinţa”, 
nici cu „nimicul”: întocmai ca la Cioran. Fără îndoială, rămâne de discutat 
asupra şanselor aceastei ipoteze. Am amintit de ea, doar pentru a legitima 
filosofic, şi pe această cale, fenomenalitatea fragmentelor cioraniene. Cu sensul 
cel mai adânc rămâne, în privinţa filiatiilor gândirii cioraniene, legătura sa cu 
programul existenţial kierkegaardian. În limitele propriei sale vieţi, înfăţişată de 
Cioran ca fiind sensul însuşi al faptul de a fi om, se consumă — dar, paradoxal, 
sporindu-se pe sine — conflictul dintre luciditatea pură care îl neagă pe 
Dumnezeu şi căutarea unei putinte de a crede. De aceea, luciditatea nu apare ca 
atare, ci în forma unei rezistenţe bine ordonate în fata avansurilor, apelurilor, 
„estetice? ale unui Dumnezeu mult prea puternic față de om, iar căutarea 
putintei de a crede în Acesta, ca un chin. Este în joc chinul lui Cioran; şi este, 
desigur, propria sa rezistenţă. Fiind amândouă atât de „individualizate”, cum ar 
putea Cioran să sufere, precum spune Kierkegaard despre adevăratul credincios, 
cu suferinţele lui Hristos? Dar nu cumva tocmai astfel de suferinţe, încă 
„individualizate” şi atât de bine rostuite în orizontul poticnirii veritabile — care 
are, firesc, sensul credinţei — tin sub blocadă înseşi ,,ratiunile” pierderii 
luciditatii şi ale putintei de a crede? Nu ne este îngăduit, pornind de la aceasta 
ultimă observaţie, decât să prindem urma religiosului cioranian, el însuşi „efect” 
aflat sub ordinea fenomenalitatii fragmentelor, ea însăşi posibilă, la rându-i, prin 
cele două sensuri ale gândirii cioraniene, puse în lumină în studiul de fata. 

Cioran, Noica, Eliade or Vulănescu relate their discourse o n history to the categories of 
some social ontology existing before the history itself. As well as Noica and Eliade (though both 
will concede to the historic reality a possible meaning retaken in philosophical knowledge), 
Cioran „avoids” history, not trusting its categories of dynamic, contradictory logic, through a 
skeptical discourse. For him, the creation does not have a historical fundament, being profoundly 
subjective, a result of a supra-stimulation offered by the time of prophecy. 

Vectorii unui stil, spune Blaga, pot sugera duratele lungi, care traversează 
preistoria şi se întretaie sau depăşesc duratele unui stil anume, producând 
sinteze culturale pentru care istoriografia nu are întotdeauna uneltele logic- 
metodologice de a le cerceta. În durata unui câmp stilistic se intretes şi factorii 
temporali, care nu sunt unidirectionati, având rolul unor modele sau paradigme 
care individualizează un areal cultural şi îi aduc un plus de valoare. Lucian 
Blaga acordă o atenţie specială duratei factorilor stilistici, ca şi modelului în 
care, prin ritmuri diferite, stilurile pot coexista (sub aspect sincronic) sau pot 
traversa epocile, având rol de permenente ce pot pune în legătură evenimente şi 
creaţii care, în cronologia lor strictă, istoriografică, nu se pot influenţa. În acest 
mod, putem înţelege că o societate nu se poate afla niciodată la periferie, 
deoarece, în universul culturilor, duratele intrinseci nu au o cronologie tipică, ci 
ele pot relansa oricând o cultură în dialogul creaţiei universale, iar duratele (şi 
ritmurile) de existenţă a unui câmp stilistic nu cunosc granite economice, 
politice şi, în orice caz, nu creează enclave culturale, ci poate, într-o măsură şi 
ea relativă, cel mult, „insule” de civilizaţie. Sincronismul, în înţeles restrâns, 
teoretizează tendinţele reale de dezvoltare interconectiva a valoarilor, în care 

operele de orice fel sintetizează elemente, concepte şi stiluri din cele mai 
diferite zone culturale, într-un proces al cărui element de bază este comunicarea, 
lingvistică, în primul rând. În acest sens, de transmitere, comunicare a valorilor, 
sincronizarea culturilor este un proces real şi istoric extensiv, spaţial, în sensul 
modern, globalizator, dar şi intensiv, de comprimare a mesajului într-un limbaj 
raţional ce „condensează” semnificaţia unor valori şi evoluţia procesului de 
creaţie care uneori durează de generaţii. Jocul acesta, între extensiunea şi 
intensiunea simbolurilor culturale, are o profundă semnificaţie istorică. Dacă în 
extensiunea sincronică are loc un proces de difuziune, prevaland aculturatia, sub 
înțelesul, uneori, de imitație, în intensiune prevalează diacronia şi ritmul de 
creaţie al valorilor — ştiinţifice, filosofice, spirituale în general —, factorul 
decisiv fiind o temporalitate care integrează şi împlineşte creaţia, dar nu una 
istorică, ci o temporalitate circulară, ca cea presupusă de „devenirea întru fiinţă” 
a lui Noica. 

În intensitatea creaţiei primordial este logos-ul şi timpul kairos — al 
împlinirii —, pe când în extensiune, primordială este istoricitatea care tinde să 
acopere nu numai timpul, dar şi spaţiul. Pe cale extensivă, valorile, deşi se 
transmit, riscă să-şi piardă înţelesul, deoarece procesul de comunicare are şi un 
sens de comuniune — înțelegere împreună şi trăire in timp (într-un timp circular) 
a semnificației unei opere. În acest punct, credem, se întâlnesc cele mai 
semnificative idei despre sensul culturii şi valorarea creaţiei la câteva dintre cei 
mai importanţi filosofi şi istorici români din perioada interbelică. Şi tot ca 
prelungire a actului creativ sub semnul devenirii raţionale, într-o logică a 
creaţiei culturale europene, vedea Noica şi valorizarea devenirii istorice de la 
care poate fi întemeiată, în epoca modernă, filosofia: „Filosofia în orice caz, nu 
este evaziune. Ea pleacă de la şi se întoarce la ceea ce este. Dacă a întâlnit pe 
acest «ceea ce este» sub forma devenirii istorice, aşa cum îl întâlneşte astăzi, 
atunci se va întoarce, într-un fel, la devenirea istorică, în înţelesul că va face din 
ea devenirea însăşi. Acesta e obiectul « cel nou » al filosofiei”?. 

Creaţia spirituală este intensivă iar cronotropia operelor esenţiale nu poate 
fi decât o circularitate în care şi devenirea istorică poate fi integrată, iar în 
această circularitate a valorilor şi creaţiilor poate fi înțeleasă şi protocronia 
anumitor gesturi şi opere politice, artistice etc., în sensul de întemeiere şi 
anticipare a devenirii sau a sensurilor sale fundamentale. 

Convergenta timpurilor ar lăsa să se înțeleagă un timp cu mai multe 
sensuri, care anulează istoria şi devenirea de tip istoricist. Ea nu intră în 
contradicţie cu timpul circular, model al resemnificării periodice a creaţiei, a 
potentarii sale prin repetiţia periodică a actului arhetipal. Istoria „alterează” nu 
numai devenirea, dar şi devenirea întru ființă, sub înţelesul oferit acestui 


2 CONSTANTIN NOICA (1984), Trei introduceri la devenirea întru fiinţă, Bucuresti, 

concept de filosofia noiciană, ca şi devenirea de dragul istoriei, in sens 
cioranian, în care creaţia şi apetitul istoric accelerează drumul omului spre 
pierderea esenței sale, în primul rând, a moralității. Timpul sacru, în esenţă, 
ciclic, este contrazis de timpul istoric, linear. Timpul istoric este unul al 
circumstanțelor, al deciziilor care fac din durată un segment liniar care să 
coincidă cu un scop univoc, dincolo de care existenţa nu se împlineşte, ci se reia 
într-o nouă tentativă de umplere a unui gol existenţial. Poate această devenire să 
fie schimbată într-una cu rost, cu sens cultural, aşa cum o recupera Noica, cel 
puţin pentru domeniul cugetării filosofice? Pârvan credea că este posibil, căci 
obiectul istoriei nu îl constituie o devenire a faptelor izolate, ci a faptelor 
esenţiale, cu valoare spirituală. „Faptele spiritului omenesc dominând materia şi 
imprimând naturii voința sa, până la crearea de noi forme chiar între 
organismele vegetale şi animale, prin influențarea sa persistentă şi sistematică, 
aceste fapte şi creaţii alcătuiesc exclusiv domeniul preocupărilor istoricului.” 
Ne putem întreba însă, în ce măsură acest lucru e posibil într-o istorie care nu 
mai este „centrată” ontologic, în care timpul şi-a pierdut dimensiunea sacrului, 
căci omul, în istorie, trăieşte într-un timp şi spaţiu profane, într-o lume descentrata, 
spre deosebire de omul religios, „care doreşte să se situeze într-un «Centru», 
acolo unde există posibilitatea de a comunica cu zeii”?. 

Cioran, Noica, Eliade sau Vulcănescu îşi raportează discursul despre 
istorie la categoriile unei ontologii sociale anterioare istoriei propriu-zise. De 
pildă, aşa cum s-a subliniat anterior, Cioran „ocoleşte” istoria, neîncrezător în 
categoriile logicii sale dinamice, contradictorii — ca şi Noica sau Eliade, deşi 
ambii vor concede realităţii istorice un posibil sens recuperat în cunoaşterea 
filosofică —, printr-un discurs sceptic. Pentru el, creaţia nu are fundament istoric, 
fiind profund subiectivă, rezultat al unei supra-stimulări oferită de timpul 
profeţiei. Este un timp intensiv, care exclude orice „alteritate” locală, 
simbolizând permanentele, ca şi direcţiile în care o societate se poate realiza 
total, rupând legătura cu trecutul. El exclude posibilitatea unor sincronizări 
culturale, deoarece, oricum, odată intrate în istorie, valorile îşi pierd substanţa. 
Revolutiile, de orice natură, nu aduc decât eşecuri, iar Istoria este lipsită de 
sens, individul însuşi, intrat în vâltoarea schimbărilor, va fi total dezorientat, 
pirzându-şi legăturile cu trecutul (anistoric, paradisiac, mitic), dar şi cu viitorul. 
Este aproape o certitudine că Europa va fi jertfita pe altarul cezarismului, deşi a 
fost cea care a susținut că istoriei trebuie să-i jertfim totul — dovadă, tiraniile, 
reformele violente şi războaiele de cucerire —, în final fiind victima propriei 
viziuni istoriste’. Constantin Noica dezvoltă, în scrierile din tinereţe, acelaşi 
discurs antiistoric, pornind din interiorul filosofiei, invocând necesitatea unei 


V. PÂRVAN (1020), Idei si forme istorice, Bucureşti, Editura „Cartea Românească”, p. 54. 

culturi geometrizante, în spiritul unei Mathesis universalis, care lasă in umbră 
spiritul de fineţe“. Dacă nu este de dorit integrarea în actualitatea schimbătoare, 
omul prudent se poate opune devenirii, valorificând datele oferite de ea, dar în 
sens cultural. Rațiunea fiinţei, spune Noica, ridică la un concept general orice 
individual — faptele istorice sunt individualitati temporale — care îşi acordă 
determinatii: „Ceva individual îşi dă sau îşi capătă o determinatie; determinatiile 
alcătuiesc un câmp în jurul individualului. [...] Un om îşi dă determinări variate 
de-a lungul zilei. Ce face ca ziua aceea să aibă sens pentru viaţa sa spirituală? Este 
nevoie peste tot de o conversiune a determinatiilor către ceva, sau întru ceva”?. 
Ontologia istorică noiciană din Mathesis sau timpul distructiv din lucrările 
lui Cioran (timp istoric negativ) nu sunt proprii ridicării moral-spirituale a 
omului, îl readuc sub strictă determinare biologică. Istoria ridică un ecran greu 
penetrabil pentru raţiunea discursivă. lorga vedea însă în istorie, ca şi Pârvan, 
un sens al ordinii şi chiar o protocronie, cu posibilitatea de universalizare. Mai 
mult, la Iorga întâlnim şi un policentrism cultural, prin diferenţierea etajelor cu 
semnificaţii istorice atât în sincronie, cât şi în evoluţie. În ciuda scepticismului 
său, Cioran suscită un alt tip de interes pentru istorie decât cel al prietenului său 
Noica, pentru care istoria poate fi o deschidere, îndeosebi în lucrările de după 
anii *60. Scindarea — căci există o scindare a scepticului — între perfecțiunea pe 
care ai aşteptat-o de la viata în care te avanti zilnic şi înşelarea acestora de către 
timpul brut (meschinăria devenirii) este de ajuns să te facă, paradoxal, un 
iluminat şi să-ți trezească o pasiune pentru „timpul lung” al utopiei care poate 
depăşi istoria. Cioran este atras de excentricii istoriei, de mistici, de 
personalităţile oarecum deviate din fluxul vieţii istorice obişnuite, iar acest lucru 
se datorează, probabil, unei afinitati între excluşi, cum sunt cei care, printr-o 
luciditate exasperata, boicotează istoria. El caută în actul creaţiei o modalitate 
de a se răfui cu trecutul, dar aici se întrevede şi o necesitate stringentă de a uni 
timpurile în eternitate. Cioran ilustrează cel mai bine nevoia de intensiune, de 
dobândire a unui sens total şi de distrugere, totodată, de ardere a etapelor 
temporalitatii istorice (negativitatea curgerii) prin opţiunea pentru timpul 
vizionar, al profetului care poate „să-şi amintească de viitor” — o vorbă care îi 
plăcea lui Noica. Deşi practicarea scepticismului este menită să-i întreţină 
luciditatea, singura care îl poate vaccina împotriva vieţii“, în Cioran se ascunde 
un anahoret citadin, un pustnic al metropolei bântuite de demonii civilizaţiei. În 
cetate, omul se poate întoarce la sine, ferit de privirile transcendentei şi, poate, 
putin plictisit de această insistenţă: „Trebuie să fi încercat multă vreme dorinţa 
de a muri, ca să cunoşti dezgustul de moarte. Sătul de patima sfârşitului, ajungi 
la antipodul fricii de a te stinge. Deşi moartea, ca şi Dumnezeu, dispune de 
prestigiul infinitului, ea nu reuşeşte, precum nici El, să împiedice chinul 

societăţii sau să îndulcească povara excesului $i exasperarea intimitatii prelungi. 
De n-am fi plictisiti de infinit, ar mai exista oare viata? Ce vitalitate secretă ne 
separă de absolut?” Astfel că, încercând să se lepede de istorie, Cioran o face 
printr-o sfidare fara de margini a întregii existente, printr-o ceartă cu tot ce 
reprezintă categoriile universale. Dar, nereuşind să se dezică de tot ce este 
profund uman în subiectivitatea torturată de demersul devenirii, el va căuta în 
devenire scânteia de luciditate extremă care să o rupă ori, dacă acest lucru nu 
este posibil, să-i încetinească, măcar un moment, cursul. Şi el a fost un „osândit 
voluntar” al devenirii, încercând, nu pentru mult timp, pozitivitatea faptei, 
acțiunii în imediat. Conştient că omul nu mai poate reface legătura cu 
eternitatea, că, odată rupte legăturile cu divinitatea, s-a avântat într-o „veşnicie 
negativă”, Cioran refuză să-l vadă agăţat în devenire şi tinzând orbeşte către un 
viitor fără sens. Omul nu numai că îşi joacă şansa istoriei, dar mizează în acest 
joc totul, conform unei logiei care îl împinge mereu mai departe şi care nu îi 
ascunde posibilitatea unui sfârşit tragic. „Nu se mai poate opri şi de aceea nu 
mai e nimic de făcut, viitorul înseamnă prăbuşire; metafizic, istoric, va sfârşi ca 
o «fantasma», ca o «umbră» sau poate ca un «soi de pensionar sau de idiot». 
Tragedia lui este că nu poate da înapoi”. 

Scepticismul lui Cioran lasă, totuşi, să se întrevadă şi o rază de speranţă 
pentru salvarea destinului uman în orizontul cu promisiuni sumbre deschis de 
istoricitate. Creaţia omului, arta, în general, poate anula devenirea istorică, dacă 
nu total, cel puţin parţial, acolo unde suferinţele lui de salahor permanent 
angajat la construcţia progresului pot fi uitate; arta poate distruge, chiar dacă 
pentru o clipă, obsesia morţii. Melancolia se poate transforma în optimism, deşi 
întâlnirea ei cu muzica — în operele romantice de pildă — îl aduce pe meloman în 
preajma patologiei sau a obsesiei de infinit: „De n-ar fi melancolia, s-ar întâlni 
vreodată muzica cu moartea? În clipa-n care vom reuşi să dizolvăm toată viaţa 
într-o mare sonora, nu vom mai avea nici o obligaţie fata de Infinit. Sunt invazii 
muzicale de o fascinatie absolută, după care sinucigaşii iti par diletanti, marea 
ridicolă, moartea o anecdotă, nefericirea un pretext şi dragostea o fericire”!!. 
Cioran nu va găsi, însă, în artă, un prilej de a revigora proiectul robust al 
reconstrucției prin prisma unor categorii estetice şi a accederii către general (în 
sens noician, din Sentimentul românesc al fiinţei), deşi muzica este menită să 
umple „golurile” existențiale care, altfel, ar fi locuite de boală sau disperare. 
Muzica — şi, în general, sentimentul estetic — este un efort continuu prin care ne 
orientăm în haosul existenţial, racordându-ne la o realitate ordonată estetic. 
„Fiecare purtăm, în grade diferite, o nostalgie a haosului — şi care se exprimă 
prin dragostea de muzică. Nu-i aceasta universul în starea pură a virtualitatii? 
Muzica este tot — minus lumea”. 


9 y 
Ibidem. 

10 MARIUS DOBRE (2008), Certitudinile unui sceptic — Emil Cioran, Bucureşti, Editura Trei, p. 87. 

1 E. CIORAN, „Amurgul gândurilor”, ed. cit., p. 117. 

Anxietatea cioraniana si golul existential provocate de lipsa de logica a 
schimbărilor din lume şi istorie nu pot fi anulate decât printr-o exasperata 
luciditate, al cărei rezultat este consemnarea până la detaliu a diagramei agoniei 
istoriste. Până la urmă, drama autoexilatului în timp nu poate fi prelungită prin 
renunțare totală la viata, ci, printr-o complicitate cu existenţa, subiectul uman 
devine, din torturat, acuzator, ori, cel puţin, speră că, în artă sau în utopie, 
drama, suferinţa pot fi răscumpărate prin relevarea lor. Jurnalul suferinței este 
un model de creaţie, dar şi un simbol al libertăţii, un afront adus răului din lume 
Şi din tine, ca şi un paratrăznet prin care suferinţele celorlalți se pot descărca si, 
eventual, sublima în operă: „Nu eu sufăr în lume, ci lumea suferă în mine. 
Individul există doar în măsura în care concentrează durerile mute ale lucrurilor, 
de la zdreanta până la catedrală. Şi tot aşa, el nu-i viață decât în clipa în care, de 
la vierme la Dumnezeu, vietatile se bucură şi gem în el”. 

Încercarea de a rezolva în operă — de orice gen va fi ea — problemele 
istoriei, potrivit îndemnului lui Emil Cioran, nu poate fi lipsită de consecinţe. 
Există, potrivit acestui traseu, cel puţin o alternativă de a „birui” determinsmul 
istoricizant, rigorile devenirii în timp: prin actul — creativ, în ultimă instanţă — de 
autocenzurare a propriilor trăiri, care se poate transforma într-un adevărat rechizitoriu 
filosofico-moral al existenţei. Între irationalitatea devenirii si autoflagelarea in 
actul hiperluciditatii critice, Cioran găseşte în timpul propriu actului de creaţie o 
intensitate a trăirii care îl poate scoate pe subiectul devenirii istorice din timp, el 
putând devansa devenirea prin opera utopică, sau prin regresiune în timpul 
Creaţiei de dinainte de istorie. Înstrăinarea sau actul ultim, sinuciderea, nu sunt 
decât consecinţe ale trăirii timpului fără perspective sociale şi fără viziune etică, 
dar subiectul poate alege între a ieşi din istorie damnat şi mutilat spiritual sau a 
lua pe seama sa tragedia vieţii, asimilând-o creativ. În acel moment, al deciziei 
de a intra în lume printr-un act de cultură, omul nu mai este singur, deoarece se 
întâlneşte cu toţi ceilalți autolexilati în creaţie, cu marii perdanti ai istoriei, într- 
un timp, neistoric, al valorilor culturale. Actul de creaţie este unul de extremă, 
totală subiectivare a realităţii, iar în acest mod distanţa dintre noi şi lume este 
acoperită, universul (incluzând aici şi istoria) încetează de a mai fi un tărâm 
neutru, devenind un domeniu care ne aparţine, pe care-l dobândim prin 
cunoaştere. „Pe când în extaz punctele universului sunt inseparabile — în groază, 
ele se află la o distanţă egală de noi, fără ca unul singur să ne rămână indiferent. 
Nimic nu ne separă de lume, deşi ea ni-i ostilă. Extazul şi groaza — atât de 
diferite — ne angajează in mod egal în ea. [...] În amândouă, n-are ce să mai 


rămână neutru; totul participă şi nimic nu stă în afară, nimic nu este obiectiv” ®. 


12 Ibidem, p. 46. 
13 Ibidem, p. 106. 

Între Emil Cioran si Emmanuel Levinas există o paralelă pe care nu este 
nevoie să o descopar. In schimb, trebuie să îi atribui o anume dificultate, in 
sensul că o văd ca o revelare a unor contradicții, pe care le constat în chiar 
desfăşurarea paralelei înseşi. Aceasta în condiţiile în care, la interpretarea pe 
care o putem asocia unui text filosofic, elementul generativ al interpretării este 
faptul că ne aşteptam ca el sa ducă undeva şi nu să fie el însuşi o închidere. 

Văd însă discursul lui Cioran ca o permanentă închidere asupra lui însusi, 
spre deosebire de ceea ce se întâmplă de regulă în discursul filosofic, care este 
construcţie spre exterior. Este de aceea dificil să te apropii de Levinas din 
perspectiva în care este vizibil Cioran. 

Şi totuşi mi se pare că această asemănare în termeni de contradicţie ne 
face sa înţelegem mai bine unde se poziţionează Cioran. Desigur, unde se 
poziţionează Levinas e un lucru mai bine cunoscut chiar decât uneori o putem 
noi înțelege. 

E vorba in primul rând de doi moralişti si lucrul este evident mai ales că 
Cioran o spune chiar el despre sine, cu toată retorica de care este capabil, iar 
Levinas o face şi el, spunând că „morala nu e o ramură a filosofiei, ci filosofia 
prima” — el face acea răsturnare binecunoscută prin care lumea se retrage din 
ontologie şi ajunge să se sprijine în morală. 

E vorba în al doilea rând de stil: Cioran şi Levinas candidează la titlul 
pentru cea mai bună competenţă în folosirea limbii franceze. I s-a recunoscut 
asta de către Paul Valery lui Cioran, i s-a recunoscut lui Levinas de foare multe 
ori — la noi de pildă Virgil Ciomoş a spus-o. În fapt, la Levinas este deja o 

evidenţă, nu e nevoie să o recunoaştem. Şi aici putem specula in ce măsură 
limba franceză a permis acest tip de dezvoltare, şi dacă orice alt idiom ar fi 
permis acelaşi lucru. 

Există apoi o paralelă în sensul că ambii tratează tema violenţei: Levinas 
o abordează in disputa lui față de conceptul de totalitate din filosofia occidentală 
orientată spre ontologie, care pentru el însemnă reducerea cu violență a 
identităţii celuilalt la acelaşi, la identitatea aceloraşi care sunt identici, egali şi se 
subsumează unei viziuni conceptuale comune. El vede in aceasta un act de 
violenţă, care este, în viziunea lui, cea mai înaltă dintre cele imaginabile. 

Cioran are şi el de a face cu imaginea violenţei în structurarea discursului 
său pe un atac permanent la valorile vieţii umane: el vorbeşte de crimă, spune de 
pildă că, dacă ar fi fost tată, primul gest ar fi fost să sugrume copilul (e desigur 
vorba despre un moment din Pe culmile disperării); el vorbeşte, de asemenea, de 
sinucidere, care este fără rost, „pentru că întotdeauna o faci prea târziu.” 

În fine, paradoxul, care este pentru ambii instrumentul principal al 
stilului, dar la Cioran, în opinia mea, este şi singurul element de discurs. 

Paradoxul apare la Levinas şi într-o altă folosință, anume cu utilitatea 
frecvent manifestată în filosofie, care, deşi luptă cu paradoxurile, nu se poate 
lipsi de exprimarea în paradoxuri, pentru că acestea operează acea întorcere spre 
sine a limbajului care este constitutivă pentru subiect. 

Cioran exploatează imposibilitatea de a ne obiectiva din orizontul 
limbajului, în sensul că el se plasează cu bună ştiinţă în acest orizont, dar fără să 
dorească să isi obţină detaşările necesare. Cioran refuză atitudinea normală în 
utilizarea oricărui limbaj, anume prudenta de a nu te lăsa prins în structura sa 
autoreferentiala, şi face asta probabil profitând de fatalitatea că detaşările care 
se pot efectua sunt, până la urmă, doar cele către ieşirile spre limbajele „non- 
verbale”, cum este cel matematic. Doar acolo avem cu adevărat altceva decât 
acest consum reciproc de identitate între subiectul vorbitor şi instrumentul de 
organizare a discursului: nu ştim niciodată cu certitudine dacă suntem deja ceea 
ce vorbim, sau vorbim pentru a accede la existenţă. 

Cioran exploatează însă această ambiguitate pentru că problematica pe 
care o pune în operă este strict de natură stilistică — ea nu este structurată 
referential. E vorba de faptul că limbajul functionează în mod natural pe soluția 
că îşi prezintă ca spaţiu referential propriile lui evidențe, în utilizarea lui de 
către cel care vorbeste. În acelaşi mod, şi Cioran, exploatând figurile de stil, 
crează evidențe care în alt mod nu ar fi putut exista. 

E vorba de o „dramă” construită pe stil. S-ar putea spune că dacă nu ar fi 
existat în capacitatea limbajului instrumentul paradoxului, Cioran ar fi fost un 
om fericit şi nu ar fi putut să se plângă nimănui, nici măcar lui însuşi. 

O teză cioraniană prin care revenim iar în paralela cu Levinas este aceea 
că omenirea nu a fost niciodată legată de absolut decât pentru că nu a găsit în ea 
însăşi destule resurse de sănatate ca să se poată dezvolta de la sine sau să-şi 

motiveze instanţele ultime; şi atunci a avut nevoie de transcendenté. Tema 
transcendentei e prezentă de bună seamă la ambii gânditori. Dar la Cioran ea e 
pusă ca o temă de la care discursul se retrage, pe care autorul încearcă nu să o 
dezvolte, nu să o conceptualizeze; mai degrabă, el se retrage dincoace de ea, la 
începuturi incerte. El afirmă că există o relație maladivă a omenirii cu 
transcendenta, dat fiind că ceea ce ea caută în transcendenta este sănătatea pe 
care nu o poate găsi în ea însăşi. De aceea, cea mai bună soluţie este să 
reformezi această sănătate proprie şi nu să te conduci către transcendenta. O 
asemenea teză este în contradicţie cu soluția pe care merge Levinas, care 
construieşte chiar în transcendenta substanţa individuală a insului şi prin aceasta 
a umanităţii: la Levinas transcendenta este celălalt, este cel care întotdeauna este 
mai mult decât sinele. 

Într-un tempo vivace, Cioran spune că excesul de cunoştinţe pe care 
disciplinele umane îl produc este de fapt un exces de lume, care este în sine 
abuziv şi malefic — teză congruentă cu viziunea lui stilistică prin care încearcă 
să reducă orizontul mundan la un orizont discursiv şi anume la orizontul 
disursului său. 

Dar teza îndeobşte acceptată este că de regulă cunoştinţele nu sunt un 
exces de lume, pentru că lumea nu este dată anterior cunoştinţelor, ci chiar 
modul în care se ajunge la lume. 

La Cioran, transcendenta este negată ca fiind o valoare, în vreme ce la 
Levinas ea este pusă ca valoare ultimă, dar nu ca ceea ce este exterior 
individului, ci ca mod în care el se poate defini pe sine în relaţia cu ceea ce este 
exterior lui, anume cu altul, în vreme ce completarea imaginii de sine nu se 
poate face decât prin extinderea ariei de contact cu lumea în zona cunoştinţelor. 

Stilistica paradoxului este uşor de urmărit, pe câteva exemple. Paradoxul 
că „mori din cauza vieţii” goleste de orice conţinut ,,referential” cei doi termeni, 
instituind între ei o relaţie de cauzalitate strict discursivă. 

„Faptul că exişti dovedeşte că lumea nu are sens”? e o polemică cu 
spiritul cartezian, un „cogito ergo sum” întors; dar, pe de altă parte, cui poţi oare 
să încerci să-i dovedeşti că lumea nu are sens, dacă nu cumva doar unei instanţe 
care poate să înțeleagă o argumentatie oarecare, adică unei instante unde sensul 
există deja? 

Spune Cioran: „cu cât ne agatam de aparente, cu atât suntem mai fecunzi”. 
Un paradox care ar putea să conducă la ceea ce teoretizează Derrida sau Levinas 
în privinţa preeminentei fondatoare a exterioritatii, făcându-ne să credem că şi 
Cioran subscrie la acest tip de abordare. Cu condiţia să nu sesizăm tonul 
dispretuitor cuprins in acest adagiu. 

Există la Cioran şi o anumită îndemânare în a evita platitudinea în ultimul 
moment. Sunt comentatori care l-au acuzat că se află permanent în platitudine, 


2 EMIL CIORAN (2006), Pe culmile disperării, Bucureşti, Editura Humanitas, p. 16. 

dar Cioran are acest talent de a o folosi până la limită şi de a o face ca în ultimul 
moment să devină interesantă şi acceptabilă. Sigur, putem spune că prin aceasta 
Cioran pare să introducă un semnal de alarmă în lumea celor care gândesc în 
aforisme; şi nu e puţin populată o asemenea lume. Mărturisesc că am încercat să 
găsesc o oarece încercare de construcţie la Cioran, şi ea există poate numai în 
Căderea în timp, dar în ansamblu opera cioraniană este structurată pe formula 
aforismului, ca o construcţie fără arhitectură, doar cu nişe peste nişe. 

Aş ataca acum pe scurt o altă temă, anume cea a prezenţei altuia, a 
celuilalt, in cele două filosofii. Spune Cioran că, dacă ar fi cu putință să ne 
privim cu ochii celorlalți, am dispărea pe loc. O viziune apocaliptică, pentru că 
tocmai posibilitatea de a te privi, tocmai posibilitatea de a te obiectiva în 
celălalt, şi nu neapărat doar de a te obiectiva, pentru că e vorba de o construcție 
a instanței imanente a subiectivitatii celei mai complete, aceasta e chiar 
instrumentul principal de construcţie a individului pe care Levinas îl pune la 
baza intregii sale filosofiii. 

Dar, in acelasi timp, contradictoriu fiind si nesistematic, spune Cioran ca 
nu existăm în adevăratul sens decât în afara actelor noastre şi în afara a aceea ce 
facem. Să fie aici oare o simplă afirmaţie necorelată sau poate, încă o dată spun, 
o aderare sau, cel putin o aperceptie a tezei că identitatea este exterioritate? Ea 
apare fulgurant şi la Cioran, dar nesistematicul lui Cioran face să nu se confere 
valoare suficientă unor asemenea afirmaţii. 

Sigur, despre Cioran se vorbeşte ca despre un nihilist. Dar aici aş cita o 
consideraţie făcută de Virgil Ciomoş pe marginea lui Levinas, bazată pe 
ambiguitatea din limba fraceză conținută în termenul „personne” (cu dubla 
semnificaţie „nimen!” şi „persoană”), pe care Levinas o exploatează: „cuvântul 
nimeni este (formal omonim, dar) informal sinonim tocmai cu persoana”. Pe de 
o parte facem iarăşi o disjunctie a acestei paralele. La Cioran nihilismul este 
nud, direct, câtă vreme la Levinas nihilismul permite o dezvoltare fondată pe 
nimic. Căci nimicul, spune Levinas, e ceea ce stă în fata eu-lui atunci când îl 
vizează pe celălalt pentru că acolo există ceea ce el nu este, mai mult fiind decât 
el însuşi. Acest nimic este mai important în această perspectivă decât tot ce este 
acceptat ca prezenţă în percepţia mundană a individului, pentru că în „celălalt” 
se vede infinitatea lui. 

La Cioran, nihilismul revine într-un fel la valoarea strict stilistică. Există 
o definiţie ciudată a nihilismului — „acea lipsă de sens care pare a avea totuşi un 
sens” (Paul Hegarty) —, dar care pare adecvată pentru cazul lui Cioran. 
Paradoxurile furnizate în orizontul nihilismului de Cioran se bazează pe acest 
efect pentru că, deşi par în primul moment scandaloase, ele au un anume sens în 
a doua instanţă. Cioran practică o retorica a nihilismului care încearcă se obțină 
efecte de limbaj si nu convingeri propriu-zise în planul evaluării lumii. Dar, 
dacă cititorul ar înţelege imposibilitatea logică a motivatiei nihiliste, atunci ar 
dispărea şi efectul propulsiei stilistice. 

Dau un alt exemplu, de data asta un fapt biografic: mama lui ar fi spus ca 
dacă ar fi ştiut că fiul ei va fi atât de trist, l-ar fi avortat şi nu s-ar fi născut 
niciodată. Sigur că un asemenea fapt, care probabil e un fapt biografic real, e 
inserat în mod direct în chiar structura operei, pentru că opera e un fel de 
avortare continuă a ei însăşi şi a identităţii autorului, el însuşi. 

lar acel adagiu, care spune că orice sinucidere este inutilă pentru că survine 
întotdeauna prea târziu, maschează, prin reuşita regresiei lui „prea târziu” în 
„oricât de devreme”, contradictia în termeni a unei utilităţi lipsită de beneficiar. 

Spre deosebire de Levinas, unde gândirea paradoxală deschide tot timpul 
o viziune, la Cioran ea închide tot timpul o viziune şi construieşte un univers 
autist. Cioran încearcă să se izoleze de lume în permanenţă prin toate actele sale 
de comunicare. 

O altă similitudine este că ambii gânditori îşi întemeiază morala pe 
ontologie; dar în sensul paradoxal că vor să substituie ontologia cu morala. 
Despre Levinas am spus deja cum a făcut acest lucru în opoziţie cu conceptul de 
totalitate pe care l-a dezvoltat filosofia occidentală. Despre Cioran, chiar dacă 
similitudinea substituirii există, se poate spune doar că a dezvoltat acest tip de 
demers într-un sens invers, anume prin a accepta că până şi propria sa logică 
biografică nu urmează o logică morală pur şi simplu, ci o logică a contradicţiei. 
El încearcă să facă din viata lui o manifestare a unei morale a contrarietatii, a 
opoziţiei faţă de orice conţinut pozitiv. Dar „bunătatea, spune Levinas, constă in 
a merge neprecedată de nici o gândire luminoasă, fără a şti unde. Şi astfel 
bunătatea este transcendenta însăşi” . In schimb, Cioran pare că ştie unde 
trebuie să meargă, dar ca locul unde nu vrea să meargă. A şti ce nu vrei pentru a 
înţelege ce trebuie să vrei poate fi o forma limită a comprehensiunii. 

La Cioran, logica retorică a expresiei se translează către logica 
conţinutului. Aceasta se întâmplă şi la Levinas. Dar, în vreme ce la Cioran este 
vorba de stupefactia imoralitatii unui asemenea transfer, la Levinas misterul 
moralei se transformă în explorare a limbajului. Morala devine vectorul valoric 
al evidenţei în construcția realitatii. 

Câmpul alteritatii este pentru Levinas un domeniu care se structurează pe 
două instanţe, limbajul şi chipul, faţa celuilalt, în care modul de exprimare dat 
de limbaj nu poate fi înţeles în afara acestei instanţe ultime care este apariţia 
celuilalt sub formă de chip. Şi Levinas spune că aici se găseşte modalitatea în 
care comunicarea cu celălalt devine o modalitate de construcţie a lumii: 
„Exterioritatea fiinţei este morala înseşi” . 

În vreme ce Cioran pare să îşi refuze a se duce către această exterioritate 
pentru că încearcă permanent să se retragă înainte de momentul în care a fost 
pus în lume. ,,Neajunsul de a te fi născut” este emblematic pentru asta. El acolo 
caută replierea, şi nu în exterioritatea care este dată de această relaţie cu altul. 
După Cioran, viziunea care ne agresează nu este imaginea morţii, ci amintirea 
naşterii: „Nu alergăm spre moarte, ci fugim de catastrofa naşterii...” . Astfel, 

până şi valorile negative se construiesc in mod invers, plecând de la momentul 
naşterii şi nu prin apropierea de moarte, ci prin depărtarea şi totodată 
imposibilitatea de a te dezice de momentul originii. 

Aş face aici o repliere pe o teză binecunoscută care provine din Deridda şi 
anume că exterioritatea bazată pe scriere ar prevala în faţa celei bazate pe limbaj 
verbal, pe vorbire interioară, şi văd aici că în Cioran avem un exemplu foarte la 
îndemână, pentru că el îşi construieşte în limbajul scris această exterioritate, mai 
dedgraba decât într-un limbaj verbal. Nu ştiu dacă ceea ce el a reprezentat ca 
prezenţă în propria lui viata, ca vorbitor de limbă română şi apoi de limbă 
franceză, e atât de mult cât reprezintă el în propria lui viaţă ca scriitor de limbă 
română sau de limbă franceză; şi cred că asta confirmă teza lui Deridda că 
suntem mai mult noi înşine în ceea ce se fixează în scris, în ceea ce este 
orizontul scrierii, decât în orizontul vorbirii. 

Teza cioraniană „este posibil ca existenţa să fie exilul nostru şi nimicul 
casa noastră” este de asemenea marcată de sugestia că ne aflăm în exil, dar că 
totuşi ceea ce ar trebui să ne fie casa, adică ceva primitor si binefăcător, este de 
fapt nimicul. Aceasta răstoarnă imediat termenii paradoxului, pentru că ar trebui 
să ne simţim bine în ceea ce este existenţă si să nu ne simţim acasă în ceea ce 
este nimicul. Prin această formulare, se instituie în fapt un circuit invers: anume, 
nu trebuie să ne simțim acasă în existenţă, pentru că ne impinge la asta chiar 
paradoxul gândirii noastre, care spune că de fapt nimicul este casa noastră, 
deci ca dacă ar fi să avem o casă de tip nimic în neexistenta, ca să reparam 
aceasta eroare metafizică a lumii, ar însemna să acceptăm ideea existenței ca 
nostalgie a nonexistentei. 

Am putea spune că Cioran se situează, cuminte, strict în orizontul 
alteritătii aşa cum îl gândeşte Levinas, pentru că discursul său vizează 
întotdeauna un partener care îl ascultă. Dar nu e vorba de un discurs despre 
lume, de o instituire de categorii şi adevăruri, ci de o simplă adresare fără obiect 
către celălalt. Cu toate astea, nu există la Cioran nici cea mai mică urmă de 
teoretizare a acestui partener, el este exclus de la orizontul discuţiei prin chiar 
faptul că discursul i se adresează fără ca el să o ştie. 

Nu fac un act iconoclast la adresa lui Cioran spunând că el neagă 
existenţa lui dumnezeu prin aceea că acuză faptul că există un asemenea 
concept. Dar e dezamăgitor să vedem cum, pe o stilistică similară şi pe un 
limbaj cu aceeaşi structură de valori bazată pe recursul la paradox, Levinas 
reuşeşte să facă, dimpotrivă, o fabuloasă demonstrație că dumnezeu există. Si 
avem aici un citat care mi se pare unul dintre puţinele acte de curaj prin care 
putem spune că existența lui dumnezeu a fost deja demonstrată: Levinas 
vorbeşte de faptul că „adevărul fiinţei nu este niciodată imaginea fiinţei, ci 
câmpul subiectiv care deformează vederea”, şi numeşte acest câmp subiectiv 
„curbură a spațiului” (desigur metafora relativistă este poate puţin prea mult 
figurativă). Dar, spune el mai departe, „această curbură a spaţiului e, poate, 

prezenţa însăşi a lui dumnezeu.” Revin, spunând că, utilizând două instrumente 
de discurs similare, poţi obţine fie dispariţia lui dumnezeu, fie descoperirea lui. 
Şi poate că în acest mod am putea spune despre cei doi că, în vreme ce lucrând 
cu filosofie şi morală, deci cu aceleaşi două elemente, dar cu două filosofii şi cu 
două morale diferite, pe de o parte, Cioran trage filosofia în jos, către morală, în 
vreme ce Levinas o trage în sus, către morală. 

Dacă „exterioritatea fiinţei este morala însăşi”, Cioran pare să îşi refuze a 
se duce spre această exterioritate şi încearcă să se retragă înainte de momentul 
care l-a pus în situația de a fi pe lume. 

Dar, pentru că o asemenea atitudine derivă dintr-o puternică vivacitate a 
retoricii discursive, am putea spune că refuzul validării în exterioritate este un 
act narcisist extrem, care în fond se poate lipsi de morală, pentru că nu intră în 
contact decât cu sine însuşi: nu are un interlocutor faţă de care poate exersa 
binele sau răul. O încercare de a regresa şi de a deconstrui până la origini, 
limitată însă de caracterul infinitezimal al distanţei până la locul la care se face 
regresia, anume propria sa imagine în oglindă. 

